
Dvije tri štiocu. 


Mislim, da ne će biti na odmet, što sam se dao na posao, te 
objelodanio ove svoje propovijedi, kako sam ih kao kateheta 
svojim učenicima u srednjim školama izrekao. 


Dao sam se na taj posao zato, da mi ne prodje u tutanj 
ovaj ponajvažniji rad katehete u srednjoj školi, a i zato, da idem 
na ruku i mladjemu drugu u toj službi, dok se i sam ne stavi 
na vlastite noge. Kako ne bi rekao, da imađemo slično djelo u 
hrvatskom ruhu, to molim braću i drugove, da ga prime kao 
svoga prijatelja; pa kako su sadržane i propovijedi za sve ne- 
djelje u crkvenoj godini i za one, koje znadu bivati sada i za 
vrijeme školskih praznika, to će jednako dobro doći i svoj braći 
svećenicima, kojima je u nedjelju tumačiti riječ Božju, zato neka 
ga i oni s jednakom ljubavi prime. 

Jednu moram braći napose da stavim na srce. Po duhu 
crkvenih naredaba i uputa za propovijedi nema boljega ni svje- 
tlijega oružja od onoga dyosjekloga mača riječi Božje, koja pro- 
dire do srdaca ljudskih najuspješnije. Zato sam ja u tima svo- 
jima propovijedima isključivo samo riječi sy. Pisma u potkrijepu 
mojim riječima navadjao i svagdje u zaporci spomenuo ono 
mjesto, gdje se ta riječ i prilika, u kojoj je izrečena od Božan- 
skoga Spasitelja ili Apoštola, nalazi, tako da će i štioc samo sa 
sv. Pismom i sam laglje moći slijediti niz misli u tima propo- 
vijedima, a moći će tako svaku propovijed znatno i po potrebi 
produljiti. 

Časti radi spomenuti mi je, da sam se u glavnom poslužič 
sa djelom O. Didona ,Jesus Christ“, Paris, Plon. 1892., djelom, 
koje je i sam O. Didon želio, da se prevede na slavenski jezik, 
jer u listu na Th. V. (434.) veli ,Ja sam uvjeren, da će taj narod, 
kome je vjera i kršćanstvo u krv prešla, sa korišću čitati veliku 
povijest o Isusu“, (pa je šteta, što se to djelo počelo na hrvat- 





ski prevadjati, ali najedanput zapelo), a koju tu lijepu misao 
našao sam i drugdje. 

Na koncu još jednu. Cvijetom omladine po današnjim pri- 
likama smatra se mladež, koja polazi srednja učilišta, kao temeljnu 
pripravu za više nauke i zvanja. Njoj je vrijedno posvetiti svoj 
život i rad, nju je vrijedno prosvjetljivati i krijepiti vječnom 
istinom kršćanske nauke; jer ako nije vjerski prosvjetljena i ću- 
doredno uzgojena, slaba je nada i uzdanica narodu i čovječan- 
stvu od nje; malo će iz knjige života naučiti, životarit će, ali ne 
će živjeti, rasti će, ali ploda ne će donijeti, radit će, ali ne će 
graditi, nego razgradjivati. 

Hrvatskoj katoličkoj omladini, a napose mojim učenicima 
prikazujem ovo skromno djelo. 


Dr Ivo Kraljević, 
kateheta. 











Na XVI. nedjelju po Duhovima. 


Sv. Luka XIV. 1.—11. 


Bos“ dragomu zahvalimo iz dna duše svoje i srca svoga, što 

nam je udijelio tu milost te smo se uzmogli i opet sastati, 
da nanovo povedemo kolo sretnog i blagoslovnog rada, koji vas 
ima ozbiljno da pripravi za vaš budući život i djelovanje na slavu 
Božju, na korist patničkog nam naroda, te na spas duša vaših. 

Kažem i opetujem, da se ponajprije Bogu zahvalimo na toj 
milosti, jer koliko je drugova vaših, koji se nisu bogme povratili 
i koliko je vršnjaka vaših, koji nisu ni zavirili u srednje škole ? 
Pa ipak, i ako nije znanje ni samo posebi, ni po kršćanskom 
svaćanju cilj, kojega se na svaki način domoći imamo, nego li 
samo sredstvo do puno uzvišenijega cilja; i ako je istina, da 
površno znanje čovjeka više izobličuje, nego što li ga puko ne- 
znanje i neukost uz iole pošteno srce odvraća od njegove svrhe, 
to nitko živ poreći ne će ni ne može, da je znanje veliko blago 
i da je znati i umjeti, koliko i imati i da je čovjek neuk, barem 
danas, kao sakat i slijepac kod očiju. 

Da nam ovaj školski rad bude što sretniji i blagoslovniji, 
ja sam po svojoj dužnosti kao vaš duhovni pastir prikazao na 
dan zaziva Duha Svetoga prvu svetu nekrvnu žrtvu za vas, za 
učitelje vaše i za se, i pomolio se Bogu, da nam svima dade žive 
vjere, taj najjači štit i potporu u životnoj borbi proti klonulosti 
duševnoj, i vruće ljubavi, to najjače poticalo na ustrajnost i 
požrtvovno djelovanje. 

Svaki čovjek treba da radi. U svjetlu objave Božje vidimo, 
da se nitko te dužnosti osloboditi ne može, jerbo je svima u 
palom stanju naravi ljudske rečeno, da u znoju lica svoga imamo 
se prehranjivati i tko ne radi, neka ni ne jede. Plug u ropotarnici 
zardja, a onaj koji ore, taj se blišti. Tako i lijenčina omlitavi a 
radinu čovjeku i čelo i srce veselo. 

U ime Božje dakle i veselo povedite kolo novog školskog 
rada ! 

Toliko riječi u ime pozdrava. 

Dogadjaj, što nam ga današnje sv. E yangjelje pripovijeda, 
zbio se tri mjeseca pred slavnu muku i smrt Božanskog Spasitelja. 
Što su više slijepi vodje zaslijepljenog naroda progonili mržnjom 
i zlobom Božanskog Spasitelja i svjetinu od njega odvraćati 
nastojali, to je On sve više — bez ikakva traga klonulosti ili 
malodušnosti, koja bi Ga ipak sigurno znala snaći nakon tolikog 
neuspjeha, da je bio puki čovjek — prikupljao oko sebe sirotinju, 
slabe, nejake i prezrene, te medju njima nastavio svoje spasiteljno 
djelovanje. Protivnici Njegovi, Farizeji, nisu Ga ni na čas s vida 
puštali, nego su Mu svagdje zamku podmitali. Pozivali Ga evo k 
sebi i na gozbe, samo da Ga ma u čem ulove. Isus je išavao 
obično na njihov poziv, pun prikrivene zlobe i zloradosti. Sveti 
Luka nam je u današnjem Evangjelju zabilježio razgovor ovakovom 
jednom zgodom na gozbi. I tu je mudrost Božanska u svem sjaju 
. zasinula; mogli su lahko i ti slijepi vodje progledati, da nisu bili 
slijepi kod očiju, kano što im je i sam Božanski Spasitelj to i u 
lice rekao. (Iv. 9, 41.) Ta duševna njihova zaslijepljenost, koja 
im je svjetlo razuma njihova potamnila, slegla im se i na srce, 
pa im i to okorila, tako da nisu više ni htjeli svjetla gledati, a 
za takovo duševno stanje i raspoloženje ni nema druge, do li 
one Isusove: ,Et moriemini in peccatis vestris“. — I umrijeti 
ćete u grijesima vašima! — (Iv. 8, 24.) 

»l dogodi se, kad je Isus unišao u kuću jednoga od vidjenijih 
Farizeja u dan svbotni i ondje jeo, da su ga ovi promatrali 
točno, . . .“ — tako počimlje današnje sv. Evangjelje. Po ljudski 
govoreć čudit bi se mogli, što se Božanski Spasitelj nakon svega 
gorkoga iskustva s tima ljudima toga soja i druži i još im se 
odazivlje pozivu, da s njima zajedno jede. Božanski Spasitelj je 
znao, da ga oni ne zovu iz Bog zna kakove ljubavi i privrženosti, 
nego da ga mogu izbliza promatrat i možda u kojoj riječi ili 
činu ulovit, pa ga osvadit pred narodom. Ali Spasitelj, svjestan 
si svoga mesijanskog zvanja, kao obično tako i ovaj put nije se 
kratio da obći i sa okorjelim griješnicima, nebili i nje na pravu 
stazu priveo. ,Ne trebaju zdravi liječnika“ (Luka 5, 31.) i , Nisam 
došao na ovaj svijet, da zovem pravednike nego li griješnike“ 
(Luka 5, 32.), govorio je Božanski Spasitelj, pa je prema tomu 

i djelovao tako te je zamjenici svojoj, crkvi svojoj taj duh mi- 
losrdnosti namro. Nije dosta, da sam vidiš, nego da i budeš 
slijepome oko i sakatome ruka t. j. nije dosta, da se zakukuljiš 
u se, pa samo braniš od napasti, nego treba da se znadeš i 
usred napasti odhrvati zlu. 


»I gle čovjek s vodenom bolesti stajaše pred njim . . <“ 
nastavlja sv. Evangjelista. Sad bilo, da je sam taj bolestnik u tu 
dvoranu došao, bilo da su ga farizeji amo doveli, da vide, što 
će snjime Isus u Subotu učiniti, to svakako prisutnost toga čovjeka 
daje Božanskom Spasitelju u ovom slučaju svjedodžbu o silnom 
povjerenju u Njega, koji je tolikim i tolikim pomogao, a u drugom 
slučaju svjedodžbu čovjekoljublja i milosrdnosti, jer su znali, da 
će ga izliječiti, pa ma Mu onda i prigovarali, što tobože ne 
svetkuje Subote. Ali Isus, znajući njihove misli, okrene drugi kraj, 
pa ih stjera u škripac sa pitanjem: ,Je li slobodno u Subotu 
liječiti ?“ 

I prošle je Subote Božanski Spasitelj po pripovjedanju istoga 
sv. Evangjeliste Luke (13, 11—18.) izliječio u jednoj od njihovih 
sinagoga ženu, koja je osamnajst godina bolovala i sva zgrbljena 
bila, a predstojnik te sinagoge, da osvadi Isusa pred narodom, 


ko bajage stade svjetinu koriti, što dolaze u Subotu, da im se 


pomaže a ne u radne dane. Isus mu je tom zgodom i rekao : 
»Licumjerče, zar ne odvezujete Vi vola svoga i magarca od jasala, 
te ga vodite, da se napoji, a ova kći Abrahamova, koju je sotona 
svezanu držao za osamnajst godina, zar da ne smije biti riješena 
tih spona u dan Subotnji ?“ I postidješe se protivnici Njegovi, 
primjećuje sv. Evangjelista, a narod se uzradovao, što se tako 
slava Božja očitovala. Zato je Božanski Spasitelj i upitao te Fa- 
rizeje: Jeli slobodno u Subotu liječiti? Ne kao da bi On sam 
dvojio, nego da ožigoše tu tjesnogrudnost farizejsku i da to 
pitanje konačno riješi i čudom potvrdi to riješenje; jer samo 
duševna zaslijepljenost i tjesnogrudnost farizejska mogla je tvrditi, 
da nije dozvoljeno bližnjemu u nevolji pomoći u dan subotnji, a 
ovamo, sami su znali, da Mojsijev zakon (5. knjiga Mojs. 22, 4.) 
bez ikakve iznimke, bio to subotnji ili drugi koji dan, dozvoljava 
i nalaže, ako na putu padne živinče bližnjega. da mu ga čovjek 
pomogne dići, Tu je misao Isus onako pregnantno izrazio, kad 
je još prve godine javnog svog djelovanja u Galileji jedne Subote 
izliječio čovjeka sa usahlom rukom (Mat. 12, 9—14.; Mark. 3, 


8 


1—6.; Luk. 6, 6—11.) pa kad su Mu Farizeji predbacili, On im 
je na to: ,Tko od Vas ne bi ovcu, da mu u jamu pade, na dan 
subotnji izvukao ? Pa valjda je čovjek vrijedniji od ovce ? !“ Pa 
i onom zgodom, kad su učenici Isusovi tu u Galileji u Subotu, 
koja je bila prva iza subotne godine (Mat. 12, 1.—8. ; Mark. 2, 
23—28.; Luk. 6, 1—5.) klasje medju dlanovima satirali pa žito 
jeli, te pošto je to sablaznilo stroge farizeje, koji su im to zamjerali, 
rekao im je na njihovo umirenje kako je i David, kad je bio 
gladan (1. kralj. 21. 1—6.), skupa sa svojim drugovima u kući 
velikog svećenika Abimeleha izjeo ono dvanajst ječmenih hljebova, 
što su samo svećenici Subotom smjeli jesti, pa neće valjda i njega 
da zbog toga odsude? Pa i svećenici u Subotu kad žrtvuju, zar 
ue rade ? U ostalom nije čovjek zbog Subote, nego Subota zbog 
čovjeka, a On da je Gospodar i Subote. — Farizeji na to pitanje 
Isusovo, da li je slobodno liječiti, ništa nisu htjeli da odgovore. 
To je bila najgorja vrst šutnje. U njoj se krila sva njihova mržnja 
na Božanskog Spasitelja, kojeg su svojom šutnjom htjeli navesti 
tobože na grijeh; u njoj se krila gorda oholija, jer su više do 
sebe držali, nego li do načelnog pitanja; u njoj se krila skrajnja 
okorjelost, jer nisu htjeli da priznadu da su na krivom putu, niti 
su htjeli Isusu da dadu pravo. Isus da to pitanje jedanput za 
uvijek riješi, izliječi ovoga i pusti ga da ode. Farizejima mogla 
je sada pasti mrena, e al tko bi onda i bio slijep kod očiju ?! 

Božanski nam je Spasitelj tim svojim činom pokazao, da 
jesmo li si svijesni, da nam je namjera plemenita a čin po svojoj 
naravi dobar, da se ne damo zavesti od nikakvih formalista i 
zlobnika, nego da učinimo, što nam Bog zapovijeda i savjest 
nalaže. 


* * 
* 


I drugi dio današnjeg sv. Evangjelja dosta nam jasnu sliku 
daje o tima farizejima, koji su, kako je Isus i drugom zgodom 
rekao, tako rado otimali se o pročelje, šepirili se i prčili (Mat. 
23, 5.—T.); ali kako svaka Isusova riječ krije u sebi vječitu istinu 
i stvara vječiti zakon, to se ni ovdje, kad im je Isus predbacio 
to njihovo jagmenje o pročelje, ne radi samo o tom, da im dade 
kakovu poduku o pristojnosti, nego s onima riječima : ,Tko se 
podiže, ponizit će se, a tko se sam ponizi, podignut će se“ stvorio 
je Božanski Spasitelj i zbilja vječiti zakon, koji je svojim životom, 

svojim primjerom i svojim čitavim bićem potvrdio. Nitko se nije 
tako ponizio, kao On Bog, koji je snišao s neba i uzeo na se 
narav stvora svoga, i sve nevolje naše i boli na se primio te na 
drvetu križa Ocu nebeskome sebe za žrtvu prikazao; ali zato ni 
nitko nije, što no rekao sv. Pavao (Filiplj. 2, 9.), tako uzvišen 
kano On, kome se prigiblje svako koljeno na nebu i na zemlji. 
I nitko živ ne može da se izuzme od toga zakona, jer svaki 
onaj, koji se samo za svoiom snagom, za svojom pameću zanese 
a ne traži nit se pouzdaje u Boga, nego sve više od Njega 
udaljuje, postaje sve bijedniji i bijedniji, dočim onaj, koji se sam 
odrekne sebe, koji svoju volju u volju Božju polaže, koji priznaje 
svoju bijedu i nevrijednost, postaje dionikom slave života Isusova, 
koja će ga uzdići nad sve slaboće ljudske. To je povijest čovje- 
čanstva. Tu je misao Isus izrekao, kada je ono u Duhu svetome 
uskliknuo: Hvala Ti, Oče, Gospodaru neba i zemlje, što si sakrio 
ovo od mudrih i razumnih, a objavio malenima (Luk. 10, 21.) 
Tu je misao i sv. Pavao ponovio (I. Kor, 1, 27.), kad je ono 
rekao, da je Bog izabrao onv, što je u očima svijeta ludo i 
nejako, da posrami premudre i jake. 


* * 
* 


Mladi moji prijatelji, dobra volja i pošteno srce više vrijedi, 
nego li ladno znanje i Bog zna kakova nadriučenost. Stoga i mi 
čistim srcem i dobrom voljom prigrlimo nauk Isusov i zakon 
evangjeoski, pa ga čistim srcem i drage volje i u život privedimo, 
da budemo tako i dionici slave Njegova života na vijeke, Amen. 


LE 


Na XVII. nedjelju po Duhovima. 


Sv. Mat. XX. 34.—46. 


presa se ovo, što nam sveto Eyangjelje danas pripovijeda 
onih dana izmedju svečanog triumfa Isusovog u Jeruzalem 
izmedju Njegove gorke muke i smrti. Tih dana je Božanski 
Spasitelj u predvorju naučavao i otvarao oči i zaslijepljenom 
narodu i slijepima vodjama njegovima. Sve dolazi da ga sluša. 
I stranci se jagme za Njim, da ga vide i čuju (Iv. 12, 20.). U 
Isusu se duh uzbudi, pa izreče onu istinu, od koje nema isti- 
nitije na ovomu svijetu; Ako zrno, kad padne na zemlju; ne 
istrune i na neki način ne umre, nikakova ploda od njega, ali 
ako umre, onda donosi stostruki plod (Iv. 12, 24.). U sarina 
svome Srcu osjećao je Božanski Spasitelj, da je na njemu sada 
da tu istinu svojim životom i svojom smrću potvrdi, pa i Synedrij 
pod predsjedništvom Kaifinim već je bio zaključio njegovu smrt 
te su tražili samo legalnu krinku za tu smrt pred rimskom vladom. 
Treći dan već evo kako se daje slaviti kao obećani Mesija-Hosana 
sinu Davidovom klicali su mu, — a oni još nemaju te legalne 
krinke. Sve su škripali zubima od ljutosti; sastaviše odbor, da 
Ga pitaju; kojim pravom on se to daje od puka tako slaviti? 
A Isus će im nato: I ja ću vas nešto zapitati, pa ako mi odgo- 
vorite i ja ću vama kazati kojim pravom to radim. Krštenje Iva- 
novo jeli bilo od neba ili od ljudi? Recite mi! — Ne znamo 
rekoše t.j. nisu htjeli da znadu, jer da kažu: od Boga je; rekao bi 
im, pa zašto mu nisu povjerovali? a da reknu: od ljudi je, kame- 
noyao bi ih svijet. Pa tako ti slijepi i gluhi vodje naroda — a 
ta slijepoća i gluhoća jest i značajna i prorečena kod toga 
naroda, (Iv. 12. 40.) — kad nisu razabrali ni čuli lavsku riku 
preteče Isusovog, nije ni čudo, da se oglušuju i Isusu samom i 
da u Njem ne vide obećanog Mesiju. 

Kad su se udaljili ti napasnici, izreče Isus onu parabolu o 
zlopakim vinogradarima (Mat. 21, 33—46.), u kojoj je šibao 

vjerolomstvo toga naroda, a protivnici Njegovi i ope Mu pod- 
miću zamku i sa onim upitom: Jeli slobodno caru davati porez ? 
(Mat. 22, 15.—22.) i sa onim glede uskrsnuća mrtvih i života 
preko groba (Mat. 22, 23—33.), pa kad je Isus i ovima i onima 
začepio usta, pristupi jedan od zakonoznanaca, pa ga upita: 
,Učitelju, koja je najveća zapovijed u zakonu?“ A Isus mu na 
to: ,Ljubi Gospodina Boga svim srcem, svom dušom i svom 
mišlju svojom. To je prva i najveća zapovijed; a druga je ovoj 
slična: Ljubi bližnjega kao samoga sebe. O te dvije zapovijedi 
visi čitav zakon i proroci.“ A taj zakonoznanac, očevidno 
pristaša škole Rabi Hillela, zadovoljan tim odgovorom usklikne : 
»Dobro si rekao, Učitelju! Bog je jedan jedini i Njega treba da 
čovjek ljubi svom dušom svojom i syim srcem i svom snagom, 
a bližnjega kao samoga sebe, jer je to više nego sve žrtve.“ A 
Isus mu reče: ,Nisi daleko od kraljestva Božjega.“ To jest, 
sama nauka i znanje, pa i krijepost vlastita, još ne otvara vrata 
kraljevstva nebeskoga, nego to je sve samo kao priprava za 
kraljevstvo Božje, u koje se vjerom ulazi i preporodom u Duhu 
svetome, (Iv. 3, 5.). Prije tog preporoda nismo nego samo sluge 
Božje, a poslije smo sinovi Božji i dionici kraljevstva Njegova. 
Prije tog ljubimo Boga sa svom snagom švoga bića, a poslije 
preporoda sa istim moćima doduše, ali uzvišenima i nadahnutima 
po Njegovom sv. Duhu, koji u čovjeku stvara one neizrecive 
osjećaje, što ih je sv. Pavao osjećao i koje tolikim žarom opisuje 
u poslanici na Rimljane na poglavju osmome. 


Malo je čudnovato, da ti ljudi, koji su se čitavog života 
svoga bavili tumačenjem zakona i koji su znali cio Mojsijev 
zakon napamet, koji su znali koliko put koje slovo dolazi u tom 
zakonu, da ne znaju, koja je prva i glavna zapovijed u njemu. 
Jedni su držali za najpreču zapovijed onu o žrtvovanju, drugi 
onu o pranju prije jela, a svi skupa.zapadoše u takovo cjepi- 
dlačarenje, da su duh zakona, što no im rekao Božanski Spasitelj, 
(Mat. 23, 23.) nogama gazili! 

I danas se slično radi. Sve se istražuje, o svem se briga 
vodi ; al ono, što je najglavnije, sve više ponestaje, a to je 
poštenje, ljubav do istine i pravde i srce, koje osjeća za bijedu 
i sirotinju. Badava ti znanje, badava ti Angjeoska rječitost, badava 
ti trapljenje, badava ti čudesa stvaraš, sve je to tašto i isprazno, 

sve to ko praporac, koji odječi, ako nije u tebi one svete ljubavi 
u kojoj se uvijek prava i živa vjera odrazuje. (I. Kor. 13.). ' 

Sve što je Mojsijin zakon učio, sve što su proroci govorili 
sve se to slijevalo u tu jednu jedinu riječ: Ljubav. Zato se ne 
smijemo čuditi, da je Bog i u starom zavjetu sa brda Sinaja to 
pod zapovijed zagrmio i da eyo i sam Božanski Spasitelj tu 
zapovijed naglašuje i ovdje u današnjem sv. Evangjelju i onom 
zgodom, kad je rekao učenicima svojima: ,Novu vam zapovijed 
dajem, da se ljubite medju sobom, jer po tom će svijet poznati 
da ste moji učenici“ (Iv. 13, 34.) i onom zgodom, kad je govorio: 
sove što žetite, da vam ljudi čine, činite i vi njima, jer to je sav 
zakon i proroci“ (Mat. 7, 12.), i da tu zapovijed ljubimac Njegov 
i apoštol ljubavi sy. Ivan tolikoput opetuje (I. Iv. 3, 14, i ib. 4 
11. 20. 21.), te da nam ju sv. Apoštol Payao toliko na slu 
stavlja. (Efez. 5, 42.) A ne smijemo se čuditi, što nam Bog 
ljubav, to najslobodnije čuvstvo srca ljudskoga pod zapovijed 
stavlja za to, jer je čovjek kao razumno biće i kadar Boga 
stvoritelja i gospodara svoga, izvor sve dobrote i blaženosti 
upoznati, a sposoban je i da Ga slobodnom svojom voljom i 
prizna i uzljubi kao svoje najveće dobro; ta to mu je i sasvim 
naravan cilj, a od toga cilja ne može ga nitko ni osloboditi, niti 
ga se može sam odreći, a da ne zataji i ne zaniječe vlastitu 
svoju razumnu narav ; al pošto je po grijehu tako duboko pao 
da je skoro s vida pustio i svoj izvor i svoj cilj, zato je nužno 
bilo, da mu Bog sam to u pamet dozove i na srce stavi. U 
ostalom kršćaninu čovjeku, živom vjerom prosvjećenom i milošću 
Božjom posvećenom, ljubav je duša njegove duše, nepresahnjivi 
izvor svega blaga i neprestano poticalo na sve veće usavršivanje 
i krilo i okrilje, koje ga diže do nebeskih vedrina. Ali kano što 
se jednim krilom ne možeš uzdignuti ni poletiti, tako isto do 


tih nebeskih vedrina ne možeš se uzdići jednostranom ljubavlju. 


Mnogi misle, da mogu Boga ljubiti, a da se ne brinu za bližnjega 
Oni mole, vrše vjerske dužnosti, poste, daju i milostinju, a šlen 
nemaju, ni opraštanja ni lijepe riječi za bližnjega svoga. Ali na 
taj način krnje oni i ljubay prama Bogu, jer: Tko ne ljubi brata 
svoga, koga vidi, kako će ljubiti Boga, koga ne vidi. Koji dakle 
veli, da ljubi Boga, a mrzi na brata, laža je, (I. Iv. 4, 20.) veli 
sv. pismo. Tko se ne veseli s veselim, a ne plače s tužnim: kome 
ne paraju srce jad i plač bližnjega, taj ni nema srca niti jeu njem 

prave ljubavi. Tako dakle ljubav prama Bogu i ljubav prama 
bližnjemu, dužnost prama Bogu i dužnost prama bližnjemu usko 
je i nerazdruživo spojena. 

* ? * 

Mladi moji prijatelji, i naravnim načinom može čovjek 
doduše uvidjeti, da treba da ljubi bližnjega svoga, jer dosto- 
janstvo ljudsko to traži i na jednoj i na drugoj strani; ali kad 
uočimo, da si to dostojanstvo naravi razumne nije čovjek sam 
dao, nego kao gotovu stvar našao, tako da, koji taj jedini razlog 
naravnoj toj dužnosti navadja, mora priznati, da zaboravlja na 
uzrok za tu pojavu, vidi dar, a ne će da vidi darovatelja, 
svojata stvoru, što je stvoriteljevo, pa iako to sve s uma smetne, 
ali kad se zapita: A kako je s tom naravnom ljubavlju prama 
bližnjemu, onako, kako ju tumači bezbožac, materijalista, panteista, 
subjektivista, individualista, socijalista, egoista i drugih trista, 
onda će vidjeti, kako je na malen broj ograničena ta njegova ljubav 
prama bližnjemu. Tu nema ni govora, da će taj ljubiti i one, 
od kojih se ne nada, da će mu ljubav biti uzvraćena, a još 
manje one, od kojih ga čeka samo mržnja i progonstvo. 

Samo iz ljubavi prama Bogu, mogu ljubiti bližnjega, koji 
je isto tako dijete Božje, isto tako krvlju Isusovom otkupljen, 
isto tako baštinik kraljevstva nebeskoga, kao što sam i sam. 

,Blažen čovjek, koga Ti podučaješ, Gospode, i učiš zakonu 
Tvome“, veli psalmista. Zato cijenimo to i sretnim se scijenimo, 
što smo i mi dionici toga svetoga i pravoga nauka kao članovi 
svete i prave Njegove crkve, Amen. 


== 


Na XVlil. nedjelju po Duhovima. 


Sv. Mat. IX. 1.—8. 


Bio je to prve godine javnog djelovanja Božanskoga Spasitelja, 

kad je ono gotovo sedam mjeseci evangjelizirao puk 
galilejski, koji je, što no rekao prorok (Isaj. 9, 2.), čamio u tmini 
i u sjeni smrtnoj. Čim je ono Nazaret za uvijek ostavio bio, 
kad su se tako nezahvalnima i nedotupavnima pokazali, te Ga 
nisu priznali za onoga, o kom je Izajija prorok prorekao (Is. 
61, 1.), da će slijepima vraćati vid, hromima hod, mrtve uskrisivat 
i siromašnima evangjelje propovijedati; čim je dakle udaljio se 
iz toga grada, gdje je djetinstvo svoje proboravio i gdje je 
htjeo najprije poslije svoga krštenja u Jordanu da posije sjeme 
riječi Božje, pa kad su onolikom silom tražili, da se odma 
ovjerodostoji kojim čudom, kao što je ono u Kafarnaumu bio 
učinio, da i ovdje na svojoj domaji učini, (Luk. 4, 23.) sa su- 
zama na očiju i sa onom izjavom: da ni jedan prorok nije ča- 
šćen na svojoj domaji, uputio se preko brda prama jezeru i 
nastani se u Kafarnaumu, koji je od tog časa postao grad Nje- 
gov, kano što veli sv. Evangjelje. 

Genezaretsko jezero prava je krasota i dika Galileje. Oko 
njeg se nanizali kao galebovi bijeli gradovi: Kafarnaum, Betsajida, 
Julijas, Kersa, Gamala i drrugi. Od svih tih je mjesta danas još 
sama Tiberijada u životu ostala, a od Betsajide i Korozajina, 
koji je malo podalje od jezera, ni traga ni glasa, a Kafarnaum, 
taj grad Gospodinov, koji se je do neba bio uzdigao, kano 
što je rekao Božanski Spasitelj, kao da se zbilja na dno mora 
survao! (Mat. :11, 23.) Od čitavog tog grada kanda se još tra- 
govi onoj sinagogi vide, što ju je bio sagradio onaj centurion, 
kog su zato i sami Židovi pred Isusom pofalili. (Luk 7. 5.) Taj 
grad, pošto je bio na glavnoj cesti, kuda su karavane prolazile i 

na medji tetrahije, bio je zidom opasan, imao je vojničku posadu, 
porezni ured, carinaru i tu svoju glasovitu sinagogu. Tu je Isus 
više mjeseci svake Subote naučavao. Prvi put je bio Isus tu u 
Kafarnaumu, kad je ono na svom putu na vazmenu slavu u Je- 
rusolimu prve godine javnog svog djelovanja onamo se navratio. 
Pa sad, kad je opet na dulji boravak došao, desilo se ono, kad 
je Isus u toj sinagogi propovijedao, da je medju svjetinom bio 
jedan bjesomučni, koji, kad Ga je spazio, zavapi bijes iz njega: 
Isuse iz Nazareta! Jesi li ti došao, da nas pogubiš? Ja znam 
tko si Ti. Ti si sveti Božji! — A Isus mu zaprijeti, da šuti i 
da izadje iz tog čovjeka. Bijes ga šopi o zemlju i izadje iz njega. 
I sve se začudilo i pitalo medju sobom: Tko je taj; da mu se 
i dusi pokoravaju? — (Mark. 1, 27. Luk. 4, 33.— 37.) "mI 

Iz sinagoge zaputi se Isus sa četvoricom svojih učenika, 
galilejskih ribara: Simonom, Andrijom, Jakovom i Ivanom (Luk. 
5. 1. iss; Mark. 1, 16. 19. i ss.) u kuću punice Simonove i 
tu ju čudnovato izliječi od groznice, tako da je odmah ustala i 
podvorila ih. (Mark. 1, 29.—39. ; Mat. 8, 14.—17.; Luk. 4, 38.— 
44) I to se pronijelo gradom. Na večer, kad je sunce zašlo, 
a dan Subotnji se svršio, donesoše Mu razne bolesnike, a On 
ih sve redom poizliječivao. Tako je to bilo dan na dan po 
svima dekapolskim gradovima i po Galileji sve do Tyra i Sidona. 
On nije govorio ni djelovao kao Rabi Hillel ili Šamaj, nego kao 
onaj, koji ima sam u sebi vlast i ugled. (Mat. 7, 29.) Njega 
okružuju tri vrsti slušatelja: Učenici, puk i predstavnici oblasti. 
Učenici sve više uz njega prianjaju i sve ga više razumijevaju : 
puk ko puk, svagdje jednako i zdrava suda i jednako svagdje 
pada u jamu, ako ga slijepi vodje vode; a oblasnici ko obla- 
snici, svagdje prate nepovjerenjem čovjeka, koji je uzbudio mni- 
jenje i zadro u samu savjest naroda. Izazivaju ga i zamke mu 
podmiću, laskaju mu i zastrašuju ga, od ničega ne predaju ni 
ne zaziru, da ga ulove i odsude. Uvijek je tako bilo i biti će. 
Onaj, koji hoće da popravlja svijet ili okolinu svoju, obično je 
žrtva toga naroda i okoline. Život Božanskog Spasitetja: najjasniji 
nam je dokaz i primjer za to. 1 današnje nam Šv. Evangjelje jasno 
prikazuje tu borbu Isusovu sa svojim protivnicima. Isus se baš 
bio vratio u Kafarnaum, kako izgledje iz okolice Gerazenske sa 
istočue obale, gdje je ono izliječio onoga bjesowučnjaka, koji 
je bio bič Božji za čitavu onu okolicu (Mat. 8, 28. i ss.; Luk. 

8, 26.i ss.; Mark. 5, 1—10.), kad su se stanovnici ti nezahval- 
nima pokazali, te Isusa otpravili, što je četa tih bijesova, što je 
izašla iz tog čovjeka, uljezla u Svinje i čitav im se čopor po- 
davio. To će biti danas razlog, zašto i naš svijet misli, kad su- 
sretne slugu Krstova, da mu ovaj nosi vremenitu nesreću. I onima 
je više bilo stalo do čopora svinja, nego li do zdrava čovjeka, 
kao što je i danas svijetu više stalo do vremenite, nego li do vječite 
sreće; a Bog dopuštajuć takove vremenite nesreće, kano da od 
vremena do vremena hoće da nam u pamet dozove i naše ni- 
štavilo i svoje svemogućtvo. Mene uvijek boli, kad slušam naše 
ljude govoriti; nemamo novaca, nemamo industrije, treba najprije 
dovesti narod do materijalnog blagostanja, mjesto da se govori: 
trebamo poštenja, treba marljivosti, treba da svaki u svome bude 
čovjek na mjestu, potpuno vješt svome zanatu i alatu, treba 
štedljivosti, trijezna života, medjusobne pomoći i ljubavi, vjere 
u Boga i ljude, jer ono uyijek vrijedi: nit pametnu teci, nit ludu 
i pijanu ostavljaj, i ona _je vječita: da su sinovi ovoga svijeta 
pametnji u svojim poslovima od sinova svjetla i djece Božje. 
U ostalom nije sveta vjera, ni sv. mati crkva neprijateljica bla- 
gostanja i blaga, ako uz njega neprilijepiš srce svoje, nit je ona 
neprijatateljica napretka, jer je čovjek rodjen da napreduje i da 
se usavršuje; a pravi napredak i kultura rodjena je kćerka njihova. 

Čim je dakle Isus vratio se u svoj grad, saletile Ga i opet 
sve tri vrsti slušateljstva. Kuća, u kojoj se Božanski Spasitelj na- 
lazio, bila je prepuna svijeta. Isus se desio u gornjoj dvorani, 
gdje su: Židovi običavali i moliti se i vršiti propise vjerske i 
zakonske. I dok je Isus bio u govoru, donesoše ua nosilih bo- 
lesnika, pa kako se nisu mogli s njime proturati kroz svjetinu, 
popeše se izvanjskim stubama na krov, koji je bio ravan, otvo- 
riše ga i spustiše u dvoranu. A Isus videći vjeru i njegovu i nji- 
hovu, reče : Sinko! opraštaju ti se grijesi tvoji! Kako je to za- 
gonetno i tajinstveno za nas. Dolazi bolan, da nadje lijeka, a 
ono mu Isus vida rane duševne. O tu se nečuvenu riječ farizejska 
duša potepla. Šutili su, al u sebi govorili: to je hula proti Bogu. 
Tko može grijehe opraštati nego li Bog sam?! 

Da je Isus bio puki čovjek, to bi imali pravo ti farizeji, što 
su se sablaznili, jer grijehe opraštati može zbilja samo Bog. Ali 
poslije ovolikih čudesa, što ih je na očigled počinjao, mogli su 
i ovako zaključiti; Pošto nitko ne može grijehe praštati doli Boga 

samoga, a on evo grijehe oprašta, dakle je sam Bog. E da im 
nije zavist i zloba sputala i um i srce, al ovako nisu to mogli 
uvidjeti. Pa i danas, nakon tolikih vjekova, gdje je tolikim ču- 
desima i dokazima osigurana ta vlast u crkvi Kristovoj, još se 
ipak nalazi ljudi, koji ne samo da ne će vjerovati u moć crkve, 
da može opraštati grijehe, nego će se uprav tako duševno 
potipati o taj nauk crkve. 

Kada je Isus razabrao misli njihove, reče im : »što smišljate 
zlo u srcu svome ? Što je laglje reći ovako botesnome: Opraš- 
taju ti se grijesi, ili reći: Ustani i hodi! Ali da znate, da sin 
čovječanski t. j, Mesija (Gen. 3, 15.) ima vlast opraštati grijehe, 
reče bolnome : Ustani i hodi!“ I on ustane i prohoda. Jasno je 


tu, da je Isus htjeo tim čudom dokazaii, da ima vlast opraštati 


grijehe, da je dakle pravi i živi Bog i Spasitelj naš. Pa sva 
sreća da je isto tako jasnim riječima predao tu svoju vlast i 
apoštolima, kad im je rekao: ,Primite Duha svetoga! Kojima 
oprostite grijehe, bit će im oprosteni, a kojima zadržite, bit će 
im zadržani“. (Iv. 20, 22.) 


* * 
* 


Mladi moji prijatelji, tako je jedna od najvećih i najprečih 
istina, da Bog čovjeku oprašta grijehe i da je tu vlast dao i 
crkvi svojoj, tako zajamčena i čvrsta kano Božje prijestolje samo. 
Bez sakramenta pokore t. i. bez toga opraštanja grijeha _ bio bi 
čovjek plijenom zdvojnosti, a kraljevstvo zlobe i pakla brzo bi 
opet prevladalo u čovječanstvu. Ništa toliko čovjek ne treba, 
koliko milosrdja i opraštanja. Svijet ne zna ništa opraštati, ni ne 
oprašta. Jesi li jednom sudbeno poročan, nitko ti ne skide toga 
s ledja. Jedino vječiti izvor milosrdja i praštanja, koji je Božanski 
Spasitelj ispod drveta Križa za uvijek otvorio, taj čisti, ništi, pere 
za uvjek ljage na duši i grijehe roda ljudskoga. 

I mi ćemo biti tako sretni, te ćemo ove nedjelje pristupiti k 
tome vječitome izvoru milosrdja Božjeg i opraštanja, pa sa živom 
vjerom te nadom i pokajanjem onoga rasipnoga sina u sv. Pismu 
(Luk. 15, 11.—12.) na koljenima zamolimo u Oca Boga nebeskoga 
milosrdje i oproštenje grijeha naših, Amen, 


Kraljević : PROPOVIJEDI. 2 

Na nedjelju XIX. po Duhovima. 
Sv. Mat. XXII. 1.— 14, 


Kada je ono Božanski Spasitelj bio pozvan na gozbu onomu 

Farizeju, gdje je ono izliječio čovjeka od vodene bolesti i 
gdje im je očitao lekciju, da se ne otimlju o pročelje, onda je 
nadovezao domaćini i njegovim gostima: ,Kada dajete ručak ili 
večeru, ne zovite prijatelje, ni rodjake, ni bogate susjede, da nebi 
vas možda i oni pozvali k sebi i tako vam vratili milo za drago; 
nego kad dajete čast, a vi pozovite sirotinju, uboge, kljaste i 
slijepe i bit ćete sretni, što vam oni neće moći uzvratiti, nego 
će vam se vratiti o uskrsnuću pravednih“. A jedan će od pri- 
sutnih, kog je ta riječ Isusova tako dirnula, uskliknuti: ,Ah, 
biago onome, koji bude blagovao hljeba u kraljevstvu Božjem !“ 
(Luk. 14, 12.—15.) Nisu ni sanjali ti pobožnjaci, da je kraljevstvo 
Božje već tu medju njima eto i da je gozba mesijanska eto već 
ugotovljena, pa da nemaju, nego samo svoju savjest da pitaju, 
jesu li i oni pozvani, pa da se redaju za taj stol. Zato je Bo- 
žanski Spasitelj stom novom parabolom u današnjem Evangjelju, 
što no ju čitamo, htjeo im otvoriti oči. 

Bit će prilike, da ću vam opširnije govoriti o parabolama 
Isusovim u opće, a kako sam vam spomenuo savez i priliku, u 
kojoj je Božanski Spasitelj izrekao tu parobolu u današnjem 
Evangjelju i kako joj je smisao očit i jasan, te kako je danas 
pričesni dan, te ćete ivi kao članovi kraljevstva Božjega pristu- 
piti stolu Gospodnjemu, pa da vas se ni jedan ne nadje bez 
čistoga ruha duše i srca u času, kad vas Bog za svoj stol prima, 
naumio sam vam govoriti: što će to reći biti učenik Kristov, za 
njegovim stolom sjediti i njegovom se duševnom hranom pitati. 

Sa onima riječima Isusovima: ,ldite dakle i naučavajte 
svijet krsteći ga u ime Oca i Sina i Duha Svetoga i učite ga, 
da drži sve, što sam vam ja zapovjedio, i evo ja sam s vama 

sve do konca svijeta“. (Mat. 28, 19. 20.) nerazrješivo je spojena 
u crkvi Kristovoj učiteljska služba sa njezinom svećeničkom duž- 
nosti. Nitko ne smije te dvije službe odijeliti; nitko ne smije 
kratiti djecu crkvi, da ju ona ne podučaje u spasonosnom nauku 
Boga i Spasitelja našega. Vi ni ne sanjate, kakav ljuti bojak ima 
da bije sveta mati crkva, da vas sačuva u imenu Gospodnjemu ; 
vi ni ne sanjate, kako se svijet otimlje za vas, da vas istrgne iz 
krila sv. matere crkve i prevede u svoj tabor neprijateljski; vi ni 
ne sanjate, kako je školska soba ona bojna poljana, na kojoj će 
se odlučiti: ima li svijet da očuva kršćanski svoj biljeg, ili da 
ga satariše i nogom pogazi. 

Nije ovdje mjesto ni vrijeme, da vam govorim, s kim oma 
to taj ljuti bojak bije, ni tko su njezini neprijatelji, ni s kakvim 
sve to sredstvima i oružjem oni gledaju da joj djecu otimlju — 
to, kad ponarastete i progledate, samo će vam se kazati — 
nego ću vam samo to reći, da je onima riječima Isusovima i 
crkva sama i svaki i nesetni njezin sluga i Apoštol Kristov dužan 
uz cijenu svakoga progonstva i same smrti one, koji su mu po- 
vjereni, i prosvjetljivati svjetlom nauka Isusovog i očuvati u imenu 
Gospodnjem, da im se imena ne brišu iz knjige vječnoga života. 


Ono, što vam ja pola u šali a pola u zbilji običajem govoriti 
u školi, da ću, koji mi ne valja i koji je nepošten, na sudnjem 
danu reći Božanskom Spasitelju: Isuse Bože, briši ime toga iz 
knjige života, nije slušao mene, slugu Tvoga! ništa drugo ne 
znači nego li to, da štogod yam ja kao sluga Božji i svećenik 
sv. matere crkve govorim, ne govorim u ime svoje, niti svoju 
nauku, nego u ime Isusovo i nauku svete matere crkve, pa da 
onaj, koji hoće biti pravi učenik Isusov, treba da drage volje i 
sluša nauku crkve, u srce ju usadjuje, i po njoj vijerno živi. 
Drugima riječima: Što znači biti učenik Isusov ? Znači to, da 
drage volje izabere za svoga učitelja Božanskog Spasitelja, da 
mu On i razum prosvjetljuje i savjest vodi i volju čeliči i život 
upravlja, da sve dakle, što je Isus naučavao, kao svetu istinu 
smatra, da sve, što je Isus zapovjedio, kao sveti zakon drži, da 
mu sve, što je On učinio, bude uzorom u vlastitom usavršivanju. 
Svaka riječ ljudska protivna riječi Isusovoj zabluda je i stran- 
putica, svaki zakon ljudski protivan Njegovom zakonu stvara zlo, 
a svaki život u protivštini sa životom Isusovim gotova je propast, 

Otvorite srca vaša, moji mladi prijatelji, Duhu Kristovom, da 
vam on bude vodićem i poticalom u svem djelovanju vašem. 

Božanski naš Spasitelj i učitelj naš ostaje za uvijek čovje- 
čanstvu i svijetu ono, što je rekao i sam da _ je: Put, Istina i 
Život. Onaj, koji Ga ne zna, ne zna ni kamo ide, nit zna puta, 
čami u tmini i sjeni smrtnoj; a onaj, koji Ga je upoznao pa 
Ga ostavio, gotov je da zabludi, da oslijepi, da se izgubi. 


Nikako znanje ljudsko ne može da nam otkrije naš vrhovni 
cilj, a kako da onda i uzmogne, da nam put tome cilju prokrči ?! 
Nikakovo mudrovanje ne može nam otkriti istinu Božansku, za 
kojom nam duša čezne, nikakova sila ljudska ni moć nije kadra 
da nas uzdigne do Boga, pa kako da nam onda _i dade život, 
kojemu je samo Bog začetnik i vječiti podržavatelj. 

Pravi učenik Kristov nikad ne da, da mu se nade izjalove, 
da mu snaga i volja za rad ne klone, jer mu je i srce i volja i 
razum ucijepljen na stablu žive vjere u Onoga, koji je sam život 
i snaga i nagrada. U svjetlu te žive vjere vidi i cijenu života i 
vrijednost življenja i rada, pa se veselo laća posla i veselo sa- 
vladava sve poteškoće i svako breme. 


U školi takova Učitelja lako ćete svaćat i život oko vas i 
vrijeme, u kojem živite. Vi čete ljubiti taj život, .al ne ćete mu 
se bacit u vrtlog njegov. Vi ćete ga promatrati, al ne bez boli 
i samilosti. Vi ćete mu i služiti, al sa pregaranjem kao učenici 
Onoga, koji je sve došao da spasi i koji ima lijeka za svaku ranu 
i nevolju. U svijetlu nauka toga Božanskoga Učitelja svaćat ćete 
i svu borbu izmedju dobra i zla, koja nikad ne će prestati, dok 
je svijeta i vijeka, pa ćete kao pravi Njegovi učenici biti odlučni 
protivnici svakoga zla, ma u kakvom obliku vam se predstavilo; 
s njim nema nikakva pogadjanja ni popuštanja, pa ma ostali pod 
barjakom žive vjere i na strani dobra osamljeni tako, da nemate 
uza se ni ruke, u koju bi ga mogli neokaljana predati, i makar 
iskrvareni u njem i svoj pokrov našli. Sve druge protivštine, iz- 
medju ljudi i ljudi, izmedju stališa i stališa, izmedju uka i neu- 
ka, izmedju naroda i naroda, izmedju znanja i vjere, izmedju ko- 
ristoljublja i ideja, sve se te protivštine i borbe dadu savladati 
. medjusobnim sporazumom i izgladiti; ali opreka izmedju dobra 
i zla, izmedju poštenja i nepošten.a, izmedju istine i laži, izmedju 


svjetla i tmine, izmedju Krista i Beliala nikad i ničim se ne da 

premostiti. Sav cilj vašoj kršćanskoj naobrazbi ima da se u tome 
sastoji, da u toj neprestanoj borbi izmedju dobra i zla odhrvate 
se zlu a mnadvladjujete u dobru. Pa znajte, u toj borbi nema 
nikakove stanke, jer kako veli sv. Pismo: Tko ne sakuplja, ra- 
siplje, tko ne napreduje, taj nazaduje, ili kako veli veliki crkveni 
Otac (sv. Grgur Veliki): ,Anima humana quasi navis est, contra 
ictum fluminis ascedens, uno in loco nequaquam stare permittitur, 
quia ad ima relabitur nisi ad summa conetur“. 

Istina Bog školovanje je samo  šegrtovanje i priprava za 
ozbiljan život, al je i to istina, da ako je mladica u klici rasto- 
čena, nit je od nje šta, nit će biti kakva ploda od nje. Veliki 
ljudi već su za rana imali gotov cilj i plan životni. Eno Daniel 
O. Conel još je mladićem znao odlučno govoriti, da će veliki 
pokret i preokret proizvesti i što je rekao nije ni porekao. U 
Božjoj su ruci srca i misli srdaca naših i Bog je kadar dai od 
najuglednijeg od vas izabere si kao orudje svjetlo, da se i u 
našem domu i narodu razbuja život kršćanski i boj proti razno- 
vrsnom zlu, što nam narod upropašćuje i ubija; ali uza sve to 
ne mogu da ovom zgodom nekako sa tugom u srcu ne spome- 
nem i to, kako ginu i kao netragom prolaze ona vremena, kad 
se orila ona djačka: Hej veselo mili druzi, ugodno je naše žiće! 
Općenita je tužba, da danas više ni pjesma mladenačka nije 
tako čista, i da ne oduševljava ni njega samoga, ni onoga, koji 
ju sluša. Kano da joj sam izvor više nije tako čist i nepomućen. 
A ipak nema ništa strašnijeg ni odurnijeg, nego li mlado srce, 
koje nikad ne zapjeva, ili što je još gorje, koje, ako pjeva, sili 
te da plačeš i da te jeza hvata. 


Braćo moja mlada! Što tko radi, pred njega pada, veli na- 
ša narodna poslovica. Istina je, čovjek se može i popravit s 
vremenom, ali puno toga više ne može ni uz najbolju volju po- 
pravit, što je učinio. Život je naš kao i rijeka, što teče i teče ; 
sve. što joj je na putu, ruši i obara, pa bogme i mora sve to 
da na svojim ledjima i nosi. Dokle ? Dok tko ne izvadi, ili do 


22 


kraja toka svoga. Tako često i djela mladjih dana nepopavljiva 
su direktiva za život u starije dane, a bogme pod starost se 
čovjek jako teško mijenja.  Giedajte dakle, da ne bude morala 
pitati starost, a gdje ti je bila mladost ?! — 

Ja sam uvjeren, da vaša mlada srca svaćaju : i što će biti 
učenik Kristov i koliko je to blago zvati se tim imenom i koli- 
ka je sreća živjeti životom dostojnim imena toga; i uvjeren sam, 
da ćete rado zasaditi u ta svoja srca ove riječi prijatelja i uči- 
telja vašega, iz čijih ćete ruku doskora da primite u srca vaša 
zalog neizmjerne ljubavi Boga i Spasitelja, Učitelja i sveg  Do- 
bra našega, kome hvala i slava u sve vijeke, Amen. 








Na XX. nedjelju po Duhovima. 
Sv. Ivan IV. 46.—53. 


a u savez dovedemo ovu evangjeosku zgodu, moramo spo- 
menuti, kako je ono Božanski Spasitelj — a to nam 
pripovijeda isti sv. Evangjelista Ivan na istome poglavju — kad 
je prolazio Samarijom na tome svome putu iz Judeje u Galileju, 
zaustavio se pred Sihemom na Jakovljevom zdencu i oiidje poveo 
| onaj razgovor sa ženom Samaritankom. Ime toj pokrajini potiče 
od Šamora, jednoga od sinova Kanaanovih (Gen. 10, 18.), a 
glavni joj grad Sihem, koga su Judejci posprdno zvali Sihar t. |. 
pijanica, prozvan po imenu nekoga poglavice plemena Hevejskoga, 
prostirao se izmedju brijegova Ebala i Garizima, kuda je vodila 
cesta od istoka pa sve do mora Sredozemnoga. Tu je ono Bog 
se ukazao Abrahamu i obećao dati njegovu potomstvu tu zemlju ; 
tu je ono Jakob na povratku iz Mezopotamije konakovao, tu se 
on odmarao, kupic zemljište, zdenac iskopao i potomstvu ga 
svome namreo. Tu je i Božanski Spasitelj jednoga se dana odmarao 
i poveo taj razgovor sa tom ženom iz prezrenog tog naroda. 
Taj prezir i neprijateljstvo od strane Judejaca potiče od vremena 
raskola iza smrti Salamunove, za Ezre i Nehemije proširilo se, 
a u Isusovo vrijeme bilo je tako veliko, da je Samaritanac zna- 
čilo u ustima Farizeja isto, što i najgorji krivovjerac i najernji 
čovjek u njihovim očima. Tim su imenom oni i Isusa u času 
najveće mržnje počastili. (ly. 8, 48.). Iz toga razgovora Isusovog 
sa tom ženom vidimo, da su i Samaritanci očekivali Mesiju (Iv. 
4, 24), pa kad im je ona dojavila, da dodju i da vide, nije li 
to Mesija, koji joj je sav život i prošlost njezinu otkrio, osvje- 
dočili su se onii sami o tome, (Iv. 4, 42.) da je On taj obećani 

i baš uto vrijeme. općenito očekivani Spasitelj svijeta. Sveti 
Evangjelista primjećuje, da se je Isus kod njih zadržao dva 
dana. (ib. 43.). | 

I to, što se je Isus razgovarao sa tom ženom išto je ht.eo 
da boravi medju tako prezrenima ljudima, dokaz je Njegova bo- 
žanskog milosrdja. Rabini u vrijeme Isusovo ne bi htjeli rod 
nipošto javno i na ulici sa ženom razgovarati. Strožiji su dapa- 
če učili, da treba prije u vatru riječ zakona, nego li da ih 
opčiš ženi. Zato i razumijemo, zašto sv. Evangjelje primječ je, 
da su se učenici Isusovi začudili (ib. 27.,), kad su Ga zat 
gdje sa ženom razgovara, al Ga se nisu usudili  ptiati, zašt 
šta s njome govori. Njegovom djelovanju i milosrdju nema 
tko smije stavljati granice. Ta pala žena, ti prezreni ljudi č 
su u većoj bijedi bili, tim su na neki način i imali veće pra 
na Njegovo milosrdje i ljubav. On ih upravo voli, jer u Njeg 
vjeruju, Njemu se pokoravaju i ne traže znakova ni čudesa ka 
što oni u Judeji i u Galileji, zato i primjećule sv. dete 
da je Isus i tom prilikom, kad je polazio iz Samarije u Galileju, 







sa nekom boli u srcu dozvao u pamet učenicima svojima onu | 


istinu; da je pravi prorok samo na svome domaju i medju svo- 
jima bez časti i priznanja. (ib. 44.). 

Kada je stupio Isus na Galilejsko tlo, izgledje da su se 
učenici Njegovi, koje je nedavno istom sebi prikupio, razišli 
koji u Kanu (Jakob i Juda), koji u Betsaidu (Filip), koji u Kafar- 
naum (Simon i Petar) a i Isus svratio se u Kanu, tamo gdje je 
sigurno još od onih svatova bila _BI. Dj. Marija kod Alfejevih. 
Brzo je pukao glas o Njemu po Galileji, a osobito po Kafarnaumu, 
gdje je sv. Petari brat mu Andrija boravio. Govorilo se o Njemu 
čak na dvoru tetrarhe Iruda Antipe, kao što to evo današnje sv. 
Evangjelje pripovijeda, da je taj kraljev čovjek došao sa dvora 
Irudova zamoliti Isusa za pomoć bolesnome jedincu svome. Isus 
je znao, da taj kraljev doglavnik ne dolazi da u njemu traži 
Mesiju, nego da čudo i zdravlje za sina svoga nadje, zato Ga 
je s početka kao odbio. Ali kada taj bijedni otac sa povećanom 
boli stao Ga moliti, uslišao mu je Isus molbu te mu sluge još 
na putu veselu vijest dojaviše, da mu je sin živ i zdrav, pa 
povjerova on i sva kuća njegova. 

Istina Bog, vjera tog kraljevog doglavnika nije bila ni iz 
daleka, što je bila vjera onoga kafarnaumskog stotnika, koji je 

molio milost za slugu svoga i koji nije Isusa zvao u kuću da 
dodje i da položi ruke na tog slugu, nego kad je vidio, da je 
Isus spreman da će k njemu doći, zavapio je: » Gospodine, 
nisam dostojan, da udješ pod krov moj“; ali ipak vrijedno je 
da pohvalimo i toga oca i da u njemu vidimo, što je to srce 
roditeljsko i kako mu je sveta briga za rodjeno dijete svoje, te 
da i sa svoje strane uvidimo, što je dužnost djeteta napram 
roditelju svome. 

Predbacuju školi, da ona rado otudjuje djecu roditeljskoj 
kući. Na žalost je dosta i istine u tome prikoru, jer često vi- 
djamo, da se dijete, kad malo zaviri u školu, već stidi nekako 
svojih priprostih roditelja i ukućana. To je gadna crta osobito 
kod one djece sa sela. Nu to je, «hvala Bogu, samo iznimka. 
Pravilo je, da čim čovjek više uči i znade, tim da bi mu i srce 
imalo biti više oplemenjeno a osjećaj nježniji. Četvrta zapovijed 
Božja, koju u školi i u crkvi čuje, uči ga, da treba da sluša, da 
ljubi i da štuje svoje roditelje, a ne da ih se stidi i da im se 
otudjuje. Kako na lahku ruku znade se odbit danas naš mladi 
čovjek od kuće svoje i odnemariti svoje, kano da nikad nigdje 
nikoga svoga nije imao. Prije je bila dika naša, da nam svijet 
ne ostavlja roditeljske kuće i majčina topla krila, a danas, čim 
malo zaviri u knjigu i u bijeli svijet, otepe se i odnemari svoje. 
Je li to zahvalnost za suze i probdivene noći u brigi za djetetom 
svolim ? Može li pratiti blagoslov Božji tako odmetnog sina ? 
Ili može li blagoslivati srce roditeljsko dijete svoje, koje mu 
pjeva: Moja mati, moja goropadi, već mi tvoja pridika dosadi! 
— ili koje kaže: Šipak mami, što u kolo brani, a dva tati. što 
stoji na vrati 1? — Ne zna li jadno to dijete, da je pisano: da 
oko, koje se ruga ocu i prezire mater svoju, neka ga iskljuju 
vrani gavrani! (Pr. Sal. 30, 17.) i tko žalosti oca i ucviljuje : 
mater svoju, da će biti sramotan i nesretan (ib. 19, 26.). 

Ali i s druge strane, nije sva krivnja ni na djeci. I roditelji 
često za malenkosti kunu i proklinju djecu svoju. ,Idi k vragu“ 
— ,Vrag te onio“ — ,Neće kuga, da vas pomori“ — i tako 
znadu blagoslivljati roditelji djecu svoju kod nas. 1 to ne valja. 
Djeca su veliki blagoslov Božji. Nikad ne bi smjeli roditelji na 
lahku ruku da ih kunu i da ih sablažnjuju. A koliko se u tom 
pogledu kod nas griješi? Svisnut bi morao čovjek i srce mu 
puca, kada na sve to zlo u narodu pomisli. Kune se Bog, kune 

se sunce Božje, kunu se roditelji, proklinju se djeca, pa gdje će 
tu i biti blagoslova, gdje će tu i biti napretka, gdje će tu i biti 
života? A ipak ja mislim i uvjeren sam, da u vama svima srce 
želi i život i napredak i blagoslov sebi i narodu svom! 


* * 
* 


Mladi moji prijatelji! Pootkrio sam vam evo možda malo i 
previše crnu ranu na tijelu i duši naroda našega. Ovako dalje 
ne smije da bude. U velikom narodu mogu da pofale i skrenu 
s pravoga puta, pa još nije sve propalo; prenut će se drugi iza 
njih. Ali u malom narodu, kao što je naš, kad ga zlo saleti i 
sapne sa sviju strana, ne smije da pofali ni jedan naraštaj, jer 
bi ga i neprijatelji tako iznemogla mogli zaskočit i oboriti, a i 
sam bi mogao pod teretom tolikih zala klonuti i izgledati onako, 
kako sveto Pismo veli: ,Nomen habes, quod vivas, et mortuus 
es“ t. i. kao živa sjena samo. 


Nekad je ponos našega svijeta bio, da mladji poštiva sta- 
rije, da stariji dobrim primjerom prednjače mladjemu, da će svoj 
za svoga u vatru i u vodu, da kraj s krajem veže u pregaranju 
i u radu, da ne bi obijao tudje pragove pod nipošto, da ne bi 
riječi svoje pogazio, da se nikomu ne bi namitao ni prodavao, 
vedra čela i poštene duše svagdje vidjen bio, Bogu i vjeri odan, 
a ljudskome zakonu poslušan i pokoran, zdrav na duši i tijelu ; 
a sada ponestalo onog njegovog ponosa, otvorenim očima srće 
u ponor, klone ga se i oni, koji bi mu se morali smilovati i 
pomoći, da ga spase od propasti. 

S narodom je kao i s pojedincem čovjekom. Kad ga samo 
led bije, a od nikuda ga sunce ogrije, brzo pada i lako postrada; 
al živ čovjek nikad ne smije da izgubi svu nadu, a dok se nada, 
nije propao. Eto vam iz te tmurne slike malo svjetle točke, pa 
ta nada, da nije još sve izgubljeno ni propalo, i to uvjerenje, 
da na vašim ramenima treba da se održi trošna zgrada našeg 
narodnog opstanka, časti i budućnosti, neka vam poda snage i 
volje za toliko nepregledno polje rada i pregaranja. Nit tu hasni 
kukat, nit je tu skrštenih ruku stajati. Svaki nas treba da za 
dvojicu radi, da iole popravimo, što je od preke potrebe, da se 
popravi, i da stignemo, gdje su drugi davno poodmakli. Patnja 





ako 

i trud uvijek je radjala i radja dobrim plodom. Al patnja ne- 
skrivljena ; ona, što nam ju Bog šalje, da nas iskuša, a ne ona 
patnja, što te snalazi s lijenosti, s nemara i S nepoštenja. Toj 
kanda nema lijeka. Spas naroda ne leži toliko u znanju, koliko 
u poštenju. A to se danas nekako izvrglo. Riječi: Bog, istina, 
pravda, duša, roditelji, djeca, poštenje, te kanda su izgubile 
pravo svoje značenje i vrijednost, a jesu li ti pojmovi jednom 
satarisani, onda pojedinci makar kao Fajetoni visoko letjeli, opalit 
će si krila o plamenu, koji suklja iz dvorova i potleušica naših. 
Zato, dok ste mladi, gradite na čvrstom temelju žive vjere, pre- 
garanja, truda i poštenja, da kad ponarastete i sami ljudi posta- 
nete, uzmognete i djecu svoju i mladje svoje učiti, da na tom 
temelju grade i rade, Amen. 


Na XXI. nedjelju po Duhovima. 


Sv. Mat. XVIII. 33.—35. 


Kid je ono Božanski Spasitelj sišao bio s brda preobraženja i 
još se nekoliko dana — sve do svetkovine sjenica (Iv. 7 
2.) — bio zadržao u Kafarnaumu, proboravio je veđinom id 
vrijeme s učenicima svojima na samu. (Mat. XVIII, 1.). Rastjerao 
im je bio misli o nekakvom tobožnjem prvenstvu u Njegovom 
kraljevstvu, stavio im je na srce ijubav prema djeci (ib 10.) 
prema zabludjelima (ib. 12.) i prema uvrijeditelju (ib. 15.). Tom 
ga prilikom zapita sv. Petar: , Gospodine! Koliko puta treba da 
oprostim bratu svome, ako me uvrijedi. Je li dosta sedam puta ?“ 
A Isus mu reče: ,Ne sedam puta, nego sedamdeset i sedam 
puta“, t.j. uvijek, jer kraljevstvo je nebesko kao čovjek kralj 
koji je stao da obračunava sa dužnicima svojima, kao što si 
diem današnje sv. Evangjelje. 
sus je običavao i najuzvišenije istine Božan 

svoga u tako jednostavnoj paraboli h i. prispodobi idea 
usporedo teče sa slikom, tumačiti, tako da ki zake u tako 
jasnoj slici smisao bio lako dokučljiv. U toj prispodobi o.nemi- 
losrdnom slugi pokazao je, da je jedna od temeljnih oznaka 
Njegova kraljevstva opraštanje i milosrdje. 

: Biti će još prilike, da ćemo govoriti o parabolama i o tom 
što se sve razumijeva pod kraljevstvom Božjim u sv. Piemu ; 
ovdje ćemo samo to spomenuti, da se pod tim kraljevstvom 
Božjim u glavnom razumijeva ono djelo Isusovo, koje je imalo 
da ispuni cio svijet pod imenom Crkve Njegove. Jasno se to 
vidi iz one primjetbe Evangjelista sv. Marka na poglavlju 1, 14 
retku, gdje se veli, da je Isus, kad je čuo, da je sv. Ivan odani 
ničen, zaputio se u Galileju, da propovijeda Evangjelje kraljevstva 
Božjega. To što i najmoćniji ljudi nisu kadri za čitava svoga 
vijeka da izvedu, da naime cio svijet povedu za sobom, to je 

Isus u malo vremena u onom najzabitnijem kutu Izraelske zemlje 
učinio, kada je sebe svijetu objavio, kada je o svom božanstvu 
uvjerio nekoliko svojih vjernih učenika, i od njih učinio svoje 
apoštole, te po njima i s njima utemeljio to kraljevstvo svoje, 
koje ne zna za granice ni prostora, ni vremena. | čim nam više 
izgledju neznatna sredstva za to ogromno djelo, tim nam jasnije 
biva Njegovo božanstvo i božanstvenost njegova djela. — U 
tom kraljevstvu Božjem na zemlji ljubav je sve i sva, a ljubav 
se najviše očituje u opraštanju uvrijeda i milosrdja; taj dakle 
duh opraštanja i milosrdja ima da i vlada čitavim tim kraljev- 
stvom. Učenici Isusovi, čeda svoga vremena, mislili su da su 
Bog zna što velikog učinili, kad su mislili, da je dosta, da 
oprostiš bližnjemu sedam puta. Nisu svatili, da se traži u tom 
kraljevstvu Božjem, da milosrdje bude bez kraja i konca, kao 
što je i ljubav sama. Otkako je Božanski Spasitelj rekao ove 
riječi u današnjem Evangjelju: ,Tako će i Otac moj nebeski 
učiniti vama, ako ne oprostite od srdaca vaših bratu svome“ i 
otkako nas je naučio moliti da se molimo : , Oprosti nam duge 
naše, kao što i mi opraštamo dužnicima svojima“ (Mat. 6, 12.), 
ne smije čovjek više da bude neumoljiv, jer će nagaziti na ne- 
umoljivu pravdu. Istina je, da je čovjek u neku ruku rodjen 
nepomirljiv, i da mu je u tom pogledu najteže, da se nadvlada. 
Ako ne može, da se osveti, a ono čuva na dnu srca gorčinu i 
jad, pa čim mu samo padne na pamet, već mu se prelije čitavim 
bićem. Ali sve to badava. Ništa mu ne hasni, da se rita i kopita. 
Bog traži od njega tu junačku krjepost. Od razjarena lava traži 
od njega da bude krotko janje. Inače se ne može ni sam nadati 
oproštenju i milosrdju. 

Nikad se nije čuo takav nauk. O čitavom poganskom svijetu 
mogu se reći one riječi pjesnika : Ne pozna smilovanja, tko se 
tako koči! Zub za zub, oko za oko, glavu za glavu, tko se ne 
osveti, taj se ne posveti, to je bio zakon ovoga svijeta prije 
toga kraljevstva Božjega. Istina Bog, i u starom je zavjetu (3: 
Mojz. 19, 18.) bilo zapovjedjeno, da čovjek ljubi prijatelja kao 
samoga sebe, al kako je izgledala ta zapovijed, vidimo iz onoga 
govora Isusovog ,na brdu blaženstva“: ,Čuli ste, rečeno je 
starima: ,Ljubi bližnjega svoga, a mrzi neprijatelja (Mat. 5, 43.), 
a ja vam velim: 'Ljubite neprijatelje svoje itd. . . .“ 

Kršćanstvo je istom, kao savršena objava Božja, podiglo 

čovjeka do te najteže ali i najsladje dužnosti, da ljubi i nepri- 
jatelje, al mu daje snagu i milost za nju. Najtežja je to dužnost 
jer se protivi pokvarenoj naravi našoj, a najsladja je, jer si 
pobjednik u najtežjoj borbi sa samim sobom. U svjeta vjere 
lahko se čovjek sayladava, jer uvidja pravu vrijednost i življenja 
svoga i života bližnjega svoga; u tom svjetlu uvidja pravo i 
vrijednost povjerenih mu tolikih naravskih i vrhunaravskih do- 
bara. Bog je gospodar i ljudskoga života i svega, što mu je 
dao, da se čovjek njime služi, a on je samo upravitelj tih 
povjerenih mu talenata, kojima ima da promiče slavu Božju i 
spas svoj i bližnjega svoga. Pa ako on u svojoj sebičnosti sebe 
smatra isključivim gospodarom, pa ne obazirući se ni na Boga 
ni na bližnjega grijesima svojima tovari dug na dug, kad prispije 
vrijeme obračuna, kako da isplati toliki dug ?! Nije li zaslužio 

da i njega pravi Gospodar na vijeke upropasti? Ali i tu još 
može pomoći milosrdje Božje, samo ako uvidi nemoć svoju i 
zamoli Boga, da se strpi, da mu se smiluje, i ako sam ima srca 
za nevolju bližnjega, te ne bude naprama njemu onako nemilo- 
srdan, kao što je bio taj sluga u ovoj današnjoj paraboli. Tu 
onda niti može niti se smije nadati oproštenju. Taj kontrast u 
današnjem sv. Evangjelju upotrijebio je Božanski Spasitelj da 
nam što bolje predoči milosrdje Božje i lahkoću, kojom i mi 

jesmo li našli milost u Boga, možemo lahko da oprostimo ure 
jede nanesene nam od bližnjega našega, koje su u tako malom 
razmjerju naprama našim grijesima vlastitima kao sto dinara 
prama deset tisuća talenata. E, al čovjek jest takav, da znade 

istom što se je sam izvukao iz škripca, lukavošću i pretvaranjem 
sa svom bezobzirnošću za malenkost kakovu osvećivat se bliž- 
njemu svome! Zato je i rekao Isus, da će tako i Otac Njegov 
nebeski učiniti onome, koji ne oprosti bratu svome od srca 
Svoga. Kao da je s time htjeo reći: Ta u mome kraljevstvu 

gdje odnošaj čovjeka prama Bogu nije više kao odnošaj sluge 
prama gospodaru, nego kao djece prama Ocu nebeskome i gdje 
su ljudi medjusobno braća, jer su svi sinovi toga Oca nebeskoga 

kako bi se i moglo tako šta i dogoditi. Ali ako bi se ipak to 
dogodilo, onda da znade, da se taj sam i tuži i odsudjuje. Kad 


bi ljudi više o tom razmišljali, kako bi se lahko dalo živjeti u - 


svijetu 1 Kako bi brzo procvalo obilje mira, ljubavi i sloge! 
Kako bi ljudi pomagali jedan drugome jaram i breme života 


FE 

snašati! Kako bi svaki sam sebe najprije u prsa bio, prije nego 
što bi drugoga odsudio! Kako bi rado opraštao uvrijede bliž- 
njemu, jer se i sam nada oproštenju od Oca nebeskoga ! 


#*k * 
* 


Braćo moja mlada, jedno od najvećih zala, koje nas izjeda, 
jest upravo to naše gloženje i naša medjusobna nesloga te bez- 
obzirnost naprama manjemu i slabijemu od sebe. Nigdje valjda 
na svijetu nema tolikog parbenja i vucarenja po sudovima, koliko 
kod nas. Sve je to znak, da nas još ni iz daleka nije prožela 
ova istina u današnjoj evaugjeoskoj paraboli. Rekao je jedan 
stranac o nama, da ćemo se mi sami medjusobno izjesti. Tu je 
istinu i sv. Pavao rekao o Galaćanima, kada im ono piše: ,Ako 
se budete medjusobno grizli i gložili, pazite da se ne izjedete !“ 
Klonite se dakle pravdadjija i svadljivaca, pa se držte one opo- 
mene u sv. Pismu: ,Uživajte u miru medjusobnom“ (Mark. 9. 
49,) i kako veli sv. Pavao: ,Koliko je do vas stalo, sačuvajte 
mir sa svima. Ljubav spaja, a mržnja odvaja, to nek vam bude 
geslo u životu. Uvijek su samo složna braća kuću gradila, a 
nesložna su ju uvijek razgradjivala. Ljubav je temelj svakome 
napretku, a nikada mržnja. Mržnja je Satanova kći, a miroljubive 
nazivlje Božanski Spasitelj djecom Božjom“. (Mat. 5, 9.). 

Još na jedno veliko zlo u narodu našem hoću da vas tom 
prilikom upozorim, da i sami u to zlo ne upadate, i da koliko 
bude do vas, odvraćate ga od toga, a to je ona istina, koja se 
teško osvećuje našem svijetu, da lahkoumno pada u dug, tovari 
jedan teret na drugi, a dug je uvijek bio zao drug. A eto kako 
rade vjerovnici: prodaju i njega i ženu mu i djecu i tjeraju ga 
na prosjački štap. A jeli naš čovjek jedanput izgubio stid,  iz- 
gubio je i vid i sve dublje srta u propast. 

Vaša mlada srca i vaše mlade ruke neka ga odluče spasiti 
od te propasti, Amen. 


Zi 


Na XXII. nedjelju po Duhovima. 


Sv. Mat. XXII. 15.—22. 


Poslije, kako je Božanski Spasitelj bio uskrisio Lazara, zaključilo 

je vrhovno vijeće judejsko, da lsusa smakne (ix. 11, 53), 
pa evo već se je dao od puka u Jerusolimu slavit i dočekat kao 
obećani Mesija, a oni još nisu mogli, da nadju krivice na Njemu, 
t. |. zakonite krinke, da ga pred namjesnikom carske rimske vlasti 
optuže i na smrt predadu kao buntovnika proti državnoj vlasti. 
I tako je bilo u providnosti Božjoj pisano, da On, od čijega 
ugleda sve oblasti na svijetu žive, i koji je sve naše nevolje i 
boli na se uzeo i na drvetu križa Ocu nebeskome prikazao, i 
tu nevolju ima iskusiti, da bude kao buntovnik osumnjičen i 
optužen. S takovom vrsti tužbe mogli su sigurno računati na 
carevog namjesnika. Pa kad im nije uspjela ni cna interpelacija 
u hramu, gdje je zadnje dane kupio oko sebe svijet i otvarao 
im zaslijepljene oči, kojim pravom on to čini, da tu u hramu 
kupi oko sebe svijet i da se daje slaviti kao Mesija (Mat. 21, 
23.) i kad je Božanski Spasitelj, pošto mu nisu htjeli po uvjerenju 
odgovoriti na Njegovo pitanje, da li je krštenje i djelovanje Ivana 
Krstitelja bilo od Boga ili od ljudi (Mat. 21, 25.), nastavio g0- 
voriti u onoj paraboli o dvojici sinova (Mat. 21, 28.—32.) i o 
onoj o zločestim zakupnicima vinograda (ib. 33.—44.), kako će 
se od njih kao nezahvalnika oduzeti kraljevstvo Božje i dati 
drugome, koji će bolje plodove donijeti, u svome bijesu skupili 
su se, da vijećaju, kako bi mu zgodniju zamku podmetnuli. 

Njega, Riječ Božju, Mudrost očevu, da ulove u riječi, kolika 
preuzetnost! Al i to je bilo pisano u providnosti Božjoj | 

I dogovorili su se ti najljući Njegovi protivnici, pristaše 
farizejske stranke, da pošalju Isusu nekoliko svojih mladih uče- 
nika u društvu sa pristašama herodijeve stranke, pa da ga pitaju, 

što On misli o plaćanju poreza caru rimskome. Nisu mogli 
škakljivijeg pitanja maći. On, narod izabrani, koji je još nepre- 
stano sanjao i vjerovao, da će Mesija obnoviti sjaj kraljevstva 
Davidova, da plaća porez omraženom rimskom orlu, koji je tako 
duboko zadro pandže svoje u njegovo tijelo! To je bilo ruglo i 
nesnosni jaram. Što će On na to reći? Tu se mora u  stupicu 
uvatiti. Jer ako rekne, da treba da plaćaju, onda bi Ga farizeji 
omrazili pred narodom, osobito pred onima  Galilejcima, jer eto 
hoće i nadalje da ostanu u roblju cara rimskoga ; a reče li, da 
ne treba da plaćaju, onda bi ga zgrabili herodijanci, kao prista- 
še vladavine cara rimskoga. 1 tako su yeć sigurni bili, da im 
ovaj puta ne će izmaći. 

Da razumijete koaliciju tih dviju stranaka, farizejske i hero- 
dijanske, moram vam u kratko da spomenem njihov program, 
kako bi se to reklo danas. Farizejska stranka od hebreske riječi 
»faraš“, što znači odijeljen biti, jer su se pristaše te stranke sma- 
strali sasvim nešto drugo od obične svjetine, što se tiče ponašanja 
i točnoga vršenja Mojsijevog zakona, dok nisu zapali u ono cje- 
pidlačarenje i licumjerje, u koje su kao Exo i Esoterici morali 
zapasti, zbog čega ih Božanski Spasitelj onako strašno kori 
(Mat. 23.). Kao vjerska stranka vjerovala je u Boga, u neumrlost 
duše (Mat. 22, 34.; Djela Ap. 23, 8.), u život preko groba i u 
obećanog Mesiju, samo su si toga Mesiju predstavljali previše 
karnalno, koji će naime obnoviti sjaj Davidova prestolja, nje same 
kao izabrani narod milovati, a sve druge u rog stjerati ; a tako- 
vog Mesiju, koji je došao da oslobodi ne samo Judeje, nego sve 
narode, i to ne od jarma rimskoga, nego od ropstva duševnoga, 
te koji ne samo da nije jedan od njih niti se kod njih legitimirao, 
nego im skida krinku s lica, takovog Mesiju valja na križ, da na 
najsramotniji način pogine. Kao politička stranka mrzili su jaram 
rimski i svaku zgodu vrebali, da ga se otresu. Herodijanska 
stranka nasuprot, koja je istom za kralja Heroda nastala, kada je 
Menahem, jedan od najuglednijih članova Sanhedrina t. i. toga 
vrhovnoga vijeća Judejskoga priveo u tabor vladin jedno osam- 
desetoricu uglednijih gradjana, držala se više poganskog rimskog 
mišljenja i u vjeri i u polilici. Politička povijest puna je takovih 
sporazuma i medju najoprečnijim strankama, da poluče namje- 
Tavani cilj. Tako su se i tu farizeji, samo da uklone s puta 
omraženog protivnika, dali upreći u kola pristaša rimske vlada- 


Kraljević: PROPOVIJEDI. 3 

vine. Ta Božanski je Spasitelj i prorekao, da če se sva paklena 
sila sdružiti proti kraljevstvu Božjemu na ovome svijetu, a kamo 
li se ne bi sdružile dvije tri protivne stranke. Svejedno, kao što 
su se ono Irud i Pilat sdružili u neprijateljstvu proti Isusu, tako 
je uvijek bilo i bit će, da će se rdja s gvoždjem sdružiti i snaći. 
Ali zlato se ne boji rdje, niti istina laži, niti poštenje lukavosti i 
podmitanja. Ni tima mladima Farizejima nije pomogla ni lukavština 
ni laskanje pred Istinom Božanskom. Konačno ipak svako djelo 
dolazi na vidjelo, te istina prava svaku zamku satkanu od laži 
i nepoštenja kano paučinu kida. To nikad ne smije čovjek da 
pusti s vida. I magla može svjetlo sunca potamniti i laž može 
na čas istinu prikriti, ali konačno sunce maglu i istina laž tjera 
i raspršuje. 
S onom riječi Isusovom : ,Dajte caru, što je carevo, a Bogu, 
što je Božje“, za uvijek je Isus medju kršćanskim svijetom u 
klici ugušio svaku bunu i prevrat proti zakonitoj vlasti, ali i za 
uvijek je u klici ugušio svaku tiraniju, jer je proglasio, da Bog 
ima prava, da duša pripada Bogu, da ličnost bitiše i da se ni 
najveći tiranin ne može popeti ua dušu i okovati savjest kršća- 
nina čovjeka. Zato, dok bude svijeta i vijeka, kadgod se čovjek 
od ugleda i oblasti bude htjeo izvrgnuti u tirana, uvijek će učenici 
Isusovi doviknuti mu, da je zabrazdio, i kadgod budu ljudi zlo- 
rabili slobodu pa ju neobuzdanu puste, da gazi zakon i 
pravo, uvijek će ti isti učenici Isusovi doviknuti im, da ne 
smiju toga raditi. ' 
Tima riječima: ,Dajte Bogu, što je Božje, a caru, što je 
carevo“, Božanski Spasitelj upravo kao ono sa križa sve blago- 
slivlje. sve prašta, sve spaja, samo bunu proti zakonitoj oblasti 
i tiraniju nitko ne može spojiti sa Njegovim svetim naukom. 
Tima je riječima ujedno htjeo Božanski Spasitelj, da nam pra- 
vednost bude potpuna, označiti odnošaj kraljevstva nebeskoga i 
pravde Njegove naprama svjetovnoj vlasti. Jedna i druga vlast 
jest od Boga, i nema oblasti, koja ne bi od Boga dana bila. 
(Rim. 13, 1.; sv. Iv. 19, 11.). Razlika je samo ta gledom na 
njihovo porijeklo, što je crkvena vlast direktno božanskoga 
porijekla, a državna samo indirektno. Ona je direktno božanskoga 
porijekla zato, je: je Isus direktno označio i osobe (apoštole i 
njihove nasljednike) i mjeru vlasti (učiteljsku, svećeničku i pastir- 
sku) i oblik vladavine, osnovao prvenstvo sv. Petra i njegovih 

nasljednika (Mat. 16, 18.), dočim je državna vlast samo indirektno, 
jer je čovjek po svojoj naravi biće društveno (pisa č&v molru6v), 
tako da bez pomoći ljudske niti bi se mogao u životu održati, 
niti bi se duševno razvijao; a pošto je Bog stvoritelj naravi 
razumne ljudske, koja ga upućuje na zajednički društveni život, 
to je dakle sam Bog u posljednjoj liniji i začetnik uredjenog > 
društvenog i državnog života. Tima je riječima: ,dajte caru, što 
je carevo, a Bogu, što je Božje“, ujedno Božanski Spasitelj 
odredio, da se više nikad ne smije rasplinuti, stopiti u jedno 
Njegovo kraljevstvo duhovno sa vlašću svjetovnom, nego da će 
ono usrijed nje i s njome živjeti često progonjeno i pobijano, a 
da se neće ni ne smije osvećivati, nego će uvijek propovijedati 
poslušnost onima, koji ne nose zabadava mač (Rim. 13, 4,, 
makar i imali prvi od njega da padaju. 

Nemaju držaye i oblasnici većega prijatelja od Isusa, koji 
je rekao te riječi: ,Dajte caru, što je carevo, a Bogu, što je 
Božje“, i nema čovječanstvo veći zakonik, nego li je to njegov 
sveti evangjeoski zakonik. Pa ako čovječanstvo živi i ako se 
vlada po njemu, nikad sretnije i zadovoljnije! U tom zakoniku 
sadržana su pravila i za posjednika i za radnika, i za suca i za 
optuženoga, od poslušnosti tome zakoniku zavisi i plodnost po- 
koljenja i spas naroda, od poslušnosti tome zakoniku zavisi i 
blagoslov poduzeća i zadovoljstvo radnika, bez toga zakonika 
bratstvo, sloboda i jednakost medju ljudima isprazne su riječi, 
a ljudstvo se vraća natrag u tminu i sjenu smrtnu. 


Mladi moji prijatelji, kada su ovi stari farizeji u današnjem 
evangjelju, da se sakriju za ledja mladih svojih učenika, poslali 
ove Isusu sa zadaćom, da mu podmetnu zamku i da ga ulove, | 
kako su se ovi u svom krivom ponosu brzo snašli u toj nečas- 
noj i nepoštenoj ulogi! S kakovom su samo bezazlenošću to- 
božnjom znali prikriti i svoje lice i svoje mlado farizejsko srce ! 
Nazivlju Ga najmilijim Mu imenom (Iv. 13, 13.), u zvijezde Mu 
kuju pravičnost i iskrenost, a ovamo sami najneiskrenije se 
Vladaju. Kako je to gadno! Ja sam uvjeren, da je i vama takovo 
Ponašanje odurno, Ali ne zaboravite, da uz ovaj krivi ponos 

njihov, što su ga osjećali, kada su im stari tako tešku zadaču 
povjerili, da ulove Onoga, koga ni stari majstori nisu mogli 
uloviti, nisu imali ni kada, da razmišljaju, je li to lijepo, je li 
to plemenito, je li to pošteno, nego su se dali rabiti kao 
slijepo orudje, jer im je to laskalo, da ih stariji tako zrelima i 
mudrima drže. : 

Tako i danas svijet radi, da predobije omladinu za se. 
Laska joj i kadi govoreći: Ta što će ti tutorstvo Božje i crkve, 
što ti hasni trud i rad, kad se tako kratko samo živi; dobro i 
pošteno je ono, što tebe nosi, sućut je znak samo fizičke sla- 
bosti srca, jedanput se samo živi, i to časak mali, u ostalom mi 
smo davno potrnuli svjetlila na nebu, a u grobu i onako vlada 
samo vječiti mrak! — 

Koliki se mladi ljudi dadu takovim i tim govorom zavesti 
na stranputice, pa rano ginu i propadaju. A znajte, da današnje 
naše površno vrijeme i vijek jatimice lovi u tu mrežu mladi 
svijet. One sovurage, što se kriju iza odžaka, evo na kakovu 
meku vataju u tu svoju mrežu mlada srca. Ističu tobožnju oprjeku 
izmedju vjere i znanosti, preporučuju lagana štiva, mjesto oz- 
biljnom naukom hrane ih površnošću, ili ih mame samo na kult 
* sporta, predočuju samoubojstvo kao junačko djelo i potpuno 
pravo svačije, pošto da je život bar njegovo vlasništvo. 

Dosta! Odvratite oči od te crne slike mladih zabludjelih 
ljudi i njihovih zavodnika, pa kadgod i kojigod vam htjeo da 
podmetne zamku s takovom mekom, sjetite se ove zgode u 
današnjem svetom Evangjelju, Amen. 


Na nedjelju XXIII. po Duhovima. 
Sv. Mat. IX. 18.—28. 


[Dogadiai, što nam ga pripovijeda današnje sv. Evangjelje, zbio 

se u Kafarnaumu, u ,gradu Gospodnjem“ (Mat. 9, 1.). Tu 
istu evangjeosku zgodu pripovijeda i evangjelist sv. Marko (5, 
21.—43.) i sv. Luka (8, 40.—56.). Oni spominju i ime tva ,po- 
glavice“, spominju, da je bio predstojnik sinagoge, d. je bila 
kći jedinica i da joj je bilo dvanajst godina. 

Ti predstojnici sinagoga nisu se baš odlikovali osobitom 
vjerom u Njega; to vidimo iz one zgođe u sv. Evangjelju, što 
nam opisuje sveti Ivan na poglavju devetom, gdje pripovijeda, 
kako je Isus izliječio rodjena slijepca, pa kad je ovaj izrazio 
svoje uvjerenje, da je to samo čudom Božjim moglo biti, istjerali 
su ga napolje. A drugom zgodom, kad su ono poslali sluge, da 
Isusa dovedu iz hrama pred nje, pa kad su se ovi praznih ruku 
povratili i kao za ispriku, što Ga nisu doveli, naveli, da nikad 
nije ni jedan čovjek tako govorio kao On, dobaciše im ljutito 
članovi Sinedrija: ,Jeste li Vi čuli, da ikoji od predstojnika i 
Farizeja u Njega vjeruje ?“ (Sv. Iv. 7, 48). 

Pa ni vjera toga predstojnika sinagoge Jajira nije bila Bog 
zna kako velika, nego kad valjda ništa drugo nije pomoglo, 
onda ti evo njega klsusu gdje se utiče za pomoć i to moli Isusa, 
da On sidje do njega, da položi ruku na kćer mu, koja je baš 
sada izdisala i da ju tako vrati životu. Ni iz daleka nije to bila 
Vjera onoga kafarnaumskog stotnika, koji je rekao Isusu : ,Reci 
samo riječ i ozdravit će sluga moj“. (Luk. 7, 7,). 

: Isus nije htjeo prekoriti toga predstojnika, da ga ne osra- 
moti pred svijetom, svejedno kao što ono i sv. Payao, koji se 
čak i ispričava, što je oštro odgovorio predstojniku Sinedrija, 
koji ga je bio dao ćušiti, jer_da je pisano, da poglavicu puka 
ne smiješ da kuneš (Djela Ap. 23, 5.), te je svom pripravnošću 

pošao odma da utre suzu sa očiju zabrinutog oca i roditelja. 
Jedno i drugo ima i nama da služi kao primjer i da zakonitog 
poglavicu susrićemo sa dužnim poštivanjem i da ne oklijevamo 
bližnjemu priteći u pomoć, gdje mu možemo biti od pomoći. 
Svijet je obično pun riječi i obećanja, a spor u djelu, ili ako i 
pruži koru hljeba, najprije ju zamoči u jed, što no se kaže. 
Takav je svijet bio i bit će; al kršćanin čovjek, koga Bog uči, 
ne smije biti takav. 

Sa Isusom podjoše i učenici Njegovi i kao obično podje 
za njim i mnoštvo svijeta. A medju tom svjetinom bila i neka 
žena, koja je dvanajst godina bolovala, pa je say svoj novac 
već razdala bila na lijekove i ljekare, al joj ništa pomoglo nije, 
pa je pomislila, ako se samo dotakne okrajka haljine Njegove, 
ozdravit će sigurno. Sveto Pismo ne spominje ime te žene, ali 
usmena predaja drži, da je to bila ista ona sv. Veronika, koja 
da je Isusu ubrus pružila, da si njime krvavi znoj sa čela obriše. 
Vjeri te žene jedino je ona ravna, što ju je pokazala ona žena 
Sirofeničanka, što je molila Isusa, da joj izliječi kćerku, koju je 
djavao mučio, pa kad ju je Isus kao tudjinku odbio, jer da nije 
dobro uzeti kruh ispred djece, pa ga dati psima, a ona će: 
,Da, Gospodine! ali i štenad jede od mrvica, što padaju od 
stola djece“. A Gospodin joj reće: »Za tu tvoju riječ idi, izašao 
je djavo iz kćeri tvoje“. (Mar. 7, 24.—30.). Nitko nije tako po- 
niznim načinom istakao razmak, što ga dijeli od Božanskoga 
Spasitelja, nit je itko tako umiljatim načinom isprosio tako brzo 
pomoć kao što ta žena, čiju je skladnu riječ i odgovor Isus 
osobitim načinom pohvalio i nagradio. 

To su dva primjera one žive vjere, o kojoj je Božanski 
Spasitelj rekao, da znade i gore prenašati s jednog kraja na 
drugi! (Mark. 11, 23.). Te žive vjere treba, mladi moji slušatelji, 
čovjeku, kad mu se nada izjalovi i snaga počimlje da jenjava, te 
vjere treba i yodjama naroda, kada vide, da je sve po zlu pošlo, 
te sa psalmistom vape: Defectio tenuit me pro peccatoribus de- 
relinquentibus legem tuam, te žive vjere treba cijelo čovječanstvo, 
kada na njegovim poljanama kukolj i drač tako nadjika, da iz- 
gledje da će ugušiti svu pšenicu, kad izgledje, da će zlo pre- 
vladati dobro, laž istinu, tmina svjetlo, nepravda pravdu Božju; 
te žive vjere treba i vaše mlado srce, to majušno more, da mu 
ladjica života i požrtvovnog rada sretno u luku spasa prispije. 

Kad je Božanski Spasitelj sa tom povorkom stigao već 
blizu kuće toga predstojnika sinagoge, doletiše sluge i javiše, 
da je kći već umrla, a Isus reče tomu bijednomu ocu: ,Ne boj 
se, samo ti vjeruj“. I udjoše u kuću, a tu već oplakuju i nariču 
za pokojnicom. Bio je običaj kod Židova, da su i u kući najsi- 
romašnijeg pokojnika barem dva frulaša najmili i jednu ženu 
koja bi naricala, da se tako kao zatomi tuga i žalost. Imai 
naših krajeva, gdje svijet a osobito ženski, što no veli narodna 
pjesma, tako znade kukat kano kukavica i preplitat kano lasta- 
vica, da bi srce i od kamena moralo pucati i mekano postati. 

Isus samo što reče: ,Ne tugujte i ne plačite, djevojka nije 
umrla, nego. spava“. I stadoše mu se podsmjehivati. A _ On uzevši 
sa sobom samo roditelje te apoštole Petra, Jakoba i Ivana, udje 
u sobu, gdje je ležala djevojka, uze ju za rukute reče: Talita 
kumi, kano što je Evangjelista sv. Marko u aramejskom jeziku 
t.j. u jeziku, kakvim su govorili Židovi palestinski u vrijeme 
Isusovo, zabilježio, a što znači : Djevojko, ustani ! i taj čas usta 
djevojka i prohoda, a sve obuze veliki strah. 

Božanski Spasitelj nazivlje i ovdje i kod smrti Lazareve 
smrt samo snom, iz kojeg ćemo se svi probuditi na život vječni. 
(Iv. 11, 11.). Pa kao što je ta svjetina ismjehavala Isusa, kad je 
smrt prispodobio samo sa snom, tako i danas svijet smiješnim 
sudi te dvije istine naše sv. vjere, uskrsnuće tijela i život preko 
groba. A ipak istine, da ima Boga i života preko groba, koje su 
istine ljudi od uvijeka uz visoke pritke usporedo u svima vjer- 
skim i filozofskim sistemima — osim u grubom materijalizmu, koji 
i onako nije nikakav znanstveni sistem, jer je u svom principu 
protuslovan, jer pojam materije isključuje pojam vječnosti — od- 
gajali, autohtone su t. i. samonikle u srcu čitavog čovječanstva 
od kako je svijeta i vijeka. Nije zlo trpiti siromaštvo, patiti se i 
umirati, nego je zlo ne znati, zašto se radjaš, zašto trpiš, zašto 
umireš, što će biti s tobom poslije groba? S tim se je pitanjem 
od uvijeke bavilo čovječanstvo, pa danas nakon dvadeset vije- 
kova kršćanske objave uljudjeno čovječanstvo kršćanskom tom 
Vjerom prosvjetljeno, jasno vidi i nepokolebivo ispovijeda vjeru 
u Život preko groba, i da se ta vjera ne protivi ni razumu ni 
prirodnom zakonu, ni svemogućtvu Božjem, a pravda Božja da ju 
upravo apsolutno i kategorički traži i nalaže. Razum nam kaže 
1 priroda pokazuje, da se sve na novi život iza zimskoga sna i 


mrtvila budi i uskrisuje. Svemogućnost Božja nam jamči, da Bog, 
koji je svijet iz ništa stvorio, može i smrt u život probuditi. 
Ljubav Božja, koja je jedinorodjenog Sina svog poslala na ovaj 
svijet, da ga otknpi i spasi, i koja se htjela žrtvovat na križu, 
uskrsnućem svojim zajamčila nam je, da ima uskrsnuća i života 
preko groba. A pojam pravde, koja kaže, da dobro dobrim na- 
gradiš, a zlo zlim kazniš, traži, da, pošto na ovome svijetu često 
se zlo bani i nepravda slavi pobjedu nad dobrim, mora joj se 


dati prilika, da ona makar preko groba svojom rukom nagradu i 


kaznu odmjeri svakome. (II. Cor. 5, 10.). 


*k še 
F7 


Mladi moji prijatelji, u sv. Pismu spominje se samo ovo 
troje da je Isus uskrisio: Mladića u Najimu (Luk, 7, 11.—16.), 
ovu kćer Jajirovu i prijatelja Lazara (Iv. 11, 11.). To troje i jest 
vrijedno uskrišivati, mlada čovjeka, kada duševno zamre, mladu 
djevojku i prijatelja. Starijeg je teško popravljat i iz mrtvila 
dizat. Neprijatelja još je težje, osobito ako je okorjeo i slijep 
kod očiju, onda što no reko Božanski Spasitelj, umrijet će u 
grijesima svojima. Al prijatelja, nikad ne smiješ da pustiš, da 
ti umre. 

Gojite prijateljstvo i ne ubijajte mlade živote svoje; a crkvu, 
svetu majku svoju, koja i mrtve diže i ne da, da vam mlada 
srca zamru, ljubite i svim joj mladenačkim žarom odani 
budite, Amen. 


Na V. nedjelju po Bogojavljenju. 
Sv. Matej XIII. 24.—30. 


J jenašnja nedjelja jest zapravo 24. nedjelja po Duhovima, ali 

znamo, da čitavo duhovsko doba broji dvadeset i četiri 
nedjelje, a ovamo do Došašća imamo još pune tri nedjelje, te 
se poslije 23. nedjelje umiću one nedjelje, koje su izostale iz. 
medju Bogojavljenja i nedjelje sedamdesetnice, te se tako danas 
čita sv. Evangjelje od 5. nedjelje po Bogojavljenju, a slijedeće 
nedjelje će se čitati Evangjelje od 6. nedjelje, a onda istom od 
zadnje t. |. 24. nedjelje po Duhovima. To vam mora biti iz 
Liturgike poznato, jer se čitava crkvena godina i s njom sve 
nedjelje i svetkovine, t. zv. pomične, ravnaju prema  uskršnjoj 
svetkovini, koja je stožerna u čitavoj crkvenoj godini. Pa kako 


. se Uskrs ne slavi uvijek jednako, to kad je ranije, ima i manje 


nedjelja izmedju Bogojavljenja i uskrsnog doba, al zato ima više 
i to upravo za toliko, koliko je tamo otpalo, nedjelja od Duhova 
do nove crkvene godine. Ove godine ima dakle za dvije više. 
Toliko o samoj današnjoj nedjelji. 

Evangjelje današnje sadržaje jednu od onih divnih parabola, 
koje je Božanski Spasitelj iz srca svoga izvadio i rodu ljudskome 
poklonio, a u kojima se najuzvišenije istine Njegova božanskoga 
nauka tako jednostavnim i lahkim načinom tumače, da ih i naj- 
priprostiji čovjek lahko svatiti i razumjeti može. 

Te evangjeoske parabole tako su lijepe, tako uzvišene, 
tako živahne i tako svježe, da su vječito mlade, da se svačije 
srce kadro na njima da ogrije, da pomladi, da se očeliči i na- 
sladi. One su orisane savršeno lijepim bojama, a smisao im je 
tako dubok, da i najmisaoniji čovjek u njima uvijek i uvijek nove 
zrake otkriva, a i najnedotupavnijeg razblažiti znadu. Čim se 
istina u njima dublje krije, tim su i one uzvišenije, a čim su 
uzvišenije, tim je i slika sayršenija. 


42 


Ništa se stima evangjeoskim parabolama u nijednoj književ- 
nosti ne može usporediti. Indijske one bajke, kolikogod im je 
kolorit lijep i bujan, to ipak često, jerbo u svom panteizmu 
zamjenjuju Stvoritelja sa stvorovima, nekako nam izgledju i jesu 
nenaravne; a klasični grčki dialog sa svojom traženom i pomno 
izvještačenom zasukanošću odveć je ufitiljen, a da bi se mogao 
natjecati sa ljepotom i svježinom evangjeoskih tih parabola.Slike 
su im iz svagdanjeg života, na domu, na polju, na moru, bez 
krivog nakita i uresa, sasvim obične, da te upravo začarava tim 
dublja i uzvišenija istina, što se u tako priprostom ruhu krije. 
Isus, Mudrost Očeva, Istina Božansku, prikazuje se u svakoj toj 
paraboli kao nedostiživi Učitelj roda ljudskoga, kome ih je i 
namienio i koje su ga kadre i pridići i spasiti, samo ne smije 
da ima oči, koje ue znaju gledat, ni uši; koje ne znaju slušati. 
(Mat. 13, 13.). 

U ovoj paraboli, koju je sam Božanski Spasitelj rastumačio 
učenicima, kad su bit na samu (Mat. 13, 37.—43.), orisao je 
zametak, napredovanje, borbu i neprijateljstva, te konačnu po- 
bjedu kraljevstva Božjega na svijetu nad kraljevstvom zla i 
sotone, te je ujedno i pokazao, da sluge Božji i ljudi od Božje 
strane ne smiju biti odviše zabrinuti, a još manje zdvajati, kao 
da bi ikad moglo zlo sasvim obladati dobrim te ga sasvim uni- 
štiti. Od kako je svijeta i vijeka, bilo je uvijek i bit će uz do- 
bro i zla. Ali Božanski Spasitelj, koji je posijao dobro sjeme na 
njivi čovječanstva (Mat. 13, 37.) i koji je došao, da obori kra- 
ljevstvo zla i sotone (Mat. 12, 28.) te da utemelji kraljestvo Bo- 
žje. brini se, da to sjeme riječi Božje i ta djeca kraljevstva Nje- 
gova (Mat. 13, 38.) rastu i napreduju (Mat. 4, 27.), te će na 
koncu i zasjati kao sunce u kraljevstvu Oca njihova. (Mat. 13, 43.) 

Otkale zlo na svijetu ? Od uvijek se čovječanstvo bavilo 
tim pitanjem. Sav poganski svijet sa svojim dualizmom t. |. kao 
da bi uz počelo dobra, uz dobroga Boga, moralo biti i po- 


čelo zla ili zao bog, — kao što su i slavenski naši pradjedovi 
u to vjerovali, što se vidi još i danas iz one rečenice u narodu: 
Idi do zla boga, — nisu ni iz daleka mogli da si riješe to 


pitanje ; jer zla kao bića nema, nego kao negacija dobra može 
opstajati na biću dobrome kao neko pomanjkanje, kao što je fi- 
zično zlo n. pr. slijepoća pomanjkanje vida, a moralno zlo po- 
manjkanje posluha apsolutnoj i nepromljenivoj volji, kao vrhoy- 

nom mjerilu moralnosti t. j. dobrine i zloće ljudskih čina. Obja- 
va nam Božja pokazuje jasno i kano ti prstom na izvor zla, na 
taj svojevoljni prestupak volje Bozje, na grijeh praroditelja naših, 
iz koga su kano izvora potekla sva fizička i moralna zla na 
svijetu.(Gen. 2, 17. ; Rim. 5, 12. ; Iv. 8, 44. ; 1. Iv. 3, 8.). Razum 
kršćanskom vjerom  prosvjetljen. to jasno kao na dlanu uvidja. 
Zato i ovom drilikom kažem, scijenimo se sretnima, što smo di- 
onici toga svjetla božanskoga nauka, koji nam svako pitanje na 
najveće zadoljstvo uma i utjehu srca rješava.— 

Borba izmedju dobra i zla neukloniva je na ovome svijetu. 
To je ono, što sv. Pismo kaže : militia vita hominis super terram, 
da je borba čitav ljudski život na svijetu. To je ono, štojBožan- 
ski Spasitelj kaže, kad veli, da nije došao na ovaj svijet, da 
donese mir, nego li mač (Mat. 10, 34.) i da se kraljevstvo 
Božje na silu mora osvojiti (Mat, 11, 12.) i da će samo oni spa- 
šeni biti, koji u toj borbi do kraja ustrajali budu. (Mat. 24, 13.). 
Pa u tom se i sastoji sva kršćanska naobrazba, da se u toj 
neprestanoj borbi izmedju dobra i zla, nadvladamo u dobru i 
da ne podlegnemo zlu, t. j. da budemo malo jače moralne pe- 
tlje, nego li poganski svijet, koji je priznao svoju nemoć na usta 
svog najvećeg pjesnika u onima riječima : ,Video meliora pro- 
boque, deteriora sequor“. Nema stanke u životu kršćanina čo- 
vjeka; Bog ga je zamamio u nedogledne visine onom izjavom : 
Budite savršeni kao što je Otac vaš nebeski savršen (Mat. 5, 
48.), ali mu ujedno i krila daje, da se može zanijeti u te visine, 
kano što to svjedoči sv. Pavao, kad ono veli Filipljanima, da se 
pouzdano nada, da će Bog, koji im je dao da započmu dobro» 
dati da i dovrše. (Filip. 1, 6.) Qui dat velle, dabit et posse. Vou- 
loir €" est pouvoir! Ništa nije tako jako kano čvrsta volja ljud- 
ska, kada teži za apsolutnim dobrom, koje je svjetlom uma, 
vjerom prosvjetljenim, uvidio. 


* * 
* 


Mladi moji prijatelji, nema ruže bez trna, nema života bez 
borbe izmedju dobra i zla, nema pobjede bez boja, nema uži- 
vanja bez truda, nema zadovoljstva bez pregaranja i mirne sa- 
vjesti, nema pšenice bez kukolja, drugima riječima : nije život 
ljudski na ovome svijetu u stanju domoglog se cilja, nego je maš 


život i življenje ovdje samo putovanje k vječnome cilju, stadij 
borbe i pregaranja. Odbi od pobožnosti sablazni i poteškoće, 
pa si joj oduzeo, svaku zaslugu i pobjedu. Što bi bila čistoća 
srca bez napasti? Što bi bila blagost bez strpljivosti? Pa gdje 
bi bila veličina krjeposti i kruna njezina, kad bi ju odma na- 
grada uzastopce slijedila, a kazna opet za svako zlo djelo? Svaku 
veličajnu i plemenitu borbu mora da resi trnova kruna, ali i mora 
konačno da slavi pobjedu. Učite dakle pregarat od mladosti, 
,Beatus qui ab adolescentia portaverit jugum suum“. — Blažen, 
koji je viko od mladosti svoje da u strpljivosti i pregaranju 
podnaša breme života, veli sv. Pismo. Tu pouku crpite iz da- 
našnjeg sv. Evangjelja ponajprije, a zatim iz one okolnosti, što 
domaćina u toj paraboli veli, da je neprijatelj čovjek, dok su 
sluge spavali, posijao medju pšenicu kukolj ; učite se, da baš 
često dremežljivost naša daje prilike neprijatelju, da nas zaskoči, 
da posije medju nas sjeme zla i kukolja. Mladost je vrijeme 
rada, a nipošto ne smije mlad čovjek podat se uemaru i dremežu. 
Nije život ljudski svetkovina kakova, nego radeni dan, što no 
veli pjesnik S. Gregorčić: ,Nij mož' dolžan kar veleva mu stan, 
kar more to mož storiti je dolžan“. 

Taj neprijatelj naše svete vjere, kraljevstva Božjega i na- 
šega spasa, koji u mraku samo svoj posao obavlja i za vrijeme 
našega dremeža, prema onoj: reci mu, da ti ne rekne, nas sinove 
svjetla i djecu Božju zove mračnjacima, a sebe u smislu Lucifera, 
palog angjela, predstavlja kao lučonošu, Isus je bio svjetlo pravo, 
koje rasvjetljuje svijet (Iv. 1, 9.), On je ono svjetlo na prosvjet- 
ljenje našeg naroda (Luk. 2, 32.), On je onaj, koji radi po danu 
i na svjetlu i koji jeisam svjetlo svijeta (Iv. 9, 4. i s.), On nas 
je učio, da koji hoda po danu i radi u svjetlu, ne potiplje se 
(Iv. 11. 9.), On nam je rekao, da smo djeca svjetla! — Pa kao 
što je taj neprijatelj i samog Božanskog Spasitelja, svjetlo svijeta, 
htjeo pokazati tobože kao da je u savezu sa Belzebubom (Mat. 
12, 24.), kamo li neće nas sinove svjetla da prikaže mračnjacima. 
Pa kao što je Isusa od Betlehema pa sve do Kalvarije progonio, 
tako Ga i danas u djelu Njegoyome, u baštini Njegovoj, u kra- 
ljevstvu Njegovome, u nama, sinovima svjetia, progoni i progonit 
će, dok bude svjetla i vijeka. Nu kako je Božanski Spasitelj 
zajamčio, da ni sva paklena vrata ne će nadvladati kraljevstva 
ni djela Njegova i kako je nama sinovima djela i kraljevstva 

Svojega rekao, da se nemamo bojati, jer da je On nadvladao 
svijet, to nije dakle pogibelj za djelo Njegovo; ali kako je pogibelj 
za mnoge pojedince, da ih se zlo ne primi i da budu sa zlim 
iskorjenjeni i upropašteni, to nam je svima, napose starješinama, 
bditi, ali i svaki pojedinac. ima budnim i otvorenim okom raz- 
likovat pšenicu od kukolja, istinu od laži, dobro od zla, život 
od smrti, koju mnogi živi mrtvac ne može da razabere. 

Teško onome naraštaju, o kome bude povijest morala izreći 
sud: da nije bio kadar da se u pregaranju, trijeznosti i budnom 
radu održi i sam u dobru i krov nad ognjištem, te je svojom 
mlitavošću, nemarnošću i dremežom pustio, da mu narodno i 
vjersko polje obraste gustim korovom, dračem i kukoljem, Amen. 


Na VI. nedjelju po Bogojavljenju. 
Sv. Mat. XIII. 31.—35. 


[jenašaje sv. Evangjelje u najužjem je savezu sa Evangjelje m 

od prošle nedjelje. U onoj paraboli o pšenici i kukolju 
prikazuje nam sv. Evangjelje općenitu borbu kraljevstva nebes- 
koga na zemlji sa vanjskima neprijateljima, koji siju kukolj 
nevjere i nesloge i prikazuju nam, da je i individualni život 
ljudski na ovome svijetu neprestana borba izmedju dobra i zla, 
i da nema ruže bez trna, uživanja bez truda, pobjede bez borbe, 
zadovoljstva bez pregaranja, čistog znanja i savršene dobrote, 
jer je um ljudski ograničen i zabludi podvržen, a srcu ljudskome 
uvijek nešto treba, zadovoljno nikad posve nije, jednom riječju : 
nema pšenice bez kukolja; a u današnjem Evangjelju pokazuje 
nam se, da uza sve to, što je život pojedinca i crkve Kristove 
neprestana borba na ovome svijetu, to ipak i pojedinac i cjelo- 
kupna crkva iz te borbe pobjednicima izlaze objektivnom moćju 
istine kršćanske vjere, koja u sebi poput gorušićnog zrna si- 
gurnu klicu napredovanja i pobjede nosi, i subjektivnim blagim 
utjecajem Duha Svetoga i Njegove svete milosti, koja nam se 
dušom razlijeva, te nam poput kvasca prožimlje sve naše biće 
i djelovanje. 

To maleno gorušično sjeme živa je slika svakog slabog 
početka svake dobre stvari. Pa kako je djelo Isusovo samo na- 
stavak Njegova boravka na ovome svijetu — jer nebo će i zem- 
lja proći, ali riječi moje ne će proći (Luk. 21, 23) — to je i 
sav život Njegov na ovome svijetu kao i njegovo djelo živa slika 
toga gorušičnog sjemena. Kada se čovjek zamisli u otajstvo bet- 
lemskih jaslica i križa na Kalvariji, u otajstvo uboštva, poniženja, 
patnje, boli i smrti, pa se sjeti, kako je Božanski Spasitelj sla- 
vodobitnim uskrsnućem nebeskom veličinom porasao, kud će 
onda jasnije slike toga gorušičnog sjemena od Njegova života 

na zemlji samog ?! — To je ono, što veli sv. Payao, da se po- 
nizio do smrti na križu, ali da je zato i uzvišen tako, da se 
Njegovom imenu klanja svako koljeno i na nebu i na zemlji. 
(Filip. 2, 8. i ss.) ' 

I Apoštoli Njegovi živa su slika toga malenoga gorušičnog 
sjemena. Ljudi priprosti, bez ikakva znanja, bogatstva i slave 
i što no rekao sv. Pavao: Ono što je uočima svijeta ludo, iza- 
brao je Bog, da potamni ono, što je u Očima svijeta mudro ; i 


“ono, što je u očima svijeta nejako i slabašno, izabrao je Bog, 


da nadjača ono, što je u očima svijeta jako (I. Kor, 1, 27.). 
Goloruki, bez štapa, bez torbe, bez novca (Mat. 10. 10.), pra- 
ćeni blagoslovom Božjim, sa oružjem oduševljenja (Luk. 10, 17.) i 
štitom živog osvjedočenja zašli kano ovce medju vukove (Mat. 
10, 16.), pa da ih je tko zapitao, kamo to idu'i da su mu od- 
vratili: da idu osvajat svijet i predobivat ga za nauku Kristoyu, 
koja je bila Židovima na sablazan a poganima ludost, (I. Kor. 
1, 23.) zaista bi u očima svijeta taj naum izgledao smiješan, 
ali u malo vremena već je mogao sv. Pavao reći, da se vjera 
širi i pripovijeda po svemu onda poznatome svijetu. (Rim. 1, 8,) 

Crkva Isusova, to djelo Njegovo, i kraljevstvo nebesko na 
ovome svijetu najbolja je slika toga neznatnoga gorušičnog sje- 
mena, koje je u njoj izraslo do ogromnog stabla, koje je korje- 
nje pružilo po cijelome svijetu, a pod čijom krošnjom, hvala 
Bogu, i hrvatski se narod i odmara i krijepi. Kad nzmeš u ob- 
Zir, kako je malen broj bio učenika Isusovih, pa i ti su Ga koji 
zatajili koji izdali, a svi se kano ovce razbjegli (Mat. 26. 56.) ; 
pa kad umzeš u obzir silna progonstva i mačem i ognjem i pe- 
rom i domaća neprijateljstva te vukova u ovčjoj koži (Mat. 7, 
15.), što je crkva morala doživjeti, pa ipak ne samo da je odo- 
lijevala svima tima progonstvima, neprijateljstvima i sablaznima, 
nego je iza svake te borba kao pomladjena i puna života i sna- 
ge bila, tako da se je krošnja njezinog gorostasnog stabla sve 
više razgranjivala, a na njezinim granama sve je više ptica nebeskih, 
tih pravih velikana ljudskih, sa jakima ali izmorenim a često i 
slomljenim krilima gnijezda pravilo i odmora izmorenoj . duši 
tražilo, eto ti najboljeg dokaza za božanstveno porijeklo sjemena 
toga gorušičnoga — crkve Kristove. Crkva prima rado i te ve- 
like ptice nebeske, kao i one malene i umiljne, pod okrilje krošnje 
svoje i to u rano jutro, kad nikakve sjene nema, i u kasno veče, 

kad je kadra da dovati svojom sjenom i one, koji daleko od 
nje u danima života svoga lutaju i od nje se udaljuju. Blago i 
pojedincu i narodima, koji pod okriljem te krošnje žive i plo- 
doyima toga božanskoga stabla i krijepe se i oduševljuju se ; 
jer je istina ; da za kršćanina čovjeka vječite smrti nema, i da 
kršćanski narodi ne propadaju, 'dok su u istinu kršćanski te i 
žive kršćanski. Objektivnom istinom kršćanske vjere, koju nam 
sveta mati Crkva i čuva i navještuje, kadar je uz milost Božju 
i pojedinac i čitavi narodi, ma kako duboko pali, da se podignu, 
osove i uznapreduju. 

Istina i čovjek jedno su za drugo i rodjeni. Naš narod sa 
onom svojom: Istina Bog, u najužji savez stavlja istinu sa Bo- 
gom, a Isus, Mudrost Očeva, Istina Božanska, i postao je čo- 
vjekom, da donese svijetu istinu (Iv. 18, 37.), On, koji i jest 
sama istina i život. Pa kada se čovjek pojedinac, ili čitavi 
narodi domognu te objektivne istine Božanske, pa si znadu još 
i svoje mišljenje i djelovanje prožeti kvascem Duha Kristova, 
onda su neodoljivi i neslomljivi. Ništa ne može Duhu nahuditi, 
nit ga oboriti. Svaki pojedinac, prožet Duhom Kristovim, div je 
i neoboriv. Tijelo je slabo, ali duh je bodar, pa pred Bogom i 
jest duh i volja, što vrijede. Ali kao što i kvasac ne uskisne i 
ne prožimlje tijesta, ako nema zraka, vode i topline, tako ni 
čovjek ni narodi, koji žele, da im mišljenje i djelovanje prožme 
Duh Kristov, ne smiju ni čas dati, da im duša i volja ohladi za 
istinu i da im duša i srce bude bez zraka i rose milosti ne- 
beske. Bez svjetla objektivne istine kršćanske i bez nutarnje 
snage Duha Kristova svijet i čovječanstvo, koje lahko zaluta na 
putu napretka uslijed nemoći razuma a prevelike moći strasti, 
koje ga znadu sapeti, ne bi moglo za vremena tu zabludu opa- 
ziti niti se izvesti na pravi put. Povijest nam to svjedoči u 
svima državnopravnima, medjunarodnima i društvenim pitanjima. 
Čovjek može utirati puteve napretku samo uz nesebičnu ljubav, 
nebrojene žrtve, te u znoju lica svoga i neprestanom pregaranju; 
ali za sve to nema čovjek sam u sebi bez Duha Kristova i bez 
svjetla objektivne istine snage ni poleta, jer čovjek ne može 
sam iz sebe bez toga kremena vjere i čelika Duha Kristova 
iskresati krjepost, snagu i pregaranje, ljubav i požrtvovnost. 


* *k 
* 

Danas, gdje neprijatelj Crkve Isusove ne navaljuje više na 
nju kao na stup i pećinu Istine (IL. Tim. 3, 15.) budući i sama 
sagradjena na pećini (Mat. 16, 18.) ni barutom toliko pa ni 
samim dinamitom, nego paklenom špekulacijom na čovječje 
slaboće kad rasklimavaju jedinstvenost i nerazrješivost šaibone 
veze, kad vežu ruke i podvezuju krila djelatnosti crkvenoj, kad 
odgajaju ljude, koji tok svoga života bez Boga i bez "Crkve 
Njegove počimlju, nastavljaju i završuju i sve novorodjene izum 
duha ljudskoga više na zator, nego li na korist sos Hanniva 
upotrebljuju, onda i vaše, mladi moji prijatelji, mlade reg 
vaše djakovanje ireba da bude gorušično sjeme, iz kojega ima 
da iznikne i ponaraste golemo stablo, koje ima Z Phase ći 
plod i po vas same i po sv. mater Crkvu i po milu domovinu 
Nemojte, da vam prodje vrijeme u tutanj, a da si ne prosvjetite 
dovoljno um tim svjetlom objektivne božanstvene istine a duh 
svoj ne okrijepite i ne začinite Duhom Kristovim, da dt borbi i 
sa samima vama i sa svijetom (I. Kor. 7, 5.) izvojštite i sebi 
spas i idealima sretne domovine i čašćene Crkve, za koje i 
opad danas tako živo kuca mladjano srce vaše. Skupliajte 
ij u bratsku silu i prikupljajte je u snoplje jednodušnosti, a 
e snoplje vežite čvrstom vezom prijateljstva i ushita vaših mla- 
4 pe pa ga pričvršćujte daškom i hukom poštene; duše 
Mi “ a i znojem čela Svoga, a pokadkad i biser-suzama, što 

zna( u metati vesele oči, ali nikada ga ne oslinjujte slino 
zlobe i zavisti ni žučju mržnje, koja izjeda, razdvaj ikad 
ovna 4 ja, a nikad 
1 aos dok ne naslažete čitave kamare od toga snoplja, 
+ aja zjnate! osigurate proti svakom požaru strasti, koje 
sli g ragnijek, i proti vlagi nehatosti, od koje bi mogle 
imi + Bog zna, hoće li drugi naraštaj naš i moći 

piu 1 vezati u snoplje na svom polju vjerskom i domovinskom. 


Zato, dok je doba j asi 
još, radimo, dz i e 
pabirčiti, Amen. a ne budemo morali samo 


Kraljević: PROPOVIJEDI, 








Na nedjelju XXIV. po Duhovima. 


Sv. Mat. XXIV. 15.—395. 


[jovašnja nedjelja je zadnja nedjelja u ovoj crkvenoj godini, te 
se i čita evo sv. Evangjelje od zadnje nedjelje po Duho- 
vima. To sv. Evangjelje sadržaje dvostruko proročanstvo Isusovo : 
o razorenju Jerusalema, i o koncu svijeta. Sv. mati Crkva čita- 
jući to sv. Evangjelje na današnju nedjelju: kano da hoće da 
kaže : Tijekom cijele godine bili smo živi svjedoci, kako je Bo- 
žanski Spasitelj riječju i djelom živo nastojao, da izliječi od 
duševne zaslijepljenosti i okorjelosti srca i slijepe vodje i za- 
slijepljeni narod, koji nije u Njemu vidio jedini spas svoj 2 
sigurne propasti, pa sada, kada to sve nije koristilo ni pomogto 
i ako sa suzama na očima navijestio im je neminovnu propast ; 
a kako je Jerusalem i narod izabrani živa slika cjelokupnog 
čovječanstva, koje je životom, djelovanjem i smrću Božanskog 
Spasitelja otkupljeno i na život pozvano, to kano da i njemu 
hoće da pokaže, što će se i s njime neminovno zbiti, ne bude 
li i ono vpoznalo ,dan pohodjenja svoga“. ' 
Kad je ono Božanski Spasitelj zadnjih dana pred svoju 
gorku muku i smrt dobacio u hramu samo slijepim vodjama 
naroda Izraelskoga onaj teški prikor, što zatvaraju vrata kraljev- 
stva nebeskoga pred drugima, a ni sami ne će da unidju, i što 
prehadjaju i gore i prebradjaju i mora samo da i jednoga uloye 
za svoj zakon, a kad ga ulove, načine od njega sina paklenoga 
tri put gorjeg, nego što su i sami, i što daju desetinu od kopra 
i od peršina, a što je pretežnije u zakonu kano pravdu, milosr- 
dje i vjernost nogama gaze i što cijede mast iz komarca, a devu 
čitavu gutaju i što čiste čašu iz vana, a iz nutra je puna otrova 
i nečistoće i što su kano okrečeni grobovi, iz vana čisti, a iz 
nutra puni gnjileži i nečistoće, i kad mu je sa slizama na deda 
izrekao ove riječi: Jerusaleme, Jerusaleme, koji ubijaš proroke 1 

zasiplješ kamenjem one, koji su tebi poslani, koliko puta sam 
hotio skupiti čeda tvoja pod okrilje svoje, kao što kvočka skuplja 
piliće svoje, a ti nisi htio; i eyo će ti kuća ostati pusta!  iza- 
šao je iz hrama, a za njim podjoše i učenici Njegovi (Mat. 23. 
do 24. 1.). Isus se uputio preko potoka Cedrona na brdo oli- 
vetsko i pod dojmom tih riječi zaustaviše Ga i pokazaše Mu 
velebnu zgradu hrama, kano da su mu htjeli reći: Taj hram 
zar da propadne skupa sa Jerusalemom, svetim gradom ?! Ta 
onda je i narod izabrani i sam propao ! 

Nekoliko godina kasnije sv. Stjepan eno platio je glavom, 
što se usudio opetovati te proročanske riječi Isusove o razorenju 
hrama i svetoga grada (Djela Ap. 6, 13.), pa su i učenici Isu- 
sovi sve drhtali na tu pomisao, da bi to sve moglo propasti i 
da to baš On sam navješćuje, za kog su mislili, da će do vijeka 
produljiti život i svetom gradu i hramu Gospodnjem. A Isus 
samo što im je rekao. ,Vidite li sve ovo ? Zaista vam kažem, 
da ni kamen na kamenu neće od toga ostati“. (Mat. 24, 2) A 
kad je Isus sjeo na brdu olivetskom, zaokupiše Ga sv. Petar, 
Ivan i Andrija (Mark. 13, 3.) i počeše Ga zapitkivati, kad će to 
da bude i koji će biti znaci svega toga? Iza tih crnih misli i 
pretrpljenog prvog straha, kano da im je nada ulijevala u dušu 
sve više svjetla, u kojem su sve jasnije vidjeli pobjedu mesijan- 
skog kraljevstva na ruševinama staroga vijeka i svijeta, i osjetiše 
se nekako užim vezom uz Njega privezani, čim Ga je više svijet 
prezirao i odbijao. I kad su tako dovoljno bili očeličeni i ojačani 
u srcu svome, onda otkrije Božanski Spasitelj ispred njihovih 
očiju svu koprenu, što se krila iza onih riječi, što ih je bio 
malo prije i u hramu izrekao: Evo će vam kuća ostati pusta ! 
Rekao im je, da se ne dadu od nikoga zavaravati, jer će doći 
mnogi lažni Kristi i lažni proroci i zavarat će mnoge; al blago 
onome, koji se ne da zavarati, nego ustraje do kraja, vjeran 
jedinome svome Spasitelju, Mesiji i osloboditelju. To je ono, što 


«je Božanski Spasitelj i na drugom mjestu rekao, da se ništa 


drugo ni ne traži od dobroga sluge, nego da bude vjeran (Mat. 
25, 22.), a to je ono, što je rekao i sv. Pavao, da makar i an- 
gjeo s neba snišao, pa vam drukčije htio da govori i uči, ne 
vjerujte mu. (Gal. 1, 8.). Zatim im je Božanski Spasitelj rekao, 
da se ne boje ni ratova, ni glada, ni kuge, ni progonstva, ni 
Smrti; sve to mora njegov vjeran pristaša da iskusi i podnese ; 

a kao znak propasti Jerusalema i hrama rekao im je riječima 
današnjeg Evangjelja: Kad budete ugledali sav taj užas i oskvr- 
nuće i ogavlje na svetom mjestu da stoji, ono, što je bio pro- 
rekao Danijel prorok (9, 27.), onda znajte, da je blizu pred 
vratima propast i grada i hrama. 

Istom što je Isus te riječi bio izrekao i istom što su Židovi 
sa onom: »Krv Njegova vrhu nas i djece naše“ (Mat. 27, 25,) 
prokleli sebe i pokoljenje svoje i istom, što su omastili ruke 
krvlju prvih učenika Isusovih, kad ali već koju godinu poslije 
rimski car Caligula (37.—41.) strogo namigne Židovima, da mu 
božansku čast iskazuju i da mu kip namjeste u hramu. Pa Ži- 
dovima, kojima je već bilo ogavno i samo to, što su morali 
gledat koji put legije rimske s bojnim znakovima, s likovima 
careva i glavama životinjskima, to ogavlje na svetom mjestu i 
to oskvrnuće svetog hrama, nisu mogli više podnijeti. Osjećali 
su, da je svemu kraj sada i da se ispunjava proročanstvo Da- 
nijelovo. Iza toga bio im je sav užas razorenja kano da režeš 
po mrtvom tijelu bez duše, duša im i srce bilo odrvenilo i ska- 
menilo se. Sad je nastao boj na život i smrt, koji nam opisuje 
Josip Flavij kao očevidac i živi svjedok toga boja. Čim su se 
Židovi pokušali oduprti toj naredbi cara Caligule, odmah su ih 
pritisli i u Aleksandriji i u Mesopotamiji i u Judeji. Poslije smrti 
Caliguline, kad su mislili malo da odahnu i kad su se skupili 
na vazmenu slavu u Jerusalemu, mala samo pobuna stajala ih 
je dvadesetak hiljada glava. Sad su vlast preuzeli u ruke Zeloti 
i u tom metežu redom su se dizali lažni proroci i tobožnji 
osloboditelji naroda svoga, ali svi su redom zlo i gorje prolazili, 
Povijest nam spominje nekog Jehošua, sina Ananusenova, takova 
kriva proroka, zatim nam spominje Barkokeba, Theodasa Judu 
Galilejca (Djela Ap. 5, 36. is.). Svi su ti silom htjeli glavom 
kroz zid, sve je nje oduševljavao duh mržnje, lukavstva, ponižene 
oholosti; svi su oni rado i gole grudi izlagali bodežu neprija- 
teljskome, ali na njima prvima počela se osvećivat ona: ,Krv 
Njegova vrhu nas i djece naše“. Uzalud ih Agripa nastojao mi- 
riti, dok nije upravitelj Sirije Caestius Gallus s vojskom došao 
i jedan dio grada u prah i pepeo obratio. To je bilo god. 65. 
Kad se on povratio s vojskom i narod se Israelski opet po- 
bunio, posla car Neron vojskovodju Vespasijana sa 60000 vojske 
u Judeju, a kad je ovaj poslije smrti Neronove proklamiran 

carem, posla on u proljeće g. 70, sina svoga Tita sa povećanom 
vojskom, te on stade opsijedati grad baš pred sam vazam, kad 
se ondje sakupilo od sviju strana na vazmenu slavu. Suvremenik 
Josip Flavije opisuje nam u svom djelu; o povijesti judejskoga 
rata u sedam knjiga sav taj užas i pokolj. Tu koje propade 
koje u roblje odvedeno bude do milijun ljudi, a od hrama ni 
kamen na kamenu nije ostao. Samo tri tornja na tima zidinama 
što su štitile taj hram, dao je sačuvat Tito, da pokaže potom- 
stvu, kakve su utvrde znale rušiti rimske legije. Pa uzalud je 
Julijan Apostata htio da osujeti proročanstvo Isusovo o razo- 
renju hrama za na uvijek, te dao Židovima i vlast i sredstava 
da ga obnove, nije im pošlo za rukom. Odonda se Židovi ra- 
zasuli po cijelom svijetu, poistovječeni sa neprijateljim kršćanstva 
živi su svjedoci povjesne istine kršćanstva. Sv. Apoštol Pavao 
pouzdano se nada (Rim. 11, 25.), da će i njima pasti mrena s 
očiju i sa srca i da će Bog i njih pomilovati, te kad svi narodi 
poprime vjeru, poprimit će ju i oni, ,quia caecitas ex parte 
contingit in Israel, donec plenitudo gentium intraret et sic omnis 
Israel salvus fieret“, 





Kao što se ispunio ovaj prvi dio proročanstva Isusova, što 
no je sadržan u današnjem sv. Evangjelju, tako će se sigurno 
ispuniti i onaj drugi dio o koncu svijeta, samo što mu nitko ne 
zna ni dana ni časa, ni sami angjeli na nebu ne znaju, kada će 
to biti, nego samo znade _ On i Otac Njegov nebeski. (Mat. 24 
36.). — Pa kao što se prije razorenja Jerusalema i propasti 
naroda Israelskoga javljalo puno lažnih proroka i lažnih Me- 
sija, tako će i u velike biti tih lažnih proroka i lažnih Mesija u 
oči dolaska Božanskoga Suca i zavest će mnoge tako, da će 
mnogi otpasti od vjere. (II. Sol. 2, 3.). Osobitu protivštinu Bogu 
razvit će onaj ,sin grijeha“ Antikrist, koga će Isus sjajem svoga 
dolaska i jednim dahom svojim pogubiti. I tada će na nebu i na 
zemlji biti silnih znakova i potresa, i u toj općenitoj katastrofi 
Pojavit će se znak ,sina čovječanskoga“ — po tumačenju svetih 
otaca križ — na nebu i sinut će Isus u svoj svojoj slavi.i ve- 
ličanstvu i poslat će angjele na sve četir strane svijeta i sabrat 
će izabrane sa sviju strana i odijelit će dobre od zlih kano što 
pastir dijeli ovce od jaraca, U tančine upravo pripovijeda sve te 

riječi Božanskoga Spasiielja sv. Evangjelje (Luk. 21. i iu . 
i 25. pogl), pa kako je Isus rekao za veću potkrepu i “ 
i zemlja proči, ali moje riječi ne će proći“ (Mat. 24. A 
imamo najbolje jamstvo od Njega samoga, da će se to sy 
zbiti i da budni budemo, da kadgod pokuca na vrata života 
našega, da mu spremni otvorimo i srca i duše naše. 


* * 
* 


Vječita propast, ili vječiti život, = to je dakle ara 
čin velike svjetske drame. Nema potresnije misli, nego . a dh 
posljednjima stvarima čovjeka i čovječanstva. Vječiti sme 
vječita propast! — Veliko je milosrdje Božje, ali je do . 
pravednost Njegova | Veliko je milosrdje Božanski Spasi e Aa 
kazivao na svakome koraku svome narodu izabranome i gr Z 
Jerusalemu, ali kad Ga je prezreo i odbacio, i ako sa žara 
na očima navijestio mu je jasnima riječima propast, kad je sprda 
Jerusaleme, Jerusaleme, koliko puta sam htio rejbišeja E a2 
piti kano kvočka što okuplja oi svoje pod okrilje, a u 

io, i će ti kuća ostati pusta!“ 
ni. 1 red a da mali očima milosrdja pravednost na 
: e! . .1_+ 
niže om izjava Isusova: »Od smokve naučite de 
Kad se njezine grane zazelene i pomlade, znajte, . je . 
ljeto, tako i vi, kad sve to budete opazili, znajte, da a . 
pred vratima“ i nas, mladi moji prijatelji, nuka na razmis im , 
da otvorenim očima u svijet progledamo, da ne Ara om s . 
kod očiju, da znamo razabirat znakove vremena, da poć . 
krov spremimo za vremena sreću svoju vremenitu i rei u, 
ne damo, da nam ga bura strasti naše, nesloge, nepo tas : 
nevjere iznad glava naših raznese, ili skupa s našima a . 
na uvijeke pokopa na vremenitu b vječitu smrt i tana g: # 
nego da se svaki nas u dobru, krjeposnu i poštenu roje > 
kom zlu snažno odhrvava i na tom sigurnom i solidnom do “ 
izgradimo vremeniti i vječiti spas 1 život,te zaključimo sa m 
ićevom: : 
pra Spasi, Gospode, puki blagoslovi, M 
Ne daj, da pogine, gor ga k sebi zovi! 
Amen. 





ps 


Na |. nedjelju Došašća Gospodnjega. 
Sv. Luka, XXI. 25.—33. 


S današnjom nedjeljom počimlje nova crkyena godina. Crkvena 
godina je živo ponavljanje svega onoga, što je Božanski 
Spasitelj djelovao za naš spas, počamši od utjelovljenja svoga 
pa sve do uzašća na nebo i poslanja Duha Svetoga, u toku od 
jedne godine, skopčano sa dijeljenjem milosti svakome i poje- 
dinome članu crkve Kristove. Tako se u crkvi Kristovoj i po- 
navlja i nastavlja djelo spasenja našega. Ponavlja se u toliko, u 
koliko nam crkva u štivenjima evangjeoskih ulomaka po nedje- 
ljama i svetkovinama malo po malo dozivlje u pamet čitav razvoj 
i tok našega spasenja i otkupljenja, a nastavlja se u toliko, u 
koliko crkva, kao zamjenica Isusova na ovome svijetu, onu svetu 
istinu, koju je On iz svoga Božanskog srca izvadio i rodu ljud- 
skome poklonio i onu svetu milost, koju je na drvetu križa 
rodu ljudskome kao privrijedio i zaslužio, i nepogrješivo čuva i - 
navješćuje i dijel. U tom djelu spasenja našega obnašao je 
Božanski Spasitelj trostruku čast: Čast vrhovnog našeg sveće- 
nika, učitelja i kralja. Dužnost svećenikova je, da prikazuje Bogu 
žrtvu i da se moli za narod. Isus je prikazao sebe za žrtvu Ocu 
nebeskome, a molio se za sav rod ljudski u onoj ,veliko-sve- 
ćeničkoj“ molityi, što nam ju je zabilježio Evangjelista sv. Ivan 
u pogl. 17., koja je uz onu molitvu ,Gospodnju“ najuzvišenija i 
najsavršenija molitva, što se je čula na svijetu, koja se molitva 
osobito dopala velikome franceskome biskupu Bossuetu tako, te 
su mu je još pred smrt morali na glas čitati. Objektivno govo- 
reć tom žrtvom Isusovom na križu i odviše bi bili otkupljeni i 
spašeni, jer Isus, budući druga osoba Božanska, nije ni morao 
toliko trpjeti i čak umrijeti na križu, jer je Božanska osoba 
kadra, da svakim svojim i nesetnim činom dade neizmjernu za- 
dovoljštinu za naše grijehe, — to je jedna od onih dogmatičkih 

istina, što slijede iz hypostatskog sjedinjenja druge Božanske 
osobe sa naravlju ljudskom, i jer je osoba princip, koji djeluje ; 
ali pošto je po grijehu razum čovječji potamnio, a volja sklona 
više na zlo postala, nego li na dobro, to je taj spasitelj i otku- 
pitelj trebao, da i razum naš prosvijetli sigurnom i vječitom 
istinom i volji nam jakih poticala dade, da ju u toj sklonosti na 
zlo obuzdavamo i da joj zapovijedamo, da vno, što je svijetlom 
uma uvidjela kao dobro, to i. prigrli i čini, zato je trebao Božan- 
ski Spasitelj da bude i naš vrhovni učitelj; a da se ona milost 
Božja i ova istina vječita ne satariše, utemeljio je Božanski 
Spasitelj Crkvu svoju, to kraljevstvo na ovome svijetu, Zato je 
ujedno i vrhovni kralj naš i, što no rekao sveti Pavao, vodja 
duša naših. 

Toj trostrukoj časti u djelu spasenja našega odgovaraju 
točno tri one velike svetkovine u crkvenoj godini, stožerne zvane, 
a te su: Božić, Uskrs i Duhovi. Svaka od ovih triju svetkovina 
ima daljnju i bližnju pripravu. Daljnja priprava za Božić jesu 
ove četiri nedjelje došašća Gospodnjeg. O toj daljnjoj pripravi 
za Božićnu svetkovinu govori već crkveni sabor u Saragosi g. 
380. Ovo vrijeme došašća Gospodnjega sjeća nas na one četiri 
hiljade godina, što no je rod ljudski po prilici očekivao obeća- 
nog Spasitelja. Da su Židovi u to baš doba očekivali obećanog. 
Mesiju, vidi se odatle, što eno Simeon prorok moli Boga, da ne 
umre, dok ne vidi Spasitelja (Luk. 2, 22.—38.), vidi se i iz 
onoga razgovora sa ženom Samaritankom, gdje i ona veli, da 
zna, da će skoro Mesija doći (Iv. 4, 25.), vidi se i iz onog mni- 
janja u puku, da bi Isus mogao biti ipak onaj obećani Mesija, 
kad su ono govorili: ,Mesija kad dodje, zar će On veća čudesa 
tvoriti nego li On tvori?“ (Iv. 7, 31.), vidi se i iz one prilike, 


kad su Žudije Isusa saletili u trijemu Salamunovu na dan go- > 


dišnjice posvete hrama, pa Ga zapitali: ,Dokle ćeš mučiti duše 
naše? Ako si Ti Krist, reci nam jasno!“ (Iv. 10,24.), vidi se to 
i iz upita triju mudraca od istoka i iz odgovora, što su pogla- 
vice svećenički i književnici dali na pitanje Irudovo o tome 
(Mat. 2, 1.—12.). Ali ne samo da su Žudije očekivali u to doba 
Mesiju, nego je to bilo poznato i medju poganskim svijetom, da 
iz Judeje ima da dodje netko, koji će obladati čitavim svijetom. 
Ta ideja Mesijanska mogla je lako biti Grcima i Rimljanima po- 
znata, jer je sv. Pismo staroga zavjeta bilo već u trećem stoljeću 





E 

pr. I. za vladanja Ptolomejevića prevedeno na grčki jezik (LXX.), 
pa je ta ideja Mesijanska lako došla i u Sybiline knjige, odakle 
i onaj fragmenat u Virgilovoj Eklogi, da se ima roditi neko ne- 
besko djetešce, koje će izmiriti nebo sa zemljom. Za tu ideju 
Mesijansku kod pogana (meyfi: izvor, otale pagus, paganus, 
kako su kršćani zvali ostatke nekrštenih, po selima rastrkane), 
svjedoči nam i Suetonius u životopisu cara Vespasiana i Tacit 
(Hist. 1. V. c. 13.), kad kaže: ,Pluribus persuasio inerat, anti- 
quis sacerdotum libris contineri, eo ipso tempore fore, ut vales- 
ceret Oriens, profectique Judaea rerum potirentur“. 

Onoj dobi nevolje i tmine poganske zgodno odgovara ovo 
zimsko doba sa dugim noćima, kao što i simbolično odgovaraju 
ove rane ,Zornice“ sinuloj zori Onoga, koji je svojim došašćem 
prosvijetlio svijet. ,U tami poganskoga svijeta, koji je u sebi 
rastočen i razrovan, zasićen preživjelom se kulturom, lutao amo 
tamo bez cilja, sinu čovječanstvu žarko sunašce s nebeskih vi- 
sina, iz kojih sidje na svijet Božji sin, da preporodi svijet duhom 
kršćanskih istina, da nas za uvijek privede u krilo spasonosne 
istine. Ogromno rimsko carstvo zaljulja se u svom temelju, 
uzdrma se u svom stožeru, mogućnici zadrhtaše, ali nevoljnici, 
siromasi, robovi ciknuše od veselja, jer su naslutili, da ta zora 
njima navješćuje dan spasenja i radosti“. 


* * 
* 


Za nas kršćane, a osobito za nas, mladi moji prijatelji, koji 
smo malo zavirili u povijest roda ljudskoga, nipošto ne smije da 
bude i taj stožerni povjesnički dogadjaj, došašće naime obećanog 
Spasitelja svijeta, samo kao kakav povjesnički dogadjaj, koji se 
zbio, pa prošao kao i mnogi drugi toliki dogadjaji. Na taj bi . 
način po nas uzaludno bilo ono došašće Kristovo, kad se ne bi 
u svakome nas obnovio dolazak Njegov mystičnim načinom u 
srcu i duši našoj onako, kako to veli sv. Pavao u poslanici na 
Rimljane (13, 11.—14.) što se i čita u današnjoj poslanici u sv. 
misi. Pa da se laglje uzmognemo obnoviti tim mystičkim dolas- 
kom Kristovim, sv. mati Crkva predočuje nam evo odmah na 
početku crkvene godine i drugi dolazak Isusov, kao božanskog 
Suca na koncu svijeta i na sudnjem danu. 

S čovječanstvom je kao i s pojedincem, pa zato Crkva kao 

s nekog pedagoškog razloga čovječanstvu u pamet dozivlje i na 
koncu crkvene godine i odma na početku evo tu istinu o sud- 
njem danu. Ali kakvim duhom ima da pojedinac i čovječanstvo 
ćeka taj konac svoj i sudnji dan, ne možebit u besposličenju i 
prekrštenih ruku, nego u radu, u budnosti, u trijeznosti i pošte- 
nju, u djelima milosrdja i ljubavi, to se vidi iz sviju parabola i 
riječi Isusovih, što ih je u savezu sa proročanstvom o sudnjem 
danu izrekao. U priči o talentima rekao je, da će najžešći sud 
biti onom lijenom i zlom slugi, koji je zakopao svoj talenat, pa 
nije mario s njime da zaradi što (Mat. 25, 14.—30.). A jer ne 
znamo ni dana ni časa, kad ćemo pred sud Božji, zato je Isus 
i rekao, da budni budemo kao onaj domaćina, koji misli, da bi 
mogli ove noći lupeži doči, da mu kuću potkopaju (Mat. 24, 44), 
te da budemo uvijek pripravni, kadgod pokuca Gospodin na 
vrata života našega, a ne kao onaj zli sluga, koji čim je gospo- 


dar izvukao pete, a on misli, da se ne će skoro ni povratiti, 


stao da se po kući razmeće, da se opija i nepošteno vlada 
(Mat. 24, 50.), ter je i prošao, kako se nije nadao. (ibid. 51.) 

Evo kakav će sud izreći Božanski Sudac. Dobrima će reći: 
»Dodjite blagoslovljeni Oca mojega, primite kraljevstvo, koje 
vam je pripravljeno od postanka svijeta; jer bijah gladan, i na- 
hranili ste me, bijah žedan, i napojili ste me, bijah goli zaodje- 
nuli ste me, bijah sužanj i otkupili ste me, bolestan i pohodili 
ste me;“ a ovi će Ga zapitati: Gospodine! Kada smo Te vidjeli 
gladna i žedna i gola i sužnja i bolesna? A On će im reći : 
Zaista vam kažem, štogod ste učinili jednome ma i od najmanje 
braće moje (Mat. 25, 34.), meni ste ućinili. Drugima riječima : Iz 
ljubavi prama rodu ljudskome, sam je Bog s neba sišao i čo- 
vjekom postao, da nas otkupi i spasi, pa zato jei opet samo 
nesebična ljubav i milosrdje i s naše strane jedini zalog, da i 
im u Boga milosrdje i spas nadjemo. 

Naučimo se dakle od maloći svoje, da u radu i pregaranju, 
u čestitosti i poštenju, u trijeznosti i nesebičnoj ljubavi, u po- 
žrtvovnosti i milosrdju vijek svoj provodimo, da i mi uzmogne- 
mo na sudnjem danu čuti iz ustiju božanskog Suca: Dodjite 
blagoslovljeni Oca mojega u kraljevstvo, koje vam je pripravljeno 
od postanka svijeta, Amen. 








“> 

Na II. nedjelju Došašća Gospodnjega. 


Sv. Mat. XI. 2.—10. 


Kojo man, kada je rod ljudski po grijehu praroditelja pao u ne- 

milost Božju, izgubio pravo na vječni život, a zaslužio 
vječitu smrt, smilovao se Bog, te mu obećao onim riječima pro- 
toevangielja (Gen. 3, 15.), da će pokoljenje ženino satrti zmiji 
zavodnici glavu i da će se osloboditi ropstva djayolskoga i 
vječite smrti. Zato se i slika B. Dj. Marija, majka Spasitelja, 
kao ona, koja je zmiji satrla glavu, a pod križem Spasiteljevim 
slika se obično mrtvačka glava u znak, da je Božanski Spasitelj 
svojom smrću i žrtvom na križu otkupio nas od vječite smrti i 
ropstva djavolskoga, u koje smo po grijehu pali bili. Ali nije 
odmah Bog poslao Spasitelja, nego je na neki način htio pripraviti 
rod ljudski na dolazak Njegov. Priprava ta bila je pozitivna i 


«negativna. Pozitivno je pripravljao Bog rod ljudski tako, da se 


je objavljivao pojedinim patrijarsima i po Mojziji i prorocima 
čitavom narodu Izraelskome, da se tako održi vjera u pravoga 
Boga i nada u obećanog Spasitelja, koja se što tipima t.j. oso- 
bama ili stvarima u starome Zavjetu, što su slikovito predstav- 
ljale osobu Spasiteljevu ili Njegovu koju odredbu u Novome 
Zavjetu, što proročanstvima neprestano živom podržavala. Takova 
su proročanstva ono o preteči Mesijinom (Malah. 3, 1.; Isaj. 40, 
3. ss.) o vremenu, kad će se roditi Mesija (Dan. 9, 24, ss.), o 
mjestu, gdje će se roditi (Mih. 5, 2.), da će se od djevice roditi 
(Is. 7, 14), da će biti sin Božji (ps. 2, 7.). Negativno pripravljao 
je Bog rod ljudski tako, što su poganski narodi, prepušteni 
samima sebi dotle dotjerali, da su uvidjeti morali i sami, da nema 
čovjeku spasa, ako ga sam ,Bog ili Bogom nadahnuti čovjek ne 
nauči, kako da se vladamo prema Bogu i prema ljudima“, kano 
što veli Sokrat kod Platona (Plato, Alcibijades, Il.). 

Uspomenu na tu pripravu za došašće Gospodnje slavi 

Crkva u ove nedjelje došašća Gospodnjeg; pa kako Crkva, 
sveta mati naša, želi da se i mi tim došašćem Gospodnjim ob- 
novimo i kao preporodimo, to nam evo i predočuje u ovima 
nedjeljnjim evangjeoskim štivenjima rad i djelovanje preteče Isu- 
sova, koji je tako žestoko, kao ričući lav opominjao puk na 
pokoru i nadom krijepio klonula srca i utiro put blizom Spasi- 
telju i spasenju. 

Bilo je to 27. godine poslije rodjenja Isusova. Ta je godina 
bila subotna godina. Te godine nit se je oralo, nit se je sijalo, 
a što je samo raslo, pripadalo je siromasima. Po subotama i 
svetkovinama narod je hrlio u sinagoge i slušao tumačenje za- 
kona. Žezlo je već ispalo iz ruku Judinih, nade slabile a tuga 
ojačala, i u to vrijeme pojavi se preteča Isusov u duhu i sili 
lije proroka; sav mu život bio živa propovijed, a iz svake riječi 
izbijala nada i sokolenje: iznemogli osovite se, a vi oholi po- 
nizite se; eyo ga, tu je Onaj, koga svi očekujemo, evo ga ja- 
ganjca Božjeg, koji odnima grijehe svijeta! — Od sile njegove 
riječi i njegova duha još i danas nakon dvije hiljade godina 
skoro odjekuje evo i dolina Bet-Ainska i svaki kutić srca ljud- 
skog, do kojeg je ta njegova živa riječ doprla. Sve k njemu hrli, 
da ga sluša i vidi. Pa koliko je bio strog naprama sebi, toliko 
je bio blag naprama svakome. Svi k njemu hrle i svi odlaze od 
njega utješeni. U njegovu životu i djelovanju bila je tolika snaga, 
da ga se i lrud na prestolju bojao (Mark. 6, 20.) i da su ga 
učenici njegovi već počeli držati za samoga obećanoga Mesiju. 
Pa zato je on, kad je već bio dopao tamnice, što je rekao Irudu, 
da ne smije živjeti sa ženom brata svoga ; jer teško si ga šute- 
ćem Heliju, i teško li slijepima stražarima Siona i krivim proro- 
cima, koji za volju puka pokvarenoga mirno motre bezakonja i 
govore: mirno je i dobro, gdje mira i dobra nema; i kad je 
već bio razjasnio učenicima svojima, kad su ga ono bili upozo- 
rili, da je njega sada svijet počeo ostavljati, otkako je Isus: se 
pojavio, da tako mora i da bude, ,jer On treba da raste, a ja 
treba da opadam“ (Iv. 3, 30.), da osvjedoči učenike svoje na 
vlastite njihove oči i uši, da je Isus pravi Mesija, poslao je 
dvojicu od njih, da ga zapitaju: ,Jesi li ti onaj, koji ima poslan 
biti (Šiloh) ili drugog da čekamo“. 

Sveto Pismo ne spominje nam, gdje da se je Isus onda 
nalazio, kada mu je došlo to poslanstvo Ivanovih učenika, ali iz 

te okolnosti, što je Isus onda bio okružen mnoštvom puka, kao 
što to veli današnje sv. Evangjelje, iiz onog odgovora Isusovog: 
pIdite i kažite Ivanu što ste čuli i vidjeli: slijepi evo progledaju, 
hromi hode, gubavi se čiste, gluvi čuju, mrtvi ustaju, a siromaš- 
nim se propovijeda evangjelje“, vidimo da je Božanski Spasitelj 
baš bio zaokupljen tima djelima milosrdja naprama raznovrsnoj 
ljudskoj bijedi. ' 

Pitanje tih učenika Ivanovih bilo je sasvim jasno: jesi li ti 
Mesija ili nisi? I odgovor je bio isto tako jasan i ako indirek- 
tan. Mjesto da Isus kaže sasvim jednostavno: ja jesam, On se 
pozivlje na proročanske riječi Isajije proroka (35. 16.; 61, i ss.) 
osobito na ono mjesto, gdje on kaže: ,Bog će sam doći i spa- 
sit će vas ; tada će slijepi progledati, gluvima će se uši otvoriti, 
hromi će kao jelen poskakivati, a nijemi će progovoriti“ (Is. 35, 
5. 6.). Na koncu mesijanskog djelovanja vrhovni svećenik naj- 
službenije i najsvečanije ponavlja to pitanje, kad ono veli: 
»Zaklinjem te živim Bogom, reci nam, jesi li ti Krist, Sin Boga 
živoga“, a Isus i opet potvrdjuje (Mat. 26, 63.), dakle nitko živ 
ne smije reći, da ga Judeji nisu mogli upoznati, i da bi imali 
prava i izlike još kakovog drugog Mesiju da očekuju. 

Kao što je čitava pojava preteče Isusovog i djelovanje bilo 


.0neobično snažno i veličanstveno, a napose ova njegova zabrinu- 


tost, da učenike svoje na pravi put navede, a ne da sebe izbavi 
iz tamnice i sužanjstva, tako je i pohvala Isusova, što je čitamo 
u današnjem Evangjelju neobično velika o Ivanu. Čim su otišli 
ti učenici Ivanovi, poče Isus mnoštvu govoriti o njemu: Što ste 
izašli u pustinju da gledate? Trsku, kojom svaki vjetar ljulja ? 
Ili što ste izašli da vidite: čovjeka u meke haljine odjevena ? 
Koji se u meke haljine odijevaju, u kraljevskim su dvorovima. 
Ili možda proroka ste izišli da vidite? Da, ja vam kažem, on je 
i više nego li prorok“. Dok su drugi proroci samo proricali o 
Mesiji, i njegovo je samo rodjenje bilo prorečeno (Mat. 3, 1.), a 
on ne samo da je o Isusu proricao i govorio, nego je prstom 
eno na njega pokazao kao na jaganjče Božje, koje odnima gri- 
jehe svijeta. Pa još dodaje Božanski Spasitelj o njemu i to da 
nema većega čovjeka, koga je majka rodila od Ivana Krstitelja. 
Takove pohvale nitko nije doživio iz ustiju Božanskoga Spasitelja ! 


* * 
šk 

Te riječi, što je Božanski Spasitelj izrekao u pohvalu Ivana. 
Krstitelja, da nije trska, kojom vjetar ljulja i da nije mehkoputan, 
mladi moji slušatelji, vrijede i za svakog, koji hoće da kao vodja 
kakav u narodu i u javnosti djeluje i da krči put boljitku i utire 
staze napretku pravome. Bez te dvije glavne krijeposti, bez 
moralne jakosti i umjerenosti ili trijeznosti, ne bi se ni smjeo 
latiti toga posla. Duševno ili moralno jak jest onaj, koji ne će 
odma da klone, čim ga snadje koja nevolja, ili čim naidje na 
kakovu zapreku, a on da kopljem u koprive, a trijezan i umje- 
ren je onaj, koji od dobara ovoga svijeta u toliko samo uživa, 
u koliko ga ne odvraćaju od njegova glavna cilja, a ni na čas 
neda da postane rob njihov. ' 

Naše se doba ne može podičiti baš tima stožernim krjepo- 
stima: Moralnom jakošću i trijeznošću. Jedno i drugo i nama 
Hrvatima treba kano korica hljeba. Poštenje, značaj, moralna 
jakost, a nada sve trijeznost i pregaranje, to nas još može spa- 
siti, jer što no veli sv. Pismo: Što je upropastilo Sodomu: gEcce 
hacc fuit iniquitas Sodomae : superbia, saturitas panis et abun- 
dantia, et ctium ipsius et filiarum eius“, (Ezek. 16, 49.). 

Tu nam crnu i žalosnu istinu kaže i naš pjesnik Dr. F. 
Marković u svom idilskom eposu pod naslovom: ,Dom i svijet“ 
kad veli, da je našeg svijeta više poginulo od čaše neg od 
bojnog taneta — a baš im je svagdje na nišanu bivao — pa 
završuje : i 

,Oj pali braćo, duboko smo pali! 

Manimo se čaše 

Te zavodnice, stare guje naše, 

IL nema spasa nam ni dovijek vijeka“. — Mo- 
ralno jaki i trijezni budimo, Amen. 


Li 





Na III. nedjelju Došašća Gosponjega. 
Sv. Ivan 1. 19.—28. 


Sasvim je zgodno, što nam sv. mati Crkva ovih nedjelja do- 

šašća Gospodnjega daje da čitamo ova štivenja evangjeoska, 
u kojima se opisuje život i djelovanje preteče Božanskog Spasi- 
telja, jer ove nedjelje došašća i sjećaju mas na ono vrijeme 
priprave za dolazak Spasiteljev, a nitko nije tako snažno utirao 
put i pripravljao srca ljudska za Njegov dolazak kao sv. Ivan 
Krstiteti. U  Evangjelju od zadnje nedjelje vidjeli smo, kako je 
On, zabrinut za dobro učenika svojih, a po njima i onih, koje 
će iza Njega oni naučavati i prosvjetljivati, poslao Isusu poslan- 
stvo, da ga tako rekuć u ime čitavoga Staroga Zavjeta zapitaju: 
»Jesi li ti onaj, koji ima doči, ili drugoga da čekamo“. Vidjeli 
smo, kako je Božanski Spasitelj riječima Isajije proroka na to 
odgovorio. U današnjem evangjelju sv. Ivan Evangjelista, nakon, 
što je odmah na početku toga istoga poglavlja onako divotno i 
zanosno govorio o Božanstvu Isusovom i posvjedočio za Ivana 
Krstitelja, da nije on svjetio samo, nego samo svjedok svjetla 
Božanskoga Spasitelja, nastavlja opisivati djelovanje preteče Isu- 
sova i njegovu veličanstvenu pojavu. 

Sve hrli k njemu na obalu Jordansku u Betaniji i svi se 
vraćaju od njega utješeni i osokoljeni čak i prezreni carinari i 
rimski vojnici, kojima ništa nije bilo sveto do li grob. (Luk. 3, 
12. i s). Samo Farizeji i Saduceji, ti slijepi vodje! naroda svoga, 
drže se nekako po strani te prezirno i izazovno promatraju i 
njega i njegovo djelovanje, Ali njima je rekao kao nikome dru- 
gome: ,Gujsko leglo, tko je vama rekao, da bježite, od skoroga 
zla, što će vas stići? Nego pokoru činite i vi i nemojte se tješiti 
time, što velite: imamo oca Abrahama, jer Bog može i od ka- 
menja ovoga u pustinji stvoriti djecu Abrahamovu, nego znajte 

sjekira je već zamanuta na sam korjen, pa svako drvo, što ne 
valja, podsjeći će se i u oganj baciti“. | 

Uvijek je tako bilo i biti će, da kada se pojavi koji iz 
puka te snagom duha svoga, te umne i moralne sile, i nadah- 
nuća nekog stekne ime glas i ugled u narodu, da svrati na se 
pozornost vlastodržaca. Sv. Ivan je pojavom svojom i svojim 
radom i previše uzbunio duhove medju Žudijama, a da to ne 
bi upalo u oči Sinedriiu, vrhovnom vijeću Žudijskom u  vjers- 
kima a donekle i u autonomnima stvarima. Da je sv. Ivan bio 
u gradu, jednostavno bi ga pred sebe dali dovesti, kano što su 
ono bili slali po Isusa, da Ga dovedu (Iv. 7, 45.) i kano što su 
Mu zbilja sabrani sudili (Mat. 27, 1.). Al ovako u pustinji, kamo 
ga je duh njegov proročki u sili i snagi Ilijinoj odveo, čijim se 
i glasom i jekom rado nazivao, tu nije bilo druge, nego da se 
sami k njemu i oni upute, kad je i sve druge snagom riječi svoje 
i života svoga k sebi privlačio. Pravo rekav to vrhovno vijeće, 
sinedrij i'i sanhedrim zvano, imalo je i potpuno pravo da inter- 
pelira sv. Ivana, tko je on, što on tu radi i tko je njega tamo 
pusiao. Ali kad se sjetimo, da je to donekle autonomno tijelo, što 
su im ga Ptolojemići u trećem stoljeću pr. Is. dali, u to vrijeme 
već bilo spalo na jako niske grane i postalo od njega ono, što 
veli Tacit, da bude u rukama rimske vlasti podatno sredstvo za 
podjarmljivanje — ut habeant instrumenta servitutis — i kad 
znamo, da su članovi toga vrhovnoga vijeća, kad se radilo da 


.x:x 


sija, kano što je i zbilja u puku se pronijelo mnijenje o njemu 
(Luk. 3, 15.), pa kako bi on to mogao pojaviti se bez njihova 
znanja i njihove dozvole; a s druge strane mislili su, da toga, 
koji ih je toliko u zabunu doveo i onako oštro ukorio, smetu i 
omalovaže kod puka. Tko si ti? glasilo je kratko i odmjereno 
pitanje. Sv. Ivan imao je sada da jasno izjavi, je li on običan 


čovjek, ili kakav poslanik Božji, pa neka se u tom slučaju ovje- , 


rodostoji i kaže, što mu je cilj poslanstva. Krist nisam t. i. 
obećani Mesija nisam. Dobro. S tim su bili poslanici zadovoljni. 
Pa jesi li Ilija? Nisam. Jesi li prorok? Nisam. Vidi se, da su 


iam 

ti poslanici dobro poznavali sveto Pismo. Znali su, da je pisano, 
da će pred dolaskom Mesijinim Ilija doći (Malah. 4, 5.), pa i kad 
su učenici Isusovi o tom pitali Božanskog Spasitelja (Mat. 17, 
10. i s.), zbilja je te riječi Isus upravio na Ivana Krstitelja, koji 
je u sili i duhu Ilije proroka djelovao. A pod ,prorokom“ ovdje, 
kad ga pitaju: Jesili ti prorok? mislili su na onoga proroka, koga 
spominje Mojsija (Deut. 34, 10.). Dobro dakle, nisi Krist, nisi Ilija, 
nisi prorok onaj veliki, pa što si? — ,Ja sam glas vapijući u 
pustinji. Pripravite puteve Gospodnje, kano što reče Ilija pro- 
rok.“ Taj odgovor bio je čedan i jasan. Mogao se sv. Ivan 
predstaviti sa puno većom titulom. Mogao je reči , Ja sam 
Angjeo Božji“ kano što ga zbilja i nazivlje Malahija prorok 
(Malah 3, 1.) i kano što i zbilja te riječi i sam Isus na Ivana 
upravlja (Mat. 11, 10.), ali on pun čednosti predstavlja se sa 
onim puno poniznijim imenom, kako ga Isajija prorok na pogl. 
40. (2.) spominje. Ali sad mu još nisu dali mira, nego ga sta- 
doše motati: Pa što ti krstiš, kad nisini Krist ni Ilija, ni prorok? 
Vidi se i iz te izjave, da su dobro znali, da je pisano, da pri- 
pada pravo Mesiji, da krsti (Ezek. 36, 25.; Zakar. 13. 1.; Joel. 
3. 18.). Krštenje ili polijevanje vodom kao simbol čistoće nu- 
tarnje nije bilo kod Žudija ništa nepoznatog i novog. (2. Mojs. 
19, 10.; I. Cor. 10, 2.). Pa_ni sv. Ivan nije neznam kakovo 
drugo značenje pripisivao svome krstu, jer sam veli: Ja krstim 
samo vodom, ali u vašoj je sredini onaj, koga vi ne znate, koji 
je moćniji od mene, kome ja nijesam dostojan ni da odriješim 
remena na obući njegovoj, taj će vas krstiti Duhom svetim i 
ognjem (Luk. 3, 16.). 

I tako su se vratili ti članovi sinedrija neopravljena posla 
a sveti Ivan je i nadalje krstio i puk na pokoru iopominjao, 
jer koga Bog svojom milošću štiti i narod svojim  poštivanjem 
i povjerenjem zakriljuje, tome se ne može ništa zla dogoditi. 


* 
* * 


Dok su u to doba Farizeji zapali u cjepidlačarenje i na 
dlaku gledali slovo zakona da vrše i mislili, da je u tom nji- 
hovom poslu jedini zalog spasa, a Eseni opet po svome mislili, 
da je sav spas u propisanom pranju i čistoći vanjskoj i dok su 
i jedni i drugi zaboravili, da se uvuku u se, pa zarone u srce 
svoje i u dušu svoju zavire, pa da pokoru čine, sv. Ivan i životom 

svojim cijelim i svakom riječju samo to i pripovijeda, jer bez po- 
kore nema obnovljenja u duhu, ni popravka ni napretka. Da, mladi 
moji prijatelji, prvi korak popravku jest, da. upoznamo svoju 
vlastitu krivnju i grijehe svoje, pa kako je Božanski Spasitelj i 
zbog naših grijena udostojao se, da sneba snidje i čovjekom 
postane, te da sve naše nevolje i boli posveti i na drvetu križa 
Ocu nebeskome za žrtvu prikaže, i kako sveto i slavno poro- 
djenje Isusovo i otajstvo betlehemske štalice ne smije da nam 
bude samo kao čin povjesnički, koji se zbio pa prošao, a da 
se njime ne obnovimo i ne preporodimo duševno, io ćemo i 
mi ove nedjelje obaviti sakramenat pokore sa svom iskrenošću 
mladih naših srdaca, da možemo svaki u sebi reći : Bože dragi 
i Spasitelju mili, kad Ti se nije moglo nači u čitavom Betlehemu 
mjesta, gdje da Te prečista Dijeva i Majka sveta rodi, u mom 
srcu evo i u duši mojoj hoću da Ti u svoj poniznosti svojoj 
pripravim stan i prebivalište, a Ti mi ga pomozi očistitiji oprati 
svetom pokorom, tim mističnim jezerom Betsede i tim najsigur- 
nijim sredstvom spasa po riječima Tvoga svetoga preteče i po 
vlastitima Tvojima riječima :“ Ako ne budete pokoru činili, svi 
ćete redom izginuti“, (Luk. 13, 3.). Amen. 





Na IV. nedjelju Došašća Gospodnjega. 
Sv. Luka. 3, 1 — 6. 


T oliko hiljada godina očekivao je svijet sveto i slavno poro- 
djenje Spasiteljevo, pa evo u vrijeme najveće duševne bijede, 
kakvoj nije bilo para u svijetu, niti je može više biti, sv. Evan- 
gielista Luka povjesničkim datumom i sigurnom rukom bilježi 
život i djelovanje preteče Spasiteljeva, koga svi vjekovi od onda 
potvrdjuju, a za koga onako lijepo veli sveti Pavao: ,Kad se 
navršilo to vrijeme priprave, posla Bog sina svoga, rodjena od 
žene, pokorna zakonu, da nas, koji smo pod zakonom bili, izbavi 
i da mi postanemo djeca Božja“. (Gal. 4, 4). s 

Blažene oči, koje vidješe Njega, i uši, koje slušaše riječi 
Njegove, ali blago i nama, koji Ga očima vjere motrimo, riječi 
mu slušamo, u srce svoje sadimo i po njima živimo; jer koliko- 
god i bila velika nevolja ne poznati Spasitelja, to je još veća 
bijeda i neoprostiv grijeh upoznati Ga, pa Ga odbiti ine nasto- 
jati, da uvijek uz Njega budemo. 

O Bože i Spasitelju naš! Za otajstvo betlehemske štalice i 
jaslica, za otajstvo poniznosti i pokornosti u djetinstvu Tvome 
(Luk. 2, 52.), za otajstvo riječi Tvojih : ,Lisice imaju duplja svoja 
i ptice nebeske gnijezda, a sin čovječanski nema kamo glave da 
skloni (Luk. 9. 58.)“, za otajstvo osjećaja svoga, kada si se zgražao 
u duhu svome nad nevjerom  svjetine (Iv. 11, 38.), za otajstvo 
muke i smrti Tvoje i gorkoga kaleža Tvoga, nedaj ni jednome 
od ovih Tvojih, da tako duboko pane i propane, a svima daj u 
narodu našemu, koji su Te upoznali, da Te sye više i više siave | 

Nedokučivi su čovjeku putevi Božji! Ali, koji iole svaća 
riječi Božanskog Spasitelja, da bez volje Božje ni vrabac s krova, 
ni vlas s glave pasti ne može (Mat. 10, 29.), taj će i lahko uvi- 
djeti, da se bez Božje volje ništa ne dogadja na ovome svijetu 


. ni u malom ni u velikome. Najveći povjesni dogadjaj i stožer 

čitave povijesti roda ljudskoga jest došašće ,Sina čovječanskoga“, 
sveto i slavno porodjenje Onoga, koji je bio ,expectatio gentium“ 
očekivan od sviju naroda, pa tko će i pomisliti samo da to do- 
šašće ne bi bilo po providnosti Božjoj pripravljeno i ravnano. I 
moćno Rimsko carstvo, i nemoć poganstva kao vjere, i grčka fi- 
lozofija i povijest ,naroda izabranoga“ sve od vremena patrijarhe 
Abrahama, pa sve dok nije ispala vladalačka palica iz ruku Ju- 
dina plemena i dok nije taj narod proigrao taj naziv izabranoga 
naroda, sve je to na svoj način doprinijelo svoj kamečak, da se 
izgradi ona pećina, od čijega vrutka svi piše, a ta pećina bijaše 
sam Isus Krist. 

Ogromno Rimsko carstvo zavladalo je čitavim za onda po- 
znatim svijetom, posagradilo na sve strane ceste i puteve, slalo 
na sve četir strane svijeta svoje pobjedonosne legije, da se tako 
laglje šire medje ,kraljevstva Božjega“ na zemlji, kad je stao 
Božanski utemeljitelj toga kraljevstva slati apoštole svoje u svijet 
sa riječima: ,ldite i naučavajte cio svijet“ (Mat. 28, 19.). 

Nemoć i duševna bijeda, kakova je bila u svijetu prije 
dolaska Spasiteljeva i prije, nego što je čuo iz Njegovih ustiju 
nauku : da su svi narodi djeca jednoga nebeskoga Oca, da su 
svi ljudi medjusobno braća, da pred Bogom nema razlike izmedju 
Barbara i Grka, izmedju roba i gospodara, da dajemo caru, što 
je carevo, a Bogu Božje, nikad više ne može tako obladati svi- 
tom. Pojedinac i čitavi narodi kršćanski imaju u svetoj nauci 
Isusovoj i u svakoj riječi evangjeoskoj toliku moć istine i takovu 
snagu, da ma kako duboko pali bili, opet se mogu osoviti i 
podići. Zato se i dogodilo, kad su ne samo filozofi, nego i pri- 
prosti ljudi uvidjeli, da oni bogovi na Olimpu, sa svim ljudskim 
strastima i opačinama, ne mogu biti pravi bogovi i kad je po- 
ganstvo, kao zabluda ljudskoga uma, samo se rušiti počelo, da 
je sav taj potišteni svijet ciknuo od veselja, kad je čuo nauku, 
koja mu je raskidala lance ropstva i pridigla mu k zemlji oboreno 
čelo ravno u nebeske vedrine ! 

U isto to vrijeme, kada je Rimski orao razastro kreljuti 
svoje s jednog kraja svijeta na drugi i duboko zadro panže svoje 
u tijelo čitayog čovječanstva, a poganstvo čvrsto pritislo čovjeka 
uz ovu koru zemaljsku i kratilo mu vid u nadosjetni svijet; grčka 
filozofija upravljala je krila poletnijih duša, koje su nastojale, da 

riješe pitanja, s kojima se čovjek od uvijek bavio i da prokušaju 

snagu uma ljudskoga, da prodru u bivstvo stvari, a ne samo 
pojava. Kroz čitavih šest vjekova prije Isusa neprekidna povorka 
tih filozofa rušila je i obarala sisteme predšasnika svojih. Istina 
Bog, u tom okršaju ljudskoga duha neke su istine pravi biser i 
drago kamenje namrijeli i kršćanstvu u baštinu, s kojima su se 
apoštoli i učitelji Bogom objavljenoga nauka uspješno služili 
kad su njima samima svjetlo toga nauka objavljivali, ali sami ti 
filozofi Helade nisu mogli riješiti sva ta pitanja, s kojima se 
ljudski duh oduvijek bavio, na zadovoljstvo srca i uma, nego su 
nasuprot najveći od njih morali priznati nemoć ljudskoga duha 
i ograničenost ljudskoga uma. (Plato, Alcibiades IL). Nikad iz 
sviju tih sistema filozofskih ne bi mogao svijet čuti nauku o osam 
blaženstva, nikad nauku o poniznosti, pregaranju, požrtvovnosti 
i ljubavi prema neprijateljima, nikad po njima ne bi prestao u 
čovječanstvu onaj zakon: zub za zub, oko za oko, glavu za glavu; 
nikad ne bi se svijet pridigao po njima samima iz one tmine A 
kojoj je čamio, i iz sjene smrtne, ukojojse nalazio, ni iz one ne- 
moćii bijede, kao ni iz one klonulosti, ravnodušnosti i zdvojnosti. 

Kad je to troje svoju zadaću ispunilo: Rimsko carstvo 
nemoć poganstva i filozofija Helade, i kad je veći u ato 
izabranom“ sto i sto puta se čula i opetovala ona Gedeonova 
kad mu se Angjeo pojavio, pa u ime pozdrava rekao ; ,Bog s 
tobom, junače!“ a on će mu na to: ,Da je Bog s dasa. zar bi 
nama ovako zlo bilo? Gdje su ona čudesa, što su nam pripo- 
vijedali oci naši ?“ (Sud. 6, 12.), kad su dakle nade se kao iz- 
jalovile a tuga sve obuzela bila, još je tinjao sjaj one zvijezde 
Jakovljeve, što ju je ugledao i navijestio sin Beorov, i kad je 
sav taj put svoj kao obišla, evo se i zbilja stala pomaljati na 
istoku i primamila sve te narode rimskog, poganskog, i grčkog 
svijeta, da se poklone Bogu i Spasitelju, čije je sveto i slavno 
porodjenje nad Betlehemskom štalicom navijestila u svem sjaju 
svome. Svi su se poveselili i njezinom tom sjaju i Onome, čije je 
sveto i slavno porodjenje navijestila bila, samo sam taj ,narod 
izabrani“, iz čije se sredine i rodio, od toga časa ban ila se 
poistovjetio sa svima, koji se mrgode i na samu slatku tu us- 
menu, pa mu eno odma o glavi počeo da radi. Najveća nesreća 
po narod jeste, kada ne razumije i ne svaća poziva svoga i opre- 
djeljenje svoje, koje mu je providnost Božja namijenila, pa počme 
mijenjati pravac i srkretati s pravoga puta i od pravoga poziva 

svoga. Da je taj narod izabrani upoznao bio dan pohodjenja 
svoga i ,ispunito ovo vrijeme svoje“ (Mark. 1, 15.), Bog zna 
kako bi danas svijet izgledao, a ovako puni strahopočitanja na 
koljenima zahvalimo Bogu, što nije još nas i maš narod zadesio 
pravedan bič srdžbe Božje, i molimo mu se vruće, da nam 
upravlja korake života našega sebi na slavu, a nama na spas. 
Mladi moji slušatelji! Za koji čas ćemo pristupiti k oltaru 
Gospodnjemu i okrijepiti si dušu hranom nebeskom, pa sa ovim 
svetim uzbudjenjem srca svoga i sa živom vjerom vjerujmo 1 
znajmo, da se približujemo stolu Onoga, koji je i nama rasko- 
vao lance ropstva djavolskoga, koji je i nas prosvijetlio i pridi- 
gao iz tmine i sjene smrtne, koji je i nama čelo k zemlji oboreno 
pridigao u nebeske vedrine, koji je i nas na zadovoljstvo srca i 
uma podučio, koji je i nama pravi cilj i opredjeljenje naše 
pokazao, koji je iza nas s neba snišao i u betlekemskoj se 
štalici rodio, koji je i za nas nevolju i uboštyo pretrpio, koji je 
i našim dušama sebe za hranu obećao i dao, koji napokon ni 
nas pokajne odbiti ne će a koji je pripravan i nama smilo- 
vati se i spasiti na vijeke, Amen, 








Propovijed na Božić. 
Slava Bogu na visini (Luk. II. 14.) 


Kako je duboko pao bio rod ljudski po grijehu praroditelja 

naših, kad mu je ono slika pravoga Boga i stvoritelja tam- 
niti počimala i kad se ono stao sve više odaljivati od praobjave, 
te počeo zamnjenjivati stvorove sa stvoriteljem, povijest nam 
svjedoči ; ali sam sveti Bog zna, kako bi bio još dublje pao, da 
se nije ono sa betlehemskih poljana stao razlijegati glas angje- 
oskih četa: ,Slava Bogu na visini, a mir ljudima dobre volje“, 
kojima su riječima navijestili bijednom rodu ljudskom sveto i 
slavno porodjenje Boga i Spasitelja našega. 

Slava Bogu na visini! ori se ovih dana iz hiljada i hiljada 
grla i milijuni srdaca življe kucaju, 

Vasionim svijetom razliježe se pjesma radosnica, kojom su 
angjeoske čete pozdravile dolazak kralja ljubavi, mira i sreće 
na zemlji na mjesto mržnje, nepokoja i zlobe. 

Slava Bogu na visini! neka mu pjeva sav taj rod ljudski, 


. kojega sapinju verige tuga i nevolja, jer se i zadnja karika tih 


veriga o betlehemsku hrid razbila. 
Slava Bogu na visini! neka mu pjeva kršćanska obitelj, jer 


je nju osobitim načinom posvetio i učvrstio. 


Slava Bogu na visini! neka mu pjeva i nesetni pojedinac, 
jer mu je mir u dušu i u srce donijeo, mir, kakav svijet mu, ni 
itko na svijetu ne može dati. 

Slava Bogu na visini! neka mu tepaju ustašca nevine dje- 
čice, jer je Božanski Spasitelj osobiti prijatelj malene nevinčadi. 

Slava Bogu na visini! neka mu pjeva djevojačko srce i 
ženska duša, jer je nje osobitim načinom pridigao i njihovo do- 
stojanstvo posvetio Božanski Spasitelj. 

Slava Bogu na visini! neka mu pjeva i ona bijedna siroti- 
nja, koja nema ni kuće ni kučišta, koja nema u svom skrovištu 

da bi i jednom svjećicom okitila božićno drvo, jer je zbog nje 
upravo i sinulo sunašce s nebeskih visina, da ih svojim uboš- 
tvom ogrije i okrijepi, kano što veli hrvatska narodna poslovica: 
Da nije sirotinje, ne bi mi sunce grijalo ! 

TO troje: malena djeca, žena i sirotinja, što je po sebi i 
po naravi njihovoj slabo i nemoćno, osobitim je načinom Bo- 
žanski Spasitelj u zaštitu uzeo i na svoje srce privinuo. Kad su 
ono matere donosile djecu svoju Isusu, da ih blagoslovi, a 
učenici ko zabranjivali im, da Mu tobože ne dosadjuju: ,Pustite 
malene k meni“, rekao je Božanski Spasitelj, ,i ne zabranjujte 
im, da dolaze k meni, jer je takovih kraljevstvo nebesko“. (Mat. 
19, 14). I kad su se učenici Isusovi medju sobom prepirali. 
koji da je veći u kraljevstvu Njegovome, Isus dozva dijete i po- 
stavi ga medju njih i reče : ,Zaista vam kažem ako ne promije- 
nite svoje mišljenje i ne budete kano djeca, ne ćete unići u 
kraljevstvo nebesko. Koji god se dakle ponizi te bude kao dijete 
ovo, onaj je najveći u kraljevstvu nebeskome. I koji primi takovo 
dijete u moje ime, mene prima. A koji sablazni jednoga od ovih 
malenih, koji vjeruju u me, bolje bi mu bilo, da si objesi kamen 
vodenični o vrat i da se baci u dubinu morsku. Gledajte da ne 
prezrete jednoga od ovih malenih, jer vam kažem, da angjeli 
njihovi na nebesih uvijek gledaju lice Oca moga, koji je na 
nebesima“, (Mat. 18, 1.—10.). ' 

Tu ljubav prama djeci ostavio je Božanski Spasitelj u 
amanet zamjenici svojoj na zemlji, Crkvi svojoj, pa svaki onaj, 
koji vas odyraća od Isusa i sv. matere Crkve, bio to ma tko, 
nije vam prijatelj i ne misli vam dobro. Zato kažem, vi sa svoje 
strane budite odani Božanskom Spasitelju i svetoj njegovoj vjeri 
i Crkvi, pa mu iz punog srca i grla kličite: Slava Bogu na 
visini! — 

Drugo, što .e po sebi nejako i slabo, rekao sam, to je 
žena. Znamo, kako je sav poganski svijet ženu smatrao manje 
ili više ropkinjom muža i kako još i danas žena čami u tom 
ropstvu, gdje nije doprlo svjetlo vjere kršćanske. U samom Ži- 


dovstvu po talmudističkom tumačenju rabina glasilo je pravilo : | 


»Prije baci u vatru riječi zakona, nego da je povjeriš ženi“. 
(Joma, fol. 240. 2.). 

One riječi sv. Pisma: ,Biti ćeš podložna mužu, i on će ti 
biti gospodar“ (Gen. 3, 16.), ne samo da je kršćanstvo u pravom 


3 

smislu rastumačilo (Mat. 19.; Marko 10, 8.; Efes. 5.), nego je tim, 
što je Blažena Djevica Marija dostojna bila, da postane Majkom 
Božanskom Spasitelju i kraljicom svih svetih, ženu na njezino 
pravo dostojanstvo podiglo i njoj najvažnije mjesto u obitelji 
opredijelilo. Ona i ima dakle najviše razloga, da mu kliče iz 
sveg srca: Slava Bogu na visini! 


Treće, što je po sebi slabo i nemoćno, to je sirotinja. 1 
da nikoju drugu pozitivnu ideju nije sveto i slavno porodjenje 
Isusovo donijelo svijetu, nego li tu, da je Božanski Spasitelj 
svojim uboštvom i kasnije svojim životom osobitim načinom 
prigrlio i na neki način upravo privilegirao sirotinju i kad se je 
htio da rodi u betlehemskoj štalici, i kad je ono rekao: ,Lisice 
imaju duplja, a ptice nebeske gnijezda svoja, a sin čovječanski 
nema ni kamo bi glavu sklonuo“ (Luk. 9, 58.), i kad je ono 
rekao, kako je teško bogatašu ući u kraljevstvo nebesko — ne 
zbog bogatstva samog, nego, ako prema onoj : ,Gdje ti je blago, 
ondje ti je i srce tvoje“, prilijepi srce svoje uz to pusto blago 
svoje, kano onaj bogati gavan u sv. Pismu (Luk. 16, 19.), i kad 
je pohvalio onu siromašnu udovicu, koja je dva novčića milo- 
stinje dala i rekao o njoj, da je više dala nego li svi drugi 
(Marko 12, 41.) — dovoljno bi bilo za misaonog čovjeka, da u 
tom djetešcu u jaslicama u betlehemskoj štalici vidi Boga i 
spasitelja roda ljudskoga. 

Zato i velim, nitko ni nema toliko pravo ni razloga, kao 
to troje, djeca, žena i sirotinja, da mu kliču: Slava Bogu na 
visini ! 

Ali i onaj gordi gavan, koji se svaki dan u skrlet i svilu 
odijeva i uživa svega v izobilju na ovome svijetu, neka mu pjeva : 
Slava Bogu na visini! jer neka znade za ono: ,,Gospodnja je 
zemlja i sye, što je na njoj“. (Ps. 23.). 


Slava Bogu na visini! neka mu kliču i okrunjene glave na 
kraljevskom prestolju, jer pisano je: ,Per me reges regnant et 
legum conditores iusta decernunt“ — Po meni kraljevi kraljuju 
i zakonodavci pravdu kroje. 

Slava Bogu na visini! otkida se i nama iz razdraganih 
grudiju, ruke nam se same sklapaju, a na usta navire molitva 
zahvalnica Bogu i Spasitelju, koji je na zemlju s neba sišao, da 
nam k zemlji oboreno čelo pridigne i uputi u nebeske vedrine 


TA 
i da izbriše s njega za uvijeke žig vječnoga prokletstva i utisne 
biljeg sinova Božjih. 

E, kada bi naši ljudi i vodje bar naroda našega od te 
vjere živjeli i tako svaćali sveto i slavno porodjenje Isusovo, ne 
bi se zlo ni zvalo, veseliji bi nam i Božić bio i sretnija bi nam 
i nova godina bila, a ovako nam je, kako smo zaslužili! 

* * 
* 

Nego mi, mladi moji prijatelji, vodjeni sretnom zvijezdom 
žive vjere naše pohitimo do Betlehemske štalice, padnimo na 
koljena, poklonimo se Božanskom Spasitelju našemn, te mu od 
srca prikažimo dare naše: Tamjan molitve duše i srca našega, 
molitve slavne i poklonstvene, molitve zahvalne i prosbene; zlato 
poštenja duše naše i mirodiju čistoga srca i nevina života, pa 
da u snu i na javi srce naše Boga slavi, i da nikad znalice i 
hotimice ne pružimo ruke svoje pomoćnice ikome, koji bi Isusu 
dragome u našem srcu i u našem bijednom narodu o glavi 
radio, Amen. 








Na |. nedjelju po Bogojavljenju. 
Sv. Luka 2, 41. — 52. 


Sveto Pismo ništa nam ne pripovijeda iz malodobnosti Isusove, 
doli jedinu ovu zgodu, što ju čitamo u današnjem svetom 
Evangjelju. I u toj činjenici vidjamo svu ozbiljnost i vjerodostoj- 
nost pisaca tih svetih knjiga. Oni vole pisat, što no veli sv. Ivan 
Evangjelista: ,Što vidjesmo očima svojima, što razmotrismo i 
ruke naše opipaše (I. Iv. 1, 1) — što su dakle sami vidjeli i 
čuli, počamši od krštenja Isusova, pa sve do Njegova slavna 
Uzašašća na nebo (Djel. Ap. 1, 22.); a o djetinstvu Isusovom i 
njegovoj malodobnosti spominju samo malo, što su, kako veli 
sv. Luka na pogl. 1, 3. ,ispitali“ i što su mogli saznati od same 
prečiste Blažene Djevlce Marije, majke Božanskog Spasitelja. 
Prelaz iz malodobnosti u mladenačku dobu važan je korak 
za svakog mladog čovjeka, i po roditelje njegove i obitelj, pa i 
po čitav narod. Danas baš u toj dobi mladić, kad zakorakne u 
život, što no bi rekli, obično je odaljen od roditeljske kuće i 
više izvrgnut pogibelji, koju u sebi krije taj važan korak u ži- 
votu njegovom i po njega i po obitelj i po narod čitav, nego li 
što je prije bio, dok je u toj dobi roditeljska kuća brinula se za 
njegov odgoj i poduku i stališku naobrazbu. Danas su druga 
vremena i druge prilike. Koliko mladih živčta po zlu podje, pa 
i propadne, kad dodju u nespretne i tudje ruke. Kad to čovjek 
koji se ovako dulje vremena školom i odgojem bavi, promisli, 
osjeća svu težinu odgovornosti za tolike mlade živote i toliku 
nadu roditelja i naroda. Kad vam to govorim, osjećam nekako 
veselje, što sam podučavajuć vas u vjerskim stvarima i uprav- 
ljajuć kao duhovni pastir vaš korake mlada života vašega, mo- 
žebit ipak koji taj put pomogao spasiti koga od propasti i 
pogibelji, u koju bi bio zagrezao, da nije u vaše srce palo 
sjeme riječi Božje, koja ima tu moć, da upravlja korake ljudske 

na dobro. Moloh današnjeg modernog našeg vremena traži 
hekatombe žrtava mladih života i duševnih i tjelesnih, pa sretan 
onaj, koji prihvati prijateljsku ruku, koju mu živa vjera pruža. 
Svi smo mi slabi, osobito u nejačkoj i mladenačkoj dobi, svaki 
nas je više sklon na zlo, nego lina dobro po naravi paloj našoj; 
ali u tom se i sastoji zadaća kršćanskog odgoja, pa i odgojitelja, 
da pomogne mladome životu i da ga nauči, kako će u borbi 
životnoj i u toj njegovoj neprestanoj utakmici domoći se mete i 
za obduljnicu veselje i radost na licu, što se je znao u dobru 
sačuvati i zlu se odhrvati. 

Ono, što je bila rimskom mladiću toga virilis i što je mla- 
dom Izrajeicu bio naziv: sin zakona — Ben tora — po kojem 
je evo, kano što nam svjedoči današnje sv. Evangjelje, počeo 
da uživa prava i dužnosti zakona, to neka budu vama svima 
ove mlade godine vaše, u kojima se pripravljate za vaš budući 
život, gdjekoji i daleko od roditeljske kuće i oka očeva i srca 
materina, a gdjekoji i od rane mladosti i pun briga i bez toplog 
krila majčina i skrbi roditeljske za rana sam sebi više pripuš- 
ten i tako još više izvrgnut pogibelii i propasti, prava škola 
kršćanskog svaćanja cijene i vrijednosti života i življenja, i prava 
škola poštenja i čestitostl, da danas sutra narodu svome, u 
kojemu ćete kao njegove vodje i prosvjetitelji, bilo to ma u 
kojem pravcu, pomoči, da se i on say domogne jednom i za- 
ogrne muževnom togom jednakosti sa naprednijima narodima i 
da kao član kršćanskih prosvjetljenih naroda u njihovo kolo, 
svjestan si i svojih prava i svojih dužnosti, ponosan i siguran 
za svoju budućnost pristati može. Pa hoćete li danas sutra da 
kao neki duševni vodje vodite i prosvjetljujete narod, i sami 
morate najprije da se u toj vašoj mladenačkoj dobi i pripravi 
za život u duševnom životu učvrstite. 

Sav duševni život usredotočuje se u ove tri točke : u vjeri, 
razumu i savjesti. Vjera nas spaja sa Bogom živom vezom, od 
= koga nas, što no veli sv. Pavao (Rim. 8, 35.), ništa na svijetu 
otrgnuti ne može ; razum nas spaja sa istinom, a savjest sa če- 
stitosti, poštenjem i krjepošću. Ali nit je vjere bez milosti Božje, 
nit je istinita znanja i nauke bez muke, nit je poštenja i krjepo- 
sti bez neprestane borbe i odhrvavanja zlu. Zato, ako hoćete i 
sami da napredujete u duševnom životu, treba dobro da se 
oboružate proti svemu, što vam prijeti živoj vjeri, istini i krje- 

posti. Vaše je mlado doba kao ono Herkule na raskršću. Do 
žive vjere, istine i krjeposti vodi trnjem posuta staza, a široka 
je i ugažena cesta, što vodi u propast i mnogi t.j. većina njome 
hode veli i sam Božanski Spasitelj (Mat. 7, 13.). U naše doba 
nadrislobodoumlja na svakom koraku podmeće vam svijeti mo- 
derno društvo zamke i zapreke i živoj vjeri i pravoj istini i 
čistom krjeposnom životu. Sva atmosfera, u kojoj dišemo danas, 
puna je mijazma bezvjerja, laži historijske i poganosti srca. Bog 
dopušta, eto dai zlo ima svojih angjela i apoštola. Sretan onaj, 
koji može gaziti po zlu, a da se ne okalja. To je Božanski 
Spasitelj obećao svojim učenicima (Mark. 16, 18.), pa zato ne 
samo da ne trebamo zdvajat', nego na temelju riječi Isusovih, 
da je On nadvladao svijet, ništa se nema pravi učenik Njegov 
bojati na svijetu ni od duha svijeta ovoga i vijeka. (Iv. 15, 18, 20.) 


Da vi znate, mladi moji prijatelji, kako vaše majke i oci, 
a osobito majke kažem, vruće se mole Bogu, da vas milost 
Božja ukrijepi u vjeri, da sretno napredujete u dobi i mudrosti 
i milosti kod Boga i kod ljudi, a nada sve, da čisto i neoka- 
ljano srce sačuvate, jednom riječju, da se sačuvate onakovi, 
kakovima vas želi da vidi majčina duša i zabrinuto srce njezino. 
To srce njezino i njezina želja neka vam bude kompas vašeg 
mladog života i rada, 

Vi vidite u današnjem sv. Evangjelju zabrinuto srce majke 
Božanskog Spasitelja, pa vjerujte, sva su srca majčina skoro isto 
tako zabrinuta za dobro djece svoje. Pa ne smijete zaboraviti, 
da i srce majke Domovine i od briga i od veselja i od nade i 
želje žive zabrinuto kuca za vas, pa ju morate svojom čestitošću 
poštenjem i radom razveseliti, da ne klone i ne svisne od tuge. 
Ali ni svetu majku Crkvu, koja vas kao kvočka piliće pod okri- 
lje svoje skuplja i brani od zasjeda neprijateljskih, ne smijete ni 
da zaboravite ni da je rastužite, jer ona, što znade kao nitko što 
ne zna raditi i postupati, da naime sve ostavlja, dok ne nadje i 

na pravi put dovede i jednu samo zabludjelu ovcu, najprije i vidi 
pogibelj pravu i propast, pa najviše i osjeća tugu i žalost nad 
propašću djece svoje. 

Po primjeru Božanskog Spasitelja, koji je evo rado vršio 
dužnosti svoje kao sin zakona, koji je rado boravio u kući Oca 
svoga, i koji je napredovao u mudrosti i dobroti i milosti kod 
Boga i ljudi, i vi veselo raširite krila svoga mladenačkog poleta 
za sve, što je puno žive vjere, istine, čestitosti i poštenja, pa 
sokolskim letom ustrajte u dobru, da vas blagosivlje i srce ro- 
ditelja vaših, kojima ćete biti na diku, i srce majke Domovine, 
kojoj ćete biti na uslugu i spas, i srce sv. majke Crkve, kojoj 
ćete biti na čast i poštenje, Amen. 


dea) 








Na Ili. nedjelju po Bogojavjlenju. 
Sv. Iv. IL 1. — 11. 


d današnje nedjelje počamši pa sve do zadnje nedjelje u 
crkvenoj godini predočuje nam sv. mati Crkva u nedjeljnim 
evangjeoskim perikopama javno djelovanje Božanskog Spasitelja, 
tako da nam pruža potpunu sliku evangjeoske povijesti; ali i 
svaka ova nedjelnja perikopa omanju ali cjelovitu sliku te povi- 
jesti predstavlja. 

Da razumijemo sliku današnjeg svetog Evangjelja, moramo 
spomenuti, kako je ono sv. Ivan Krstitelj i preteča Isusov po- 
krstiv Božanskog Spasitelja i prikazav Ga učenicima svojima sa 
riječima : Evo jaganjca Božjeg, evo koji odnima grijehe svijeta 
(Iv. 1, 29.) pribavio mu iz kola svojih učenika i prve pristaše. 
To su bili: Andrija i Ivan, pa drugi dan Simon, brat Andrijin, 
zatim Filip i Natanael Bartolomejev. Vjera tih učenika i njihova 
privrženost Isusu niknula je na svjedočanstvu Ivana Krstitelja, a 
ukorjenjena je odma, kad je ono Božanski Spasitelj očitovao 
svoje sveznanje Bartolomeju, kad mu je rekao: ,Prije nego li te 
je Filip zvao, vidio sam te pod smokvom“, na što mu je Bar- 
tolomej odgovorio : ,Učitelju, ti si sin Božji, ti si kralj Izraelski“ 
t. i. onaj obećeni Mesija (Iv. 1, 47.—50.): a Isus na to obećaje 
Bartolomeju i onoj nekolicini prvih učenika, da će biti svjedoci 
još većih i čudesnijih djela. Pa evo već treći dan iza toga izbora 
prvih učenika, prigodom svatbe u Kani Galilejskoj, nadala se je 
prilika, da učenike učvrsti u toj vjeri. 

Iz te Kane Galilejske (što je bila tri sata hoda od Nazareta 
prema sjeveru za razliku od one velike Kane blizu Sidona) bio 
je rodom taj učenik Isusov Bartolomej (Iv. 21, 2.). Tu je stano- 
vao i Alfej (Kleofas), brat sv. Josipa. Sinovi toga Alfeja zovu 
se u sy. Pismu braća Isusova (Iv. 7, 3.), od kojih su dvojica 
Jakob mladji i Juda Tadije bili kasnije i apoštoli Isusovi. Jedan 

od te braće po imenu Simeon, koga i sveto Pismo spominje 
(Mat. 13, 55.), bio je po tradiciji baš mladoženja u tima svato- 
vima. Otale nam jasno, kako da tu vidimo Isusa i BI. Djevicu 
Mariju i učenike mu. Božanski Spasitelj ne odbija priliku, da 
prisustvuje tima svatovima, pa tim kao da je i htjeo potvrditi 
važnost i svetost ženitbene veze i pokazati, da je dozvoljeno 
čovjeku kršćaninu, da se pristojno i pozabavi i porazveseli. 
Jedno i drugo svjedočanstvo od velike je važnosti i za ono 
vrijeme i za sva kasnija vremena. Sva sreća, da je Božanski 
Spasitelj tako jasno i opetovano naglašivao bitna svojstva krš- 
ćanske ženitbe — jedinstvenost i nerazrješivost — (Mark. 10, 
9,; Mat. 19, 6.) i sva sreća da je Isus i tom prilikom i drugom 
zgodom začepio usta i onima, koji su smatrali, da je grijeh i 
umjereno uživati od dobara ovoga svijeta (1. Timot. 4, 3. i S.), 
kao i onima, koji misle, da je samo uživanje na ovome svijetu sva 
svrha i cilj čovjeka. Sv. Luka evangjelista eno nam pripovijeda 
(Luk. 7. 33.—35.), kako je već onda izopačeno svijet o tome 
sudio, kad nam spominje ove riječi Isusove: »Došao je eno 
Ivan Krstitelj, nit je jeo, a nit je pio, a vi velite: Vrag je u 
njemu. Došao je sin čovječanski, pa on jede i pije, a vi kažete: 
Gle čovjeka izjelice i pijanice i prijatelja carinika i grješnika“, 

U toj stvari uvijek su ljudi u ekstremu zapadali. Bilo je 
uvijek ljudi sa prestrogim sudom u tom pogledu, ali još ih je 
više bilo onih preširoke savjesti. Medju one prve t. |. rigoriste 
broji povijest one krivovjerce odma u prvoj periodi crkvene 
povijesti, Montaniste zvane, medju koje ie zapao bio i crkveni 
pisac Tertulijan (# 240.). Pa i svi oni dualistički sistemi, koji su 
uz dobrog Boga i zlog boga vjerovali, kao Manihejci, Bogomili 
Katari pa i sami rigoriste današnjih Gutemplera, svi su ti u tom 
svaki dosta zabasali. Medju onima drugima bilo je već kod Grka 
i Rimljana Eudajmonista, pa i odma u prvoj periodi crkvene 
povijesti nalazimo već i u samom krilu crkve krivovjeraca te 
vrsti pod imenom Nikolajita i Balaamita, a jedno i drugo isto 
znaći. (Grčki vuđv zov Xđov i hebrejski »bal leam“ znači isto, što 
su u staro vrijeme yvepiCovrec značili, a u novije doba illuminati 
i današnji nadrislobodoumnici razne rafinerije). Svi ti skupa nisu 
znali, niti su htjeli da znadu, što je to patnja, pa kad su se ipak 
na nju u životu namjerili ili bi si život lahkoumno oduzeli ili bi 
si umjetnim sredstvima živce na veselost podraživali, te tako ni 

iz daleka. nisu svatili, da patnja. čovjeka od kolijevke pa do 
groba kano vjerna sjena ima da prati, a kamo li da bi znali od 
nje i slatku patnju, kano ono neki izabranici Božji, napraviti. Ne 
vele badava kršćanski moraliste: in medio virtus t.j. izmedju ta 
dva ekstrema u sredini je krjepost. Sv. Pavao eno u poslanici 
Rimljanima čitavo poglavlje (14.) posvećuje tome pitanju. Zgodno 
veli i u starom Zavjetu Salamun: Sve u svoje vrijeme; ima vre- 
mena i da se veseliš i da tuguješ (Prop. 3.). Najbolje je držat 
se onoga, što veli sv. Pavao: ,Veseli se sa veselim, a plači sa 
onim, koji plače“. (Rim. 12, 15.); ali pošto čovjek ne može uvi- 
jek gospodovati sa svojim čuvstvima, to neka uvijek na umu 
ima ono, što veli sv. Pavao: ,Kraljevstvo Božje ne sastoji se u 
jelu ni u pilu, nego'u pravdi, u miru i u veselju u Duhu Svetome“ 
(Rim, 14, 17.) i ono, što veli u sv. Pismu: ,Ako si vesel, a ti 
pjevaj, ako si tužan, a ti moli“. Ništa bolje ne odgovara dotič- 
nome raspoloženju čovjeka, nego pjesma veselom srcu i molitva 
tužnom ; pa prema onoj u sv. Pismu: da ili jeli ili pili ili vese- 
lili se, samo nek bude u Gospodu, i opet prema onoj sv, Pisma, 
da na jedan te isti izvor ne može da navire i slatka i grka voda 
(Jak. 3, 11.), ne bi nikad na usta krščanina čovjeka iz njegovog 
kršćanskog srca, makar kako veselo ili tužno ono bilo, smjele 
navrijeti riječi bljutave pjesme, ni kletve. A to dvoje i jeste, što 
najviše pogani biće našega naroda. Bog nam je dragi dao tako 
lijepi jezik, da bi Ga njime sami angjeli na nebu mogli slaviti i 
hvalu mu pjevati, a mi mjesto da Ga njime dičimo, a ono više 
njime i svoje biće i Stvoritelja svoga i darovatelja tolikog blaga 
na najednostavniji način i bljutavom pjesmom i kletvom ružimo 
kao malo koji il nikoji narod na svijetu! Neprijatelj naš posijao 
je taj kukolj i korov medju naš narod; ali danas je preči naš 
posao, da ga čupamo i ne damo da nam sve narodno polje 
zarazi, nego li da tražimo pravoga krivca, koji je to pogano 
sjeme zasijao. Za taj posao traže se marljive i trijezne ruke, 
traže se srca, koja će zapjevati, a da i nije glava puna, prema: 
onoj sv. Pavla, da kršćanin čovjek treba da se opija duhom, a 
ne vinom; jer kakav je čovjek; koji nikad ne pjeva? veli naš 
pjesnik, al još je gorji, koji, samo kad je pijan, pjeva ! 


Kraljević: PROPOVIJEDI. 6 

Mladi moji slušatelji! Božanski Spasitelj izabrao si je jedne 
učenike već eno od sv. Ivana _pripravljane na to, druge je sam 
od posla svakidanjeg odazvao, kao ono neke Galilejske ribare, 
pa i sv. Mateja (Mat. 9, 9.). Neke je, koji su se sami nudili i 
odbio, kao onog bjesomučnog Geražana (Mark. 5, 9.) i onoga, 
koji je uvjetno htio, da bude Njegov učenik (Luk. 9, 62.) kao i 
one, koji nisu htjeli, da se svega odreknu, pa da ga tako bez 
ikakva sustezanja slijede (Luk. 9, 57.—60.). Sv. Pavla je Božan- 
ski Spasitelj silom i kao. ostanom izabrao, da mu bude orudjem 
izabranim, koje će Njegovo ime pronositi svijetom (Djela Ap. 9, 
5. 15.). Mi smo svi po sv. Krstu pozvani, da mu budemo vjerni 
učenici, ali danas nije dosta, da se čovjek zakukulji u se kao 
puž u svoju kuću, nego treba da svaki nas, osobito kao sinovi 
naroda našega, koji je zaostao za drugima naprednijim naro- 
dima, zasuče rukave, pa da čupa korov, koji prijeti narodnom 
biću i vjerskom polju našemu, u pregaranju, u trijeznosti, a uz 
to ipak sa veseljem u Duhu Svetome. Eno već je mudri Sala- 
mun zgodno mladome čovjeku rekao: ,Mladiću, veseli se u 
mladosti tvojoj, ali savjest i srce neka ti je čisto ; pred očima 
imaj vazda djela tvoja i znaj, da će te Bog zbog svih djela 
tvojih pozvati na sud“. (Prop. 11, 9.). 

Nemojte slušati one, koji vam govore: Uživaj sad, dok si 
mlad, a kad ostariš, imat ćeš vremena, da i pokoru činiš. 
Kolika se kukavština i kolika neistina krije u tome i u takovim 
riječima, koje se na žalost često čuju u našem narodu! Nit si ti 
gospodar vremena, nit si ti siguran milosti Božje za pokoru u 
starim danima. Uostalom, znajte i to, nije crkva skup nemoćnika, 
koje pod večer života njihova sjena križa dohvati. Crkva te samo 
prima pod okrilje svoje, da ne svisnu i ne zdvoje, ali ona je 
svježa, puna života i rada košnica, u kojoj mir i veselje u Duhu 
Svetome ima da vazda vlada, Amen. 








Na III. nedjelju po Bogojavljenju. 
Sv. Mat. VIII. 1—13. 


(vadva ova evangjeoska dogadjaja zbila su se neposredno iza 

toga, kada je Božanski Spasitelj sišao bio sa onoga brda 
»blaženstva“, na kojem je kao proglasio svoj novi evangjeoski 
zakon. Sv. Matej u puna tri poglavja (5.—7.) spominje nam taj 
govor, na brdu zvani. Premda svaka riječ Isusova stvara zakon 
vječiti, al po ljudsku govoreć, taj je govor Isusov jedan od naj- 
važnijih. Imat ćemo još prilike, da se sa ovoga mjesta njime 
malo pobliže u vjeri ukrijepimo, a za sada samo spominjem ono 
što Sv. Ivan Evangjelista primjećuje, kad je Isus svršio taj govor: 
»Divio se svijet nauci toj, jer ih je učio kao onaj, koji ima vlast, 
a ne kao pisci njihovi i farizeji“, (Mat. 7, 28. i s.). 

Taj je svijet znao gladan i žedan slušati Isusa, i slušajući 
tako otvarale su mu se oči, osjećao je, kako mu teški kamen sa 
srca pada, kako mu se raskivaju lanci ropstva i kako mu po- 
staje voljko pri duši. Pa u istinu, mladi moji prijatelji, nikad 
zahvalnijeg posla nego kad neukoga podučavaš, breme mu života 
olakšavaš i skidaš mu verige ropstva, u koje ga je tmina i smrtna 
čama okovala. Kažem, nikad zahvalnijeg posla, pa makar se 
i njemu dogodilo, da ga, ti isti, kojima dcbro čini, sutra na križ 
pribijaju. Zavesti je lahko svjetinu, al prosvjetliti ju i na pravi 
put dovesti, pa makar ti sav izubijan sa tog puta se povratio 
to je posao ! : 
uda Spominjem vam to odmah na početku govora, da si što 
življe predstavite taj svijet, koji ga je jatimice slijedio, kano što 
to spominje današnje sv. Evangjelje, ali i da si donekle pred- 
stavite srce Božanskog Spasitelja, kolikom je ljubavlju obuhva- 
ćalo taj puk, koji ga je gladan i žedan slušao, jatimice slijedio ; 
kom je na svakom koraku vidao rane tijela i duše, za kog 
je i sav život svoj na ovome svijetu žrtvovao. Ali spominjem 

vam to i zato, da danas sutra, kad vi budete došli dotle, 
da vodite riječ u narodu svome, da ga prosvjetljujete, da mu 
vidate rane, da ne klonete i ne sustanete na pol puta, taknuti 
možda i žalcem crne nezahvalnosti, jer eto to je sudbina svakog 
dobrog čovjeka a apoštola i odgojitelja naroda napose, da bude 
i blagoslivljan i proklinjan, i čašćen i kudjen. — 

Čim je Isus sišao dole s toga brda, eto odmah susreće bijedu 
ljudsku, neki mu se naime gubavac približi i reče mu pun vjere: 
, Gospodine, ako hoćeš, ti me možeš izliječiti.“ I u tom dogadjaju 
prikazuje nam se Božanski Spasitelj neobično veličanstven. Veli 
bo sv. Pismo : Isus ga se dotakne i reče mu : ,Hoću. Budi čist“, 
[ ozdravi u taj čas. Samo mu još reče : , Gledaj da nikomu ne 
kažeš, nego idi i prijavi se svećeniku“. Nit su smjeli ti gubavci 
dolaziti medju svijet, al om kao mislio si, ta ako mi Bog ne će 
pomoći, kud ću iči tražiti pomoći ?! Nit ga se smio tko doticati, 
al Božanski Spasitelj, život i zakon sam, nema, koji bi ga_mo- 
gao spriječiti, da učini, što mu je sveta volja. Njega samog ni 
jedan ljudski propis ni “zakon ne veže, al ovome gubavome zapo- 
vijeda, da se drži propisa, te da ide, da se pokaže svećeniku i 
da prinese dar, što Mojsijin zakon zapovijeda. Najgorja je vrst 
ljudi, koji samo hoće da naglašuju svoja prava, a dužnostima 
ne samo gdje mogu da se otimlju, nego i govore tako, kao da 
o kakovim dužnostima za nje ne može biti ni govora. Pravo i 
dužnost, to su dva pojma u korelativnom i najbližem odnošaju 
i u teoriji, ali i u životu kršćanina čovjeka i kršćanskih naroda 
treba da bude. Dapače prema onoj, kome je više dano, više će 
se i iskati od njega, i prema onoj : ,Najstrožiji sud bit će onima, 
koji starješuju“ (Mudr. 6, 6.), oni koji imaju najviše prava, moraju 
najviše pred očima imati i dužnosti svoje. i 

Nemoite si dakle predstavljati ove dane školovanja vašega 
samo kao vrijeme, u kojem se pripravljate za neki i tobožnji 
gospodski i lagani život, u kom ćete onda što manje dužnosti 
snašati a što veća prava uživati, jer s takovim mišljenjem i škola 
bi promašila cilj svoj i vi bi promašili život svoj! — 

Istina, često znadu roditelji govoriti : »Dat ćemo sina u 
školu, da on bar laglje živi i da se ne mora patiti kao_ mi“ al 
vi sami tako ne smijete misliti, niti vam ta misao smije biti vodi- 
teljicom u vašem djačkom životu, sve ako se i zbiljam ne budete 
morali u vašem životu tako grbiti, kao roditelji vaši. Ja mislim, 

da.me i:sad već razumijete, a kada dorastete i samo će vam se 
još i jasnije kazati. — Al toliko yam odmah i sad kažem : ne- 
mojte misliti, da čovjek, koji posveti život svoj i rad svoj, da 
drugome bude na korist i ria spas, a ne samo da živi za sebe, 
da nikad nema u tom svome požrtvovnome životu i radu utjehe 
i uživanja duševnoga, nego da samo bere žuč i nezahvalnost. 
mian dijelu današnjega sv. Evangjelja i suviše dokaza 
za to. 

Kada je Isus došao u grad Kafarnaum, veli današnje sv. 
Evangjelje, pristupi mu neki stotnik i moljaše ga govoreći ; Sluga 
moj leži doma bolestan i jako se muči. A Isus će mu nato: Ja 
ću doći i izliječit ću ga. Na to mu stotnik odgovori : Gospodine 
nisam dostojan, da unidješ pod krov moj, nego samo reci riječ 
i ozdravit će sluga moj. Jer i ja sam čovjek od vlasti, pa imam 
pod sobom vojnika i kad kažem ovome : idi tamo, to on ide, 
a drugome : dodji ovamo i on dodje, a slugi: učini to, to oni 
učini. Pa kad je Isus to čuo, začudi se i reče onima, koji su tu 
bili: Zaista vam kažem, u čitavom  Izrajelu nisam našao tolike 
vjere. Sy. Luka nam to isto pripovijeda na pogl. 7. samo što:-on 
to pobliže opisuje, kako se sam taj stotnik nije mi usudio doći 
osobno pred Isusa, nego to Njemu po prijateljima poručio, koji 
ga Isusu preporučuju, jer da im je prijatelj naroda i da im je 
sagradio novu sinagogu. Sad bilo, da je sam on te riječi pred 
Isusom izrekao, bilo da ih je po poslanicima kazao, glavno je, 
da je Božanski Spasitelj neizmjernu radost osjetio zbog tako žive 
vjere toga čovjeka te ga je predpostavio čitavom Izrajelu, koji 


“je samo bio željan da vidi uvijek novih čudesa i tražio novih 


dokaza i znakova od njega, da dokaže svoje božansko poslanje. 
Zato je Božanski Spasitelj i pohvalio tako živu vjeru toga stot- 


nika, a Crkva mu je riječi njegove žive vjere i poniznosti ovje- 


kovječila time, što ih svaki dan nebrojeno puta opetuje prigodom 
presvete Pričesti. 

Taj stotnik, pa oni vojnici rimski, što no su u sv. Ivana 
Krstitelja išli tražiti savjeta i od njega puni utjehe odilazili (Luk. 
3, 14.) i onaj stotnik, što .je stajao pod križem Isusovim i zava- 
pio bio : Zaista, to je sin Božji! Svi ti dokazuju, da se i pod 
vojničkom odorom znade kriti mehko i puno žive vjere srce krš- 
čansko. Iz povijesti našega naroda, čiji je veliki dio bio čitava 
života svoga vojnik i pod oružjem braneći zapad od osmanlijske 

provalije, hiljade bi takih sjajnih primjera mogli znati, da je bilo 
koje ruke, koja bi nam to bilježila, i da to nije bilo onda nešto 
-svakidanjeg i običnog. Današnjem bi to našem naraštaju, još više 
mladjemu pokoljenju, u kojem sve više zamire junačko srce, 
takovi primjeri znali osvježiti krv i uspomenu na vjeru i život 
pradjedova, te bi sa više mara prigrlili i njetili sveti plan domo- 
vinske i vjerske ljubavi, bez koje nam i narodno i vjersko polje 
sve se više u pusto garište pretvara. Uzdat se je u Boga, da 
unuci tih junačkih pradjedova nikad ne će pasti na prosjački i 
slijepački štap. A mi svi sagnimo šije i glave, te padnimo na 
koljena i vruće se molimo Bogu, da u neizmjernom svome mi- 
losrdju. odvrati od nas sviju pravedni bič srdžbe svoje, koji 
smo zaslužili. 
* Ž * 

Mladi moji prijatelji! Mogao bi odmah da sa tima riječima 
i tom molbom zaključim i ovu moju propovijed, ali kako vas 
vidim klonule i zabrinute, pa kako to nije samo kod nas danas, 
nego i u čitavom svijetu kao da je ponestalo one žive vjere 
pradjedova kršćanskih naroda, i kako treba da se danas narodi 
kršćanski, pa i mi, i drugim oružjem a ne samo ubojitim bore, i 
kako je istina, što veli u sv. Pismu sam Božanski Spasitelj, da 
ako se samo i dvojica slože u nekoj poštenoj i pravednoj stvari, 
te štogod u srcu zamole u Oca -nebeskoga, da će im se dati, 
to vam na srce stavljam, da budete medjusobno složni, da go- 
jite u srcu svome taj duh uzajamnosti, bratske, ljubavi čestitosti, 
poštenja i pravednosti, pa ćete tima svojima složnima i poštenima 
redovima i na domu i na pragu svijeta i opet steći u svijetu i 
medju prijateljima vjere i poštenja počasni naziv: antemurale 
. Christianitatis, predzidje kršćanstva, Amen. 

Na IV. nedjelju po Bogojavljenju. 
Sv. Mat. VIII. 23—27. 
Ta isti evangjeoski dogadjaj pripovijedaju nam i sv. Evangje- 


lista Marko (4, 35.—40.) i sv. Luka (8, 22.—25.). Naš 
Evangjelista sv. Matej dovadja tu zgodu u savez sa onim nizom 


čudesa, koja je Isus poslije govora ,na brdu“ na očigled svje- * 


tine, koja ga je od toga časa neprestano slijedila, počinio. Jed- 
noga dana, kada je Božanski Spasitelj na obali Galilejskog mora 
podučavao narod, nasta tolika stiska, da je Isus ušao u ladjicu 
i otale mnoštvu na obali u divnim parabolama govorio o svome 
kraljevstvu nebeskome, što ga je došao da utemelji na ovome 


svijetu, pa kad se je već smračilo, zapovijedi, da se prevezu 


preko na obalu Gerazensku. Učenici Isusovi bili su s njime u 
ladjici. Oni su do sada imali dosta prilike, da se dive i njegovom 
govoru i njegovim djelima, pa evo sad je došlo vrijeme, da 
pokažu, kakav je korjen zahvatila vjera kod njih samih. Spasi 
nas! Pogibosmo, stali su vapiti budeći Isusa, kad su se vidjeli 
u pogibelji na moru! A Isus ih ukori, što su tako malovjerni i 
utiša buru i valove. : 

Nikad bolje slike za to kraljevstvo nebesko, što je Isus na 
svijetu osnovao, za Crkvu Njegovu, od te ladjice na uzburkanom 
moru, u kojoj se Isus Spas nalazi, a kojoj bure i valovi sa sviju 
strana svijeta prijete. Koliko puta je izgledalo, kano da će ju 
bura i valovi uništiti, ali molitva i budnost onih, koji ne gube 
vjere u Božanskog (Spasitelja svoga i Gospodara neba i zemlje, 
mora i valova, koji vape: Spasi nas Gospode! Izgibosmo! ne 
da, da ju ikoja bura upropasti. 

U svoj poniznosti srca i duše svoje zahvalimo Bogu i 
Spasitelju našemu, što nam je udijelio tu milost, da smo se rodili 


u krilu matere Crkve, u kojoj Isus Krist Bog i Spasitelj naš, kralj 


sviju kraljeva i vodja duša naših, živi kraljuje i vlada, i koju je 

zamjenicom svojom na ovome svijetu opredijelio, da po njoj 
vodi ljude i narode vječnome svome opredjeljenju i spasu. Tu 
svoju zadaću vrši Crkva time, što onaj sv. nauk, koji je Isus, 
Božanski njezin utemeljitelj, iz svoga srca izvadio i rodu ljud- 
skome poklonio, nepogrešivo čuva, obećav joj Duha Istine, jer 
bi ljudi ko ljudi i taj nauk božanski u svojoj na zlo sklonoj 
naravi iskrivili, kano što nam to svjedoče nebrojni krivovjerci, 
koji su se iz krila same crkve rodili, počamši od onih Gnostika 
pa sve do najnovijih Modernista i ekskluzivnih individualista ; 
a s druge strane predao je Crkvi svojoj tu nauku, da ju do 
konca svijeta naučava (Mat. 28, 19.), predao joj sveta sredstva 
milosti, po kojoj se na novi život preporadjamo i svaki se čas 
okova grijeha otresti i u djecu Božju pretvoriti možemo tako, da 
je potpuno opravdana ona izjava bogoslova: Extra ecclesiam 
cath. nulla salus, izvan crkve kat. nema spasa! 

Sam sveti Bog znade, tko će se spasiti, mi ljudi tone znamo, 
niti možemo znati; ali kako mi sigurno znamo, što spasava i što 
je Isus za naš spas naredio, naime istiniti nauk njegov i svetu 
milost, a dionici pravoga nauka Isusova i svete njegove milosti 
redovitim putem mogu biti članovi Crkye, te njegove zamjenice, to 
pravo velimo, kada kažemo, da se redovitim putem možemo samo 
spasiti, ako upotrebljavamo ta redovita sredstva spasenja. Izvan- 
rednom milošću Božjom može se i svaki drugi spasiti. O tom 
nema nikakove dvojbe. Badava, tu ne vrijedi nikakov prigovor 
kao da bi crkva bila tim nesnosljiva prema inovjercima. Istina 
Bog, kršćanstvo je ljubav, ono je prava sloboda, pravo bratstvo 
i jednakost sviju ljudi pred Bogom, sve je to istina, «ali je i 
istina ono, što veli sv. Pavao (II. Cor. 6, 14.) : ,Nemojte pote- 
zati jaram sa nevjernicima. Kakva može biti zajednica izmedju 
pravde i nepravde, izmedju svjetla i tmine, izmedju Krista i Beliala, 
izmedju vjere i nevjere?“ Drugima rječima: Uza sve to, što 
moramo kršćanskom ljubavi ljubiti ljude bez razlike i u: svakom 
nazirati brata po Ocu nebeskomei jednaka obzirom na Božanskog 
Spasitelja i obžirom na pravo na život i spas ; ali kad ne bi 
bilo ono, što mi smatramo redovitim sredstvom spasa, onda, 
štono veli sv. 'Pavao, bio bi Isus badava došao, badava nau- 
čavao sveti.ovaj nauk, badava sredstva milosti ustanovio i badava 
na križu umro i badava :Crkvu svoju svetu zamjenicom svojom 
postavio. Onda bi širom bila otvorena vrata onom vjerskom 

nehajstvu, iz kojeg potiču toliki potoci i rijeke vjerskih zabluda, 
koje potkapaju temelj svakom pojmu prave vjere tim baš, što 
hoće da slože i izjednače, što se složit i izjednačit nikako ne 
dade. ,lsus nije“, što no veli sv. Pavao, pJest i Nije, nego samo 
jest u Njemu je“. (II. Cor. 1, 19.). 

Svjetliji duhovi uvidjaju, da se približava vrijeme velikoj 
znanstvenoj sintezi i madaju se, da će ju nedaleka budućnost 
skalupiti tako, da će sve ljudsko znanje i iznašašća naći svoju 
uzajamnost te svoj sklad i sjaj u vjeri božanskoj, koja je Crkvi 
Kristovoj povjerena, da je kao poklad nepogrešivo čuva i na- 
vješćuje; jer izmedju prave vjere i rezultata prave znanosti nikada 
nikakova protuslovlja ne može ni biti, pošto je Bog Istina, a 
istina se vjerzka ne može protiviti istini znanstvenoj jer je Bog 
začetnik jedne i druge. 

Neprijatelji Crkve rado se služe tom taktikom, da ističu 
ta prividna protuslovlja izmedju vjere i znanosti, ili da nado- 
mješćuju potrebu vjere sa ne znam kakovom učenošću i znanošću, 
Ali badava. Makar kolika i kakova iznašašća i napredak u zna- 
nosti bio, bez vjere, ostaje u srcu ljudskom onolika praznina, 
koja se nikojom učenošću, ni ničim drugim ispuniti ne da. 

Kršćanstvo i kršćanska vjera nije djelo ljudsko, niti takovo 
djelo Božje, koje bi bilo predano u ruke ljudske, pa da se ne 
bi Bog više ni brinuo za to, nego je to takovo djelo Božje, koje 
nepromijenjeno i nepromjenljivo živi u Bogom utemeljenoj i od 
Njega samoga štićenoj Crkvi, ono je sam Isus, koji u punoći 
prosvjetne i posvetne moći u Crkvi i po Crkvi medju ljudstvom 
do konca svijeta živi i djeluje. Mi uvjereni. da se nalazimo u 
u sretnom posjedu ukupne objave kršćanske, kao kršćani katolici 
čvrsto stojimo na tom temelju, na kojem evo već skoro dvije 
tisuće godina stoji uljudjeno i prosvjetljeno čovječansto, a koje 
moderno bezvjerje nigdje još podrovati nije moglo ni ne će. 

Teška mora mori i umara današnji svijet i društvo, koje 
osim svoje unutarnje nemoći i pokvarenosti još i nemirno i ras- 
cjepkano u svojoj sumornosti neprestano se pita sa prorokom : 
»Custos, quid de nocte? Custos, quid de nocte? — 'Stražaru, 
dokle će trajati ta nesnosna noć?“ (Is. 21,11.), a Bog sam na 
usta proroka odgovara : Mene, izvor žive vode, ostaviše i ko- 
paše si jame, jame razrovane, koje ni ne mogu držati prave 
zdrave vode, ni napitka! To: odmetnuće od Boga i od prave 

vjere i jest uzrokom svoj nuždi i nevolji našeg nemirnog i po- 
vršnog vremena. Ako je tako, onda je i skrajnje doba, da se 
društvo ljudsko i uljudjeno čovječanstvo povrati Bogu i spasu 
svome, izvoru pravoga svjetla, prave istine, pravde, ljubavi, 
slobode i napretka, da se povrati Isusu, koji je pravi put, istina 
i život. (Iv. 14, 6.). 

Cio naš život prava je i živa slika putovanja. Eno patri- 
jarha Jakob veli: ,Kratki su i zli bili dani putovanja moga“ 
(1. Mojz. 47, 9.), a i Marko veli: ,Tri sta goda, ja za malo 
hoda“. Put naš je Isus. ,Nitko ne dolazi k Ocu, do li po meni“, 
veli Božanski Spasitelj sam, (ibid.). Ali na drugom mjestu veli 
Božanski Spasitelj: ,Tko hoće mene da slijedi, neka uprti križ 
svoj na rame i tako neka me slijedi“ (Luk, 9, 23.). Svladati sebe, 
«učiniti da niži osjećaji budu poslušni višima, nije nipošto ku- 
kavština slomljene volje, nego nasuprot to je što Božanski Spa- 
sitelj tima riječima traži, to je ona snaga volje, kad stoji u skladu 
sa razumom, kršćanskom vjerom prosvjetljenim, koji sklad naj- 
više i diže dostojanstvo i cijenu čovjeka. Mnogo trpiti i podna- 
šati križ svoj, koji u nasledovanju Isusa nije ni tako velik — 
jer s njime breme postaje lakše, a jaram nije tako težak — toi 
jest ono, što svakog čovjeka čini čovjekom. Na zemlji ni nemamo 
očekivati kraj bolovima, nego treba srce ojačati, da boli bude 
kadro podnositi. Pa koji do kraja bude ustrajao, taj će i 
biti spašen. 

Božanski naš Spasitelj i vodja duša naših nije samo put, 
on je i istina. Kao što je žalosno s pravoga puta saći, tako je 
i žalosno i pogibeljno od istine se odbiti. Isus, Mudrost Očeva, 
Istina Božanska, to je ona istina, u svjetlu koje sve ti je ostalo 
jasno i kano na dlanu, tako da ti potpuno zadovoljava i um i 
srce, jer ona ne prosvjetljuje samo, nego i oslobadja (Iv. 8, 32.). 

Ali Isus nije samo put i istina. nego i sam život. Štogod 
jest, po Njemu jest, štogod živi, po Njemu živi, jer je sve po 
Njemu postalo (Iv. 1, 3.). ,U tom se sastoji život vječni, da 
upoznaju Tebe, pravoga Boga, i koga si Ti poslao Isusa Krista“, 
veli sam Božanski Spasitelj u onoj veliko-svećeničkoj molitvi, 
što nam ju je zabilježio Evangjelista sv. Ivan (17, 3.) 

Mladi moji prijatelji! Jednom zgodom, kad je Božanski 
Spasitelj, po ljudsku govoreć, osobito bio razdragan, kad je ono 
jedan jedini puta i to na koncu svoga zemaljskoga života dao 
se slaviti i klicati si Hosana, pa kad su i neki od pogaua htjeli 
da Ga vide (Iv. 12, 20.), i kad su mu to dojavili, reče: ,U 
istinu, u istinu velim vam, ako zrno pšenice padne na zemlju i 
ne umre na neki način, samo će ostati, ali ako istrune, obilnog 
će ploda donijeti“. Danas u vrijeme modernog individualizma, 
te velike zablude Kantove filozofije, često se i kod naših mla- 
djih ljudi opaža ta zaraza i neki separatizam, što je skroz protivno 
našoj slavenskoj naravi i biću, koje je uvijek njetilo zadrugarstvo 
i zajednički rad. Ne budimo kao ta pojedina zrna, koja su 
unapred odsudjena da propadnu. Veseli budimo, što smo u 
takovoj zajednici, kao što je Crkva Isusova; iz te zajednice cr- 
pimo načela vječite istine, pravoga puta i života, iz te zajednice 
crpimo i svu snagu, da dignemo i preporodimo bijedni narod 
naš, koji nam kao svojim prijateljima vapije dan i noć: Misere- 
mini mei, saltem vos amici mei — Smilujte mi se bar vi prija- 
telji moji i pomozite mi, Amen. 











Na nedjelju sedamdesetnicu. 
Sv. Mat. XX. 1—16. 


[Jorešnjom nedjeljom počimije po crkvenom kalendaru daljnja 

priprava za uskršnju svetkovinu. U samoj naravi i zname- 
nitosti Uskršnje svetkovine opravdana je ovako velika priprava 
za samu tu svetkovinu. Uskrs je stožerna svetkovina cjelokupne 
crkvene godine. Povijest nam svjedoči, da nije uvijek jednako 
trajala ta priprava. Izrazi : Dominica in septuagesima, sedamde- 
seinica, dominica in sexagesima, quinquagesima, quadragesima, 
sačuvali su nam jasnu uspomenu, kad se pobožnost prvih 
kršćanskih vjekova nije zadovoljila sa četrdesetdnevnom pripra- 
vom za Uskrs, nego su neki već pedeset dana unapred, drugi 
šesdeset, a neki i sedamdeset dama počeli se pripravljat za tu 
najveću kršćansku svetkovinu. Tu su se zaustavili. Od vremena 
sv. Grgura Velikog (g. 604.) uvedeno je vrijeme posta i priprave 
za Uskrs čistom srijedom ili pepelnicom, što je danas po cijelom 
kršćanskom svijetu uobičajeno. 

Toliko o značenju današnje nedjelje. 

Da u savez dovedemo ovu evangjeosku zgodu, moramo 
spomenuti, kako je ono — štono nam pripovijedaju Evangjelisti 
(sv. Luk. 18; sv. Mat. 19: sv. Mark. 10.) — na putu, kad je 
Božanski Spasitelj po zadnji puta išao u Jerusalem, pristupio 
Mu neki bogati mladić, sin kakvog poglavice, pa Mu se izdaleka 
klanjao i pao pred noge Njegove te ga zapitao: Dobri Učitelju ! 
što imam činiti, da se domognem života vječnoga ? A Isus mu 
odgonorio, da se drži zapovijedi i da živi po njima. A kad mu 
je to kao malo bilo, i Isus mu rekao, da ako hoće da bude 
sayršen, neka proda svoje imanje, razdijeli siromasima i neka 
onda dodje, pa da Ga slijedi: on nije poslušao taj savjet nego 
se okrenuo pa se vratio, jer mu je žao bilo odreći se blaga i 
bogatstva. Tada je Isus rekao učenicima: Vidite, kako će teško 

bogataš unići u kraljevstvo nebesko. Nije bogatstvo, kao što 
smo već jednom zgodom i rekli, direktna zapreka spasenju, 
nego: prema: onoj Isusovoj: Gdje je blago tvoje, tu je i srce 
tvoje; ako čovjek prilijepi srce svoje uz to pusto blago i bogat- 
stvo, onda otale nastaju direktne zapreke, jer je takav čovjek i 
lakom i škrt i nemilosrdan, jednom riječju ne razumije uzvi- 
šenost onih riječi sv. Pisma: Melius est dare, quam accipere. 
Pa kad je to izgledalo učenicima malo previše, jer tko da će se 
onda i spasiti, ako je tome tako? Pa kad im je Isus pokazao, 
da to nije baš tako teško, i kad je iz upita Petrova: ,A što će 
biti s nama, koji smo sve evo ostavili, pa pošli za Tobom ?“ 
uvidio Isus, da još nije njihovo mišljenje uzvišeno nad svakim 
materijalnim probitkom štono bi rekli, i znajući za njihovo sna- 
trenje o kakovom prvenstvu u tom njegovom kraljevstvu, što je 
došao, da osnuje, rekao im je s tim u savezu ovu današnju 
evangjeosku parabolu i završio ju sa riječima: da će u tom 
njegovom kraljeystvu mnogi posljednji biti prvi, a prvi posljednji, 
jer da je mnogo zvanih, ali malo odabranih. 

U sv. Pismu često se kraljevstvo nebesko i milost Božja 
i stvar dobra i plemenita _prispodablja sa vinogradom i lozom. 
Eno kod Izaj. 5, 4. prispodablia se narod izabrani vinogradu. 
Isus eno nazivlje sebe čokotom; Oca nebeskoga vinogradarom 
(Iv. 15, 1.); a na drugom mjestu nazivlje sebe čokotom a učenike 
svoje lozom (ibid. 5.). Ezekija prorok prispodablja čitav Jerusa- 
lem vinovoj lozi, koja je doduše najplemenitija medju drvećem: 
ali kada se osuši, nije za ništa, nego da se u oganj baci, jer ne 
možeš od nje ni čivije ni livče napraviti. Mnogi sveti Oci pri- 
mjenjuju tu prispodobu i na stražare Siona i na svećenike Go- 
spodnje prema onoj: corruptio optimi pessima. — Pa tako ije. 
Loza i vinograd i trebaju najviše i zraka i topline i njege i rada 
i milosti i rose nebeske, pa ako se sav taj trud izjalovi, i nije 
nego da se isčupa i u oganj baci. Mnogo sila i poslenika treba 
loza i vinograd. Pa pravi domaćina eto i jutrom rano i po čitav 
dan traži poslenike za taj svoj vinograd. U njem ima posla i za 
marljive trudbenike i za besposlene nadničare, pa pravi doma- 
ćina ne može da gleda, da i ovi stoje vas dan prekrštenih ruku 
i bez posla. U tom kraljevstvu nebeskom, u tom vinogradu 
Gospodnjem vlada zakon, da tko ne radi, nema prava ni da 
jede. Rad je u kršćanstvu stekao svoje pravo značenje i vrijed- 

nost. Rad čovjeka diže, plemeni i čuva od mnogog zla i stran- 
putica. Otkako je ono čovjeku rečeno, da ima u znoju lica svoga 
prehranjivat se kruhom, od onda nitko ne smije da se izuzme od 
toga zakona. Samo krivo bi bilo svačati ovako, kako to hoće 
današnje površno vrijeme da svaća, kano da je samo rad ruku 
privredni i pravi rad, a duševni rad omalovažava, U kakovu bi 
duševnu bijedu morao svijet zapasti, kada bi to materijalističko 
svaćanje općenito prodrlo! Istina Bog, aristokracija zlata i danas 
više kano da vrijedi, nego li aristokracija duha; ali ima i danas 
dobrano svijeta, koji znade, da se vrijednost čovjeka ne mjeri 
po objamu tijela ni po posjedu zlata, nego po duhu i po dobroj 
volji i po krjeposti. Pa kako je kraljevstvo Božje na ovome 
svijetu, štono ga je došao da utemelji Božanski Spasitelj, više 
djelo, u kom se očituje milosrdje i dobrota, nego li puka pravda, 
to toliko nitko ne smije u njemu da bude besposlen i da po 
vas dan prekrštenih ruku stoji; to nema nitko ni prava da mrlja, 
ako je više upregnut pod jaram i teže breme života podnašati 
mora, nego li drugi, hiti smije da zavidi bližnjemu, koji laglje u 
životu prolazi, nego li on. 

Svi smo mi prije poziva od strane Božje kao oni bespo- 
sleni radnici, što čekaju da ih domaćina pozove u vinograd 
svoj, pa jesmo li pozvani, nemamo nego da se odazovemo i da 
vjerni budemo u poslu svome; a kad smo sve svršili i uradili, 
što se od nas tražilo i što smo mogli, ne smijemo drugo da 
osjećamo u sebi, nego li zadovoljstvo to, da smo učinili, što 
nam je bila dužnost da učinimo — quod facere debuimus, feci- 
mus, de caetero servi inutiles sumus — pa da ne tražimo sebi 
neku posebnu slavu za to, nego da i opet sa svetim Pismom 
kažemo: ,Ne nama, Gospode, ne nama, nego imenu Tvome 
slava budi i hvala! — Non nobis, Domine, non nobis, sed 
nomini Tuo da gloriam“. 

Istina Bog! jedni u životu laglje prolaze, drugi se trude 
dan i noć, svejedno kao i čitavi narodi, jedne maze, a druge 
svi, kao ono kad dohvate vola u kupusu, tuku, Ali ni tu nema 
mrmljanja, jer evo što suvereni gospodar radi, izjednačuje i onoga, 
što je samo jednu uru radio sa onim, koji je podnosio sav teret 
i žegu dnevnu, Taj duh očituje Božanski Spasitelj i onom zgo- 
dom, kada je sv. Petar zapitao ono Isusa, nakon što mu je bio 
rekao, da kad ostari, drugi će ga vodit, kamo ne bi htjeo baš 

da ide, a ne kao u mladosti, kad je hodao, kud je htjeo i radio, 
što mu je volja bilo, ašto da će biti sa Ivanom ? — Hic autem 
quid? A što će biti sa ovim, Tvojim ljubimcem ?! što se tebe 
tiče?! Ti ajde za mnom! a za ovog te ne budi briga! (Iv. 21, 
18.—23.). To je i smisao onih riječi sv. Pavia, kad veli: da ne 
imože lonac s lončarem da se prepire, zašto da ga je baš takvog 
napravio i baš za tu svrhu! i kad ono veli, da mističko tijelo 
Kristovo, kraljevstvo Njegovo na ovome svijetu, ima raznih uda, 
a sva skupa, i časnija i manje časnija, sačinjavaju jedno i neraz- 
djelivo tijelo. (Rim. 9, 20.). 

Ni svi prsti na ruci nisu jednaki, ni svi ljudi ne radjaju se 
na svijetu jednaki, nit svi mogu živjeti jednako, ni jednako ra- 
diti, ni jednako dnevnu žegu podnositi, ni jednako breme života 
osjećati; bitno je da svaki bude na svom mjestu i da bude 
vjeran pozivu Božjem, bilo to kao Apoštol Kristov, bilo kao 
naučitelj, bilo kao gospodar, bilo kao sluga, bilo kao radnik od 
rane mladosti, bilo da ga sjena križa Spasiteljeva i u kasnoj uri 
pred konac dana života njegova stigne i zakrili. 


* * 
* 


Mladi moji prijatelji! Vaše mlado doba je zlatno, ako znate 
cijeniti rad u tom proljeću vašega života. Danas, vidite, nepri- 
jatelji Božji i društvenog poretka i dinamitom, štono bi rekli, 
vade i čupaju stožerne stupove kršćanskog i uredjenog društva 
ljudskog. Pri toj raboti sve se zemlja trese i ruje. Vodje naroda 
trebajv dobro zasukat rukave, da se te jamurine i rupage zatr- 
pavaju i narod od propasti sačuva. Vi budite danas sutra od 
onih, koji će svojim poštenim radom i voditi narod k meti i spasu 
onom taktikom, štono ju preporučuje sv. Pavao (I. Kor. 9, 26.), 
kad veli, da se i on natječe, ali je i siguran, da će do mete 
doći, a ne da praznu slamu mlati; i koji će čuvati narodu sto- 
žerne stupove vjere i temelje kršćanske njegove naobrazbe proti 
samozvanim novotarima, koji tobože u ime nekog evolucionizma 
ruše i stare pojmove o vjeri, o Bogu, o narodu, o domovini, o 
domoljublju, a ne vide jadni. da to nije za mjedan organizam 
nikakov evolucionizam, ako rastepeš i uništiš bitnost stvari, ako 
korjen podsiječeš a lišće zalijevaš, nego je to smrt organizma 

samog. Radite marljivo u svom mladom vijeku, podvostručite 
svoje sile mlade, jer kako smo zaostali, svaki bi nas za dvojicu 
barem raditi morao. , 

U tudjini radi naš čovjek kao vol. Kažu i govore oni, što 
su bili u Americi, da kod kuće svoje, kad bi bio naš čovjek i 
deseti dio samo radio, što tamo radi, često i što raditi mora, 
bio bi pravi goso. Istina Bog! Nije baš glavna crta našeg svi- 
jeta, da bi kod kuće bio jako marljiv i radin. Turčin ga za 
vrijeme od četiri stotine godina robovanja nije baš naučio radu 
i marljivosti. A baš dok je i granicu čuvao i lulu cmario, kako 
ga je carevina bila naučila, da ju u zubi uvijek drži, dok mu je 
duvan dala da sadi, nije mu trebalo Bog zna što drugo da radi. 
Ali danas prošla su ta vremena. Samo poštenim radom možeš 
stazom i bogazom napredovati, u svijetu promitati se i održati. 
Nije život ljudski praznik, nego rađeni dan. Plug u ropotarnici 
zardja, a onaj, koji ore, taj se sjaji. Koji svoj plug i posao pre- 
pušta tudjinu, za godinu dvije morati će mu ustupiti i djedovinu. 
Amen. 


= 


. s 





Na nedjelju šestdesetnicu. 
Sv. Luka VIII. 4,—15. 


Gre Evangjelje od prošle nedjelje završuje sa riječima: , Mnogo 

je zvanih, ali je malo odabranih“ t.j. od strane milosti Božje 
svi su zvani — jer to znači ovdje riječ ,mnogi“, kao ono analogno 
ina onom mjestu u sy. Pismu, sv. Pavao veli: ,kao što su 
nepokornošću jednoga mnogi (t. j. svi) postali griješnici, tako i 
pokornošću jednoga mnogi (t. j. svi) postaju pravednici“ (Rim. 
5, 18); kao i na onom mjestu sv. Pisma, gdje sam Božanski 
Spasitelj veli: ,,To je krv moja novoga Zavjeta, koja će se pro- 
liti za mnoge (t. |. za sve) na oproštenje grijeha“ (Mat. 26, 28.); 
— a u današnjem sv. Evangjelju u ovoj paraboli o sijaču i 
sjemenu pekazuje Božanski Spasitelj, da i ako smo svi od 
strane milosti Božje pozvani na spasenje, to da je nužno i 
vlastito naše sudjelovanje i nastojanje oko spasa, jer da imamo 
sami pripraviti tlo srca našega za tu milost Božju i spasonosno 
sjeme riječi Božje. Toje i nauk Crkve, izražen na saboru triden- 
tinskome (sess. VI. c. 3.), da milost Božja ne sili nikoga i da 
volja čovječja može i odbijati spasonosne opomene i ustrajati u 
nepokori prema onima riječima Božanskog Spasitelja: Jerusolime! 
Koliko puta sam htio sinove tvoje okupiti, ali ti nijesi htio. 
Eno iu onoj paraboli o talentima pokazao je Božanski Spasitelj, 
da Bog svakome daje prema svojoj svetoj volji dovoljno milosti, 
samo se i od čovjeka traži, da sudjeluje uz nju i da je ne primi, 
štono veli sv. Pavao u tutanj. (1. Tim. 4, 14.). 

Ova se parabola razlikuje od drugih, što ju je sam Božanski 
Spasitelj učenicima još pobliže rastumačio, kad se svjetina 
razišla i kad su ga zapitali, što ona znači. 

Božanski Spasitelj tu prispodablja sebe sa sijačem, a riječ 
Božju sa sjemenom. Nikad ljepše prispodobe za jedno i za drugo. 
Štogod čovjek sije i radi, sve to nekako smrti naginje, te prije 

ili poslije propada (Djela _ Ap. 5, 39.), jedino što Bog posije i 
uradi, to je od trajne vrijednosti (ibid. 39.) To i sam Božanski 
Spasitelj jasnima riječima kaže, kad ono veli, da je kraljevstvo 
Božje kao kad čovjek baci sjeme u zemlju, pa ma onda i spa- 
vao i ništa se ne brinuo više, ono uhvati i klicu i tjera i raste, 
pa što Bog posije i hoće da raste, nikoja ruka ne može zato- 
miti (Mark. 4, 26.) 

Riječ Božja, osobito živo sjeme riječi Božanskog sijača, 
donijelo je čovječanstvu takovih plodova, koje ni jedna ruka, ni 
sva paklena sila više u srcu čovječanstva ugušiti ne će, ni ne 
može. Makar svijet kako duboko pao, nikad ne će tako duboko 
pasti, ni tako zagreznuti u tminu i u sjenu smrtnu kao što je 
ono čamio prije dolaska Božanskog sijača riječi i nauka božan- 
skoga. Po toj riječi upoznao je čovjek vrijednost života i življe- 
nja svoga, po tom nauku oslobodilo se čovječanstvo veriga i 
okova duševnih, u svijetlu toga nauka upoznalo je jasno živoga 
Boga i Oca svoga nebeskoga, u tom svjetlu odrazila se jasno 
slika i prilika Božja na njemu, iz toga sjemena riječi Božanskoga 
Spasitelja iznikla su ona dobra i blaženosti, što ih nabraja sv. 
Pavao (Gal. 5, 22.): ,Ljubav, veselje, mir, ustrpljivost, dobrota, 
blagost, velikodušnost, krotkost, vjernost, čednost suzdržljivost i 
čistoća“. To su stvari, veli sv. Pavao, koje nitko ne može sa- 
peti — Adversus huiusmodi non est lex — ali ipak samo omaj, 
koji to sve svati, nadodaje sv. Pavao (ibid. 24.), taj će drago- 
voljno i na križ pribiti svoje strasti i opačine, pa sa Isusom 
samo i Njegovim Duhom svetim živjeti. 

Znati dakle treba samo silu sjemena riječi Božje i na sebi 
okusiti plodove njihove, veli i sam Božanski Spasitelj, ako hoćeš 
da upoznaš zapravo tu nauku i da uvidiš, ,da li je ova nauka 
od Boga ili ja sam od sebe govorim“. (Iv. 7, 16. i s.). — ,Mea 
doctrina non est mea, sed eius, qui me misit; si quis voluerit 
voluntatem eius facere, cognoscet de doctrina, utrum ex Deo sit, 
an ego a me ipso loquar“. 

Nitko ne može ljepše rastumačiti značenje te parabole o 
sijaču i o sjemenu, nego što je to sam Božanski Spasitelj u 
današnjem sv. Evangjelju rastumačio. Puno ima ljudi, koji sliče 
onom sjemenu, što je palo na put i bude pogaženo te ga ptice 
nebeske pozobaju, jer je njihovo srce kano ugažena cesta, na 
kojoj se natječu ljudske strasti i opačine, pa tu riječ Božja 

nikako ne može da korijena uhvati. I puno ima onakovih, koji 
su kao ono drugo sjeme, što je palo na vlažni kamen, te čim je 
izniklo, odmah se i posušilo, jer oni žive po svojoj volji, po 
svojim krivim načelima, u koje su se upleli kao pile u kučine, 
pa nit žele, da ih tko vadi iz njih, nit da ih dira u njinovom 
tobožnjem miru. Pa kako je baš to sjeme riječi Božje ,dvosjekli 
mač, što prodire do same srži i srca i duha“ (Hebr. 4, 12.), to 
pogotovo ne će ni da čuju ni da znadu za njega, pa im se do- 
gadja onako, kao što je rekao Isaija prorok, kad se potužio 
Bogu, da ga nitko ne sluša, da su slijepi kod očiju i da im je 
odrvenilo srce, da ne vide i da ne osjete, pa se tako ni spasiti 
ne mogu (Iv. 12, 37.—40.). A puno ih je i takovih, kojima trnje 
odviše velikih zemaljskih briga, bil6 to da previše u velikom si- 
romaštvu žive, ili u obilju plivaju, zaguši i ono malo sjemena 
riječi Božje, što je u njihovo srce palo. ,Siroma čovjek, gotov 
vrag“, veli naša napaćena sirotinja, i pravo kaže. Svakom mora 
služiti i nikom ne može da ugodi, pa_mu se već i srce sledi i 
otupi, pa ako baš i ne kunu dan porodjenja svoga, a ono, što 
no veli sv. Pismo, i ukrast će i krivo će se zakleti imenom Go- 
spodnjim! ,Siromaštva ni bogatstva ne daj mi Bože, daj mi 
samo što je potrebno za život moj, da se ne bi možda zasitivši 
se svega zanijeo, te rekao: Tko je Gospodin? ili oskudicom 
natjeran, da ne bi krao i krivo se kleo imenom Boga svojega“, 
(Proverb. 30, 7.—10.). Izgleda, da je previše veliko [bogatstvo i 
uživanje još veće trnje, koje guši sjeme riječi Božje u srcima 
svijeta, koji se računa medju naobražene i odijeljene od prostog 
puka i sirotinje. Ti misle, da je vjera samo za prosti puk, da 
ga drži na uzdi, a oni traže u drugom čemu duševnog užitka i 
napitka. Osobito današnji vijek histrionizma pun je ljudi, koji se 
pitaju tima surogatima na mjesto zdrave duševne hrane. I za 
životinjom znadu suze roniti, a bijeda im ljudska ne para srca, 
niti s njom imaju samilosti, po onoj našoj: Sit gladna ne razumije. 

etvrti dio istom čovječanstva kao da je spreman i pripra- 
van, da otvoti srce svoje sjemenu riječi Božje i da mu u 
strpljivosti i poštenom radu stostrukim plodom urodi. 

Mladi moji slušatelji ! ,Koji je od Boga, riječi Božje i sluša“, 
veli Božanski Spasi.elj (Iv. 8, 47.) i vi ste po milosti Božjoj djeca 
Božja,a i hvala Bogu sinovi ste naroda, koji je za čast i slavu 
Božju, za krst časni i slobodu zlatnu, potokom lijevao krv svoju, 
pa se živo nadam u Boga, da vaša mlada srca, niti su kao uga- 
žena cesta, niti su od kamena, niti su trnjem i korovom zarasla, 
nego su kao ono čestito tlo, u kojem sjeme riječi Božje ne će 
biti badava i ututanj posijano. 

Velika je nesreća ne znati za to sjeme riječi Božje, ali je 
još veća primiti ga u srce svoje, pa dati, da ti zamre, da ga vrane 
pozobaju, da ga kamen i trnje uguši. 


Kao što je dužnost Crkve, da naučava riječ Božju (Mat. . 


28. 19.), tako je i dužnost vjernika, dakle i vaša, da je slušate. 
Ona tješi u nesreći, u neznanju podučava, podučenog ukrjepčuje, 
slabog diže, jakog sili na ustrajnost, grješniku je melem, a pra- 
vedniku utjeha i sreća, Amen. 


Na nedjelju pedesetnicu. 
Sv, Luka XVIII. 31.—43. 


U današnjem Evangjelju vidimo Božanskog Spasitelja, gdje po 

zadnji put ostavlja Galileju i ide sa čitavom karavanom 
Galilejaca prama Jerusolimu na zadnju vazmenu slavu. Bilo je 
to već poslije, kako je uskrisio Lazara i kako su članovi vrhov- 
nog vijeća pod predsjedništvom Kajfe bili zaključili, da Isusa 
smaknu. Od tog vremena, veli Evangjelista sveti Ivan (11, 54.), 
Isus nije htio javno da medju Žudijama boravi, nego ode u 
grad, koji se zvaše Efrem i tamo je boravio sa učenicima svo- 
jima. Pa kako je blizu bila vazmena svetkovina (ibid. 55.), pošlo 
je iz tih krajeva mnogo svijeta, pa i Isus podje najprije do 
Betanije, a odande i u Jerusolim (Iv. 12, 1.). 

Galileja je vidjela Isusa, gdje je ponajprije budio i prosvje- 
tljivao svijet i puk, koji je čamio u tmini i u sjeni smrtnoj, kao 
što je i bilo prorečeno (Mat. 4, 16.). Tu je Isus izrekao u onom 
govoru ,na Brdu“ svoj evangjeoski zakon, tu je Isus udario te- 
melje svome kraljevstvu nebeskome (Marko 1, 14.) i one galilej- 
ske ribare sebi za apoštole odabrao (ibid. 16.), tu je Isus sv. 
Petru dao prvenstvenu vlast (Mark. 16, 13.), tu se Isus na brdu 
Taboru preobrazio i da je odmah sa tog brda u tom preo- 
braženom stanju ostavio ovaj svijet i uzašao Ocu nebeskome, 
ništa bitnoga ne bi uzmanjkalo djelu spasenja našega. Ali bila 
je volja Očeva, da Jaganjče Božje bude za nas žrtvovano ; a kako 
je ono sam Isus rekao: ,,Non capit prophetam perire extra Je- 
rusalem,, — jer prorok ne može da pogine izvan  Jerusalema 
(Luk. 13, 33.), to je Jerusalem imao da vidi, gdje gine za naš spas. 

Pa sad, kad su se približavali Jerusalemu, nisu se mogli 
učenici otresti nekoga neizvjesnoga nemira i straha. Znali su Ga 
u yiše zgoda tamo u pogibelji, pa su sad išli za njim tihi, puni 
strahopočitanja i bojazni, kano što primjećuje Evangjelista sveti 

Marko istom tom zgodom (Marko, 10, 32.). Isus je u dvije pri- 
like natuknuo im bio o svojoj smrti. Prvi puta bilo je to odma 
iza kako Ga je bio Petar priznao Mesijom, sinom Boga živoga 
(Mat. 16, 21.). Drugi puta bilo je to, kad su silazili sa brda pre- 
obraženja (Mat. 17, 22.), atreći put evo ovom prilikom u današ- 
njem sv. Evangjelju. Prvi put ono Petar ni da čuje o tome, pa 
ga je Isus morao ukoriti za to, drugi put, veli sv. Evangjelista, 
snuždili su se na te riječi, a treći put, sad evo veli sv. Luka, da 
oni od svega toga nisu ništa ni razumjeli, kad im je govorio o 
smrti svojoj, pa makar im i bio uvijek naglašivao tom prilikom, 
da će treći dan i uskrsnuti. 

Otkale to nerazumijevanje ? Apoštoli su bili čeda svoga 
vremena, pa su upravo kao i drugi njihovi savremenici, koji su 
vjerovali u Mesiju, snovali o nekakovom sjajnom Mesijanskom 
kraljevstvn, ali u svojoj tjesnogrudnosti svaćali su ga sasvim 
obično i samo za njih, pa znajući, da je pisano, da će Mesija 
na vijeke živjeti, nisu im se sve do uskrsnuća Isusovog nikako 
mogle oči otvoriti, da uvide i da razumiju ono, što im je Isusi 
rekao bio: ,Zar nije trebalo tako da bude, da Mesija najprije 
trpi, pa onda da unidje u slavu svoju?“ (Luk. 24, 26.). Evo 
nam dokaza za to. Baš na tom istom putu, kad su te karavane 
Galilejaca pred Jerihonom stigle [susa i njegove učenike, dogo- 
dilo se ono, da je tom prilikom Salome, mati dvojice apoštola, 
zamolila Isusa, da dade, da ova dva sina sjede u kraljevstvu 
Njegovome jedan s desne, a drugi s lijeve strane. (Mark. 10, 35. 
Mat. 20, 20.), na što su se nasla ostala desetorica uvrijedjena. 
Isusa je žalostila ta njihova sićušnost, pa im je poštenu lekciju 
dao, da u njegovom kraljevstvu nije tako kao kod svjetovnih 
vladara, nego tko hoće, da bude prvi i veći neka bude sluga 
drugima, jer ni On da nije došao, da Mu svijet služi, nego da 
On služi svijetu i da dade život svoj za otkup i spas svijeta 
(Mat. ibid. 28.). 

Jeriho je bila zadnja štacija za odmor karavanama do Je- 
rusalema. Pred ulazom u grad susretoše na putu prosjaka —- sv. 
Marko ime spominje, zvao se Bartimeo (Mark. 10, 46.) — slijep 
od poroda. To ti je živa slika našega života na ovome svijetu. 
Kudgod se makneš, svadje te nevolja ljudska zaokružuje ; ali to 
je često i na korist samih nevoljnika, i na spas putnika na tome 
svijetu, koji vjeruju u providnost Božju. Slijepoća i siromaštvo, 

kud će veće bijede na svijetu? Ali taj slijepac Bartimeo, crv 
reko bi, koga je svatko mislio da smije zatipati i pogaziti i sam 
je pomoću Božjom progledao i dao je priliku apoštolima, da i 
njih Božanski Spasitelj izliječi od duševne slijepoće, u kojoj su 
se još nalazili i sami. Jer kad je ta svjetina tuda sa Isusom 
prolazila i on saznao, da je On tu, Isus iz Nazareta, sav sretan 
i blažen od silnog ufanja, da će i njemu slijepcu pomoći, kao 
što je tolikima pomogao, stao je vikati: Isuse, sine Davidov, 
smiluj mi se! Svijet ga je počeo ušutkivati, ali on nije izgubio 
nade, što je polagao u to slatko ime Mesijino. Isusa gane ne- 
volja toga bijednika, pa mu pomogne i slijepac progleda, a 


= svjetina udari u hvalu i slavu. 


Kako je dobro znati slatko ime Isusovo! Ako se i sav svijet 
ogluši na vapaj bijednika, ne oglušuje se srce Božanskog Spa- 
sitelja. To i je pravi značaj i duh kršćanstva. Ljubavi treba, 
da čovjek osjeti svu bijedu socijalnu. Pa ni sama bijeda i siro- 
tinja više ne traži od čovjeka, Ne traži danas kršćanin siroma 
čovjek, da ga kao ono u vrijeme rimskih careva na državni 
trošak hrane i omamljuju — panem et circenses — niti mu je i 
danas pomoženo sa kakovim palijativnim sredstvima, da se od 
dana do dana prehrani, nego, kažem, ljubavi i srca traži od 
društva ljudskoga i od pojedinaca, kojima je Bog više dao na 
ovome svijetu, 


Mladi moji prijatelji! Za učenike Isusove, kao i za nas, leži 
u tima proročanskim riječima Božanskog Spasitelja o Njegovoj 
gorkoj muci i smrti na križu i o Uskrsnuću najače poticalo na 
živu vjeru i ljubav prama Bogu i Spasitelju svome. Vjere za to 
treba, jer kako bi lahko bili mogli podvojiti o Njegovom Božan- 
stvu, kada su ga vidjeli, gdje sramotnom smrću nakon kratko- 
trajne slave, pogiba, da im nije sam Božanski Spasitelj u pamet 
dozvao, da se to mora zbiti, da po tom istom slavno unidje u 
slavu svoju. Poganima bilo je to ludost, veli sveti Pavao, da 
vjeruju u Njega kao Boga, koga je Pilat, njihov sudac, mogao 

dati na križ propeti (I. Cor. 1, 23.). Ali baš za to, jer je Isus u 
više zgoda o tom i s učenicima govorio i s drugima, kao ono 
s Farizejima (Iv. 2, 19.) i s Nikodemom (Iv. 3, 14); zato 
ujedno u tom i leži i za njih i za nas najači motiv za ljubav 
prama Božanskom Spasitelju, koji se htio toliko poniziti i naj- 
sramotniju smrt na križu podnijeti, da nas otkupi i spasi. 

Tom živom vjerom i ljubavlju oboružani nemojmo se ni 
oglušiti bijednoj sirotinji našoj, još podosta slijepom i zaslijep- 
ljenom narodu našem, nego mu kao njegovi prijatelji i vodje od 
mladih nogu, pa sve do groba vjerno služimo i pomažimo, pa 
ma nas kakovih žrtava stajalo, jer se samo s velikim žrtvama 
velike stvari i uspjesi polučuju, Amen. 





Na |. nedjelju u korizmi. 


Sv. Mat. IV. 1.—11. 

kojo srijedom ili pepelnicom počelo je sveto korizmeno 

vrijeme. Taj dan sv. mati Crkva posiplje vjernicima glavu 
pepelom i dozivlje im u pamet one riječi: , Spomeni se, čovječe, 
da si prah i u prah ćeš se pretvoriti“ (I. Mojs. 3, 19.) kao da 
tim hoće, da pozove kršćanina čovjeka, da se zamisli i sjeti 
svoga porijekla, svoga otkupljenja i svoga vrhunaravskoga cilja, > 
koji se samo poniznošću i ozbiljnim kajanjem za grijehe svoje i 
pokorom postizava. Poniznost ništi onaj razmak, koji po naravi 
i po zakonu dijeli čovjeka od čovjeka, a kajanjem i pokorom 
obnavlja se čovjek i preporadja novim duševnim životom. 

Misao, da se čovjek kaje za grijehe svoje i da pokorom 
ublažuje pravedni bič srdžbe Božje, tako je stara kao i prvi 
vjerski osjećaj kod ljudi ; pa ta je misao odavna već post, kao jedno 
od tih sredstava za pravu pokoru, ne samo kao dietetiku tijela 
nego i duše smatrala i uključivala. Na propovijed Jone proroka 
eno i Niniva je postila (Jon. 3, 7.). Iz one parabole o farizeju i 
carinaru vidimo, da je u starom Zavjetu post bio sasvim običa- 
jan. Sv. Ivan Krstitelj živi je primjer staroga posta. Pa i samog 
Božanskog Spasitelja vidimo evo u današnjem sv. Evangjelju, 
gdje se u pustinji postom i molitvom pripravlja za djelo spasenja 
našega; zato Crkva na tu uspomenu i naredjuje ovaj korizmeni 
ili četrdesetdnevni post, koji je tekom vremena obzirom na naše 
slaboće doduše ublaživala, ali duh onaj i misao, koji se u tom 
korizmenom postu krije, ostaje isti. 

Bila _je to ista ona pustina judejska, u kojoj je Božanski 
Spasitelj više puta potražio samoću (Iv. 11, 54.), i iz koje je s 
jedne strane mogao gledati, kako svjetina hrli dole u dolini 
jordanskoj svetom Ivanu, koji je kod Betanije krstio i puk opo- 
minjao na pokoru, a s druge strane mogao je s tih golih 

bregova promatrati sveti grad i kalvariju, koja Ga je kao žrtva 
za čovječanstvo željno izgledala. 

Za mnogog je velikana pustinja i samoća prag djelatnoga 
života. U samoći duša razgovara s Bogom. Mojsija eno na brdu 
Horebu razgovara s njime. Ilija eno na potoku Karitu, sv. Ivan 
na obali Jordana, sv. Pavao u Arabiji (Gal. 1, 17.), sv. Bazilij, 
sv. Ivan Zlatousti, sv. Jeronim i drugi velikani, svi su ti potra- 
žili samoću, da im se duša u razgovoru s Bogom  očeliči i 
pripravi na velika i nesebična djela. Božanski Spasitelj nije tražio 
samoće, da mu se duša razgovara s Bogom, jer je Njegova duša 
uvijek na ovome svijetu već bila u stanju blaženosti i gledala 
Božansku Njegovu osobu, nije potražio samoće kao ljudi što ju 
traže, da izbjegne napasti, nego da se s njome sukobi i da je 
nama na utjehu nadvlada. 

Napast, to je zamka, klip, zapreka bačena izmedju naše 
volje i dužnosti; volje, koja ima da djeluje, i dužnosti, koja je 
Cilj našeg djelovanja. Napast ili kušnja može doći iz nutarnjosti 
naravi naše, kojoj se ne mili pregarati, tugovati, ne će joj se 
žrtava ni boli, ili iz vana. Božanski Spasitelj, budući prava osoba 
Božanska, nije u nutrinji svojoj apsolutno ni mogao imati kakove 
sklonosti na grijeh, zato je napasnik djavao, koji je i prvoga 
čovjeka naveo na grijeh time, da prestupi volju i zapovijed 
Božju, pa da se uzoholi i ravan u gospodstvu postane Bogu, i 
Isusa htio navesti najprije, da se nasiti na način po njemu 
predložen, a protivan volji Božjoj, zatim da ga navede na oho- 
lost i na gospodovanje nad drugim. 

Istina Bog, Isus nije mogao griješiti, ali gladovao bogme 
jest, i trpio boli i žalostio se i do dna popio kalež muka. 
Drugima riječima : Isus nije bio samo pravi Bog, nego i pravi 
čovjek. Isus dogmatički znači: druga Božanska osoba, koja je 
čovjekom postala, t. j. druga Božanska osoba, koja se hipo- 
statski sjedinila sa naravlju ljudskom. Pa kad je Isus ogladnio, 
mislio je sotona, sad je najbolja prilika, da ga napadne. Kako 
se često ljudi za volju kruha, časti i dostojanstva bacaju vragu 
u torbu, kako li često pogaze obraz i poštenje. Toga je uvijek 
bivalo i bit će. U takovim prilikama treba da se uvijek sjećamo 
ove današnje evangjeoske slike, pa da pomislimo, da je sve 
blago ovoga svijeta naprama blagu krjeposti i poštenja male 
cijene, te da je krjepost i pošteni obraz vrijedniji nego li i sam 

život, koji je u službi nepoštenja i zla crnji i gorji od same 
smrti. Istina, nužda Boga ne moli, ali obično i redovito je, da 
je ta nužda, kojom ljudi hoće da pred svijetom ispričaju svoj 
nepošteni korak, umišljena i nikad nije tako velika, da bi se i 
u savjesti opravdati mogla. One riječi Božanskoga Spasitelja : 
»Ne živi čovjek samo od kruha, nego od svake riječi, koja pro- 
izlazi iz usta Božjih“, pokazuju, da u takovoj prilici nužde i 
nevolje tjelesne nikad ne smijemo s uma smetnuti i duševnu 
stranu i hranu, nego prema onoj Isusovoj: Tražite najprije kra- 
ljevstvo nebesko i pravdu njegovu, a ostalo će yam se nadodati, 
jer zna Otac yaš nebeski, da vam sve to t. |. jelo i hrana i 
odjelo, treba, (Mat. 6, 32.), nikad ne zdvajajmo ni ne prodajimo 
duševna dobra za zdjelu leće. 

Kad čovjek jedanput dvaput u životu i svlada napast ni- 
pošto neka ne miruje, jer evo kako i sotona iz jedne napasti 
vodi čovjeka u drugu, i to sve jaču iza jače i gorju iza gorje. 
Istina je, otkako je Božanski Spasitelj nadvladao napast djavol- 
sku i oborio sotonino kraljevstvo, a utemeljio nebesko, nema 
nikakove oblasti djavao nad čovjekom kršćaninom, sve dok mu 
se opire, ali ako, štono veli naš narod, sam mu dušu zapiše i 
Skoči mu u torbu, e onda bogme ni ne pusti ga tako lako iz 
svojih pandža. 

Osobito ova druga vrst napasti, koju je Božanski Spasitelj 
htio da doživi na ovome svijetu, od velike je opasnosti po 
ljude. Svaki bo čovjek želi, da se ističe, da se pokazuje, da mu 
se drugi dive. Pa kad je sotona ponudio Isusu, da skoči dolje 
sa vrh hrama, jer da će ga, ako je sin Božji, angjeli dočekati 
na ruke, da gdje ne zapne i ne ozlijedi nogu svojih, na to ga 
je htio nagovoriti. Ali Božanski Spasitelj odbija i tu napast 
jasnim riječima sv. Pisma: ,Ne napastuj Gospodina Boga svoga“ 
(5. Mojs. 6, 16.). U takovom preuzetnom ufanju krije se velika 
oholost, jer čovjek tude traži, da Bog njemu za volju mijenja 
naravski zakon i da od njegove osobe pravi središnju os, oko 
koje se ima svijet okretati. Mnogi zaglavljuju u toj preuzetnosti 
i oholiji, pa je i tim pad dublji, čim je veća nadutost. 

Božanski Spasitelj, koji se dao bičevati, trnjem kruniti i na 
križ pribijati, dao se evo i od sotone ovako nosati i napasto- 
vati. Vrhunac napasti za čovjeka sastoji se u tom, da pokazuje 
svoju moć nad drugima i da mu se drugi klanjaju. Premda ni 

cio svijet nije po izjavi Spasiteljevoj (Mat. 16, 26.) vrijedan duše 
i jednoga čovjeka, to se ipak svijet i za jako malu cijenu baca 
u naručje napasniku djavlu. Pri toj vrsti napasti, gdje je djavao 
tražio od Isusa, da On, koji je došao da otkupi rod ljudski od 


njegove vlasti i njegova duha laži, pretvaranja, himbenosti i lu- , 


kavosti, ako hoće da zagospoduje svijetom, sklopi kao ugovor 
s njime i s tim njegovim duhom da ujedini i složi duh svoj 
istine, pravde i poštenja, i da tako kužnim svojim dahom u 
korjenu i cvijetu okuži i sapne duh Njegova kraljevstva, nije 
mogao više Božanski Spasitelj trpiti napasnika svoga, nego mu 
skine krinku s lica, nazove ga pravim imenom i otjera. 


* * 
*k 

Mladi moji prijatelji! Prvi čovjek podlegao je napasti dja- 
volskoj, a osvetnik angjeo s gorućim mačem otjera ga u nevolju 
i patnju tako, da mu se raj pretvorio u dolinu suza. Isus, Bo- 
žanski naš Spasiteli, nadvladao je napast djayolsku riječima: 
Odlazi sotono! riješio nas progonstva, a angjeli nam Božji 
pretvaraju ovu suznu dolinu opet u raj, nama, koji odbijamo 
djavolski način, kako da se dcmognemo kruha, koji ne napa- 
stujemo Gospodina Boga svoga, nego se njemu, jedinome pra- 
vome Bogu klanjamo i njemu vjerno služimo. Bogu služiti znači 
isto, što i kraljevati, zato i veli Vječita Mudrost: ,, Tko nadvlada, 
tom ću dati, da sjedi na prestolju mome, kao što je i mene, 
koji sam nadvladao, Otac moj posadio na svoje prestolje“, Amen. 


== 


Na II. nedjelju u korizmi, 


Sv. Mat. XVII. 1.—-9. 

U evangjelju od prošle nedjelje vidjeli smo Božanskog Spasi- 

telja u pustinji, gdje je nama za utjehu nadvladao napasnika 
djavla, a danas Ga vidimo u svem syome sjaju i slavi preobražena 
na ,svetom brdu“, kao što to sv. Petar, svjedok Isusova pre- 
obraženja, nazivlje brdo Tabor u svojoj II. poslanici na pogl. 1, 
18. Pa da je Isus odma s ovoga brda preobraženja uzašao Ocu 
svome nebeskome, ništa ne bi nedostajalo za naše spasenje, 
dogmatički govoreći, jer Isus nije morao toliko trpiti i na križu 
umrijeti, da nas otkupi i spasi, i jer je eno već u Galileji proglasio 
svoj eyangjeoski zakon na ,brdu blaženstva“, izabrao si tamo uče- 
nike i apoštole i evo malo dana pred preobraženje u Cesariji Fili- 
povoj proglasio sv. Petra temeljnim kamenom Crkve svoje, koji ni 
vrata paklena nadvladati ne mogu ni neće. Ali bilo je u provid- 
nosti Božjoj drugačije odredjeno. Onaj, koga je sveti Petar tih 
dana po objavi Božjoj (Mat. 16, 17.) upoznao kao sina Boga 
živoga, imao je da ispije do dna kalež muke i da svu našu 
nevolju i bol posveti i na drvetu križa Ocu nebeskome prikaže. 

Odma iza toga priznanja Petrova, da je Isus obećani Mesija 
i sin Boga živoga, pootkrio je Isus učenicima svojima zastor. 
iza kogatsu mogli uvidjeti, što Ga još sve čeka u ovoj dolini 
suza, kako Mu je poći u Jerusolim, da ondje trpi i umre (Mat. 
16, 21.). To se osobito Petru nevjerojatno činilo, tako da se 
usprotivio i samoj pomisli na kakovu smrt Njegovu. (Mat. 16, 
22.). A ipak je tako imalo da bude. Pa Isus videći jako ožaloš- 
čene svoje učenike, poče im govoriti o svome uskrsnuću i svojoj 
slavi (ibid. 27.) ; a da i njih osokoli, reče im, da nekolicina od 
njih sami ne će smrti vidjeti, dok ne ugledaju sina čovječanskoga 
u njegovoj slavi (ibid. 28.). ,A šest dana poslije toga uze Isus 
Petra, Jakoba i Ivana i povede ih na goru visoku i preobrazi se 
pred njima“, kao što to veli današnje sv. Evangjelje. 

Sveto Pismo ne spominje, koje je to brdo bilo, ali usmena 
predaja sa sigurnošću drži, da je to bilo brdo Tabor, na kojem 
je sv. Helena, mati cara Konstantina, podigla tri crkvice Isusu, 
Mojsiji i Iliji na čast i slavu, kao što to spominje povjesničar 
Nikefor Kallisto. To brdo, koji sv. Petar nazivlje: Zyov čpog 
(Hagion horos) (Il. Petr. 1, 18.) misli i sv. Jeronim, kad ono u 
svom listu Marcelli piše, da je naumio, da posjeti ,sveto brdo“, 
i veli: ,pergimus ad tabernacula Salvatoris“. To brdo Tabor 
bilo je sveto brdo Galilejcima, isto onako kao Morija Judejcima 
i Garizim Samaritancima. Odaljeno je šest sati hoda od Kafar- 
nauma prama jugozapadu, visoko je 610 metara iznad površine 
sredozemnog mora. š 

Ova ista trojica, sv. Petar, Jakob i Ivan, bili su svjedoci 
evo i slave Isusove i njegove gorke muke na maslinskoj gori, 
pa u jednoj i drugoj prilici očituju svu slaboću ljudsku. Njih 
obuzimlje i fu i tamo drijemež, pa istom kad su se prenuli, ra- 
zabrali su, što se to oko njih zbiva. U tom sjajnom oblaku 
ukazaše im“se Mojsija i Ilija i razgovarahu sa Isusom. 

Ta dvojica predstavnika staroga Zavjeta, ukazaše se ovdje, 
da potvrde, da se zbilja sav zakon Mojsijin i svi proroci stiču 
u Isusu i u njemu istom ispunjuju, kao što to lijepo sv. Pavao 
u poslanici Hebrejcima na pogl. 9. raspravlja i tumači, 

Ali još kao da je jedan razlog, zašto se ova dvojica baš, 
Mojsija i Ilija, u času Isusova preobraženja učenicima ukazuju, a 
to je taj, da uvide, da uza sve to, što će Isus, koga su malo 
prije i sami Bogom priznali, i sad se evo o tom još više uvje- 
riti mogli, trpiti i na križu umrijeti, dočim su ona dvojica nestali 
sa ovoga svijeta, a da nijesu morali naravnom smrću umrijeti, 
jer Mojsija jednostavno nije se ni vratio sa brda Nebo u ovu dolinu 
suza, a Ilija se na vatrenima kolima uznijeo ravno u nebo — da je 
ipak uza sve to On onaj Mesija i pravi otkupitelj roda ljudskoga, koji 
je morao da bude i pravi Bog i pravi čovjek u jednoj osobi, jer 
je samo kao Bog mogao dati neizmjernu zadovoljštinu Bogu Ocu 
za grijeh čovječanstva, ali ujedno, pošto je čovjek skrivio, to je 
taj spasitelj i morao biti pravi čovjek, da kao član roda ljud- 
skoga i u njegovo ime Bogu zadovoljštinu dade. Da nas je samo 
Bog otkupio, mi Ga ne bi mogli svatiti, nit pojmiti, a ovako 
uvidjamo, da puki čovjek nije nas mogao otkupiti, nužno je dakle 
bilo, da spasitelj bude pravi Bog i pravi čovjek, pa makar se 

mi svi kao ono sv. Petar i u samoj misli opirali na prvi pogled 
takovome Bogu, koji trpi, pati i umire za naše spasenje, 

U svjetlu Isusova preobraženja vidimo i mi jasno, tu istinu, 
a vidimo ujedno i riješeno ono pitanje, s kojim se i sv. Pavao 
bavio (I. Cor. 15, 51.), kako će i naša tjelesa u slavi nebeskoj 
u životu vječnome steći preobražena svojstva, sasvim izuzeta od 
ovih fizičkih zakona, kojima su danas podvržena. 

Pa pod dojmom tolikoga sjaja i blaženstva usklikne sveti 
Petar: Gospodine, dobro nam je ovdje, ne silazimo dolje, osta- 
nimo ovdje! — | opet prave slike čovjeka. Gdje mu je dobro, 
tu bi se htio čovjek do vijeka da nastani, a gdje mu je trpiti 
nevolje podnašat, tu mu se ne mili boravit, I sasvim naravski. 
Kad se nabodeš na trn, ne ćeš uskliknuti od veselja, nego ćeš 
zajaukati od boli; ali ipak bez pregaranja i boli nema ni života 
ni pvbjede, a bogme ni bez ljestava križa nema ni života vječ- 
noga. Badava, taj put nam je Isus pokazao: ,Kojigod hoće, da 
mene slijedi, neka se sam zataji, neka uprti križ svoj na ramei 
tako neka me slijedi“. (Mat. 16, 24.). To je vječita istina. Pa 
makar taj put bila po volji Božjoj i sama smrt, imamo da Ga 
slijedimo, jer svi, ,koji hoće da pobožno žive sa Isusom, moraju 
da trpe“. (1. Tim. 3, 12.). 

Preobraženje ovo Isusovo nije ništa nuzgrednoga i nesva- 
tljivoga u životu Božanskoga Spasitelja, ali potpuno ga pojmiti 
i svatiti može tek čovjek, koji je dobrano dotjerao u svetosti i 
pravednosti života, Duša Isusova, pošto je bila već na ovome 
svijetu u stanju blaženosti i gledanja bivstva Božjega, ona je 
sve više, što se Isus ponizavao, svojim sjajem izbijala i tijelo 
svetošću i blaženošću prožimala. Donekle i u razmjernoj mjeri 
psihološki je to zakon i kod ljudi, kojima duh gospoduje nad 
tijelom. Često susrećemo ljude, kojima duševnost čitamo na licu 
i koji snagom njezinom i sasvim već iznemoglu snagu tjelesnu 
na okupu drže. Za pokojnog velikog papu Leona XIII. kažu, da 
je tako bilo s njime. A i nasuprot je istina, da često susrećemo 
ljude lijepe tijelom i uzrastom kao Adonise, ali jer u njima nema 
duševnosti one, koja bi u skladu bila sa ljepotom tijela, više te 
oduravaju i odbijaju. nego li te pretežu i osvajaju. 

Kod Božanskog Spasitelja baš u času, gdje se on najviše 
ponizuje i, kano što veli psalmista, kao crv poništuje (psalm. 
21, 7.) najače se i sjaji božanstvo u njemu. Eno u času, kad 

kao kakav grješnik traži od Ivana Krstitelja da ga krsti, otvaraju 
se nebesa, da ga slave kao sina Božjega, pa i ovdje, šest dana 
iza toga, kako im je govorio o svojoj muci i smrti, opet nebesa 
svjedoče, da je sin Božji; na zadnjoj večeri ponizuje se, te redom 
pere noge dvanajstorici, pa i samom izdajniku svome i odma za 
stolom naredjuje presveto otajstvo, taj najveći dar i dokaz lju- 
bavi Božanske napram bijednom rodu ljudskome; na križ Ga 
pribijaju, a On sve k sebi privlači i izmiruje nebo sa zemljom, 
Ni običan čovjek nije nikad tako velik, nego kad se sam ponizi 
i kad dobrim nadvlada zlo. 

Istom onom odvažnošću i odlučnošću, kojom je Božanski 
Spasitelj išao u susret slavi svojoj i preobraženju svome, stupao 
je i dolje u dolinu suza, gdje ga je čekala Kalvarija i smrt. 1 
mi, okrijepljeni čvrstom vjerom, da nam je ova dolina suza samo 
put do nebeskog Tabora, odlučno i hrabro stupajmo po stazi 
poštenja, čestitosti, marljivosti i rada za ideale svoje kršćanske 
i narodne, da i dostojni budemo te slave nebeske, koju je Bog 
obećao svima, koji ga ljube i njegovu volju izvršuju. 

* Pe bd 

Kolika razlika, mladi moji slušatelji, izmedju slike u današ- 
njem sv. Evangjelju i one u zadnjem Evangjeljv. Tamo pustinja 
i napasnik djavao, ovdje sjaj preobraženja i blaženo uživanje. 
Pa koliko i izgledala ta slika razuična, znajmo i vjerujmo, da 
je u najužem savezu. Nema preobraženja bez savladjivanja na- 
pasti, nema pobjede bez borbe, nema pravog uživanja za krš- 
ćanina čovjeka, ako ne podigne u srcu svome tri ona sjajna 
čadora, u kojima kraljuje živa vjera, ufanje i ljubav. Sv, Petar, 
koji je samo malo okusio toga uživanja i blaženosti, kako je bio 
sretan i veseo, a mi koji živimo od te vjere i kojima nije taj 
dogadjaj samo zbio se pa prošao, svim bićem svojim budimo 
vazda uz Gospodina, u veselju i u tuzi, u radu i odmaranju, u 
mladosti i u starim danima živoga svoga, pa ćemo uvijek moći 
u sebi opetovati one riječi sv. Petra; Gospodine, dobro nam je 
ovdje! I zaista uz Boga i s Bogom suze se u biser pretvaraju, 
crni krušac sladak je kao med, trnje je mekano kao mekani 
dušeci, patnja je slatka, a pregaranje i križ ljestve su samo za 
nebeski Tabor, Amen. 


Na III. nedjelju u korizmi. 
Sv. Luka, XI. 14.—28. 


Sva čudesa, što ih je Božanski Spasitelj počinjao, dadu se 

svesti na ove četiri vrste: Čudesa, što ih je počinjao na 
prirodi, kao ono kad je vodu pretvorio u vino (Iv. 2, 1.—11.); 
kad je jednom riječju utišao oluju na jezeru (Mat. 8, 23.—27.); 
na bolesnicima, kao ono kad je izliječio slijepa od poroda (Iv. 
9, 1.--38.); na mrtvima, kad je ono uskrisio Lazara (Iv. 11.) i 
na nečistima dusima, kao ono, što nam pripovijeda sv. Marko 
na pogl. 1, 5, i 9., te se tako pokazao gospodarom i prirode, 
života i smrti i duhovnog svijeta. Božanski Spasitelj i sam se 
pozivao na ta čudesa, kao na dokaz svoga Božanstva, kad je 
ono rekao Žudijama: ,Djela, koja ja tvorim u ime Oca mojega, 
ona svjedoče za mene“. (Iv. 10. 25.), 

Kako je za nas sv. Pismo historijski izvor, tv je za nas za- 
jamčena historijska istina samih tih dogadjaja. A da su ti doga- 
djaji čudnovati bili i prava čudesna djela t. j. djela svemogućnošću 
Božjom, a ne naravskim silama učinjena, o tom se možemo i sami 
svojim umovanjem osvjedočiti. Jer premda ne poznajemo sve 
prirodne sile i zakone, po kojima one djeluju, to ih ipak dovoljno 
poznamo tako, te se na toj sigurnosti i uvjerenju, da nam je ta 
spoznaja istinita i prava i osniva sav naš društveni i moralni 
život. Dok ovim svijetom vlada ovaj red i zakon, koji nam je 
znan, dotle ne može biti, da bi se moglo učiniti, da naravskim 
načinom netko povrati jednom riječju slijepome vid i zdrav- 
lje i mrtvome život. Ali da Bog to može učiniti, koji je gospo- 
dar i prirodnih sila i zakona, nitko, koji vjeruje u Njega, ne može 
nt posumnjati. Pa kad je i taj puk Galilejski, koji je na svoje 
oči vidio tolika čudesa u Isusu upoznao i ,sina Davidova“, kano 
što to veli Evangjelista sv. Matej (12, 23.), onda su protivnici 
Isusovi, farizeji, poslužili se najgadnijim sredstvom mržnje, kle- 
vetom, pa da Ga omalovaže pred pukom. stali su govoriti :“ Taj 
pomoću Belzebuba, poglavice diavolskoga, izganja vragove“ (Mat. 

12, 24.). Na tu klevetu dolično im je i odgovorio Božanski Spa- 
sitelj : ,Svako kraljevstvo u sebi rascpjepkano, od kratkog je 
vijeka.“ Kako možete tako zaslijepljeni biti i okorjeli, te se pro- 
njam, to bi sotona sam meni pomogao, da rušim njegovo kraljev- 
stvo i vlast, a tako ni po vašem shvaćanju sotona nije lud. Po 
grijehu praroditelja naših svi smo pali pod vlast djavolsku, jer 
je on zapravo i zaveo i obladao čovjeka. a Božanski Spasitelj i 
jest došao na svijet, da nas otkupi od tog ropstva djavolskog i 
da skrši sotoninu vlast, pa tim, sto je očito ,prstom Božjim“ 
kao što veli današnje sv. Evangjelje, obarao kraljevstvo vražje 
dokazao je, da je došao, da utemelji kraljevstvo svoje, kraljev- 
stvo Božje na ovome svijetu. Takovom logikom, štono bi rekli, 
i vječitom istinom stjerao je Božanski Spasitelj svoje protivnike, 
ali zaslijepljeni i okorjeli kako no su bili, niti ih je razoružao 
niti ih je popravio. Tu vrst grijeha, protivljenje očitoj istini i 
ustrajanje u nepokori, nazvao je Božanski Spasitelj grijesima proti 
Duhu svetome, koji se ne će oprostiti, ni ne mogu oprostiti ni 
na ovome ni na drugome svijetu, jer_se njima direktno odbija 
i sama milost oproštenja. Oni su nazvali Isusa i pijanicom i dru- 
gom carinara griješnika (Luk. 7, 34.), predbacivali su. mu, da 
krši propise o subotnom počinku (Iv. 5, 10), da huli na Boga 
(Mat. 9, 3.). I sve to, rekao je Božanski Spasitelj, svaki grijeh 
proti Sinu Božjemu, oprostiti će se čovjeku, ali grijeh i uvrijeda 
proti Duhu svetomu, kao što je to bilo. kad su se oni usudili 
da djela Njegova Duha pripisuju drugovanju sa vražjim duhom 
i poglavicom vražjih duhova Belzebubom, takvom grijehu nema 
oproštenja. Smrt takova čovjeka, koji se protivi očitoj istini i 
ustraje u nepokori, ništa ne može više mijenjati, ona samo udari 
pečat vječnosti toga okorjelog duševnog stanja, koje ostaje ne- 
promijenjeno i u životu preko groba, u vječnosti. 

Taj Belzebub, poglavica djavolski, nitko nije drugi, nego 
pogansko božanstvo bel-zebud, ,branič od muha“, čije je sve- 
tište bilo u Akaronu, filistejskom gradu (4. knjiga kraljeva, 1, 2.), 
čijom zaštitom su mislili Filistejci, da će se obraniti od silnih 
onih i opasnih muha i otrovnih kukaca. Pa kako su Žudije u 
svakome poganskome idolu vidjeli vraga, kome se zapravo po- 
gani u njemu klanjali, i kako su im baš Filistejci jedni od naj- 
opasnijih i najomraženijih poganskih neprijateljskih naroda bili, to 

su baš i u njihovom tom idolu Belzebudu Akaronu i vidjeli, naj- 
crnijeg vraga i kao kneza vraškoga sama. Da je zaklinjanje ne- 
čistih duhova (Exorcizam) bio poznat i u st, Zavjetu, vidi se to 
i iz današnjeg Evangjelja, gdje Božanski Spasitelj kaže, da će 
tima zaslijepljenima farizejima sami njihovi sinovi, koji takodjer 
pomoću Božjom izganjaju vragove, biti suci, a poznato je to i 
iz svjedočanstva Josipa Flavija (Antqu. III. 2, 5.). 

Da ih još više osvjedoči Božanski Spasitelj o tome, da je 
on došao na ovaj svijet, da obori kraljevstvo i vlast sotone 
i da utemelji kraljevstvo Božje na ovome svijetu, rekao im 
je onu jasnu istinu: Kada jaki čuva svoj stan, sigurno je i u 
redu sve, što ima. A kad jači dodje, te ga nadvlada, onda bogme 
zlo po onoga, Kao da im je htio reći: Eto to vam je najbolji 
dokaz, da ja nisam s djavolom ni njegovim duhom u savezu, 
nego s Bogom, kad istjeravam djavle i prstom Božjim rušim i 
obaram njegovu vlast. Tu sad nema pogadjanja. Ili ćete samnom 
ili s njime. Tko nije samnom, proti meni je, i tko ne sakuplja, 
rasiplje. Tu nema sredine. Dvije nam se zastave u vječnost viju. 
Zastava Isusova i zastava protivnika njegovih. I zaista Isus je 
razdijelio svijet u ta dva tabora: u sinove Božje i u sinove svi- 
jeta ovoga (Luk. 16, 8.). To je oni potvrdio u govoru onom 
oprosnom na zadnjoj večeri (Iv. 16, 20.), kad je ono rekao, da 
kad u jednom taboru vlada veselje, u drugom da vlada plač, i 
obratno. Naši su predji, hvala Bogu, uvijek se nalazili, otkako 
su sv. krst primili, boreć se za krst časni u taboru, u kojem je 
pobjedonosna zastava križa. To nas je, hvala Bogu i u životn 
održalo. U novije vrijeme neprijatelji naši htjeli bi nas odvratiti 
od te povjesne tradicije naše, pod izlikom, da su nova vremena 
i novi duh, koji traži, da se sasvim prekine sa dojakošnim na- 
šim tradicijama i životom u ime tobožnje neke nove evolucije 
u narodnosnom pogledu, koja s vjerom da nema ništa zajednič- 
koga. To bi bila za nas smrt, a ne kakova tobožnja evolucija, 
jer odstrani ono, što je bitno u organizmu, nisi mu nego zadao 
smrt. — 

Vjerni ostanimo toj zastavi Kristovoj, koja se vije samo u 
njegovoj pravoj Crkvi, kupimo se oko nje u složne redove, od- 
bacimo stari jal i neslogu, od koje je uvijek domovina naša 
krvarila, zapamtimo ove riječi današnjeg svetog Evangjelja, da je 
Svako kraljevstvo, koje je u sebi rascjepkano, od kratkoga vijeka 

i ne zaboravimo: onu našu: ,Kad se bratske sile slože, i: olovo 
plivat može“, pa ćemo i kao katolički narod i veselije se dati 
moći na posao za slavu Božju i za korist mile nam domovine. 


* * 
* 


Mladi moji slušatelji! Odma na početku današnjeg svetog 
Evangjelja čitamo, da kad je Božanski Spasitelj izagnao: iz toga 
bjesomučnog čovjeka, koji je bio nijem, nečistoga duha, odmah 
je i progovorio taj nijemi. Živa slika čovjeka, koji je u vlasti 
nečistoga duha, protivna Đuhu Kristovom. I slijep je kod očiju, 
štono je rekao Božanski Spasitelj o svojim protivnicima, i nijem 
je, da se sve pjeni od zlobe i mržnje. U svjetlu žive vjere istom 
čovjek progleda pravo i razumije sve i podnijet sve može i naj- 
gorje nepravde i najcrnje klevete, pa kao što kažu, to i jest 
najbolji znak velike duševne jakosti poštena čovjeka, da i naj- 
crnje podvale i klevete mirno trpjeti može. Pa kad je čovjek 
tako stekao svjetlo žive vjere i osjetio slast Božanskog nauka i 
života po vjeri i toj nauci, onda ne samo da sve jasno vidi i 
da sve podnijeti može, nego je i pripravan dobro za zlo vraćati. 
blagosivati one, koji ga progone, zagovarati ih kod Boga i ljudi, 
blagim govorom svojim stišavati gnjev i srdžbu neprijatelja svoga 
i pokazati mu put i povesti ga do samoga raja nebeskoga. 

Slijepoća duševna veliko je zlo i nevolja ljuta, ali još kao 
da je veća nijem biti, pa ne moći i ne htjeti govoriti, kad bi 
4rebao i morao riječ svoju uložiti. Od te slijepoće i nijemosti 
samo Isus i Njegov Duh oslobadja. pa zato uvijek tim duhom 
dišite, da vam mlado srce uvijek uzmogne zadrhtati na svaku 
nepravdu i zloću bližnjemu nanesenu i da vam uvijek sućut 
osjeti s onim, koji nevolju trpi, i da ste spremni za njega, što 
no se veli, riječ uložiti i obraniti ga. Naš je narod još dosta i 
slijep i uijem i nejačan, a vi kao budući vodje njegovi oštrite 
za rana vid svoj u svjetlu žive vjere i čeličite srce svoje duhom 
Kristovim, koji rješava čovjeka spona i veriga, da mu možete u 
životu svome prednjačiti i voditi ga pravoj sreći i boljitku nje- 
govome vječitome i vremenitome. Navlastito budite spremni na 
svaku osobnu žrtvu i pregaranje kao što ono pjeva narodna 
pjesma o djakonu Stjepanu, koji je žrtvovao i pregorio najmilije 


na ovome svijetu, da bi mu u domu, što je bilo slijepo, progle- 


dalo i što nijemo progovorilo, Amen, 


Na IV. nedjelju u korizmi. 
Sv. Iv. VI. 1. — 15. 


N: uspomenu dogadjaja u današnjem sv. Evangjelju, gdje nam 

se pripovijeda, kako je Galilejski puk, kad ga je Isus ču- 
dnovato nahranio, upoznao u Njemu obećanog Mesiju i htio Ga 
na silu da izabere za kralja, sv. Otac papa na današnju nedjelju 
običaje blagosloviti ružu od zlata, te ju poslije Uskrsa pokloni 
kojemu članu vladajućeg doma kao simbol uskrsnuća i vjere, da 
je Božanski Spasitelj kralj sviju kraljeva, te da kraljevi i vladari 
po uzoru Njegovom i u ime Njegovo vladaju i upravljaju povje- 
renim si pukom. U liturgijskom jeziku zoye se današnja nedjelja 
»Dominica laetare“, jer tako počimlje uvod u sv. misu. Toliko 
O značenju današnje nedjelje. 

: Da u sayez dovedemo evangjeosku zgodu, što nam je 
pripovijeda današnje sv. Evangjelje, moramo spomenuti, kako je 
Božanski Spasitelj, kad su mu dojavili mučeničku smrt Njegova 
preteče, sv. Ivana Krstitelja, i kad se pronio o Njemu glas u 
narodu, koji je čak do ušiju Iruda, ubojice sv. Ivana, dop da 
je On, o kom se tako čudnovata djela pripovijedaju, nitko drugi 
nego sam sv. Ivan, koji da je uskrsnuo od mrtvih (Luk. 9, 7. do 
9.), pa mu stoga i sami protivnici Njegovi svjetovali, da se ukloni 
bijesu toga čovjeka, jer da i njega kani ubiti (Luk. 13, 31.) 
potraži samoću, te se sa svojima učenicima, kano što veli da- 
mašnje sv. Evangjelje, prevezao iz Tiberijade, iz glavnog grada 
Irudova, koji je on i podigao na čast cara Tiberija, u Betsaidu 
Julijevu, na zemljište tetrarhe Filipa, brata Iruda Antipe i najmi- 
roljubivijeg sina staroga Iruda (Luk. 9, 10.). 

' Istina, Božanski je Spasitelj znao, da mu jcš nije čas da 
pogine, zato je i rekao, kad su mu Farizeji kazali: ,Otidji, jer 
te Irud kani ubiti“, — ,Recite onoj lisici: evo izganjam duhove 
i liječim bolesne danas i sutra, a poslije toga istom mi je gi- 

nuti; medjutim danas i sutra moram da hodim, jer se ne pristoji 
da prorok gine izvan Jerusolima“ (Luk. 13, 33.); ali da se zbilja 
ukloni bijesu toga čovjeka, jer je narod u tim krajevima i onaj 
nedavni poraz od Petrejskih Arapa pripisivao tomu zločinu lru- 
dovom i jer obično tiranin kani novim zločinom da uguši crnu 
savjest svoju, ostavio je Isus taj kraj i potražio samoću. Medjutim 
mjesto samoće poslao mu nebeski Otac mnoštvo puka i naroda, 
koji Ga je i gladan i žedan slušao, koga je hranio i kome je 
sama sebe dao za hranu duše, koja vodi u život vječni (Iv. 6, 
27.). Jer kako je bio blizu vazam, to je narod u karavanama 
putovao na vazmenu slavu u Jerusolim, pa kad ga je našao, nije 
ga pustio s vida, jer se o njemu pronio već glas po svoj Ga- 
lileji, pa su možda i mislili s njime zajedno do Jerusolima puto- 
vati. Pa kad je učeći narod, produljio govor svoj sve do pred 
mrak i kad nije htio po savjetu učenika otpustiti narod, zapita 
Filipa, koji je baš bio rodom iz Betsaide (Iv. 1, 44.), otkale ćemo 
nahraniti toliki narod? Htio je samo da ga iskuša, a sam je 
znao, što će uraditi. Jer kad mu je Andrija dojavio, da ima tu 
neki dječak pet hljebova ječmenih i dvije ribe, čudnovatim nači- 
nom nahrani s tim toliko mnoštvo od pet hiljada i još im preteče 
dvanajst košarica. To je najpopularnije čudo, što je Isus učinio 
i kojim se pokazao gospodarom prirode u dokaz svoga božan- 
stva. Već sam taj način pripovijedanja, sa svima onima istaknu- 
tima sitnicama, da su to bili ječmeni hljebovi, da su posadili 
na okupe po pedeset ljudi, svjedoči nam istinitost dogadjaja, 
kojega su se mogli još mnogi sjećati, kad je sv, Evangjelje bilo 
pisano. Sve je to mnoštvo “smatralo to čudom, kao što primjećuje 
i sam sveti Evangielista na retku 14., pa baš zato su i u svom 
oduševljenju onoj pomisli, da bi to mogao biti onaj obećani 
Mesija, i dali oduška time, što su Ga na silu htjeli odvesti u 
Jerusolim i proglasiti Ga kraljem. Prevarili su se eno, kad su se 
stali kupiti ono prije nekoliko godina oko Jude Zelota, koji ih 
je poveo u boj, gdje su ludo pogubili glave, pa su sada tu 
prevarenu nadu htjeli okruniti sigurnim uvjerenjem. Ali Božanski 
Spasitelj, koji nije došao zato na ovaj svijet, da obnovi sjaj 
Davidova kraljevstva, ni da Žudije oslobodi od jarma rimskoga, 
nego da utemelji kraljevstvo nebesko na svijetu, kraljevstvo istine, 
prayde i mira, i da oslobodi cio rod ljudski od ropstva djavol- 
skoga, nije htio da se puk tom mišlju zanaša, pa je zapovjedio 

učenicima, da udju u ladju i da se odvezu na obalu kafarnaum- 
sku, a on sam je ostao još tude, da miri i stišava narod (Mat 
14, 22.). A kad je stišao narod, uzidje na goru sam, da se 
pomoli Ocu nebeskome (ibid. 23.). Medjutim se na moru podigla 
bura i učenici se vidjeli u pogibelji; a oko četvrte straže ukaže 
im se Isus gdje hodi po vodi. Oni se uplašiše misleći, da je 
utvara. Isus im reče: Ne bojte se, ja sam. I tu se dogodilo i» 
je ono Petra k sebi pozvao, a ovaj, kako je podvojio počeo je 
tonuti, a Isus ga pridrži i udje s njim u ladjicu i svi mu ka 
pokioniše (ibid. 24.—33. i sv. Iv. 6, 15.—21.). Puk Ga je tražio 
najprije u Tiberijadi (Iv. 6, 23.), a onda u Kafainaumu i kad Ga 


o oje tu našao, začudiše mu se i zapitaše Ga: Učitelju! Kako si 
. amo došao? A Isus da im odmah presiječe svaki daljr' upit o 


kraljevstvu zemaljskom i hrani tjelesnoj, povede ih u viu3 visine 
te im reče:,Vi mene tražite, jer ste čudnovato nasićeni, ali išćite 
hljeb, od koga ne ćete ogladnjeti, i koji traje za život vječni“ 
A oni se stali ko s njime prepirati. To, što si ti jučer žad 
učinio, nije toliko čudo, kao ono, što oci naši jedoše u pustinji 
kruh iz neba kroz četrdeset godina! ,Oci vaši jedoše manu (i 
pomriješe, reče im Isus; nego starajte se za hljeb, koji ne prolazi 
koji će vam dati sin čovječanski, jer ovoga je Otac Bog potvr 
dio“. Rekoše mu: Gospodine, daj nam svagda taj hljeb. A Isus 
im reče: ,Ja sam hljeb živi, koji s neba snidjoh; koji jede od 
ovoga hljeba, živjet će na vijeke, a hljeb, koji ću ja dati, tijelo 
je moje za život svijeta“. Tu su ti Galilejci u svojoj ie dobigav« 
nosti prelomili vjerom u Njega, tu su Ga i mnogi od učenika 
ostavili, samo dvanajstorica izabranih ostadoše mu vjerni, jer 
kad se Isus obratio k njima i zapitao ih; Zar ćete me i “i zato 
ostaviti, reče mu Simon Petar : , Gospodine, kamo da se djenemo 
od Tebe, riječi vječnoga živola imaš u sebi. Mi vjerovasmo i 
upoznasmo, da si Ti Krist, sin Božji“. (Iv. 6, 25.—72.). I Juda 
se zakrilio pod ovu izjavu Petrovu, ali Isus znajući, da će Ga 
“i izdati, izbio Ga iz srca svoga rekavši im: Nisam li ja vas 
na izabrao, a ipak jedan izmedju vas neprijatelj je 
Taj neuspjeh Isusov medju tim nedotupavnim i 
lejskim imala je biti prva gorka čaša ns koja ik haa 
u Jerosalemu od predstavnika toga puka ; ali pomisao na Oca 
nebeskoga i na svoj cilj, sokolila Ga, da tu čašu muke đo dna 

iskapi. Dvanajstorica izabranih, pa ma jedan medju njima i djavao 
bio, dosta mu je bilo, da Ga shyate i razumiju. Za to se oni 
nisu ni čudili, kad im je Isus na zadnjoj večeri rekao : »Uzmite 
i jedite, ovo je tijelo moje“ (Mat. 26, 26.), jer su bili ovom pri- 
likom pripravljeni na to, i vjera Petrova, za koju se Isus napose 
molio Ocu nebeskome, da ne klone (Luk. 22, 32.), održala ih je 
na okupu. 
* a * 

Mladi moji prijatelji ! Ovo čudnovato nahranjenje puka, koji 
Isusa gladan i žedan sluša, koji u Njemu probudjuje sućut, ne 
smijemo nipošto osamljeno promatrat bez onoga vida i osvjedo- 
čenja, da je Isus i Božanski Spasitelj pravi i jedini hranitelj bijed- 
nog čovječanstva, kojemu prijeti svaki čas pogibelj, da ne skapa 
od duševne žedje i glada, a ne samo od tjelesne. Uz Njegov bla- 
goslov i rad čovječji, koji i opet On posvećuje i olakšava i uz 
ljubav prama Njemu i bližnjemu ne će nikada ni jedne ni druge 
hrane više čovječanstvu ponestati, kao ni srdaca, koja ne bi osje- 
ćala sućut za onoga, koji te hrane nema, ni ruku, koje ju ne bi 
dijelile sa pližnjim u nevolji i potrebi. Pa kao što nije bez raz- 
loga, da je baš u tom čudu nahranio mnoštvo s kruhom i ribom, 
svojima simbolima, jer je sam o sebi rekao, da je On pravi hljeb 
živi, koji je sišao s neba, a iž povijesti znamo, da je u katakom- 
bama kršćanima riba — ix9% — (Isus Krist, Božji sin, Spa- 
sitelj) bila znak i simbol Spasitelja, tako isto nije ni bez znače- 
nja i to, što je baš kruh i vino, ta dva najbolja ploda, kojima 
zemlja čovjeku rodi, izabrao za materiju presv. oltarskom otaj- 
stvu, otajstvu najveće ljubavi Božje. A o čijoj muci rodi pšenica 
i vino, nego li o muci seljaka i ratara ? S toga nikad s uma ne 
smetajte tu uzajamnost naroda, koji je u velikoj većini svojoj se- 
ljački i ratarski s kruhom i vinom, tom vječitom materijom  vje- 
čitoga otajstva ljubavi Gospodnje napram rodu ljudskom, te i u 
toj uzajamnosti nazirite zalog ljubavi Božanskog Spasitelja na- 
prama seljaku i rataru i zalog ljubavi ovoga napram Bogu i Spa- 
sitelju svome, i zalog ljubavi vaše naprama narodu svome i presv. 
oltarskom otajstvu, te u njemu nazirite pravi izvor ljubavi, radi- 
nosti, čestitosti i poštenja za čitav život svoj, Amen. 





Na V. nedjelju u korizmi. 
Sv. Ivan VIII. 46.—59. 


Mvaušnja nedjelja zove se ,nedjelja muke“, jer Crkva želi, da 

odsele, čim se više približujemo onome svetome vremenu, 
u kojem slavimo uspomenu kako je Božanski Spasitelj na Kai- 
variji izmirio žrtvom svojom nebo sa zemljom i čovjeka k sebi 
gore privukao, što dublje zaronimo u promatranje otajstva križa; 
a zove se i gluha nedjelja, jer Crkva želi da zagluši svako bučno 
veselje i zabava, pa da tako sabrani bolje možemo duševne oči 
svoje uperiti na Kalvariju. Crkva zastire danas propela tamnom 
koprenom u znak, da je Isus svojom mukom i smrću na križu 
samo na čas kao sakrio svoje božanstvo i na uspomenu, što 
nam pripovijeda današnje sv. Evangjelje, da im se Isus ukloni, 
kad su se Žudije stali kamenom na njega da nabacivaju i tako 
do dana današnjega i do pred konac svijeta u toj svojoj odlučnoj 
krizi poprimili i zadržali taj gest naprama Bogu i Spasitelju svome. 

Svaki narod ima da proživi važan i odlučan čas u pros- 
vjeti svojoj, pa ako ga dobro svati, sretan je, ako li ga promaši, 
za dugo je bačen unatrag a često i pogiba. Za narod izabrani 
bio je to baš najodlučniji čas, kad se Isus povratio iz Gali- 
leje o svetkovini sjenica u Jerusolim (Iv. 7, 2, 10.). Jedni su o 
njemu govorili, da je dobar, a drugi, da zavadja narod (ibd. 12.). 
A kad se Isus u polovici svetkovine upustio s njima u hramu u 
razgovor (ibd. 14.) i svjetinu predobio za se tako, da kad je si- 
nedrij poslao sluge, da Ga ulove i iz hrama dovedu pred njih 
na sud, nisu ga se ovi usudili ni dotaći, a kamo li izvući ga iz 
hrama — — jer nikad nije čoyjek tako govorio — — to je svi- 
jet onda na sav glas počeo govoriti o njemu : Zaista, to je pro- 
rok, a drugi još izrazitije sugovorili o njemu : To je mesija (ibd. 
20.). Sad da je taj narod imao prave vodje, a ne slijepe kod 
očiju, i što je još gorje, okorjela srca i pokvarene volje, kako 

bi lijepo preturio tu krizu i ispunio svoju zadaću kao narod iza- 
brani, jer bi bio ne samo sačuvao vjeru u jednoga Boga i živu 
podržao nadu u dolazak Spasitelja, nego bi Ga bio i sebi i svi- 
jetu na ruke dočekao i veselo svijetu objavio. Ovako, razdijelio 
je svijet u dva tabora, u tabor Kristov i tabor Njegovih protiv- 
nika. Pa kad se tako svidjelo i volji Božjoj, poklonimo joj se i 
mi, ali znajmo, da je sva snaga naša, i sva prošlost i budućnost 
naroda našega, što se nalazio uvijek u tom taboru, gdje se bojak 
bio za krst časni is njim u savezu za slobodu zlatnu. Premetneli 
ga svijet u drugi tabor protivnika Isusovih i križa, hrani ga i 
napajaj ga šećerom i međom, obasipavaj ga i srebrom i zlatom, 
bio bi živi mrtvac i imena bi mu netragom nestalo. 

Sjećajte se uvijek u teškim i iskušnim časovima po narod, 
ove istine i ove krize naroda izabranoga u današnjem svetom 
Evangjelju. 

Čovjeka, koji djeluje u narodu svome, pa mu sve svoje sile 
posveti, ne boli toliko ni sam progon ni nikakva muka, što je 
mora podnijeti, koliko ga boli i žalosti, kad vidi propast inera- 
rumijevanje kod onih, kojima je došao, da naviještaspas i poka- 
zuje put tome spasu. Pa čim je čovjek plemenitiji, čim mu je 
djelovanje nesebičnije, tim mu je i veća ta tuga i bol. Isusova 
žalost, kad je vidio propast naroda izabranoga, njegovu nedotu- 
panost i zaslijepljenost vodja njegovih, bila je neizmjerna. On je 
znao za taj svoj neuspjeh u tome narodu, višeput ie to i nagla- 
sio (Mat. 16, 21. ; Mat. 20, 18.), pa mu je ta tuga i suze znala 
na oči natjerati (Luk. 19, 41.). Na njemu dakle ne leži krivnja za 
taj neuspjeh, nego samo na pokvarenosti naroda i na zaslijep- 
ljenosti i okorjelosti vodja njegovih. 

Čim se Isus pojavio u hramu te svetkovine sjenica, ti 
slijepi vodje toga naroda izabranoga mjesto da su iskreno pri- 
sluškivali tome glasu u narodu, koji Ga je pronio Mesijom, i 
mjesto da su se dali na strogo ispitivanje njegovih djela i riječi, 
da uvide, da li se slaže s proročanstvima o Mesiji, oni su 
unapred gledali, da zabašure i silom uguše svako takovo govorenje 
o Njemu kao o možebitnom Mesiji, pa i sama pomisao na to 
kod naroda bila je u njihovim očima zločin i prokletstvo, pa su 
zbilja i govorili: ,Prokleta ta svjetina, koja ništa ne zna zakona“. 
(Iv. 7,49.). Znala je ta svjetina i srcem i te kako bolje osjećala, 
nego li slijepi vodje naroda, ali se brzo i dala na zlo navesti i 

za zlo upotrijebiti, pa se evo danas u sv. Evangjelju na njega 
kamenom nabacuje, kog je htjela eno u Evangjelju od prošle 
nedjelje proglasiti za kralja. Dokaz, da je na slijepim vodjama 
veća krivnja za propast naroda, nego li na neupućenom narodu 
samome. : 

Kad se Isus drugo jutro za vrijeme osmine te svetkovine 
sjenica pojavio u hramu nakon onoga dana, kad ga nisu htjeli 
niti se bili usudili, da Ga uhvate sluge i dovedu pred sinedrij 
— to vrhovno vijeće žudijsko -— podmetnuli su mu ovi zamku, 
u koju su ga mislili uloviti i kojom su ga mislili omraziti narodu. 
Sveti Ivan Evangjelista pripovijeda nam na istom poglavlju da- 
našnjega sv. Evangjelja nekoliko redaka prije, kako su mu doveli 
u hram ženu preljubnicu, pa Ga zapitali, što On o njoj sudi i 
o onome, što Mojsijin zakon kaže, da se takova ima kamenovati 
(Lev. 20, 10.). Da je rekao da, neka se kamenuje, rekli bi narodu, 
gle, kako je bez srca, i tužili bi ga Pilatu, jer si on u ime ca- 
revine  pridržao pravo osude na smrt, a da je rekao ne treba, 
onda bi ga predstavili narodu, da ruši Mojsijin zakon. Medjutim 
znamo, kako je Božanski Spasitelj spasio ženu i oprostio joj, 
ali joj i rekao: Idi i ne griješi više. 

To je važna izjava Isusova. Osobito danas treba da se 
svijet u to zamisli, gdje se u lijepoj knjizi i na pozornici obra- 
djuje ta tema, koja hoće silom da opravdava preljub i da ga 
prikaže, da baš ni nije tako veliki zločin, jer da ,ni on, ni ona 
nisu tobože više bili, nego li samo ljudi“; a ne pita, kakovu je 
nepravdu nanio drugom suprugu, i kako je razoren mir i 
veselje u kući i obitelji za uvijek. 

Poslije te epizode sa ženom preljubnicom Isus je još ostao 
u hramu i kad su se malo po malo stali vraćati natrag njegovi 
protivnici, reče im Isus ove riječi, kojima počimlje današnje sv. 
Evangjelje : ,Tko će me od vas ukoriti za ijedan grijeh? Tko je 
od Boga, riječi Božje sluša, vi zato ne slušate, jer nijeste od 
Boga I“ Ti si Samaritanac, ti imaš vraga ! reknu mu zaslijepljeni 
i puni mržnje vodje naroda, kao da su mu htjeli reći; Ti si 
krivovjerac, Ti si poludio! Taj izraz puke mržnje nije u nikako- 
vom savezu s Isusovim govorom, jer mu zbilja ništa nisu mogli 
predbaciti, pa se zato ne čudimo ni danas, kad ljudi u svom 
bjesnilu i mržnji sa kletvom odgovaraju onima, koji ih na dobro 
svjetuju i upućuju i koji im istinu u brk govore. Pa kad je Bo- 

žanski Spasitelj, obzirom na one, koji su u njega vjerovali sve- 
čano izjavio, da ih utješi i u vjeri učvrsti, da, koji u rijega 
vjeruje i riječ njegovu sluša, ne će smrti vidjeti do vijeka, i još 
više, kad je Isus jedno sebe s Bogom Ocem izjavio i božanstvo 
svoje izričito naglasio veleći, da se i otac njihov Abraham 
veselio u duhu, što je vidjeti mogao dan porodjenja njegova, u 
malo da ga nisu kamenovali. Ali Isus znajući, da još nije pri- 
spjeo njegov čas izidje pun dostojanstva izmedju njih iz hrama, 
a njih u njihovom slijepilu i okorjelosti prepusti onome, koji će, 
kao što im je rekao, da sudi. 
* 2 * 

Mladi moji prijatelji ! Ono kamenje, što je bilo naslagano 
tamo oko predvorja za popravak hrama, podigoše Žudije, da se 
nabacuju njime na svoga Božanskoga Spasitelja. U mnogom smo 
slični i mi tima bijesnim i slijepim Žudijama, kako dobra na- 
ravska i vrhunarayska, kojima nas je dobri Bog obdario, na zlo 
upotrebljavamo, te mjesto da si njima dogradjujemo spas svoj i 
sreću svoju, a ono često trujemo si zdravlje i život, dušu i srce, 
te tako više razgradjujemo spas svoj i sreću svoju, nego li što 
gradimo. Ali ne rušimo, nego gradimo, dok imamo dana i kući- 
šte svoje, jer doći će noć, u kojoj nitko ne će moći više ni 
graditi ni raditi, rekao je sam Božanski Spasitelj, komu bila hvala, 
slava i dika po sve vijeke vijeka, Amen. 





Na Cvjetnicu. 
Sv. Mat. XXI. 1.—9. 


U ove svete dane velikoga tjedna, gdje se duša i srce kršćan- 

sko i samo rado zaliće na Kalvariju, gdje se ustubočio za 
vječita vremena križ Isusov, koji dijeli sav svijet i čovječanstvo 
na dvije pole i oko kojega se kao oko kakvog stožera vrti sva 
povijest roda ljudskoga i povijest spasenja njegova i vječitog 
posinaštva Božjega — stat crux dum volvitur orbis —; u ove 
svete dane velikoga tjedna pozivlje sveta mati Crkva svoju djecu, 
da se bacimo na koljena, pa da promatramo otajstvo svetoga 
Križa, na kojem se žrtvuje Bog i Spasitelj svijeta kao što to i 
nebo i zemlja i ljudi svjedoče (Mat. 27, 51—54), po kojem se 
nebo sa zemljom izmirilo i o čije se podnožje razbijaju i talože 
i najžešći valovi strasti i nevolje, što ih ljudsko srce, to majušno 
more, i radja i valja; ali pozivlje ujedno i vjernike, da zaronimo 
u se, pa da u duhu prave pokore i kajanja razdiremo srca syoja, 
jer i zbog naših grijeha umire Bog i Spasitelj na Križu, jer bez 
kajanja nema oproštenja i bez križa i pokore nema ni' uskrsnuća. 
Svi obredi velikoga tjedna dozivlju nam to u pamet. Hosana, 
Crucifige i Aleluja tako nam jasno predočuje povijet tih velikih 
i najvećih dogadjaja u životu roda ljudskoga, što ih Crkva slavi 
velikoga tjedna, da ih svako kršćansko srce dobro razumije i 
rado se njima zanaša i čeliči. 

Današnji dan — 783. p. U. c. — bio je za Isusa dan 
slavlja. Sv. Ivan u svom Evangjelju pripovijeda (12, 1.), da je Isus 
6 dana pred vazam, dakle u subotu (jer je te godine vazmena svet- 
kovina bila u petak) bio u Betaniji na_ večeri kod Simona ,guba- 
voga“ a sutradan, dakle u nedjelju, zbilo se ovo, što nam današnje 
sv. Evangjelje pripovijeda, kako je Isus sa slavljem bio dočekan 
u Jerusolimu. 

Silan narod grne sa sviju strana na slavu. Učenici Isusovi 





126 


i Njegovi štovatelji pripovijedaju svakomu oduševljeno o Njemu. 
Osobito ono čudo, kako je nedavno uskrisio Lazara, bilo je pred- 
metom sveopćeg oduševljenja. 

Usprkos onom lanjskom otpadu mnogih Galilejaca i usprkos 
sve većem neprijateljstvu od strane Sinedrija, raste mu od dana 
u dan ugled u puku. On ga još drži za obećanog Mesiju i nada 
se, da će doskora ipak zavladati kraljevstvo Božje na svijetu. 
Oduševljeni više nego ikad, jedva su čekali ti Galilejci, da Ga 
pozdrave i proslave u samom Gradu. Evangjeliste sveti Mat. 
(21, 1.), sv. Marko (11, 1.), Sv. Luka (19, 29.) i sv. Ivan (12, 12,) 
pripovijedaju nam to potanko. Oduševljenje učenika i puka naraslo 
je poput bujice, te su sva iskrena srca za sobom povukli i kli- 
canju: Hosana ! Blagoslovljen, koji dolazi u ime Gospodnje kralj 
Izrajelov, ne bijaše ni kraja ni konca. 


Božanski Spasitelj, koji je prije odbijao svako slavljenje i 


stišavao zanos puka (Iv. 6, 15. ; Mat. 8, 4,; Mat. 17, 9.), daje 
se sada kao pravi trinmfator slaviti i prima o sebi izjave i klicanje 
kao Mesiji. Treba istina da zasine i da se očituje, tim više, što 
je to slavlje već šest stotina godina prije navijestio bio (Zach. 
9, 9.). Isus ispunjava tako i proročanstvo i volju Oca svoga, 
premda je znao, da će taj isti puk za koji dan pristat i na smrt 
njegovu. Pa kad su mu Farizeji u strahu, da ne bi imali oka- 
panja s rimskom vladom, jer ga puk predstavlja i kao Mesiju 
i kao kralja, rekli, da ušutka učenike i puk, odgovorio im je ne 
bez neke boli: ,Da ovi šute, kamenje bi govorilo I“ (Luk. 19, 
40.). Pa kako je s oduševljenjem u puku rastao i strah u Farizeja, 
govorili bi ovi jedan drugomu : »Vidite, naše prijetnje ništa ne 
koriste, svi idu za njime“ (Iv. 12, 19.). 

Taj puk, kojega su oni mrzili iz dna srca svoga, za_koga 
nisui mali samilosne riječi, nego samo riječi prezira, a kog su ipak 
voljeli vidjeti do nogu svojih kao roba odana si, sad eto prešao 
je od njih tamo Onome, koga su se oni kao žiye vatre bojali i 
koga su više, nego sotonu mrzili i koji bi mogao tu svjetinu 
oduševiti i osloboditi ropstva. Na tu pomisao  osjetiše onu 
mržnju, koja znade sve obuhvatati, kada vide, da im vlast ispod 
nogu izmiče i koja se u takovom slučaju ne žaca ničega, pa i 
sam joj zločin izgleda kao svet. k 

Kad je Isus stigao do one tačke, gdje vodi put u dolinu 
Cedronsku, puče mu pred očima pogled na čitav Jerusolim. Taj 

ga pogled ganu i proplaka i zajeca nad njim : ,Kad bi ti znao 
bar ovaj čas, što je za tvoj mir i spas, ali zastrto je to red 
tvojima očima! Doživjet ćeš dane, gdje će te neprijatelji opkoliti 
odasvud, šopit će te o zemlju i tebe i djecu tvoju, ni kamen na 


kamenu ne će od tebe ostati, jer nisi 
: Sla 
tvoga“ (Luk. 19, 41,—44,). i u iv 


To je rijetko, da je Isus plakao. Na sam j i 
mu je Otac slavlje priredio, Božanski Boci Vje a? Pie 
dom svojim i propašću grada svetoga. Zašto da to srce, ta glava 
puka — Jerusolim — poglavice njegovi, pisci ne upoznadit i ne 
mogu u njemu upoznat ono, što taj prosti puk spoznaje i vidi 
podabranika Božjega“. Ta ga misao tištila kao olovo, slegla mu 
id i Srce. Još bi bilo vremena da progledaju i da se de 
ni ed kai da ne će ni progledati niti se spasiti, pa to ga 

Te misli su ga zaokupile usred veselja i j i 
umfa. Triumf je bio priprost, ali ditatkk. Ai aji prosta 
po putu, granjem i cviječem mu trag opsipavaju, pjevahu one 
mesijanske psalme, Halel zvane (115.—118.), sto u djecu učili 
da znadu, kad Mesija dodje. On sam doduše kao triumfator kia 
dva pratnja, bio je krotak, jašeći na mazgi, ane na kori 

av osvajač, tako da se Rimljani, pa ni Pilat, koji ie 

. a pred vazam iz Cesareje, gdje je obično ere 
. m, toga i takovog kralja ne bi ni bojati morali. E ali 
Izeji i slijepi vodje naroda, oni su u svoj toj krotkosti vidjeli 
pravu snagu i moć kao i kraj svojoj vlasti. a 


m . dn Kopa a hramu (Mat. 21, 10, 12.) ; 
rk. 11, 11.). — bio je to 10. Nisan — i ' 
dina imao da izabere janje sis (Exod, 12, da na je a 
2 poje zen —, koji ulazi u dom Oca svoga, da se žrtvuje 
kh pj a (1. Cor. 5, 7.). Hram je dakle Božanskom Spa- 
ki sd bojno polje, da se vidi, kako mu je rad čisto ' 
iičkoga voted post mesijansko poslanje nema ništa po- 
M. m i kad je svrnuo okom naokolo (Mark. 11, 11.), pa 
bilo već j pa u domu molitve, zabolilo ga. Pa kako je to 
osa, are večer, otidje iz Jerusolima u Betaniju i prenoći 
na Ka pa jutro vraćajući se u Jerusolim prokune onu smokvu 
» soja nije imala ploda do li samog lišća (Luk. 11, 14.), 

pa kad je ušao u hram, protjera one vašardžije i mjenjače, što' 
su od doma Oca njegova napravili špilju razbojničku. 

Ta smokva jedini je stvor Božji, koji je osjetio ruku nje- 
govu, a inače koliko je bio strog i neumoljiv proti zloći, toliko 
je blag i milosrdan naprama zabludjelima i bijednima. Pa i taj 
dan kad se pojavio u Jerusolimu, i djeca mu stadoše klicati 
Hosana i pjevati onaj psalam Halel; a kad su mu Farizeji 
predbacili, što se od djece daje slaviti, reče im : »Zar niste 
nikada čitali, da je to. najljepša slava i hvala, što izlazi iz usta 
nevine dječice, koja istom tepaju!“ (Mat. 21, 16.) Svojom 
šutnjom samo su potvrdili istinu tih riječi u psalmu 8, 3. 


* 
* * 


Tertulijan, kršćanski crkveni pisac iz trećega vijeka, pripo- 
vijeda nam, kada su slavni triumfatori rimski na kapitolu s tolikom 
slavom okrunjeni slavili dan slave svoje, da je morao jedan od 
robova pratiti ga i neprestano mu dovikivati : Respice post te, 
memento te hominem ! To je bilo tako barem do vremena Impe- 
ratora, koje su iz puzavosti ropske apoteozirali i tako rudom do 
kapije dotjerali, što no bi rekli. Mladi moji prijatelji ! Što da 
kažemo o triumfu našeg Božanskoga Spasitelja ? Ni traga trium- 
fatorskim kolima i konjima, ni lovor-vijencima. liktorima, ni legi- 
jama zarobljenika i gotovih robova, ni sjajnoj pratnji, ali kada 
se zamistimo u otajstvo toga skromnoga triumfa, zar_nam ne će 
duša kršćanska, mjesto one ropske duše. koja je podsjećala svoga 
triumfatora, da je smrtnik i on, klicati Božanskom  triumfatoru 
našemu: Gospode i Bože naš, Gospodaru neba i zemlje, kralju 
života i smrti i kralju duša i srdaca naših, pred tobom evo bacam 
se na kvljena ja rob i sluga tvoj, Tebi evo posvećujem život i 
misli svoje, Ti njima kraljuj, upravljaj i vladaj, a meni i narodu 
mome milome daj vazda tu milost, da se od Tebe nikad ne ra- 
stavi, Tebe uvijek na koljenima da slijedi u svoj poniznosti i 
čednosti svojoj, al s onim žarom i živom vjerom u srcu svome, 
kojim su te pozdravljale na dan slavlja tvoga one duše i srca 
tvojih pravih učenika i one nevine dječice i da taj žar i ta živa 
vjera nikada ne ugasne u srcima djece Tvoje na vijeke, Amen. 


.e > e 
AO 


Na Veliki Petak. 


Regnat a ligno Deus. 


K" Isusov pravo je prijestolje Boga i kralja. Da nam sveti 
Evangjelisti ništa drugo nijesu zabilježili o Isusu, nego 
samo one riječi, što ih je sa križa prozborio i onu izjavu rimskog 
vojnika : »Zaista, ovo je bio sin Božji“ (Mat. 27, 54.) dosta bi 
bilo za misaona čovjeka svjedočanstvo, da je Isus pravi Bog i 
Spasitelj svijeta. Svaka riječ, što je proizašla iz ustiju Isusovih 
na drvetu Križa, stvara vječiti zakon, kao da je sa najuzvišenijega 
prijestolja kakyoga izrečena, 
Prva riječ, što se je čula sa križa, bila je ona: ,Oče 
oprosti jim, jer ne znadu, što čine“. a 
Svi mi moramo trpiti, koji više, koji manje. Ono, što veli 
sv. Pavao: foris pugnae, intus timores (II. Cor. 7, 5.), vječita je 
istina. Život je borba i zemlja ova nije raj, nego je dolina suza 
sa tri petine vodom optočena! Najveću bol čovjeku razuman 
stvor zadaje. Fizička zla još bi i kako tako podnijeo; al to boli 
kad ljudi, koji su se rodili na svijet, da se kao braća ljube i 
pomažu, jedan drugog progoni i ždere. Al ma kako velika bol 
pe makar nam srce kopljem probadala, treba da se nadvla- 
PI. loa Pm sa Isusom: ,Oče, oprosti jim, jer ne 
Isus je morao te riječi izreći, On, koji je učio: ,Ljubite 
neprijatelje svoje, činite dobro onima, koji vas mrze, molite se 
za one, koji vas progone i kleveću“ (Mat. 5, 44.), On, koji nije 
ni htio niti je mogao biti drugom krunom krunjen, nego li trno- 
vom; koji je htjeo kalež muke do dna da popije i koji je učio 
da nije dosta sedam puta, nego sedamdeset i sedam puta bliž- 
njemu da oprostimo. Čovjek nije tako zločest, da radi zlo zbog 
zla samoga. Tako rdjav je samo djavao. Ali kako je um ljudski 
ograničen, on često ne zna, što radi. Zato Isus i kaže: jer ne 

znaju, što čine. Da su oni znali, što to rade i koga propinju, 
sigurno ue bi to uradili. Prije Isusa vrijedio je onaj zakon : Oko 
za oko, zub za zub, glava za glavu; od vremena pako, kako je Isus 
sa drveta križa kao sa svoga prijestolja izrekao taj zakon milo- 
srdja, opraštanja i dobrote, nitko više ne smije da buđe osvetljiv, 
nemilosrdan i neumoljiv, jer će se sukobiti sa tim božanskim 
sucem, koji je taj zakon: milosrdja sa drveta križa proglasio. Pa 
ako bi si i mogli zamisliti čovjeka mekana srca, koji je kadar i 
najljućima neprijateljima oprostiti, ali stvoriti zakon u ljudskome 
srcu i u čovječanstvu o kategoričkom milosrdiu i opraštanju, to 
je samo Bog kadar! 

Ali oprostiti neprijatelju to je samo negativno djelo, t. j. 
ne vraćati zlo za zlo. To nije dosta za kr$ćanina čovjeka. Trebaš 
pozitivno pružiti ruku bližnjemu i pokazati mu put i povesti ga 
u raj. Taj zakon izrekao je Božanski Spasitelj onom drugom 
riječju, što ju je izustio na drveiu križa onome razbojniku, kad 
mu je rekao: ,Još danas ćeš sa mnom biti u raju“. 

“ Bože sačuvaj, da bi se mi morali smatrati kakovima zločin- 
cima poput ovih na križu, koji su uz Isusa za što veću njegovu 
porugu propeti bili, da se ispuni ona: Et cum iniquis reputatus 
est, (Mark. 15, 28.), ali ipak i mi smo svi grješnici. Ne ubija se 
samo tijelo, nego i duša. Pred Bogom su to baš i najneviniji, 
koji iskreno najveće grijehe priznaju. Evo u zadnjem času taj 
se spasava. Od toga vremena nitko više ne smije da zdvaja. Mi- 
losrdje Božje je veće, nego li zloća ljudska. I vi neprijatelji križa, 
i vi hulitelji na Boga, i vi zločinci bilo u tajnosti savjesti vaše, 
bilo da je svemu svijetu poznat vaš zločin, ne zdvajajte, od kako 
je Božanski Spasitelj ždvojnost tima riječima na križu za uvijek 
od duše kršćanina čovjeka otjerao i stvorio zakon nade u spas 
i u zadnjem času ljudskoga životu. 

Treći zakon, kojega je Božanski Spasitelj sa drveta križa 
proglasio, jest onaj : Ljubav spaja, a mržnja razdvaja. 

Kad je Božanski Spasitelj ugledao majku svoju Bi. Djevicu 
Mariju i ljubimca učenika svoga, zaboravio je na svoju bol, pa 
ih spaja u ljubavi svojoj, te onom riječju: ,Evo ti sina“ i »Evo 
ti majke“ stvara vječito duhovno materinstvo i sinovstvo, pa od 
toga vremena kršćanin čovjek, ma kako siroče bio na ovome 
svijetu, bez oca i majke, ima i majku na nebu i oca nebeskoga 
i brata u Isusu po naravi ljudskoj. 

Četvrta riječ, koju je izustio Božanski Spasitelj sa drveta 
križa, jesu one početne riječi mesijanskog psalma (21.): Eloi, 
Eloi lama sabahtani — Bože moi, Bože, zašto si me ostavio ?! 

Psalmista meće Mesiji u usta te riječi pune boli, pa ih Isus 
sada izjavljuje, jer i ako je bio pravi Bog, ali je bio i pravi 
čovjek, pa je i bol biia neizreciva. Kud je fizična bol bila neo- 
pisiva, tu Ga je još više bolilo, kad su Ga onako prosto napa- 
dali: ,Ako si sin Božji, sidji s križa!“ Bilo je ljudi, koji su rekli: 
Isus je trebao u tom času skočiti i pokazati im, da je zbilja sin 
Božji. To je krivo shvaćanje. To je svejedno kao ono, kad Ga 
je djavao napastovao, da skoči dolje sa vrh hrama, pa da pokaže, 
da je sin Božji. Nije Bog u sili i u vihru, rečeno je ono bilo 
liji svetome, i ne znate čijega ste duha, rekao je Božanski 
Spasitelj onoj dvojici sinova Zebedejevih, kad su htjeli, da grom 
popali Samariju. (Luk. 9, 55.). Neka čovjeka muče, kako hoće, 
i neka ga zlostavljaju, progone i srce mu paraju, svijesti mu ne 
mogu ubiti, niti do nje doprijeti, ako u njoj vlada Bog. Ali kako 
i najsvetije duše mogu za čas izgubiti taj osjećaj Boga u svijesti 
svojoj, onda je zlo. Zato Božanski Spasitelj tima riječima psal- 
miste kao da stvara zakon sa prijestolja križa svoga, da ni u 
najvećim mukama fizičnima i moralnima ne gubimo te svijesti o 
Bogu u duši i srcu svome, pa smo nenadvladivi. 

Najstrašnija muka propetoga i na kolac nataknutoga, kao 
što su naši stari pripovijedali, jest fizička žedja, koja ga mori. 
Turci su znali tako vješto na kolac naticati raju, da mu se 
utroba nije ništa oštetila, pa je takav na kolcu znao mučiti se 
po više dana, samo da ne skapa, od vremena do vremena bi mu 
po nekoliko kapi vode u usta ulijevali. 

Rimski su vojnici Isusu najprije ponudili da pije ,vinum 
myrhatum“, kano što veli Evangjelista sveti Marko (15, 23.), koje 
je imalo da omami žrtvu, ali je Isus odbio. Htjeo je da u pot- 
Punoj prisutnosti duha i svijesti izrekne ove riječi vječitoga zkkona 
sa prijestolja svoga. Ali da se ispuni proročanstvo, kano što. 
Veli sveti Ivan (19, 28.) na temelju psalma 68, 22., reče Isus : 
»Žedan sam“, i pružiše mu hisopovu trstiku namočenu u ocat, 
a Isus se usnama svojima svetima dotakne i tim je stvorio vječiti 
zakon duševne žedje u utrobi čovječanstva, za istinom, za prav- 
dom, za duševnim životom, koju više nitko na svijetu zatomiti 
ne može, i koja odsele za uvijek izjeda duh pun osvjedočenja, 





132 


pun žara i žive vjere. Teško je to pojmiti u naše vrijeme slabo- 
krvno, mlitavo, bez vjere, koje misli, da ako hoćeš biti pametan, 
moraš da zatomiš sve želje osim one za uživanjem; ali ono, što 


“je izišlo iz ustiju Isusovih, više ne umire, ostaje na vijeke, pa 
i taj povik: »Žedan sam“, gori u utrobi čovječanstva i nitko 


više ne može da ugasi tu žedju plemenitih duša i srdaca, da 
zavlada svijetom istina, pravda i dobrota. Riječi Isusove riječi su 
duha i života, a ni duh ni život nitko ne može satrti i uništiti. 
Tko nema te žedje u srcu svome, nije vrijedan učenik Isusov. 


U času, kad je Isus te riječi na križu izrekao, sve je bilo proti 
njemu, i puk i poglavice; mislili su da umire od žedje, a nijesu 


. znali jadni, da će se svijet od žedje, što ju je Isus ulio u dušu 


plemenitih ljudi, održati i ne će više nikad skapati, jer će si sve 
te plemenite duše pružiti ruke pod križem i tu se na tom vje- 
čitom izvoru pod njegovom sjenom krijepiti i žedju duševnu 
gasiti. 

Šesta riječ, što je pala iz ustiju Božanskog Spasitelja na 
križu, bila je ona: ,Svršeno je.“ Tima je riječima Isus pokazao 
zakon za život. On je došao da ispuni volju Oca svoga nebeskoga. 
Došao je na ovaj svijet, da donese istinu, da dade primjer života 
i da svijetu dade život vječni i duha Božjega. Sve je On to 
savršeno ispunio, pa je i mogao mirne duše reći : Svršeno je. 
Koji hoće svjedočiti za istinu, mora puno trpjeti. Koji hoće nove 
puteve da prokrči, mora biti pripravan, da na krstopuću ne samo 
ostavi spomenik svoj nego i truplo svoje. Na to nas sjeća križ 
Isusov na našim krstopućima. Zato, kad je lsus izrekao riječi 
»svršeno je“, kano da je kazao : kraljevstvo istine, mira i pravde 
utemeljeno je medju vama, kraljevstvo sile poganskih božanstva 
i robovanja ljudskoga prestalo je, jer tko priznaje Boga za Oca, 
mora priznati i čovjeka za brata. Kalvarija nikad nije bila za ni 
jednu dušu, za ni jedan narod strašilo, nego samo mjesto pomirbe, 
jer je križ Isusov stablo mira, pod čijom sjenom svi ljudi mora 
da se sastanu i slože, hoće li da budu medjusobno braća. 

Sa riječima: ,Oče u ruke Tvoje predajem dušu svoju“ 
izrekao je Božanski Spasitelj zakon smrti. Kakav život, takva 
smrt. Tri su načina života i tri smrti. Jedni žive životinjskim 
životom, pa tako i svršavaju. Drugi žive i hoće da žive čovječan- 
skim životom po svom razumu, po svojoj voljici, pa se izgube u 
samima sitnicama, zatvaraju oči, da ne vide smrt, boje se, utva- 

raju si da ostavljaju djela iza sebe, koja će im ime ovjekovječiti. 
Govornici na grobu to i naglašuju, ali kako ih brzo svijet zabo- 
ravlja! Treći žive božanskim životom. Duša im je i volja uvijek 
S Bogom, pa kad Bog pokuca, evo ih odmah pripravnih i nemaju 
drugo ništa, nego li samo duh svoj, koji je bio uvijek s Bogom 
Njemu i predati i izručiti. ' 

* * 
* 

i Mladi moji slušatelji! Nitko nas ne zna, kako će svršiti 
Možda će nas koga pogoditi kugla na bojnoj poljani braneći 
milu domovinu, možda drugi od nas svršiti od koje kužne bolesti 
treći će možda umrijeti naprasitom kojom smrću, jer sve se danas 
može dogoditi na svijetu; ali svi mi, imali umrijeti ma kakoyom 
smrću, toliko ćemo vremena imati, da se sjetimo Kalvarije i ovih 
riječi Isusovih : ,,Oče, u ruke Tvoje predajem dušu svoju !“ 

I tako nas je Isus naučio i živjeti i umrijeti, pa zato, bili 
živi ili mrtvi, Gospodinovi smo, Amen. 














Na Mladi Uskrs. 
Sv. Iv. XX: 19.—31. 


s Križ Isusov i Njegovo sveto i slavno uskrsnuće u najužem 
' su savezu. To je i sam Božanski Spasitelj izjavio, kad je 
ono drugi dan poslije svoga uskrsnuća u razgovoru sa onom 
dvojicom učenika, što su putovali u Emaus, rekao im: »Nije li 
trebalo, da Krist najprije trpi i onda istom da udie u slavu svoju?“ 
(Luk. 24, 26.). To je i prije svoje slavne smrli na križu i prije 
slaynog uskrsnuća očito bio u više zgoda naglasio (Luk. 9, 22.); 
a osobito je lijepo i uzvišeno o tom govorio, kad je ono kazao : 
»Zaista, zaista vam kažem, ako zrno pšenično, što pade u zemlju, 
ne umre na neki način, samo ostaje ; ali ako umre, onda istom 
mnogo ploda donese“. (Iv. 12, 24.). 

I tim je Isus vječiti zakon kao proglasio, da nema  uskrs- 
nuća bez križa i smrti, nema pobjede bez borbe i pregaranja, 
ni slave bez pokore i požrtvovanja. I tako, što se god čovjek 
dublje zamisli u život i smrti slavno uskrsnuće Isusovo, sve 
jasnije vidi u svemu tomu dodir sa vječnosti i neizmjernosti ; pa 
kao što mu sveto tijelo poslije uskrsnuća nije vezano bilo na 
prostor i vrijeme, jer se eno stvara pred apoštolima u zatvorenoj 
dvorani, sad na obali Galilejskoga mora, tako na svakom njegovom 
koraku, u svakoj njegovoj riječi i činu vidiš, da nije učinjen taj 
korak, ni izrečena ta riječ, ni izvršen taj čin samo za onu priliku 
i vrijeme, nego za sve odnošaje u ljudskome životu i za sve vlje- 
kove. U svakom tom Njegovom koraku, riječi i činu shvaćaš 
značenje one: ,Evo, ja sam s vama sve do konca svijeta“, t. 
i. u svemu tomu vidiš jasno pečat vječnosti i neizmjernosti ! 

Pred rakom svršava se povijest ma kako velikog čovjeka. 
Ne vidimo ga više, ne slušamo ga više ; preostaje nam samo još 
uspomena od njega i ono, što je namro potomstvu svojim na- 
ukom i djelima. Sa Božanskim Spasiteljem sasvim je drugčije. 

Kao što Njegov život ne sliči našemu, ni Njegova smrt našoj, tako 
mu je i život preko groba i uspomena sasvim drugčija. Poslije 
smrti istom i stvara povijest čovječanstva sasvim noyoga, sasvim 
drugačijega. 

Subota je bila na izmaku, kad su ono Marija Magdalena, 
mati Jakoba i Salome, pohodile grob Spasiteljev (Mat. 28, 1; 


Mark. 16, 1,), a u jutro rano prije zore zaputile se opet na grob 


i ponijele sobom miomirisne pomasti, da pomažu tijelo Isusovo. 
Putem su se još dogovarale, kako će odvaliti grobni kamen, a 
kad tamo već je grobni kamen bio odvaljen i Božanski Spasitelj 
već je bio uskrsnuo. Badava su Žudijski poglavice zapečatili 
taj grobni kamen i stražu namjestili, angjeo s neba sišao je i 
otvorio grob, iz koga je Božanski Spasitelj uskrsnuo. (Mat. 28, 
2.) Badava su podmitili vojnike, kad su ovi uplašeni dotrčali od 
groba sa straže i dojavili poglavicama, da razglase svijetu, dok 
su oni spavali, da su ge tobože ukrali učenici Njegovi (Mat.28, 
13.), jer su zaboravili, da su se i sami uhvatili u laži, kad se 
pozivlju na svjedoke, što spavaju. Badava su i kasnije ti isti 
poglavice htjeli apoštolima da začepe usta i da im zabrane, da 
ne smiju ni pisnut ni spomenut ime Isusovo (Djela Ap. 4, 17.). 
Badava su apoštole i šibali i u tamnicu zatvarali, badava su ih 
ubijali i kamenovali, badava su razni Elimasi odvraćali od vjere 
u Isusa uskrsnulog (Dj. Ap. 13, 8.), badava su se Žudije odonda 
poistovjetovali sa neprijateljima Isusa uskrsnulog, badava su neki 
Areopagite ismjehivali sv. Pavla, kad im je govorio o uskrsnuću 
od mrtvih (Dj, Apj 17, 3B.), badava je rimska carevina kroz tri 
sto godina mačem i ognjem htjela da uguši tu vjeru u uskrsnuće 
i uskrslog Spasitelja, badava se i danas racionalistička škola, 
koja niječe a priori mogućnost čuda i uskrsnuća, utječe smiješnoj 
hipotezi halucinacije i onoj, kano da bi Božanski Spasitelj bio 
samo obamro na križu i onako polumrtav pokopan i izašao iz 
groba. Sa žalošću se oydje sjećam, kako je jedan baš slavenski 
slikar — Vareščagin, poznat sa svoje famozne slike o apoteozi 
rata, koji je i onako nesretno zaglavio u rusko-japanskom ratu 
skupa sa glavnim zapovjednikom ruske mornarice Makarovom 
— a možda je to i bila kazna Božja — ono god. 1889. izložio 
bio u Beču sliku, koja predstavlja Isusa, kako je prema toj hi- 
potezi, kao da je bio samo obamro, onako polumrtav izlazio iz 
groba. Naš pok. biskup Štrossmajer u vrlo lijepom pismu pok, 

kardinalu bečkome Ganglbaueru odsudio je taj bezbožni atentat 
toga slavenskog slikara na vjeru i sveto uskrsnuće i na Spasi- 
telja našega. , 

Sve je to badava, tu vjeru u uskrsnuće Božanskog Spasitelja 
intko živ ne može iz milijuna duša i srdaca kršćanskog svijeta 
izbiti, nikoja himba, nikoja zloba, nikoja sila. Istina je i ostaje 
.na vijeke, što je sv. Pavao rekao Korinćanima : »Ako vam pro- 
povijedamo, da je Isus uskrsnuo, kako to mogu neki da govore, 
da nema uskrsnuća od mrtvih? Jer ako nema uskrsnuća od 
mrtvih, onda nije ni Isus uskrsnuo, a ako Isus nije uskrsnuo, 
onda zabadava naše propovijedanje, zabadava i vaša vjera; a 
mi bi se našli kao lažni svjedoci Božji, i mi bi onda još bili u 
grijehu, pa ni mi nebi mogli očekivat uskrsnuća. Al ovako zna- 
jući, da je Isus uskrsnuo, svojim uskrsnućem ne samo da je 
dokazao, da je pravi Bog, nego je i nama dao jamstvo, da 
ćemo i mi uskrsnuti na život vječni“. 

Nisu ti svjedoci, koji su nam posvjedočili sveto i slavno 
uskrsnuće Isusovo, bili tako lahke vjere, i sami da to povjeruju. 
Nekima apoštolima izgledala je ta vijest pobožnih žena, koje su 
im to dojavile, kao tlapnja, veli Evangjelista sv. Luka (24, 11.). 

Istom kad se je Isus, kano što to čitamo u današnjem sv. 
Evangjelju, ukazao, povjerovali su, a Toma, koji nije bio s 
njima, kad su mu to rekli, da su vidjeli Gospodina, ni onda još 
nije htio vjerovati, dok nije njega napose o tome uvjerio. Isus 
je htio, da mu apoštoli budu jedinstveni u toj vjeri i da onda 
uvjere čitav svijet, da je zaista uskrsnuo, kao što je bio i sam 
prorekao onom zgodom, kad je rekao: ,Kao što je Jona bio tri 
dana u utrobi morske nemani, tako će i sin čovječanski biti tri 
dana u utrobi zemlje, a treći će dan uskrsnuti“ (Mat. 12, 40.), i 
onom zgodom, kad je rekao: ,Razorite hram ovaj, i u tri dana 
ću ga opet sagraditi“ (Iv. 2, 19.). Zato i veli sveti Evangjelista 
Ivan (ibid. 23.): ,Kad je Isus uskrsnuo od mrtvih, sjetiše se 
učenici i vjerovaše i pismu i riječima Isusovima!“ 


* * 
* 


Mladi moji prijatelji! Nikad nemojte zaboraviti ovaj uski 
savez izmedju križa i uskrsnuća, izmedju borbe i pobjede, iz- 
medju pregaranja i uživanja, izmedju patnje i oslobodjenja : ali 

taj križ vaš u životu vašemu i ta borba i to pregaranje i ta 
patnja mora biti u najužem savezu sa križem Isusovim prema 
onoj sv. Pavla: ,Non coronabitur nisi qui legitime certaverit“, 
t. j. ne slijedi pobjeda i uskrsnuće i sloboda iza svake ma kakve 
borbe, ma kakvog pregaranja i patnje, koja nema odjeka u srcu 
Božanskoga Spasitelja. Ima suza, ima borbe i škripanja zubi na 
svijetu, za koje ne može čovjek od Boga i Spasitelja pobjedu i 
nagradu očekivati, niti onaj duševni mir, koji je On svijetu i 
čovjeku donijeo i koji evo sada poslije svoga uskrsuuća kao 
najveće blago učenicima svojima donosi i daje, kako ga svijet 
čitav dati ne može. Sa poljana Betlehemskih naviješćuju angjeli 
rodu ljudskome taj duševni mir pri porodu Božanskog Spasitelja, 
a sada poslije uskrsnuća i po dovršenom djelu otkupljenja na- 
šega i spasa sam Božanski Spasitelj ulijeva taj mir u dušu svo- 
jih učenika i po njima i svima_nama i pojedincima i cijelom 
kršćanskome svijetu, tako, da je istina ono, što kaže Montesquie 
u svom djelu: Esprit des lois XXIV. 3. ,Čudnovato, kršćanska 
vjera kano da nema druge svrhe, nego da učini sretnim čovjeka 
na onome svijetu, usrećuje ga već i na ovome svijetu“, Amen. 





Na II. nedjelju po Uskrsu 
| Sv. Ivan X. 11.—16. 


U cijelom predjašnjem poglavju pripovijeda nam isti evangjeli- 
sta sv. Ivan potanko, kako je Božanski Spasitelj povratio 
vid rodjenome slijepcu, pa kako je ovaj u Njemu upoznao i 
Gospodina i Spasitelja svoga, te se pred njim bacio na koljena, 
te mu se tako otvorile i oči duševne, da ugleda svjetio vjere, 
pa u tom opširnom pripovijedanju izmedju redaka kao da čitaš 
i povijest duša, koje su sretne te na svom trnoyitom putu do- 
laze do žive vjere, i povijest onih okorjelih, što se sve više oda- 
ljuju od Boga. Taj rodjeni slijepac živa je slika i prilika onih 
prvih, a Farizeji ovih drugih. (Iv. 9, 1.—38.). 

Čudesa Isusova jasna su kao sunce Božje. Puk ih vidi. pa 
im se divi i pada na koljena pred Isusom, Bogom i Gospodinom 
svojim; a Farizeji i protivnici Isusovi a priori niječu u ime to- 
božnje znanosti i svoje nepogrješive kritike, pa i one same, ako 
ustraju u svojoj vjeri i svome osvjedočenju, najprije u ime 
tobožnje znanosti, a onda u ime sile isključuju. Ali Božanski 
Spasitelj znade za njih, kupi ih oko sebe, te su izabranici 
Njegova kraljevstva : slijepi, ubogi, ništi i progonjeni; a onima 
nadrimudracima, koji su slijepi kod očiju, te nevjerni ostaju, i 
jest pravi kamen smutnje — »lapis offensionis et signum, cui 
contradicetur“. (Luk. 2, 34; Rim. 9, 33.). 

nJa sam došao na ovaj svijet, da oni, koji ne vide, progle- 
daju, a oni, koji vide, obnevide“, rekao je Božanski Spasitelj, 
poslije kako je toga rodjenoga slijepca izliječio, zaslijepljenima 
Farizejima (Iv. 9, 39.); a kad su Ga neki zapitali, pa zar da su 
i oni slijepi, uzdahnuo je Božanski Spasitelj: Ah! Kamo sreće, 
da ste slijepi, tražili bi svjetlosti i ne bi imali grijeha; al ovako 
kad velite: Mi vidimo, te odbijate svjetlo, koje vam donosim, 
ostajete u grijehu“. (Iv. 9, 40. is.) 

Uza svu zlobu i protivštinu Farizeja, tih nadriučenjaka i 
zaslijepljenih  vodja naroda, vidio je Božanski Spasitelj, kako 
raste malo stado izabranih vjernih, pa On, kao pravi pastir toga 
stada, izreče one riječi današnjeg sv. Evangjelja, što nam je 
zabilježio sv. Ivan na poglavju 10. 

Da je Isus samo naučavao nauku svoju, pustili bi Ga na 
miru ti njegovi protivnici Farizeji i veliki svećenici, ili bi ga 
smatrali kao kakovog očitnika i griješnika; ali kad On radi ovako 
čudnovato i kupi narod oko sebe kao novo stado, u tom su oni 
nazirali neoprostiv zločin, 

Pa zbilja, sve je na Isusu smetalo tima predstavnicima 
službenoga Židovstva: i Njegovo galilejsko porijeklo i Njegov 
neznatan društveni položaj i Njegova odvažna inicijativa i Nje- 
gova bezobzirnost, pa i samo kudjenje tradicija Farizejskih, te ori- 
ginalnost Njegova nauka, koji se ne oslanja na nikakav ugled 
ljudski (Mat. 7, 29.). U svakoj Njegovoj riječi, u svakom Njego- 
vom činu vidjeli su oni u Njemu svoga protivnika i tako Božanski 
Spasitelj zbilja priprosti puk i čiste duše prosvjetljuje, a druge 
zaslijepljuje (Mat. 13, 14.); poštena srca lete k Njemu, a druga 
se odbijaju od Njega. On je za one duše izabrane i za ona srca i 
vrata u kraljevstvo nebesko i pastir stada toga kraljevstva svoga, 
On je sam kadar ljude, kao zabludjele ovce privesti Bogu. Svi 
drugi, kojigod su to htjeli učiniti silom svoga ladnoga znanja ili 
svojih zakona, samo su još više ostavili njihove duše uznemirene 
i razočarane. Isus ih prispodablja s najamnicinia, Duša pripada 
samo Bogu, pa kad Isus nazivlje samo sebe pravim pastirom, to 
On potvrdjuje time samo svoje božansko pravo. 

Sveto Pismo, a i druge staroslavne knjige, nazivlju obično 
kralja pastirom naroda. Tako se eno kralj David nazivlje u ps. 
17. 1 71. Tako Cyr kralj Medijanski — perzijski kod Isaije 
proroka na pogl. 44, 28. Tako se nazivlje i Agamemnon, vodja 
u trojanskom ratu, pastirom naroda. U tom smislu predstavljaju 
nam i proroci Mesiju, kralja sviju kraljeva, pastirom naroda, pa 
prema tome zove se i jedna od trostruke crkvene vlasti pastir- 
skom u smislu patrijarhalnog vladanja i upravljanja pukom. 

Nitko nije imao toliko pravo nazivati se pastirom naroda 
i vratima u ovčarnicu kao Božanski Spasitelj. Čitav Mojsijin 
zakon bio je kao ograda izabranog naroda, ali vrata, kojima se 
ulazilo u to stado, bila je vjera u Mesiju. Ta vjera bila je duša 

čitavog starog zavjeta ; svi oni Jažni proroci, lažni mesije, rdjavi 
pastiri naroda toga, koji nisu na ta vrata ulazili medju to stado, 
bili su kradljivci i najamnici, kojima nije bilo do stada Gospod- 
njega, nego do sebe. Pa kad je taj tor postao previše tijesan i 
uzak, Božanski pastir stada svoga izveo je svojim milim glasom 
stado svoje na novu pašu u puninu života novoga, a sam zalaže 
život svoj za to stado svoje, koje je nepregledno i vječno, kao 
što je i Crkva Njegova, zamjenica na ovome svijetu, u koju 
imade Njegov Duh i riječ Njegovih apoštola da sakupi sve ovce 
po cijelome svijetu, jer se je za sve jednako žrtvovao i sve na 
vječni život pozvao. 

Bože divni! Koli je neizmjerna ljubav Tvoja naprama rodu 
ljudskome. Ti si, Isuse, Božanski Spasitelju, rekao, da veće lju- 
bavi nema od one, nego kad tko za prijatelja svoga život dade. 
A zar je rod ljudski, za koji si Ti život dao, prijatelj Tvoj bio? 
Nije li Te na najpodliji način izdao, na najnepravedniji način 
odsudio i najsramotnijim načinom pogubio ? Nu Božansko srce 
Tvoje, prepuno ljubavi za rod ljudski, ni riječi osvete nije za- 
vapilo, nego se i u času smrti moli Ocu svome nebeskome, da 
mu oprosti. Znao si, Božanski Spasitelju, da poleg sve Tvoje 
neizmjerne ljubavi ne ćeš naći zahvalnosti, pa ni same žive vjere 
(Luk. 18, 8.) u srcu roda ljudskoga, pa ipak si za njega Život 
dao. Iz ljubavi prama nezahvalnome rodu ljudskome ostavio si 
nebesko prijestolje i sišao u cvu dolinu suza, iz ljubavi prama 
rodu ljudskome dao si da podigne stvor Tvoj bijedni, kukavni 
čovjek, ruku na Tebe, Spasitelja svoga; iz ljubavi prama rodu 
ljudskome dozvolio si, da Te vode na smrt kano ovcu na klanje, 
iz ljubavi prama rodu ljudskome hraniš ga hranom nebeske is- 
tine, pojiš ga nepresahnjivim izvorom milosti svoje, žrtvuješ se 
danomice na oltarima po rukama svećeničkima; a mi rod ljudski, 
kada nedostojno žrtvujemo, kada Te nedostojno primamo u srce 


i dušu svoju, kada Te u privatnom i javnom životu zatajujemo: 


i odričemo Te se pred svijetom, zar nismo drugi Jude i Farizeji, 
koji Te nanovo na križ propinjemo ? Bože, velika je ljubav i 
milosrdje Tvoje! Zaista, boljeg pastira ne može si poželiti duša 
kršćanska! Svakoj rani imaš lijeka, svaki prekršaj i grijeh pere 
nepresahnjivi izvor milosti Tvoje, slabić ojača, bolestan ozdrav- 
ljuje u tom mističnom jezeru Betsadi. Kako nježno ovcu, kada 
zabludi, privadjaš stadu svome, kako ju nježno vodiš po stazi 

nade, koja se yječno zeleni, i po cvjetnim poljanama rajsko 
veselja i blaženosti. U istinu, Gospode! Ti si pastir pranja m 
Ti si dobar pastir puka svoga, a mi ovce stada Tvoga! i 
Znamen pravoga pastira jest, da je ljubak, krotak bla a 
da u plemenitosti srca svoga vazda prianja uz one koji moa 
trpe, a nikada uz one, što krivicu nanašaju; a rdjav pastir i o 
jamnik nema lijepi riječi za stado svoje, pa se samo veseli, k la 
može dati oćutjeti ostan moći svoje. cekaj 


. Braćo moja mlada! I nas svaki i pojedini ima da bude 
pastir duše i srca svoga, koje treba da bude kao oltar Božji 
na kojem valja vazda da njetimo plamen ljubavi naprama Bo & 
han svome. Od mladosti svoje budite ponosni, što ste ki. 
ani katolici, svagdje ispovijedajte oćito vjeru svoju, pasite dušu 
mm m Božanskog nauka, krijepite se tim 
ožje, a danas sutra, kada budete stiri i 
i. narodu, svaki u svom djelukrugu kršćanskim ikre: 
o ea it svojim budete uzmogli stado svoje i 
Dao ća i, Od mladosti svoje budite lavovi u obrani po- 
km ne imena svoga, jer kada to izgubiš, nemaš više ni- 
o vrijednosti, jer nemaš više što da braniš ! Istina je, slabi 
0 i nemoćni, te se poniziti moramo pred Bogom i svijetom 


pa sona raja i trepetom imamo nastojati oko spasenja 
a $ ' Z " a sami po sebi nismo ništa kadri učiniti; ali 
ak ha s? a sve možemo po Onome, koji nam daje i da 
| ad išo > i volje i snage, i da to dobro u život prove- 
a od di o naš i Spasitelj naš, vodja i pastir duša naših. 
Mama re * e taj vodja i pastir duša naših, Bog i Spasitelj 
Tla e s svome u presvetom oltars«kom sakramentu 
a oklegod bude ljudih i pravih pastira u puku našem, 
MA duše svoj privrženosti i čistoći srca svoga te sa svetim 
Md svoje približivali budu Spasitelju u oltaru Gospod- 

» dotle će i biti prave syetosti i izvrsnosti u svijetu našem, 

Ljudi puteni ne svaćaju stvari duševne. Ali tko zna, što 
je sveta moć i providnost Božja, tko zna i vjeruje, što je otajstvo 
svetoga križa i otajstvo tijela Isusova, tko zna, da bi Bog nekoč 
propalim gradovima i narodima na molbu patrijarhe Abrahama 
pripravan bio da oprosti, da je u njima i samo sedćm praved- 
nika se našlo, taj će lagano dokučiti, da su svakoj zemlji i 
svakome narodu najveća blagodat ljudi krijeposni, svjesni, izvrsni, 
koji molitvom i zaslugama svojima pred Bogom, bič srdžbe Božje 
od naroda odklanjaju, koji narod u nevolji tješe, od zla ga odvra- 
ćaju, na dobro bodre; nu to nisu najamnici ni plaćeni nadničari, 
koji kad vide vuka, sami rep podvuku, nego su to pastiri, dobri 
pastiri, kakove traži Božanski pastir u današnjem svetom Evan- 
gielju, Amen. 


Na lil. nedjelju po Uskrsu. 


Sv. Ivan XVI. 16.—22. 


BR Parnči od današnje nedjelje pa sve do prve nedjelje poslije 


Duhova sveta mati Crkva daje nam u ovima nedjeljnim 
evangjeoskim perikopama čitati ulomak iz onoga govora, što no 
ga je Božanski Spasitelj držao, kada se je na zadnjoj večeri 
opraštao sa svojim učenicima i što nam ga je zabilježio evan- 
gjelista sveti Ivan na pogl. 13, 33. pa sve do konca pogl. 17. U 
tom je govoru Isus malo časova pred svoju slavnu smrt razga- 
lio dušu i srce syoje Božansko pred jedanajstoricom, koji su mu 
ostali vjerni, koje je ljubio do kraja, kako veli sv. Ivan (13, 1.). 
U njemu je Božanski Spasitelj jasno označio odnošaj svoj prema 
Bogu Ocu i Duhu svetomu, te odnošaj duše krščanske prema 
presvetom Trojstvu, ljubav Boga prama svijetu, sreću i blaženost 
djece i sinova Božjih uza sav križ, suze i patnje na ovome 
svijetu, jer da će im se suze obratiti u radost i veselje, koje im 
nitko više oduzeti ne će. 

Napose u današnjem sv. Evangjelju govori Božanski Spasi- 
telj o tima suzama, pa ih u savez dovadja sa veseljem u taboru 
Protivnika njegova kraljevstva na ovome svijetu, i tako kano da 
Potvrdjuje time, da je zbilja say svijet podijeljen u ta dva tabora, 
kojima je na medjašu On i njegov križ, kao signum, cui contra- 
dicetur. (Luk. 2, 34. I. Petr. 2, 7.), »U istinu, u istinu velim vam, 
Vi ćete biti žalosni, ali će se vaša žalost obratiti u radost“, veli | 
Isus u današnjem evangjelju, kao da nekom logičnom nuždom 
slijedi, da kada je u jednom taboru veselje, u drugom da vlada 
žalost i obratno. Od Setovih i Enosovih još vremena dijeli se 
Svijet na djecu Božju i sinove ovoga svijeta, tu je razliku eno i 
Isus u više zgoda naglašivao (Luk. 16, 8. ; Iv. 8, 23. ; dalje se 
naglašuje ta razlika i u Dj. Ap. 2, 40.; Efez. 5, 8.; I. Sol. 5, 5.), 
gdje sveti Pavao javno tu nazivlje sljedbenike Isusove djecom 

Božjom i sinovima svjetla za razliku od djece ovoga svijeta i 
sinova tmine. 

Suze ovoga svijeta sasvim su različite od suza pravednika 
i po svome izvoru, po ozlijedjenoj oholosti, slavohlepju, lakomosti, 
nezasitnosti, srdžbi i po svojstvima, koja odaju nevjeru u pro- 
vidnost Božju, izgubljenu nadu, mržnju i okorjelost. Lije suze i 
pravednik, jer priznaje svoje ništavilo, ali s" njima uvijek kamen 
tuge sa srca odvaljuje, pa kroz suze uvijek i vedrije dane vidi. 
Plastično opisuje sv. Pismo u knjizi mudrosti 5, 8.—24. prokli- 
njanje grješnika i suze radosnice pravednika. 

Nijedna driga nije čovjeku tako vjerna kao tuga i bol. To 
je čovječja baština, to je zrak, koji udiše, to je nepremostiva 
rijeka i neprohodna gora i klisura, o koju se uvijek sreća ljud 
ska i Eudajmonija ogrebala i zube svoje skršila. Grčka filozofija 
htjela je tu klisuru ili sasvim odstraniti, ili joj otupiti oštre bridi, 
ali nije pogodila pravi način ni time, što su ju htjeli jedni svu 
utopiti u veselju i nasladi tjelesnoj kao Demokrit i Epikur, ni 
time, što su poletnije duše kao Sokrat, Plato i Aristotel prepo- 
ručivale baš nasuprot suzdržljiv život, ali jer su previše jedno- 
strano intelektualistički shvaćali mu svrhu, nije bilo izvedivo ni 
od ponajboljih, a kamo li od mase puka; a treći su ju htjeli 
odstraniti apatijom kao cinizmom i stojicizmom, ali brzo su i ti 
razbijene glave morali se povratiti, jer je takovo biće, bez želja, 
bez nade, bez veselja, bez tuge, bez osjećaja utvara, a u zbilji 
ga ni nema, 

Rimski filozofi, koji se ; liječnici zvahu a koji su filozofiju 
smatrali liječništvom, liječili su eklektičnim receptima i mješavinom 
sviju tih grčkih eliksira svoje ljude, ali im boli nijesu mogli 
izliječiti do li onom zdvojnom Senekinom devizom: ,Patet exi- 
tus; brevis ad libertatem via!“ — koja je otvorila širom vrata 
pesimizmu i samoubijstvu. 

Na taj način nije sav poganski svijet bio kadar da riješi 
problem patnje i boli. Pa ni Jakovljevim Šeolom (I. knj. Mojs. 
37, 35.), ni Jobovim proklinjanjem dana porodjenja svoga (Job. 
3, 3.) nije se riješio, nego ga je riješio Isus Krist, Božanski 
Spasitelj naš, i živom naukom svojom i smrću svojom na križu, 
kad je sve naše nemoći i boli prikazao Ocu svome nebeskome 
i do dna iskapio kalež boli, tako da ni jedna čaša muke i 
patnje nije više za kršćanina čovjeka tako gorka, otkako su je 


ki 

usne Božanskog Spasitelja iskapile i otkako su blaženima pro- 
glasile sve one, koji pate i trpe, gladuju i žedjaju i koji su pro- 
gonjeni radi istine i pravde. Od toga časa duše kršćanske sa sv. 
Pavlom eno hvalospjeve pjevaju križu, patnji i boli (Filip. 3, 10; 
Rim. 8, 17.) i zovu patnju ,slatkom boli“ (la bonne souffance), 
jer je taloži ulje duševnog mira, koji Isus svojima dalje i čiju 
snagu ništa na svijetu umanjiti ne može. 

Danas, gdje je čovječanstvo silno pokročilo u znanju i 
umjenju, bol se nije umanjila, nego samo povećala, jer je mo- 
deran čovjek puno osjetljivih živaca postao uslijed te silne buke 
i pogibelji od_ strojeva i po kopnu i po moru i po zraku pa 
razni špekulanti, izrabljujuć tu osjetljivost ljudsku, nemilosrdnom 
svojom rukom samo povećavaju bol i ranu modernog ljudstva. 
Kršćanstvo je jedino kadro i pojedincu i društvu ljudskome pru- 
žiti zdravi lijek u njihovoj boli, pa je zločin, što ga te grube 
ruke odbijaju od njih nevoljnih i zapreke stavljaju, da im po- 
moć pruži. 


Mladi moji prijatelji ! Naš narod, koji se, što no bi mogli 
reći, i zato rodio, da se napati, do sada, hvala Bogu, u svoj 
toj svojoj nevolji i patnji tražio je i nalazio je u vjeri živoj 
pravu pomoć i okrjepu. Vjera ga je održala, njojzi hvala 
možemo reći. Samo iz te patničke duše živom vjerom okrijepljene, 
mogle su niknuti one njegove poslovice: »Koga Bog miluje, 
onoga i kara“ i ,Nevolja gola najbolja škola“ i samo iz nje 
mogle su niknuti one klasične (što je vrijedno, da se u klasi 
t. hou školi poučava) pjesme, u kojima se problem patnje onako 
uzvišeno shvaća i riješava, kao u onoj: ,Bog kuša Marka“ 
(Matica Hrvatska I. br. 8.), pa u onoj: ,Djakon Stevan i dva 
angjela“ (Vukova zbirka Il, br. 3.), zatim u onoj ,Bog nikome 
dužan ne ostaje“ (Vuk. II. br. 5.). Zato bi vam ja ovom zgodom 
Ba Pročio, da uz sv. Pismo rado čitate i naše narodne pjesme. 
V, Pismo rado da čitate zato, jer je evangjeoski zakon, općenit 
zakonik (Mat. 28, 19.), vječan (ibid, 20.) i sayršen (Hebr. 7, 19.) 
Za Sve savjesti ljudske, a narodne pjesme zato, jer se u njima 


Kraljević: PROPOVIJEDI. 10 

zrcali duša naroda našega sa svima dobrima i zlima stranama 
njezinima i što će te u njima vidjeti ljepotu i bogatstvo našega 
jezika, kojim bi i angjeli na nebu Boga slaviti mogli, ali ćete 
vidjeti i to, da su baš one bolje žice njegove duše u tom opće- 
nitom, vječnom i savršenom ognju kršćanske objave prokaljene 
i očeličene. 

Od maloći naučite se pregarati i s kršćanskog gledišta 
shvaćati bol i neyolju, pa će te svakoj nepravdi i svakome zlu 
smjelo u oči znati gledati, jer će vas krijepiti onaj, koji je i 
apoštolima svojima rekao, da ih čekaju patnje, nevolje, progon- 
stva i smrt, i to ne samo od tudjina, nego _i od svojih, i to baš 
od onih, kojima na dobro radimo, ijer će vas krijepiti one riječi 
sy. Pavla : ,Si compatimur, ut et conglorificemur“ (Rim. 8, 17.), 
Amen. 


Na IV. nedjelju po Uskrsu. 
Sv. Ivan XVI. 5.—15. 


I današnje sv. Evangjelje ulomak je onoga oprosnoga govora, 

što no ga je Božanski Spasitelj držao učenicima svojima na 
zadnjoj večeri prije gorke svoje muke i smrti. Pa kada je Isus 
vidio svoje učenike žalosne i znajući njihovu slaboću i nemoć, 
obećaje im božansku pomoć i utjehu, utješitelja Duha istine u' 
njihovoj životnoj borbi i u njihovome apoštolskome radu. Taj 
Duh utješitelj i Duh istine i danas Njegovom Crkvom vlada i 
odolijeva svima burama i navalama protivnika. Što bi danas bilo 
od čovječanstva bez kršćanstva, bez crkve Isusove i bez woga 
Duha? Stari je svijet mislio, da je naobrazba samo za gornje 
slojeve (Plato: De republica V. 274.). Pa iti gornji slojevi djecu 
su davali robovima na odgoj sve do efebeške dobe i po tom 
omalovažavali i naobrazbu i učitelja samoga. Eno kako se Ari- 
stofan ruga u svojima komedijama (Oblaci) i samome Sokratu, 
najuvaženijem učitelju. Pa i danas uza svu naobrazbu i demo- 
kratskih slojeva koliko neznanje, koliko praznovjerje, kolika 
slabost volje i značaja, koliki marazam savjesti, koliko beznadje 
i zdvojnost. 

Badava ! Sav svijet, sav život, sva povijest roda ljudskoga, 
sve boli, sve patnje, sva bijeda, sva tuga, svaki i nesetni kucanj 
srca ljudskoga, sve je to samo u svjetlu vjere Isusove i pojmljivo 
i rastumačivo. Neizmjerna je tuga i bol, koja znade sapeti ljudsko 
srce, kao što su i neizmjerni valovi osjećaja toga majušnoga mora 
Srca ljudskoga ; ali i ti neizmjerni valovi tuge i boli najuspješ- 
nije se razbijaju i talože o čvrstu hrid vjere, tako, da se i opet 
doskora o bistroj i mirnoj površini toga majušnoga mora zabli- 
šti zraka nade u providnost Božju, koja čovjeku nove nade ulijeva, 
da ne klone, nego da ojačan razapne jadra veseloga i snažnoga 
Života, te s pomladjenom snagom da mirno plovi i sigurno do 
božje volje. — 

Da, braćo mlada! I mi ćemo do Božje volje na ovome 
svijetu živjeti i djelovati, ali prije ili poslije i nama je poći Ocu 
nebeskome, pa kako nije najveća nesreća trpjeti boli i umirati, 
nego ne znati zašto se radjaš, zašto trpiš, zašto umireš, što će 
biti s tobom poslije smrti, to treba da kao putnici na ovome 
svijetu što ćešće o tome razmišljamo, Ljudi ne vole na to misliti, 
a pogotovo mladi ljudi, što je i sasvim razumljivo, ali ja mislim 
da se neću ogriješiti o pedagoška načela, ako vam o tome, premda 
još vrlo mladima, što ćešće govorim, jer što se kaže nitko nas 
ne će ostati za sjeme niti itko od nas znade časa, kada će poku- 
cati na vrata našega života Božanski sudac i Otac nebeski, pa 
evo i moderni psiholozi preporučuju, da se mladi čovjek od 
maloči naući odvažno smrti u oči gledati, kano što to_n. pr. 
preporučuje Montegazza u svom djelu ,La Testa“, gdje bodri 
nećaka svoga od četrnajst godina, da što češće o tome razmi- 
šlja, da mu je umrijeti i poći Ocu nebeskome. Nije kršćaustvo, 
da se u njega rekrutiraju samo nemoćni starci i oni, koje je 
dostigla sjena križa pred večer njihova života, nego je kršćan- 
stvo kraljevstvo mišljenja, riječi i djelovanja po Božjoj volji, 
puno života, pa kada član toga kraljevstva o smrti razmišlja, 
nije to da omalovažuje život i življenje, nego da ga nasuprot 
cijeniti znade i pravu mu vrijednost u svjetlu vjere upoznati može. 

Na svoje oči gledamo, kako svaki dan smrt kosi i staro i 
mlado, pa koliko je proredila i redove vaših drugova i vršnjaka 
do danas. Stari mora, a mladi svaki čas može, da se preseli u 
vječnost. Evo baš čitam ovih dana, kako je u Parizu u pol 
bijela dana ugrizla muha u usnicu na najelegantnijoj promenadi 
u Champs-elisejima mladog poručnika, pa je za pol sata izdah- 
nuo; pa kako je ovih dana na Lidu, u toj glasovitoj morskoj 
kupelji kod Mletaka, grom udario u jednu dvoranu, gdje je 
veselo društvo plesalo i zabavljalo se, pa je baš ponajljepšu i 
ponajmladju djevojku istrgao iz naručja svoga suigrača. I tako 
nitko ne zna kad osvane, gdje će omrknuti; a sedmi, jedanajsti 
i dvanajsti članak vjere za sve je žive, da vjerujemo ida o njima 
razmišljamo, pa ta tri članka vjere ostaju u krijeposti i onda, 
ako općenito, kako to bezbožna struja hoće, uvedu spaliivanje 
mrtvaca mjesto da ga pokapaju, jer svejedno tim se vjera u 
uskrsnuće tijela, u život vječni i u pravedni sud Božji potko- 
pati ne može, 

Da se o tima posljednjima stvarima čovječjima, o smrti, 
sudu i vječnome životu više razmišlja, manje bi bilo zla na 
svijetu, a više bi se pazilo na milosrdje i pravdu. Tu ne vrijedi 
nikakav prigovor protivnika kršćanstva, počam od onih najsta- 
rijih kao što su Celzo i Lukijan Samozatenski, pa sve do naj- 
modernijih eudajmonista, kano da bi kršćanstvo odviše sumorno 
bilo i kratilo čovjeku veselje za život. Obratno je istina. Slobodno 
je kršćaninu i sticati i uživati i veseliti se; ta _ Bog ti je dao i 
oko, da se nadiviš ljepoti, i uho, da se nasladjuješ i pijevom i 
romonom i žuborom i cvrkutom, i srce, da sve rajsko veselje 
osjećaš; pa i sveto Pismo veli, da uvijek veseli budemo, ali u 
Gospodu. Ako si veseo, a ti pjevaj, ako si tužan, a ti se moli. 
Nit možeš uvijek biti veseo niti možeš uvijek biti tužan, nego 
sve u svoje vrijeme. 

Za kršćansku mladu dušu i pošteno srce, koje ljubi Boga 
nada sve, a bližnjega kano samoga sebe, ni nema smrti. Isus 
Bog, život i uskrsnuće, za uvijek je otupio ostan smrti, a nama 
putnicima na ovome svijetu dao je sigurno oružje vjere, nade i 
ljubavi, kojim možemo nakon časnoga života u ovoj zemaljskoj 
domovini, koju svim žarom srca i duše svoje ljubiti moramo, 
sigurno se domoći i vječite na drugome svijetu. Kao putnici na 
ovome svijetu imajmo uvijek pred očima cilj putovanja svoga i 
pazimo dobro, da ne sidjemo s pravoga puta, koji vodi u istinu 
i život, pa ne bojmo se onih, koji ubijaju tijelo, a duše ne mogu 
ubiti, nego se bojmo Onoga, koji može i dušui tijelo pogubiti 
u pakao (Mat. 10, 28.). 





Mlada moja kršćanska braćo! Da ova krhka kora, tijelo 
ljudsko, ne sadržaje u sebi neumrlu dušu, od slabe bi vrijednosti 
bila, rekao je jedan pametan učenjak (Laboulay). Bježite od onih, 
koji vam govore, da nema života preko groba i da je sa oyom 

smrću na zemlji svemu kraj, jer vam ti hoće da ubiju svako 
veselje i za ovaj život i življenje. Uvijek imajte na umu onu 
slovenskog pjesnika Gregorčića : ,Ne plaši se boja, ne plaši se 
znoja, saj moško delanje  krepčoje moža, nij mož dolžan, kar 
veleva mu stan, kar more, to mož storiti je dolžan“. Samo 
poštenim životom i radom stičeš na ovome svijetu vedro čelo, i 
samo time stičeš i krunu slaye nebeske na drugome svijetu, jer 
što čovjek posije, to će i žeti, kano što veli sveti Pavao, bilo 
dobro ili zlo (II. Kor. 5, 10.). Nitko za se ne živi i nitko za se 
ne umire, nego bili živi ili mrtvi, Gospodnji smo, veli sv. Pavao 
(Rim. 14, 7), pa za to tako živimo i tako umrimo, da smo 
Gospodnji i na ovome svijetu i na drugome u vječnosti, Amen. 





Na V. nedjelju po Uskrsu 
Sv. Iv. XVI. 23.—30. 


Sve nas danas nuka, da govorimo o cvijetu kršćanske duše, o 

molitvi naime, i današnje sv. Evangjelja i današnja nedjelja 
u oči molitvenih dana. U današnjem nam sv. Evangjelju Božan- 
ski Spasitelj zajamčuje, da štogod zamolimo Oca nebeskoga u 
ime Njegovo, sve će nam dati, jer vjerujemo, da je On jedino- 
rodjeni sin Njegov i Spasitelj svijeta, pa nas zato i ljubi i Nje- 
govom je milosrdju neizmjerno obilje; pa kako ćemo i mi 
prisustvovati zajedničkoj molitvi i ophodu ova tri molitvena dana, 
to ću vam govoriti i o molitvi u opće i napose o molitvi crkve 
u ova tri molitvena dana. 

Otkako se čula iz ustiju Božanskog Spasitelja ona riječ : 
»Dodjite_k meni svi vi, koji ste trudni i umorni, i ja ću vas 
okrijepiti. Uzmite jaram moj na se i naučite se od mene, koji 
sam krotka i ponizna srca i vi ćete naći mira dušama vašima, 
jer je jaram moj lagan i breme moje nije teško“ (Mat. 11, 
11, 29.) i ona: ,Hvala ti Oče, Gospodaru neba i zemlje što si 
te stvari (o kraljevstvu nebeskome) sakrio mudrima i pametnima, 
a otkrio malenima“ (Mat. 11, 25.), odonda se u svakoj duši, do 
koje su doprle te riječi, i u savjesti svakoj, u koju su prodrle 
zrake vječne svjetlosti iz te svjetlosti rodio duh ljubavi, koji 
je prekrilio sve te savjesti tako, da su te duše i savjesti, do 
onda prazne i iscrpljene, osjetile takovu snagu umilnu i jaku, da 
nisu više osjećale nikakove klonulosti, nikakova tereta. Sve su 
im žrtve izgledale moguće, pa i za najveća junaštva, što ih Bog 
od svojih ponajmilijih traži, zatekla su ih spremnima da podju 
napred, a da se ni jedan put ne obazru natrag. 

Takove duše i savjesti, prosvjetljene i duhom ljubavi Božan- 
ske napuujene, same od sebe odišu miomirisnim cvijetom molitve 
i poklonstvene i zahvalne i prosbene i pomirne, na usne njihove 
sama ta molitva navire iruke se njihove same na molitvu sklapaju. 

Molitvu zovu razgovor duše s Bogom ; ali taj razgovor duše 

kršćanske t. j. duše, koja je po svetom krstu i po milosti Božjoj 
postala članom kraljevstva nebeskoga, na ovome svijetu, mora 
biti ponizan t. j. temeljiti se na potpunom priznanju svoje ništa- 
vosti i u mjeri, u kojoj se duša kršćanska poništuje i žrtvuje, u 
toj mjeri je svjetlo Božje sve više prosvjetljuje. Toga svjetla bila 
je onako puna duša onoga prezrenoga carinara, kada se zajedno 
u hramu molio s onim oholim Farizejem, pa zato je i bila Bogu 
tako mila. (Luk. 18, 9—14.). Taj razgovor duše s Bogom mora 
biti pun pouzdanja tako, da će Bog uslišati sigurno svoje, koji 
ga mole dan i noć, onako kako je to pokazao Božanski Spasi- 
telj u paraboli o nepravednom sucu (Luk. 18, 1.—-8.) i u para- 
boli o prijatelju, koji je o polnoći došao moliti. susjeda, da mu 
uzajmi tri hljeba (Luk. 11, 5.—13.). I čim se duša kršćanska više 
uznese, ponizi i zbaci sa sebe teret grijeha i strasti na zlo sklone 
naravi ljudske, tim joj je i razgovor s Bogom umilniji, pouzdaniji 
i sigurnija je, da joj se ne će Bog oglušiti, i jer je ne može 
stići onaj prikor, da Boga samo ustima slavi, a srce njezino da 
je daleko od Njega. 

Ali kako duša kršćanska ne živi za se i kako smo svi 
članovi jednoga te istoga kraljevstva nebeskoga na zemlji i kako 
smo svi djeca jednoga nebeskoga Oca i kako dakle svi za 
jednoga, a jedan za sve treba da se molimo, kao što je to 
Božanski Spasitelj i pokazao naučivši učenike svoje onu divnu 
molitvu Gospodnju, to je osobito Bogu mila, a narodu i čovje- 
čanstvu korisna ona zajednička molitva, kad se više duša i 
srdaca u jednoj misli slože, pa u ime Isusovo zaišću od Oca 
nebeskoga. Takova je molitva, po jamstvu Božanskog Spasitelja, 
neodoljiva (Mark. 11, 24.; Mat. 18, 19.). : 

Kad je ono Božanski Spasitelj učio svoje učenike onu 
divnu molitvu: ,Oče naš“ i pokazao im tako onaj umilni od- 
nošaj izmedju kršćanina čovjeka i Boga dragoga kao izmedju 
djece i Oca nebeskoga, naglasio je time ujedno ne samo zajed- 
nicu našu, nego i potrebu zajedničke molitve. Nisu svi ljudi. 
jednako sretni, da mogu i da znadu jednako i moliti. Onom, što 
se često čuje u narodu: ,Nije mi ni duša na pameti“, odaje se 
teška briga i borba u životu, pa kako te duše nisu ni pred 
Bogom niti pred ljudima gorje od drugih, zar da nije dužnost 
onih, koji znadu i mogu, da se i za njih pomole Bogu ? Pa 
kako ni jedan uzdah, što se vine nebu pred prijestolje Božje iz 

poštene duše i pokajničkog srca, ne izgubi se u svemiru, a 
kamo li ne će više biti ugodna molitva Bogu i vapaj srca, koje 
bije i za drugoga i iz koga se zalijeće vruća molitva pred 
prijestolje Oca nebeskoga, bratu na korist namijenjena ? 

Sveta mati Crkva, kao majka sve djece svoje kršćanske, 
slijedeći nagon srca svoga i uvela je od vremena do yremena 
takove zajedničke molitve i pobožnosti i zajedničke ophode, da 
njima javno ispovijeda svoju vjeru, da njima javno slavi Božan- 
skoga vodju i Njegovu zastavu križa i njima izmoli obilje bla- 
goslova za sve i za pojedine. 

Takovi ophodi su i ova tri molitvena dana, koje crkva već 
stoljeća i stoljeća u oči Spasova obdržava, koje je uveo najprije 
u Franceskoj biskup Mamerto u Vienni u petome stoljeću, au 
njeg se ugledali i drugi francuski biskupi, dok nije sveti Otac 
papa Lav III. u devetom stoljeću propisao za čitavu crkvu. Sama 
ta okolnost, što kao sinovi sv. matere Crkve imamo stoljetnih 
tako živih tradicija i običaja, mora da nas svakoga napuni nekim 
svetim ponosom, pa da tim svetim osjećajem i prisustvujemo 
tima svečanima ophodima i zajedničkoj molitvi, jer ako je onda 
bilo zla i nevolje, ima je i danas u svijetu možda još više, pa 
nam se je vruće moliti, da, kako crkva u svojoj molitvi kaže, 
odvrati milostivi Bog bič pravedne srdžbe svoje od puka svoga, 
koji smo zbog naših grijeha i opačina zaslužili. 


Mlada braćo kršćanska! Na svoje oči vidite i sami, kako 
svakim danom sve više jenjava u svima slojevima pučanstva i 
naroda našega ona živa vjera i sveto oduševljenje za slavu 
Božju i zajednički pošteni rad, kako je neka sumornost i nedaća 
zaokupila sve duhove i sapinje nam svaki korak naš, jer nema 

Božjeg blagoslova, pa zato neka vaše duše i poletna srca, koja 
još nisu zagrezla u zlo i opačinu, usrdno se Bogu mole, da ih 
Bog melemom svoje svete milosti i blagoslova okrijepi, očeliči i 
posveti, pa da za volju vaših pravedničkih molitava sunce Božje 
milosti i blagoslova ogrije i zamrzla srca i okorjele duše u 
narodu, da u svjetlu žive vjere i poštena rada yide i spas svoj 
i sreću svoju i snagu, koja svako breme olakšava i nadom u 
bolju budućnost ispunjava. S tom namjerom prisustvujte opho- 
dima ova tri molitvena dana. Možda će na vaša ramena pasti 
sav teret, možda će ona morati podržati krov, koji se već do- 
brano nagnuo. Molite Boga, da vam budu jaka i da ne klonu, 
Amen. 


GD) 





Na VI. nedjelju po Uskrsu. 
Sv. Ivan XV. 26 i 27.; XVI. 1.—4. 


Pjanašnja nedjelja jest nedjelja u osmini svetkovine, na koju 
sveta mati Crkva slavi uspomenu uzašašća Gospodnjega, 
a koju naš narod sasvim zgodno nazivlje Spasovom, jer je tim, 
kad je Božanski Spasitelj uzašao na nebo i dovršeno djelo spa- 
senja našega, tako da, što no rekao sv. Petar (Dj. Ap. 4, 12.) 
ne ima pod nebom drugoga imena, u kojem bi se mogli spasiti, 
On je spasio i čovječanstvo i istinu i krijepost i pravdu i 


dostojanstvo i nadu i slobodu, jer sve je to bilo propalo. 


Sveto evangjelje današnje i opet je ulomak onoga opros- 
noga govora Isusova, iz kojega saznajemo sve, što čovjek 
može na ovome svijetu, (gdje, što no rekao sv. Pavao, samo 
kao kroz ogledalo vidjeti možemo kao u kakovoj zagoneci, a 
na drugom svijetu istom u blaženom gledanju bit će nam sve 
jasno) (I. Kor, 13. 12.) znati o Bogu, o Njegovom životu, o biću, 
o Njegovoj volji i odluci, o Onome, koga nazivlje Ocem svojim; 
sve što možemo znati o naravi Sina Božjega i o njegovom 
odnošaju prema Bogu Ocu i sve što možemo saznati o Duhu 
svetome, toj ljubavnoj vezi izmedju Boga Oca i Sina i sve što 
možemo saznati o djelu Božanskog Spasitelja, o kraljevstvu 
nebeskome naime, kao o zajednici izabranih Njegovih s Bogom 
Ocem i Sinom po Duhu istine i ljubavi. Sva kršćanska bogo- 
slovija se u tom govoru sastoji. Tu nauku svoju ne dokazuje 
Božanski Spasitelj dokazima, definicijom, apstrakcijom, nego 
samo jednostavnom živom riječju izričući sve ono, što je osjećao, 
gledao, čuo i ljubio, tako da svako srce lako tu nauku primiti 
može, ako samo hoće da prisluškuje i čuje. Ona zaslijepljuje 
um oholice, a opčarava vrhunaravskim sjajem priprostu dušu, 
koja osjeća istinu i kuša slast njezinu na sebi samome, što no 
fekao Božanski Spasitelj (Iv. 7, 16.). Tu nauku da šire, povjereno - 

je bilo ljudima, čija se sva ženijalnost sastojala u tome, da vje- 
ruju i da ljube! Njihovo neznanje što no bi rekli, baš i zajamčuje 
autenciju tega nauka evangjeoskoga, radi kojega su bili, kano 
što im je bio Isus rekao u današnjem sv. Evangjelju i gonjeni 
iz zbornica i ubijani, 

Mnogo ima učitelja, mnogo ima otaca i mnogo ima izba- 
vitelja na svijetu, ali kao što se Isus sam učiteljem per 
excellentiam, a Oca svoga nebeskoga Ocem nazivlje, tako isto u 
tom smislu i jedinim se Spasiteljem nazvati može. Pa taj Spasi- 
telj naš živi, kraljuje i vlada i ostaje s nama sve do konca 
svijeta, po vlastitoj izjavi svojoj (Mat. 28, 20.), u crkvi svojoj, 
u kojoj se i ponavlja i nastavlja djelo spasenja našega. Ponavlja 
se u toliko, u koliko se u nedjeljnim evangjeoskim perikopama 
i svetkovinama u crkvenoj godini malo po malo u pamet doziv- 
lje sve, što je Isus za nas djelovao, a nastavlja se u toliko. u 
koliko svaki i pojedini član crkve može dionikom postati te 
milosti djela spasenja našega po Božanskom Spasitelju. 

Spasiti reći će izbaviti koga iz ropskoga stanja, u koje je 
nemilice zapao, postaviti ga u prvotnu slobodu i platiti pri tom 
otkupninu ili žrtvovati se sam za njega. Sa svojom čašću vrhov- 
nog svećenika našega (Hebr. 9, 12.) žrtvovao se na križu, otku- 
pio nas je od ropstva djavolskoga, povratio nam je slobodu 
sinova Božjih; sa svojom čašću vrhovnog Učitelja našega 
svjetlom svoga Božanskoga nauka prosvijetlio nam je tako um, 
ogrijao srce i očeličio volju, da i PO priznanju protivnika 
kršćanstva savršenijeg nauka ne može si ni zamisliti um ljudski, 

asa čašću vrhovnog kralja i pastira duša naših utemeljio je 
kraljevstvo nebesko na Svijetu, kojemu je On nevidljiva glava, a 
koje je po svome vidljivom glavaru tako čvrsto i neoborivo, kao 
što je čvrsto i neoborivo prijestolje Božje.  Podanici toga kra- 
ljevstva jesu duše kršćanske, a zemljište mu je sva zemlja, sav 
svemir i sve nebo. Pa ako i je naša planeta majušna naprama 
drugima u svemiru, ali je i najslavnija po tome, što je jedino 
rodjeni sin Božji na njoj baš okupio nebrojene legije izabranika 
toga kraljevstva nebeskoga. Njegova trnova kruna, njegov kra- 
ljevski plašt, vlastitom krvlju ožaren i ono njegovo žezlo u ruci 
sjajniji su emblemi njegova kraljevstva, nego li sve zlatne krune 
i žezla i grimizni plaštovi. Pogledajte malo otvorenim očima u 
svijet. O kojem se kraljevstvu više govori i kojeg je kralja ime 

Š ima sviju ljudi, bili prijatelji ili neprijatelji toga kra- 
bok rak oke kralja ? Kršćanskoj duši uvijek je joda 
ime to na pameti, u njemu i po njemu živi, za naka 
njemu poslije groba teži, a protivniku toga svetog imena to sve S 
ime ne da ni na čas da pasi “ i na samrti ga još spominje, 

i bij ijana odmetnika, 

“&“ agi a i kako je to kraljevstvo utemeljeno, ne 
može se nazvati sretnim, tko nije član njegov i to, što no : 
rekli, najlojalnije odan mu bio. Sve je pusto i jalovo, i mai 
slava i prosvjeta, bez vječnoga savršenoga i općenitoga ev 
gjeoskoga zakonika toga kraljevstva nebeskoga. Znanost je zem- 
lju prorovala i u utrobu joj zavirila, u njezinim joj nas “oo 
povijest joj čitala. Ona je vidljive predmete u počela . ov 
rastavila. Na nebu je protražila novih svijetova, izračunala na 
minutu zvijezdama put, izmjerila je dubinu mora i visinu gora, 
iz grobova je na Život probudila čitava pokoljenja, iz saka 
je pepela razabrala i život im i rad, njihove misli, osjećaje i 
težnje. Ona je suzila granice prostora i vremena, seoske mu- 
njinom spojila ih. Pa ipak, makar kolika i kakova iznaša a na 
polju znanosti bila, ma koliki napredak sadašnji i bio, bez vjere 
čovječanstvo niti je bilo niti može da bude, jer se ta praznina 
ničim nadomjestiti ni ispuniti ne dade. Velika je penajk 
upoznati Božanskog Spasitelja našega i njegov sveti ie : 
se nepogrješivo čuva u njegovoj svetoj crkvi, a koji pasa 
bezvjerstvo još nigdje nije podrovati moglo ; ali koli je is om 
neoprostivo i rekao bi neshvatljivo upoznati Ga, pa Ga ne pri- 
miti i odnemariti, Njega, koji je put, istina uskrsnuće i život! — 

Molimo se Bogu, da se i tima nesretnima i tima površnima 

dušama i savjestima smiluje, a mi znamo, što je nama Ata: 

čanstvu Bog i Spasitelj naš, znamo, kome vjerujemo i ojim 
nam je putem do istine, preporoda i života doći. 


* * 
šk 


Mlada moja braćo kršćanska! U svoj poniznosti srca i duše 
kršćanske zahvalimo Bogu i Spasitelju našemu, što nam je dao 
tu milost, te smo se rodili u krilu prave i svete Njegove crkve, 
u kojoj je istina i spas i po kojoj smo pozvani u slobodu si- 
nova Božjih i postali baštinici života vječnoga. Budimo skroz 

prožeti svjetlom i istinama nauke Božansko 
pa ćemo se kroz život veselo laćati posl 


samo prirodan, nego upravo 
dužnosti pravoga bratimstva 
stvo ukrjepljuje Božanski Spa 
a taj je, što smo svi djeca | 
na isti cilj i život pozvani i što ij 
h tp Smo svi jednakom cije 
e gren nja otkupljeni i spaseni, Jedan te ik dida. 
X an te isti cilj, jedan te isti Spasitelj, to je š jedinjuje 
i bogataša i ubogoga, to ti je š ije aka. Gino 
ate ; f 1 je što osudjuje svaku sebič 
učvršćuje pravicu, daje krila poletu i ljubavi, obuzdava ", 


podržaje krjepost, sokoli srca kl 1% fi 
požrtvovnost i hinaštog. ,» klonule diže, a hrabri jake na 


Ne zaboravite, 
svjetlom gorjeti mora 
dućnost, Amen. 


da kao budući vodje naroda našega tim 
te, budete li ga htjeli voditi u bolju bu- 


Na Duhove. 
Sv. Ivan XVI. 23.—31. 


M janašnja svetkovina jest jedna od onih triju svetkovina sto- 

žernih u crkvenoj godini, koje točno odgovaraju trostrukoj 
časti Božanskoga Spasitelja u djelu spasenja našega, časti 
vrhovnog učitelja, svećenika i kralja našega. Duhovi odgovaraju 
kraljevskoj njegovoj časti, jer je zapravo na dan Duhova kra- 
ljevstvo nebesko na zemlji, crkva Isusova u život stupila s onim 
prosvjetljenjem i snagom Duha svetoga, koju je Božanski Spasi- 
telj apoštolima bio obećao i podijelio i bez kojeg prosvjetljenja 
i snage niti su apoštoli razumjeli duh i bivstvo toga kraljevstva, 
niti bi mu mogli proširiti medje do kraja svijeta. 

Današnja poslanica (iz Djela Ap. pogl. 2.) opisuje nam 
samu činjenicu, kako su apoštoli primili Duha svetoga i kakovom 
su svetom vatrom i snagom gorili, kad su odbacili sa sebe 
okove straha i otvoreno počeli propovijedati, da je Onaj, koga 
su Judeji bili propeli i koga je Bog Otac uskrisio od mrtvih, 
bio pravi Bogom obećani Spasitelj svijeta. Što je iz njih Duh 
sveti učinio, vidi se najbolje otale, ako ih uočimo, kakovi su 
prije bili, a kakovi sv sada. Prije eno, kadgod bi im Božanski 
Spasitelj govorio o muci svojoj i smrti, ništa od toga nijesu ni 
razumjeti mogli (Mat. 16, 22.; ibid. 17, 22,). Prije su eno o 
kraljevstvu njegovom sasvim karnalno svaćali i o prvenstvu se 
u njemu otimali (Mat. 20, 21.). Prije su htjeli, da Bog sve pro- 
tivnike njihove ognjem popali (Luka 9, 51.—56.). Prije su ga 
eno svi sramotni odbjegli, jedan ga izdao, drugi ga zatajio. U 


samo njegovo uskrsnuće teško vjeruju tako, da ih je Božanski 


Spasitelj morao i ukoriti (Mark. 16, 14.), a jednome od njih i 
sam se opipati dati i uvjeriti ga (Iv. 20. 24.—29.). A gle sada! 
Kako odvažno govori sv. Petar i puku i poglavicama (Dj. Ap. 
2, 14. i s; ibid. 3, 12.; 4, 19, 31.). Kako su veselo i tamnice i 


160 


šibe podnijeli za svoje sveto uvjerenje (Dj. Ap. 5, 18. 41.), pa 
napokon i samu smrt smatrali samo najvećom blagodati i dobiti, 
kano što veli sv. Pavao (Filip. 1, 21.) Današnje sv. Evangjelje 
otkriva nam svu tu snagu Duha istine i utješitelja, kojega im 
Isus obećaje i koji nitko drugi nije, nego treća Božanska osoba, 
ona nevidljiva spona i sveta veza izmedju Sina Božjega i Oca 
nebeskoga, onaj nevidljivi sudionik u djelu našega spasenja. On 
će podržavati, krijepiti, tješiti i prosvjetljivati apoštole i njihove 
nasljednike i njegove učenike sve do konca svijeta. Svijet ga ne 
može primiti, jer ga ne_zna ni ne vidi, ali njegovi ne samo da 
će ga upoznati, nego će i biti s njima, on će iz njih i govoriti i 
dapače će se u njima nastaniti (Iv. 14, 17.; Mat. 10, 20.). 

Tko nije iskusio sam u svojoj savjesti te riječi života, taj 
ne će ni pojmiti ih, on je previše uz ovu koru zemaljsku prili- 
jepljen, Duh mu je Isusov tudj, pa ga odbija od sebe; ali oni, 
koji žive od njegovih neizrecivih uzdisaja, što no veli sv. Pavao 
(Rim. 8, 26.), oni, koji žive u tom svjetlu njegovome i čije je 
srce spremno na svaki njegov poticaj, čuju ga i klanjaju mu se. 
Tima Isus govori kao onoj jedanajstorici u svoj intimnosti, iza 
kako ih je ostavio Juda izdajnik, ti razumiju ono, što veli sveti 
Pavao, da se kraljevstvo nebesko sastoji ,u pravednosti, u miru 
i u veselju u Duhu svetome“. To je taj mir, za koji veli Božan- 
ski Spasitelj u današnjem svetom Evangjelju, da ga svijet ne 
može dati, i to je to veselje, koje može osjetiti samo kršćanska 
duša puna Duha utješitelja i Duha istine, koga Bog svojima daje. 
I što se više toj duši kršćanskoj taj Duh Božji povjerava i os- 
yaja ju, sve je i sam u njoj plodniji i svakoj joj želji udovoljava, 
zanaša je i preobrazuje jer osjeća, da, što vrijedi, samo po njemu 
vrijedi. Kano što je Stvoritelj metnuo klicu životnu u tvar neži- 
viču i po toj je klici tvar živjeti počela i osjećati, i kano što je 
svjetlo razuma metnuo u biće, koje osjeća i živi i kano što se 
Riječ Božja sjedinila u Isusu Kristu s naravi ljudskom, tako 
i duh Božji, jednak Riječi Božjoj, napunjuje srca i duše izabra- 
nika Božjih kano što je ono napunio srca i duše apoštola Isusovih. 

Svi oni znaci i pojave, koji su popratili dolazak Duha 
svetoga u srca i duše apoštola, živi su simboli, koje čovjek 
vjernik treba da s otvorenima očima otkrije i pronadje. Onaj 
silni šum i snaga, koja je podrmala kućom, u kojoj su se sakrili 
bili od straha pred Judejima, to kao da je simbol veličine i 

snage djela toga nebeskoga poslanika, koji je sišao na zemlju. 
Jezici, koji izgledaju kano da gore, to ti je simbol jasnoće, vatre 
riječi, što je On užiže; a dar, da su apoštoli mogli govoriti 
svima, da ih svi oni razumiju, kao da je očiti znak, da taj jezik 
Duha Božjega sve one duše kršćanske jednako razumjeti mogu, 
bile one male ili velike, bogataša ili siromaha, naobraženih ili 
neukih i u svima narodima bez ikakve iznimke (Djela Apoštol. 


10, 35, 47.). 
Oni, koje vodi i napunjuje Duh sveti, to su sinovi Božji, 
veli sv. Pavao — qui Spiritu Dei aguntur, hi filii Dei sunt. — 


To vrijedi još i danas i vrijedit će uvijek, upravo kao što je 
bilo i s apoštolima, kada su primili snagu obećanog Duha 
svetoga. Ništa im više odolijeti nije moglo kao sinovima Bož- 
jima. Nijedna ljudska mudrost, nijedna ljudska sila. A sveti 
Ivan Evangjelista odmah na početku svoga evangjelja veli, da 
je Isus dao svima onima, koji u njega vjeruju vlast nazvati se 
sinovima Božjima, pa kad je duša puna Duha svetoga i puna 
vjere u Božanskog Spasitelja, gdje je ta sila na svijetu, koja bi 
zaustaviti mogla pobjedu iz tolike moći i snage ? Ljude ko ljude 
mogu ljudi savladati, ali ako je Bog s nama kao s djecom svo- 
jom, tko će proti nama ?! 


* * 
* 


Mlada moja braćo kršćanska! Rekao je jedan od glasovitih 
pisaca: ,Nema više vatre u očima današnjega naraštaja“. Ako 
nema više vatre, to bi značilo, da ne uočuju više idejal, koji bi 
im grudi širio, svjetlio, njih preobrazio. Bez toga svjetla i vatre, 
kojom Duh Božji prosvjetljuje i grije srce i dušu mlada kršćan- 
nina čovjeka, svako drugo svjetlo samo ga zablištuje, i svaka 
druga vatra samo ga izgara; dočim svjetio Duha Božjega i oganj 
njegov potiče na rad, na djelatnost, ne pušta da mu život bude 
jalov ni jednostran. Ono, što drži svijet, i neda da od naraštaja 
do naraštaja opet zapadne u barbarstvo, nije napredak u mate- 
matičkoj ili kemičkoj znanosti, ni u poznavanju povijesti čovje- 
čanstva, nego su to djelatne krjeposti, požrtvovnost čestitih ljudi, 
samozataja i pregor, što kršćanstvo kao zakon i pravilo nalaže. 
To svjetlo vjere i Duha svetoga prosvjetljuje mu ne samo um, 
nego mu i čeliči volju i srce grije i tako ga čini potpunim 

čovjekom, jer da čovjek u potpunom smislu bude dobar i jak, 
treba da jasno vidi malo s višega obzorja, a ne samo u okviru 
svoje vlastite koristi i da vidi malo dalje od svoje vlastite se- 
bičnosti. Od te dobrote njegove širit će mu se i vlastiti duh i 
oplemenjivat će mu se srce, a iz takova srca i niknu velike 
misli. Ladno svjetlo i zimsko sunce nikada ne će oploditi ništa, 
a zlatni plodovi ne sazrijevaju potpuno do li samo u toploj duši 
i u srcu. I samo takova topla duša i takovo toplo srce posje- 
duje od Boga dar, da i druge duše i druga srca razumije, samo 
ono posjeduje tajnu moć, da nadje riječi, koje elektriziraju druge 
duše i podržavaju svetu vatru u njima! 

Mlada moja braćo! Kako je svijet nesretan, čiji naraštaj 
jedan za drugim izumire, a da nije ni došao ni pred konac svoga 
života do svijesti, koli je božanski sve ono, što je Isus nauča- 
vao i djelovao, kad mi svi još od toga evo živimo i bez toga 
ne bi ni nas bilo. Ono, što su priprosti apoštoli na svoje oči 
vidjeli i na svoje uši čuli, pa samo kao sjenku od toga zabilje- 
žili i nama namrijeli, dovoljno bi bilo, da čitav svijet preobrazi 
i zavlada njime evo već skoro dvadeset vjekova, a od onda do 
danas nije nitko ni iz daleka samo slično što učio i čovječanstvu 
za uzor podao! Kada ni danas još ljudi ne će i ne mogu da 
to uvide, onda je zaista slaba svjedodžba za kritičnost našega 
doba, a opravdana za površnost njegovu. Otvorenima ačima 
gledajte u taj svijet i ne povedite se za naraštajem, koji i u grob 
ide, a da nije ni okusio slasti rajske, koje Duh sveti sinovima 
Božjima znade davati, Amen. 


= 








Na nedjelju Presv. Trojstva. 
Sv. Mat. XXVIII. 18.—20. 


ojanašnje nedjelja posvećena je presv. Trojstvu. Syi su dani 

srebrom okovani, a nedjelja i srebrom i zlatom, veli naša 
narodna, pa i mi možemo reći, sve su nedjelje dani Gospodnji 
i posvećene Bogu Trojedinome, ali sv. mati Crkva je htjela, da 
bude ova nedjelja iza Duhova posebnim načinom posvećena 
presv. Trojstvu. 

Otajstvo presv. Trojstva čisto je kršćansko, novozavjetno 
otajstvo vjere. U starom zavjetu bilo je to otajstvo samo natuk- 
nuto, a u novom zavjetu objavljeno nam je jasno i prigodom 
kršćenja Isusova u Jordanu i izričitim govorima Isusovima, gdje 
nam objavljuje svoj odnošaj prama nebeskome Ocu i Duhu 
svetome i u današnjem sv. Evangjelju. 

Nikakovo čudo, da u vjeri objavljenoj nalazimo i otajstva 
vjerskih t. j. istina umu našemu nedokučivih, uza sve to, što 
nam je samo otajstvo objavljeno. Ta na svakome koraku i u 
naravi nailaziš na tolike tajne i otajstva u prirodi, da ti nikad 
ne će poći za rukom, da prodreš u njihovu bitnost. Vidiš samo 
gotovu stvar i činjenice, a ni iz daleka ne znaš ni zašto ni kako. 
Vid ljudski, sluh, govor, da se jedno muško a drugo žensko 
radja, sve su to naravna otajstva; a u vjeri objavljenoj htjeti 
sve svojim ograničenim umom upoznati o Bogu nedokučivom i 
neizrecivom još je manje moguće. Hvala Bogu, pa su nam sva 
najveća otajstva vjere,a to je presv. Trojstvo, utjelovljenje druge 
Božanske osobe, presv. Oltarsko otajstvo i najviše zajamčena u 
izvorima objave Božje. 

i U otajstvu presv. Trojstva dvije su stožerne istine, prvo 
da je samo jedan Bog, jedno biće Božansko, jedna narav Bo- 
žanska, ali da su tri osobe, koje imaju tu jednu te istu narav 
Božansku zajedničku i po vrsti i po broju. Da su tri Božanske 

osobe, to nam je jasno objavljeno, a otajstvo leži upravo u tome, 
što ne možemo dokučiti, kako tri osobe imaju jednu te istu 
narav i po vrsti (božanstvu) i po broju. 

O tima trima Božanskim osobama oyo imamo da vjerujemo, 
da je svaka od tih osoba prava osoba t. j. princip, koji djeluje, 
drugo, da je pravi Bog, a treće, da se medjusobno razlikuju, Pita 
se dakle, po čemu se razlikuju te tri Božanske osobe, kad nije 
nijedna od njih ni vječitija ni svemogućnija? Bogoslovi odgova- 
raju, da se razlikuju jedino osobnima svojstvima. Prvoj osobi, 
koja ne proizlazi od nijedne druge osobe, pripada svojstvo oče- 
vanja i za to se i zove Otac; drugoj osobi, koja proizlazi od 
prve osobe vječitim duhovnim rodjenjem (Hebr. 1, 5.) pripada 
svojstvo sinovanja, za to se i zove Sin, a trećoj osobi, koja 
proizlazi od prve i druge osobe duhovno, a sam način proizla- 
ženja nije nam napose objavljen, kao za drugu osobu, to pošto 
je Bog duhovno biće pripada trećoj osobi duhovanje kao posebno 
svojstvo, za to se i zove Duh. 


Evo kako si bogoslovi predstavljaju taj odnošaj triju Bo- 


žanskih osoba naprama samome Božanskome biću. Bog je duh, 
a djelovanje duha je spoznaja i htijenje ; to dakle Bog sebe od 
vijeka spoznaje, a ta spoznaja vječita samoga sebe kod Boga, 
pošto se ne razlikuje od njega samoga jest osobni Bog, i to je 
druga Božanska osoba. Pa pošto je princip proizlaženja za drugu 
Božansku osobu um Božji, za to se i zove u sv. Pismu druga 
Božanska osoba Božanska Riječ Božja, Isus Mudrost Očeva, 
Istina Božanska (Iv. 1, 1.). Kao što Bog sebe od vijeka spoznaje 
i ta spoznaja je pravi osobni Bog, tako isto Bog sebe od vijeka 
i ljubi, a ta ljubav samoga sebe od vijeka kod Boga, pošto se 
ne razlikuje od bića njegova, jest opet osobni Bog, a to je treća 
Božanska osoba, Duh sveti, ljubavna veza izmedju Oca i Sina. 

Toliko o samom otajstvu presv. Trojstva, u koje ni jedan 
duh ljudski nije mogao dublje zaroniti, nego što li je zaronio 
duh sv. Pavla, pa onako ushićen ipak priznati morao, kako su 
u tom neiscrpivom moru bića Božjega nedokučivi putevi Njegovi 
(Rimlj. 11. 33.) 

Samo sv. Evangjelje današnje ono je kao zaključne riječi 
testamenta Božanskog Spasitelja prije, nego što će uzići na nebo 
Ocu nebeskome: ,Dana mi je sva vlast na nebu i na zemlji. 
Idite naučavajte svijet krsteći ga u ime Oca i Sina i Duha 

svetoga. Učite ga obdržavati sve, što sam vam zapovijedio ; i 
evo ja sam s vama sve do konca svijeta“. 

Kada je Božanski Spasitelj izrekao te riječi svoga testa- 
menta, znak je, da je dovršeno njegovo djelo. Utemeljio je 
kraljevstvo nebesko, crkvu svoju; poput zrna gorušičnog ima 
sve uvjete, da se brzo proširi. Ona ima u Njemu svoga nevid- 
ljivog poglavara, a u sv. Petru i apoštolima vidljivu svoju glavu 
i hijerarhiju. Ona ima svoju nauku i svoj zakon evangjeoski. 
Ona ima svoje bogoslužje i svoje svete sakramente. Pa kad 
čovjek pogleda sa ljudskoga gledišta tu dvanajstoru  priprostih 
apoštola, tu nauku, umu ljudskom često i nedokučivu, taj zakon 
i zapovijedi, kojima se opire pokvarena narav ljudska i slaboća 
čovječja, onda bi mislio, da je to sve djelo u svijetu, gdje sve 
zub vremena izjeda, gdje narodi izumiru kao pojedinci, gdje 
strasti ljudske svakoj krijeposti i zanosu klipove pod noge bacaju, 
gdje bogoštovlje praznovjerje lako zamjenjuje, od kratkoga vijeka 
i da je unaprijed propast mu sigurna. Križ Njegov i Uskrsnuće, 
ta dva kamena smutnje, izgledju, da još povećavaju tu sigurnost, 
jer to je ono, što sv. Pavao kaže: Judaeis scandalum, gentibus 
autem stultitia — Žudijama sablazan, a poganima ludost (1. Kor. 
1, 24.). Pa ipak gle čuda! Svidjelo se Bogu i Spasitelju, da 
ono, što je u očima svijeta ludo, izabere, da posrami premudre, 
i što je u očima svijeta slabo, nadvlada ono, što se vidi jako ; 
i ono, što je neplemenito u očima svijeta i prezirno i ono, što 
se vidi da nije ništa, izabra Bog, da uništi ono, što se vidi, da 
jest nešto (ibid. 1, 27.). i 

Zametak i uspjeh takova djela najveće je pažnje vrijedna 
pojava u povijesti čovječanstva. Nevjernici su se izgubili u mašta- 
nju raznih hipoteza krhkih i teorija sagradjenih na predrasudama 
svijeta, pa jednostavno hoće da zanijekaju i čudesa i proroštva 
i otajstva i Boga, ali historijsku pojavu Isusevu ne mogu ; a 
ipak gle, on je i čudesa tvorio i proricao i sav Njegov život 
potvrdjuje osobu Božansku, a sve Njegovo djelo iste znakove 
pokazuje. Pametan čovjek i vjernik vjeruje u Njega i Njegovo 
djelo, jer vidi, da taj utemeljitelj takova djela, koje veličinom 
svojom, krjepošću, snagom, ljepotom nadilazi sva ljudska djela, 
mora biti Bog sam, vidi i zna, da ta dvanajstorica priprostih 
ljudi nisu mogla sama od sebe izmisliti takav nauk, takav zakon, 
takoya otajstva i takvo bogoslužje. Čovjek vjernik vidi i uvidja, 

da kao što u Isusu, sinu čovječanskome, u svem Njegovom 
životu i djelovanju, u križu i uskrsnuću samo Sina Božjega u 
Njemu nazirati može, tako i to u tom Isusovom vidljivome, u 
Njegovoj crkvi, hijerarhiji, nauci, zakonu, širenju, samo djelo 
nevidljivoga Duha Božjega, nazirati smiju. On je onaj, koji je 
omogućio poleg obećanja Isusovog, da su se riječi Isusovog 
testamenta ispunile i izvršile (Mat. 19, 20.; Iv. 14, 16. 26.; Luk. 
24, 49.) uza sav duh svijeta i vijeka, protivan Duhu Kristovome. 
Hramovi idola, prijestolja srušila se i pod ruševinama svojima 
pokopala za uvijek progonitelje, koji su se vidjeli na oko kao 
da su pobjeditelji, a ovamo unaprijed su bili pobijedjeni riječima 
toga testamenta Božanskog nam Spasitelja. 


* “ X 

Mladi moji prijatelji! Znajte i vjerujte, da životom i djelom 
čovječanstva na ovome svijetu ne pokreće samo volja i snaga 
čovječanstva, nego da je tu i druga sila, malo jača od čovječje, 
a io je Božja. S tom voljom i snagom treba da računate svagda. 
U svakom narodu i u svako vrijeme treba to češće da se u 
pamet dozove. Pobjeda je uvijek na strani istine, pravde i kri- 
jeposti. Pobjeda je u vjeri, koju oživljuje Duh Božji, Duh 
Kristov. Prisluškujte umilnom šaputu toga Duha, zanašajte se 
njegovim nadahnućem, odazivajte se rado njegovom pozivu. On 
će vas osloboditi i straha i sramotnoga obzira ljudskoga, da 
ondje, gdje treba, ne bojite se reći istinu, dapače, po riječima 
Isusovima, On će sam u takovom slučaju govoriti iz vas. (Mat. 
19, 20.), Amen. 


dd) 





Na II. nedjelju po Duhovima. 
Sv. Luka, XIV, 16.—24. 


P» općenitom tumačenju sv. otaca govori Božanski Spasitelj u 

ovoj evangjeoskoj paraboli o velikoj večeri slikovito o 
presvetom oltarskom otajstvu, a sveta mati Crkva potvrdjuje to 
tumačenje time, što nam čita ovo sveto Evangjelje baš druge 
nedjelje poslije Duhova, koja je uvijek u osmini Brašančeva, 
kada se crkva najsvečanijim načinom klanja Bogu i Spasitelju u 
presv. oltarskom otajstvu. 

Isus je taj gospodar u toj paraboli, koji je priredio tu ve- 
liku gozbu i pozvao mnoštvo. Velika je to i sjajna gozba gledom 
na onoga, koji pozivlje, a to je sam Bog i Spasitelj i sve dobro 
naše, velika je gledom na hranu i pilo, tijelo je i krv Gospodina 
našega Isusa Krista, velika je gledom na broj gostiju, jer su 
pozvani svi narodi i svi ljudi; velika je gledom na prostor, jer 
je pripravljena po cijelom svijetu, velika je gledom na vrijeme, 
jer će trajati sve do konca svijeta, velika je gledom na kruh i 
vino, te najizvrsnije darove Božje prirode, kojim se čovječanstvo 
hrani, a koji nikad po obećanju Božjem na ovome svijetu uz- 
manjkati ne će (I. Mojz. 8, 22.); velika je gledom na nedokučivu 
ljubav, koja se u tom presvetom otajstvu krije, jer nas sa samim 
Bogom sjedinjuje i spaja čovječanstvo vezom prave jednakosti 
i ljubavi. 

Ne pojme svi tu veliku ljubav Božju, pa se eyo svi redom 
stali da izgovaraju da tobože ne mogu doči, drugi opet kao 
Juda ne žacaju se, da se sa žigom na čelu i izdajom u srcu re- 
daju za stol Gospodnji, treći eno i ostavljaju i okreću ledja Bo- 
žanskom Spasitelju, kada je govor o toj nebeskoj hrani, jer da 
je to tobože tvrd govor i nerazumiva nauka o blagovanju tijela 
i krvi Božanskog Spasitelja duši za hranu (Iv. 6, 61.), a četvrti 
dio eno jedva pada zapanjen na koljena i na usta sv. Petra 

progovara: Gospodine, kamo da se djenemo od Tebe, riječi 
života vječnoga imadeš u sebi! (Iv. 6, 69.). I ti su sretni, jer 
znadu, komu vjeruju, jer znadu, da će i nebo i zemlja nestati 
prije, nego li će i jedna riječ Božanskog Spasitelja proći, a da 
se ne bi obistinila. 

Ništa tako opširna ne pripovijedaju apoštoli i evangjelisti 
kao što baš o naredjenju presv. Oltarnog otajstva. Sv. Ivan na 
pogl. 6. opisuje nam opširno i prigodu i riječi, kojima je Isus 
obećao dati tijelo svoje za hranu duše naše i kry svoju za pilo 
duševno. O samom naredjenju presv. oltarskog otajstva na zad- 
njoj večeri govore ostala tri sveta Eyangjelista (Mat. 26, 26. i s.; 
Marko 14, 22. i s.; Luka 22, 19. i s. i sveti Pavao napose u I. 
Kor. 11, 23. i s.). 

Zaista tkogod je iole proučavao i pratio korak po korak 
Božanskog Spasitelja u Njegovom javnom životu, vidi, kako je 
svaka riječ Isusova nauka vjerskoga i ćudorednoga, svaka naj- 
uzvišenija i najtajinstvenija istina kraljevstva Njegova i u pravo 
vrijeme izrečena i duboko i neizbrisivo u savjest ljudsku u sje- 
čena, tako da i jasno u tom moru svjetlosti i Božjega Duha, 
koji prosvjetljuje sve vjekove i sve prostore, vidi u Njemu Boga 
pravoga i u kome punina Božanstva prebiva, što no rekao sv. 
Pavao. U svjetlu toga Duha Božjega vidi čovjek, kakovo je 
otajstvo ljubavi Božanski Spasitelj u oči svoje gorke muke i 
smrti ustanovio. Evo što nam Duh sveti u sv. Pismu pripovijeda : 

Bilo je to godine 782. p. U. c. 14. Nizana u četvrtak. To 
je bio dan beskvasnih hljebova. U jutro u četvrtak  zapitaše 
učenici Isusa, gdje će da mu priprave vazam, a Božanski Spa- 
sitelj šalje apoštole Petra i Ivana, da prirede sve, što je bilo 
nužno za tu vazmenu večeru. I prirediše sve. Na večer sjede s 
dvanajstoricom, uze kruh u svoje ruke, blagoslovi ga, prelomi i 
dade učenicima govoreći: Uzmite i jedite, ovo je tijelo moje:; 
zatim uze kalež s vinom, blagoslovi ga i reče: Uzmite i pijte, 
ovo je krv moja novoga zavjeta, koja će biti prolivena za otpu- 
štenje grijeha vaših. To činite meni na uspomenu. 

Na toj ,zadnjoj večeri“ Isus kao svećenik po redu Melhi- 
zedekovom očituje učenicima svojima i svemu svijetu svoju čast 
vrhovnog svećenika našega, koju će doskora i krvlju svojom na 
križu kao žrtva i žrtvovatelj zapečatiti. 

Kod sviju naroda i u svima jezicima svećenik znači po- 


i 

srednik izmedju Boga i ljudi i što više zbližuje Boga ljudima i 
ljude Bogu, to je i veći svećenik. Isus ije zato najveći svećenik, 
jer je sam i pravi Bog i pravi čovjek, koji se žrtvovao za 
čovječanstvo. Pa kako svaka žrtva, prikazana Bogu u ime ljudi, 
mora na neki način da te ljuđe s njome poistovjetuje, to je i 
Božanski Spasitelj, jaganjče Božie žrtvovano za nas, tražio od 
ljudi, da budemo dionici Njegova tijela i krvi žrtvene (Iv. 6, 54.). 

Presveto oltarno otajstvo najuzvišenije je djelo Božje lju- 
bavi, te stožer i središte bogoštovlja u Novome zavjetu, ovje- 
kovječujući tako žrtvu na Kalvariji. Njime su dokinute sve krvne 
i nekrvne žrtve Staroga zavjeta, koje su i onako bile samo slika 
te vječite žrtve. Novoga zavjeta. Zakon ljubavi jedan je te isti 
na nebu kao i na zemlji. Kad se čovjek rastaje s ovoga svijeta, 
želi što trajniju uspomenu da ostavi, a Božanski Spasitelj budući 
pravi Bog i pravi čovjek morao je tako  vječitu uspomenu 
punu ljubavi same ostaviti rodu ljudskome. 

Sasvim je naravski, da je sveta mati crkva posvetila tome 
otajstvu posebnu svetkovinu i više svečanosti kao Brašančevo u 
četvrtak poslije presv. Trojstva i evo u novije vrijeme ove sve- 
čane euharističke sastanke i češću te svakidanju pričest vjernika. 
Sveta mati crkva najbolje znade kada treba i kako da otvori 
svojima ključevima duhovne -vlasti vrata i izvor milosti Božje, 
koja je kadra u svako doba čovjeka i čovječanstvo, ma kako 
duboko palo i zalutalo, podići i na pravi put izvesti. Po ljudski 
govoreći, već dublje ne može da padne čovjek i čovječanstvo, 
nego što je palo bilo, pa hvala Bogu vide se već i dobrano 
znaci kao da će se pridići i osoviti, te slobodno i visoka čela 
prignuti glavu i koljena svoja pred vječitom tom ljubavi Božjom, 
tepajući ganuto one riječi euharističkog Doktora svetog Tome 
Akvinskoga u onom veličanstvenom himnu: ,Praestet fides sup- 
lementum sensuum defectui“, 


Mlada moja braćo kršćanska! S tim svetim ganućem 
opetujte na koljenima pred svetim oltarnim otajstvom, za vrijeme 
sv. mise, kad se sami pričešćujete i kad vidite druge, gdje se 
pričešćuju, a i inače kadgod se sjetite toga otajstva Božanske 

ljubavi te riječi, kojima sveta mati crkva živu pridržaje vjeru u 
bivstvenu prisutnost Božanskog Spasitelja u presv. Euharistiji 
pod prilikama kruha i vina, 

Sjećam se, kad sam boravio u Parizu i prisustvovao onim 
konferencijama u cercle du Luxembourg — udruga katoličkih 
djaka sveučilištaraca — kako je jednom prilikom jedan od tih 
predavača s pohvalom govorio o mladome katoličkome pjesniku 
franceskome Louisu Mercieru, koji onako zanosno slavi seljački 
staleš kao onaj, o čijoj muci grozdovi vise i polja se klasjem 
lelijaju, pa u kruhu i vinu kao materija služe za to presveto 
otajstvo ljubavi Božanske. 

Naš je narod pretežno seljački narod, pa kadgod o našem 


seljaku mislite i razmišljate, kako mu se jadnome mučiti i kako | 


ga ne ubija toliko ni ta njegova muka, kolika njegova neukost, 
za ljubav Božju, kojoj se klanjate u presv. oltarnom otajstvu, od- 
lučite svega života svoga biti mu pravi prijatelj, savjetnik, učitelj 
i prosvjetitelj i tako ćete ujedno i s vjerskoga razloga u neku 
ruku podkrijepiti naravsku ljubav prama narodu svome i domo- 
vini, a to i jest pravo, da vjeru i ljubav prama domovini i 
narodu uvijek u svojoj duši i srcu svome jednim i nerazdjelivim 
vezom ljubavi osjećate i spajate, Amen. 


Na III. nedjelju po Duhovima. 
Sv. Luka. XV. 1.—10. 


Evangielje od prošle nedjelje uzelo je u zaštitu slijepe i hrome, 
kljaste i bogalje, gole i bose, pa ih reda za stol Gospod- 
nji, za koji su bili u prvom redu pozvani imućnici i sretnici 
ovoga svijeta, ali su se redom počeli da izgovaraju. Današnje 
sveto Evangjelje . daje nadu i tima zaslijepljenima i okorjelima 
griješnicima, da ni oni još nisu propali, pa još veli, da je nad 
povratkom i spasom takove jedne propale duše veća radost na 
nebesima, nego li nad devedeset i devet pravednika, kojima ne 
treba pokore. 
Utješljive su to i božanske riječi, koje poput melema ka- 
paju na dušu. U njima se zrcali veliko milosrdje Božje kao i u 
onoj paraboli o rasipnom sinu. Kad se čovjek zadubi u te slike 
i riječi Isusove, onda lako pojmi ono, što znače riječi sv. Pisma: 
Misericordiam volo, et non sacrificium, da je veće pred Bogom 
milosrdje nego li i žrtva sama. 
Sveta mati crkva sasvim zgodno čita ovo sveto Evangjelje 
o milosrdju Božjem baš na današnju nedjelju, u kojoj slavimo 
svetkovinu presv. Srca Isusova, koje je ljubav i milosrdje samo. 
Od svih nevolja najveća je nevolja za čovjeka, kada Boga 
dragoga izbije iz srca svoga. Ta nevolja uključuje sve druge i 
povećava ih, jer je:i sama neizmjerna. Pa kada i u toj nevolji 
Bog ne pušta s vida te bijednike, nego ih tješi, prikuplja oko 
sebe, i to mu licumjerni farizeji i oni, koji sebe samo smatraju 
pravednima, zamjeravaju. Bezdušno srce pretvrdo je, a da bi se 
ganulo i najnježnijom ljubavi. Oholica nikom ne da preda se. 
Nevjerniku je nepojmljivo ono, što nije sam vidio i osjetio. 
Zavidniku i zlobniku nema milijega, nego da se očeše o poštena 
ledja. Što je moglo biti plemenitijeg, nego kada se Božanski 
Spasitelj zauzimao i za te prezrene carinare i grješnike, pa ipak 

su ti vječiti protivnici Isusovi, slijepi farizeji, stali mrmljati, što 
se s njima druži. Gdje bi se i sljubila ljubav i zloba, nebo i 
pakao? Gdje bi se i složila farizejska oholost i bezdušnost s 
Božanskom plemenitošću i milosrdjem? Pa gle čuda. I njima 
Božanski Spasitelj, mjesto da okrene ledja, blago odgovara i 
kao da im kaže u toj paraboli, da i oni nisu izgubljeni, još i 
njima samima ima spasa i za njih same još je u milosrdnom 
srcu Božjem mjesta i njih je On, Božanski pastir, kao zabludjelu 
ovcu na rame svoje pridići i veselit se njihovom spasu pripravan. 

Oznaka plemenita srca uvijek je bila ljubav i milosrdnost 
s potlačenim, a bezdušnost uvijek se prilijepljuje uz  tlačitelja. 
Ti farizeji na svakom koraku uvijek su pratili Božanskoga Spa - 
sitelja i omitali mu djelovanje i rad. Oni su živi predstavnici 
sektarskog rada, kakvog ima u svakom narodu, koji znadu tajnu, 
kako će uzvitlati prašinu, koja će zapriječiti vid i bistrijim gla- 
vama. Njihovo je obličje značajno. Oni su pretjerani domoljubi, 
ne podnašaju jaram tudjinski, preziru svakog stranca, nasilni 
proselitizam tjeraju, Boga isključivo samo za sebe svojataju, 
Mesiju si po svom kalapu zamišljaju, do svojih navika i predaja 
više drže, nego li do Božjih zapovijedi (Mar. 7, 2.; Mat. 23, 25.), 
do vanjštine im je više stalo, nego li do duha, licumjerstvo im 
je krijepost i formalizam. U takovoj duševnosti zločin im izgleda 
kao malenkost, a samo ubojstvo zakonito i sveto. 

Što sve predbacuju oni Isusu? Sve, i ma što On radio, 
ma što On govorio, sve je to zlo u njihovim očima. Zlo je i to 
bilo evo u njihoyim očima, što je primao grješnike, s njima 
drugova i njima govorio. Htjeli su time otudjit Isusa puku, da 
da ga ne drži za Mesiju, jer da tobože s njima u jedan rog puše. 

Pogledajmo malo u oči samome tome problemu: Kojeg 
načela treba da se držimo u pogledu općenja s drugima, a 
napose sa zločestima? Prema onoj: Cum sancto sanctus eris, 
cum perverso perverteris, ako si slabe petlje, a ti se ne druži s 
opakima, jer što no yeli naša; Tko se smole dotiče, ogaravi se, 
Ako se dakle ti daješ voditi ko na ularu od opakoga, naravski, 
.da če te u zlo uvesti. Ali ako si ti sam siguran donekle za se 
i imaš poštenu namjeru općeći sa zločestima i njima koristiti, 
dizati ga i na pravi put pomoću Božjom dovesti, onda ne samo 
da možeš s njime općiti i ne obazirati se na prigovor malenih 
duša, nego držeći se one Božanskog Spasitelja, da ne trebaju 

zdravi liječnika i da nije On došao da pravedne zove na po- 
koru, dužan si upravo po kršćanskom shvaćanju bližnjemu po- 
moćnicu ruku pružiti i spasiti ga od propasti. To je prava 
kršćanska ljubay, koja znade biti slijepome oko, hromome noga, 
sakatome ruka i koja znade ne samo sakatome darivati koji 
krajcarak, nego koja znade duševnu lemojzinu veselo i pripravno 
pružiti onome, koji je potreban. Ta više vrijedi, nego li ona 
materijalna. Srca treba imati, pa iz takove ruke i tvrda korica 
kruha sladja je od meda, iz kojeg još žalac proviruje. 

Nisu farizeji ukora vrijedni samo za to, što su se kratili da 
opće s griješnicima i prezrenima carinarima, jer ne da bi se 
oni žacali samoga grijeha, ili da bi se bojali, da bi se i sami 
mogli pokvariti, nego su se oni kratili, da s njima opće, što su 
bili oholice, puni samih sebe, a sve druge prezirali. Onu pogan- 
sku: Odi profanum vulgus et arceo oni su još pokrivali s 
plaštem s velikim iesama, tako da nisu u svom ekskluzivizmu 
sirotinju ni blizu k sebi pripuštali. Kad čovjek čita dvadeset i 
treće poglavlje u evangjelju svetog Mateja, onda ih vidi u dušu, 
kakovi su bili, i onda razumije sve, pa i ovo njihovo mrmljanje 
u današnjem evangjelju, što Isus grješnike i prezrene carinike 
kupi oko sebe. 


Mlada moja braćo kršćanska! Ne živite sami za sebe. 
Makar kakovo gorko iskustvo danas sutra steknete općeći s 
drugovima, ma kako crnu zahvalnost doživjeli od bivših prijate- 
lja, ma kako crn vam se danas sutra svijet prikazivao, nemojte 
klonuti i izgubiti vjeru u poštenje samo. S tom vjerom i sa 
Čvrstom odlukom, da drugima budete od koristi i na spas, moći 

čete i gaziti po samome zlu, a da se ne ogadite i da sami ne 
ugreznete u zlo. Isus je eno rekao svojim učenicima, da ako 
budu i po zmijama gazili i otrovno što popili, ne će im ništa 
nauditi (Marko 16, 18.). Ali zapamtite dobro, od takovih samih 
traži Božanski Spasitelj čvrstu vjeru (ibid. 17.), traži, da budu 
sami dovoljno jaki, da im to sve ne naudi. Ako nisi tim jakim 
oklopom sam sebe zaštitio, a ti se ne laćaj toga posla, da te ne 
bi bezbožan možebit sama u jaram upregao, jer mudrost Božja 
veli, da ne potežemo jaram s bezbošcima, pa ako si već i 
upregnut se dao, a ti prekini taj jaram, jer: Regnum coelorum 
vim patitur et violenti rapiunt illum. — Kraljevstvo se nebesko 
na silu otimlje i siledžije ga osvajaju, Amen. 


= 


Na IV. nedjelju po Duhovima. 
Sv. Luka, V. 1.—11. 


Bsivo jezero Genezaretsko biser je galilejski- Nije to safir, koji 

bi se uvijek plavio, nego mu se površina prelijeva u sve 
moguće boje, već kako oni sniježni pa zeleni, goli, vrletni i mrki 
vrhunci gora odrazuju svjetlo. S juga se otvara vidik u dolinu 
Jordansku. Stari su Galilejci zvali od dragosti to syoje jezero 
Kinerot t. i. harfa, jer kad se površinom njegovom prelije mje- 
sečina i zvijezde zatrepere, ljupko se lahor poigrava njegovim 
valovima i njihovo  ljuljuškanje ugodni sklad umilno proizvodi. 
Oko njeg se bili nanizali kao galebovi dekapolski gradovi, ko- 
iima danas ni traga više nema, osim Tiberijadi s nekoliko 
beduinskih šatora i po kojom karavanskom devom. Kafarnaum, 
koji se do neba bio uzdigao, na dno mora survao se, kao što 
mu je Gospodin i prorekao bio. (Mat. 11. 23.). 

Sve je pusto bez Boga, pusto je i ljudsko srce, to majušno 
more, ako se u njem ne odrazuju zrake vjere, ufanja i ljubavi, 
jalov je trud i posao, ako nema blagoslova Božjega, prokleto je 
i uživanje o tudjoj muci i nepravdi, a i narodno polje bez 
Božjeg blagoslova brzo se u pusto garište pretvara, koje samo 
crni gavrani oblijeću i traže svoj plijen. 

Ovamo na obalu jezera Genezaretskog došao je Božanski 
Spasitelj tada iz Nazareta, gdje je ono bio nemilo primljen (Luk. 
4, 15,—30.). Sveti evangjelista ništa nam ne spominje, da li se 
svratio u Kanu i dali je poveo sobom kojeg od učenika. Do 
sada nisu oni bili uvijek s njime. Kad su ga ono bili prvi put 
otpratili u Jerusalem na vazmenu slavu povratili su se bili kući 
svojoj. Sada, kad je Isus došao na obalu jezera Genezaretskoga 
u okolicu Betsaide, veli evangjelista sveti Luka u današnjem 
evangjelju, narod se počeo tiskati za njime, da čuje riječ Božju. 
Malo podalje bile su privezane dvije ribarske barčice. Jedna od 

tih bila je Petrova. Isus udje u nju, reče, da malo otisnu od 
kraja i iz nje učaše narod. Kad je svršio, reče Petru: ,Povezi 
na dubinu i baci mreže“, a Petar će mu: Učitelju, svu smo noć 
lovili 1 ništa nismo ulovili, ali na Tvoju riječ bacit ću mrežu. I 
Bog blagoslovi njegov ribolov. 

Očaj Petrov, kad je to čudo vidio i bacio se na koljena 
govoreći: ,Idi od mene, Gospodine, jer sam ja grješnik“, ubla- 
žio je Božanskog Spasitelja; jer kad je Petar priznao svoju 
griješnost i nevrijednost, narastao je u očima Božanskog Spasi- 
telja, te je tako i zaslužio da bude opredijeljen za uzvišeno 
apoštolsko zvanje, te mu reče, da se ne boji, jer da će odsele 
ljude loviti. 

Tim što je sveti Petar priznao sebe griješnikom, priznao 
je svetost Božanskog Spasitelja i tim, što je priznao svoju 
ništavost, pokazao je da ima prvu i glavnu vlastitost pravoga 
. apoštola. 

Kad je Isus pošao malo dalje, zateče Jakova i Ivana, si- 
nove Zebedejeve, gdje ispiraju mreže, i njih pozove Isus i oni 
ostave sve svoje i podjoše za Njime. Kada ih je prvi puta na 
obali Jordana susreo, poveo ih je sa sobom, ali im nije odmah 
kazao, što će biti od njih. Sada im je istom evo jasno rekao, 
što od njih kani učiniti. Bajno to Galilejsko more, to je slika 
čitavoga svijeta, a ovi ribari Galilejski, to su prvijenci one čete 
apoštola, što će da bacaju svoju mrežu u tom čovječanstvu, da 
ga privedu nauci evangjeoskoj. 

Narod se tiskao za Isusom, kaže sveti evangjelista odmah 
na početku današnjeg svetog evangjelja. Zašto se nije taj narod 
tiskao za svojima piscima i književnicima ? Narod svagdje voli 
slušati pravu riječ Božju, nego li zapletene i lažne vratolomije 
bezbožnih nadriučenjaka. On osjeća, tko mu je prijatelj, tko li 
mu dobro misli. 

Koliko puta je od nas koji taj pomislio, e da sam ja živio 
u vrijeme Isusovo, da je i meni bilo Isusa vidjeti i slušati, i ja 
bi mu bio učenikom i išao bi za njim, kuda god bi htio, pa i 
život bi za njega položio bio! — Doduše Isus je i sam rekao 
učenicima svojima : ,Blažene oči vaše, koje vide, što vi vidite, 
i uši vaše, koje slušaju, što vi čujete, jer su mnogi proroci i 
«pravednici željeli da vide, što vi vidite, i da čuju, što vi slu- 
šate“ (Mat. 13, 16. i s.) 

Istina je i to, u ona prva četiri stoljeća kršćanska svaki je 
kršćanin gotovo bio mučenik i pripravan u svaki čas život polo- 
žiti za Isusa, jer su još svježim stopama Božanskoga Spasitelja 
hodali, a mi danas, što dalje amo, to moramo istom dobrano 
odgrtati zemlju i kamenje, da malo tragova Njegovih svetih na- 
djemo. Ali kao što je ono Božanski Spasitelj u onoj paraboli o 
siromašnom Lazaru i bogatome gavanu rekao, da ako ne slušaju 
Mojsije i proroka, sve da tko i iz mrtvih ustane, ne će vjerovati 


(Luka, 16, 31.); i kao što je ono Božanski Spasitelj izričito rekao, 


»Da nisam bio došao i svijetu govorio, ne bi on ni grijeha imao 
a ovako ne može se ispričati kao da nije saznao i da nisam djela 
počinjao, što sam ih počinjao, ne bi grijeha imali, a ovako i 
vidješe me i zamrziše na me i na Oca_moga“ (Iv, 15, 22. 24); 
ne možemo ni mi, da se tim opravdamo, što nam je vjera slabija 
i srce manje gorljivo za sveti nauk Njegov i življenje po njemu. 
Zar nije i danas Božanski Spasitelj s nama u presv. oltarnom 
otajstvu, s nama u Duhu Njegovome, s nama u sv. evangjeo- 
skom nauku njegovome, s nama u protivštini svijeta ovoga pro- 
tiv Njemu i proti nama, koji hoćemo, da u njemu pobožno živimo, 
što no rekao sv. Pavao, s nama u sv. Crkvi Njegovoj, u kojoj 
živi, kraljuje i vlada ?! 

Nisu svačije oči sretne, da su mogle vidjeti Isusa, nisu sva- 
čije uši blažene, da su mogle slušati Njega samoga, ne može ni. 
Svaki ribar tražiti, da i Njemu kao Petru svetome čudnovatim 
načinom blagoslovi ribolov, ali duševnima očima i mi možemo 
danas možda jasnije, negoli prije Isusa gledati i duševnima ušima 
Slušati Njegov sveti evangjeoski nauk, u srce ga zasaditi; i nama 
je svima u sv. Petru znamo i rečeno, da je bez Božjega blago- 
slova i bez pomoći Božje uzaludan i jaloy sav naš trud i posao. 
Gdje jednog vodi ropski duh, gdje drugog tjera lakomost i za- 
vist na posao, gdje treći na pol puta klone, gdje se nadriuče- 
njaci stide ime Božje izustiti samo, gdje mu u svojoj oholiji i 
nadutosti vlastodršci vrata pokazuju i na ista varta pravdu nje- 
gOvu vječitu gone, gdje da tu i bude napretka i Božjega blago- 
a ? s Gdje da bude pomoći Božje danas i blagoslova 
tim Su Isusa i a oi ne priznaju, mjesto da sa sv. Pe- 

, o im se što vidi ' ži 
kažu, da će na Nego riječ ui a kisa de se " aa 
: : e iriba- 
ima i državnicima i učenjacima od zanata, pa vele: ta stoput sam 

na ovome mjestu bacio mrežu, u istoj toj dubini, po danu i po 
noći, pa ne ćeš Ti mene valjda učiti, kako i gdje treba da lovim, 
kako i gdje treba da upravljam i vladam, kako treba da vjerujem 
i učim! — E da, čovjek brzo sebi pripisuje sve, što ima, sve, 
što znade, i sve, što može, a ipak uvijek je bila istina ona : Ako 
Gospodin kuće ne gradi, uzalud je grade, koji je grade i ako 
Gospodin kuće ne straži, uzalud je straže, koji je straže (psalm. 
126.) i ako Gospod uskrati svoj blagoslov, jalov je i pust sav 
trud i posao naš. 


* 
* * 


Mladi moji prijatelji! Osobito vi, koji] ste na domaku 
školskoga praga, jedni za uvijek, a drugi za ovu školsku 
godinu, i sami ste se u svome djačkom životu uvjeriti mogli, da 
bez Božje pomoći i bez Božjega blagoslova nekako ne ide čo- 
vjeku posao od ruke. Ne može biti da onaj, koji se u Božje ime 
ozbiljno posla i knjige prihvatio, da mu ne bi bio trud i 
blagoslovljen i naplaćen, jer je Isus i sam rekao, da ,kada ljudi 
umiju dobre dare darivati djeci svojoj, ako ih za to mole, kamo 
li više ne će Otac nebeski dati duha dobroga onima, koji ištu 
od Njega“. (Luk. 1, 13.). Istina Bog, mnogo toga ostaje skri- 
veno pred očima ljudskima, mnogi će možebit misliti, da mu se 
trud ni nije isplatio, ali neka se tješi time, da Bog sve znade i 
vidi, pa da je i kadar sve u svojoj svetoj pravdi nadoknaditi. U 
školskom je životu baš kao i u svakom drugom životu i stanju, 
jednome je povući veći dio tereta, drugome je život lakši, na 
jedna ledja padne triput toliko, koliko na druga, e pa tako je 
uvijek bilo i biti će, pa blažen onaj, koji ne klone pod nikako- 
vim teretom, nego u srcu svome može opetovati one riječi sv. 
Pisma: ,Učinismo, što nam je bila dužnost da učinimo (Luka, 
17, 10.), i ne nama, ne nama, nego Imenu Tvome neka je hvala 
i slava do vijeka, Amen. 


Na V. nedjelju po Duhovima. 


(:Na svetkovinu sv. Petra i Pavla:) 
Sv. Mat. V. 20.—25. 
Sv. Mat. XVI. 13.—19. 


grjanašnje sveto nedjeljno Evangjelje sadržaje ulomak onoga 
govora ,na brdu“ zvanoga, u kojem je Božanski Spasitelj 
proglasio svoj evangjeoski zakon'i u kojem je kao pravi Bo- 
žanski Učitelj riješio i teoretski i praktični problem ljudske sreće 
i blaženosti na ovome svijetu. U tom je govoru Božanski Spa- 
sitelj naučio sve i neuke i učene i priproste i mudrace, da se 
sreća ne sastoji ni u ladnom znanju ni u pukom htijenju, ni u 
moći, ni u osjećaju, ni u našoj naravi, ni u ičemu stvorenome, 
nego jedino u kraljevstvu nebeskome. Biti u tome kraljevstvu 
nebeskome znači živjeti životom vječnim, a taj život vječni sa- 
stoji se u tom, da živiš od Boga, da Ga upoznaš, Njega i jedi- 
norodjenoga Sina, koga je poslao na ovaj svijet (Iv. 17, 3.), da 
ga uzljubiš, da ga na neki način za sve vjekove, kao što je i 
On vječit, posjeduješ. Pa kad nam je tako pokazao u sebi 
utjelovljen vječiti ideal, Božanski Učitelj pokazao nam je ujedno 
i put evangjeoskima zapovijedima i savjetima, kako da dodjemo 
do toga ideala savršenosti. (Mat. 5, 48.). Prvi uvjet je zato, da 
poslije Boga ljubimo bližnjega svoga kao samoga sebe. Sav 
Snjet prije Isusa nije poznavao toga bližnjega svoga. Nije to 
čovjek jedne te iste obitelji, jednog te istog naroda, jedne te 
iste stranke, jedne te iste vjere. Ne, u tom kraljevstvu Isusovom 
nema više tudjina, nema neprijatelja, nema Žudija, ni Grka, ni 
barbara, svi su ljudi, svi su braća, jer svi imaju zajedničkog 
Oca na nebu. Tu ljubav medjusobnu traži Božanski Spasitelj od 
svojih učenika. Na prvom mjestu (Iv. 13, 34.) ta ljubav prama 
bližnjemu je upravo duša njegovoga evangjeoskoga zakona tako 
da, kano što Božanski Spasitelj u današnjem svetom nedjeljnom 
evangjelju kaže, ako mrziš na brata svoga, već ga u srcu ubijaš, 
i ako ga prezreš, pa mu kažeš, da nije vrijedan ni da se na 

njega izrakneš, biti ćeš krivac pred skupštinom sviju, koji za to 
saznadu. Dapače ni žrtva iz tvojih ruku nije Bogu mila, ako je 
doprineseš, a ovamo u srcu svome nosiš još mržnju, ili osjećaš 
nemilosrdnost naprama bratu svome. 

To je vidite nauka, kakva se nikada prije čula nije, pa 
hvala Bogu, da smo mi i naš narod dionici toga Božanskoga 
nauka kao članovi prave i svete Crkve Isusove, toga pravoga 
kraljevstva Njegova na zemlji, od kojega je ključeve dao pogla- 
vici apoštola sv. Petru, čiju svetkovinu Crkva danas ujedno i slavi. 

Kao što je život Božanskoga Spasitelja prava i živa slika 
njegove sv. Crkve, tog kraljevstva njegova na ovome svijetu, 
tako je i život prvih apoštola svetog Petra i Pavla pravi i živi 
dokaz, da je to kraljevstvo na zemlji, Crkva njegova, djelo bo- 
žansko, a nipošto djelo ljudsko, jer ne ovisi opstanak njezin o 
subjektivnoj dobrinji i slabosti njezinih poglavara, da je naime 
tako, davno bi je nestalo, kano što je ono već i Gamalijel rekao 
(Dj. Ap. 5, 38.). 

Sve je u životu sv. Petra puno milosti Božje. I onaj prvi 
njegov sastanak s Isusom (Iv. 1, 42.) i ono tajinstveno obeća- 
nje, da će mu ime promijeniti (ibid.), i onaj njegov obilati ribo- 
lov (Luka 5, 5.), i ona njegova živa vjera, kojom je spasio sebe 
i drugove svoje od brodoloma u vjeri u Njegovo Božanstvo, 
kad su mu već ne samo nedotupavni Galilejci, nego i neki od 
učenika njegovih ledja počeli okretati (Iv. 6, 69.) rekavši; 
Gospodine ! Kamo da se djenemo od Tebe, riječi vječnoga 
života imadeš u sebi! I ona njegova nadahnuta (Mat. 16, 17.) 
izjava u okolici Cesareje Filipove na upit, što oni drže o Isusu, 
i ono njegovo imenovanje za glavara kraljevstva nebeskoga na 
zemlji, tom prilikom, i ona oprečnost, koju je naglasio izmedju 
mnijenja puka i izjave Njegove, učinjene u ime apoštola, sve je 
to puno milosti Božje i puno značenja. 

Što nisu vidjeli i što _ ne će da vide književnici i pisci u 
Njemu, to sv. Petar _i priprosti ribari Galilejski vide i priznaju : 
»Ti si Krist, sin Boga živoga!“ (ibid.). 

Priznati Isusa činom vjere kao obećanoga Spasitelja i Sina 
Božjega, zaista nije u moći čovjeka. Nikakav genij, nikakovo 
znanje, nikakova ljudska predaja ne uzdiže nas dotle. To je zaista 
samo Bog mogao čovjeku objaviti, a do čovjeka je, da primi 
tu objavu, š 


iBi 

Kraljevstvo Božje tim je časom otpočelo na svijetu, čim je 
Isus priznan za Mesiju i za Sina Božjega. Isus to sam priznaje 
kada tumači sv, Petru što znači njegovo novo ime i kada na 
njemu i na toj njegovoj ispovijedi udara temelje toga svoga 
kraljevstva i kada mu predaje ključeve toga svoga kraljevstva 
koga ni sva paklena sila oboriti ne može. Ono će nadvladati i 
oholo znanje ljudsko, i svaku krivu vjeru, i puku materijalnu 
kulturu i svaku ljudsku nestalnost i pokvarenost. Duh mu je sva 
snaga, a Duha ne može nitko da prevlada. Isus ostaje nevidljiva 
glava crkvi svojoj, a vidljivi poglavar ostaje sveti Petar, za kog 
se napose Isus molio, da mu vjera ne klone, nego da okrijep- 
ljen njome učvrsti i braću svoju. (Lika 22, 32.). 

Ništa na svijetu povijest sličnoga ne zna. Isusa Nazarećanina 
proglašuje ribar iz Betsaide Sinom Božjim, a On navješćuje, da 
će sagraditi kraljevstvo, kojemu nikakova moć na svijetu ne će 
moći odoljeti, gdje sve propada, gdje zub vremena sve izjeda 
gdje nikoje djelo ljudsko, bilo to nova vjera, država, kultura, 
nauk, sistem, nije trajno, a to će njegovo djelo trajati do vijeka, 
a za temelj mu daje slabog čovjeka, na koje će djelo navaljivati 
i razum ljudski, koji sve izvraća, i sebičnost ljudska, koja sve 
ruši, i pokvarenost ljudska, koja sve potkapa. a ono di ispraz- 
nima naukama uma ljudskoga suprotstaviti vječnu istinu, sebič- 
nosti, sili, pohoti ljudskoj vječitu pravdu, ljubav i svetost a 
samovolji nepokolebiv ugled. Pa kada danas nakon devetnajst 
stotina godina vidimo ostvaren taj plan iz okolice Cesareje Fili- 
pove, onda ga nema, tko je iole pametan, a da ne bi u Isusu 
zbilja Spasitelja i Sina Božjega vidio, a u Petru i njegovim 
nasljednicima vidljivog glavara kraljevstva Njegova na svijetu 
Njega odsele nazivlju i priznaju apoštoli prvim (Mat. 10, 2.) oli 
se ponaša kao prvak, i kada rukovodi izbor novoga apoštola 
na mjesto Jude, koji se objesio (Djela Ap. 1, 15.) i kada vodi 
glavnu riječ na dan Duhova _ (ibid, 2, 14.) i kada pryi prima u 
krilo crkve poganina Kornelija (ibid. 10, 5) i kada izjavljuje 
Pred oblastima, da se više treba pokoravati Bogu, nego li lju- 
dima (ibid. 4, 19.) i kada stvara zaključke na prvome saboru 
M elemskome (ibid. 15, 7.). Njega priznaju i njegove našljed- 
nike sva kršćanska stoljeća prvakom i njegovu rimsku stolicu 
M oisfcom ljubavne veze“, kao što veli sv. Ignacije, biskup 

tiohenski. Na usta Leonova Petar govori, kliču sveti oci na 

saboru u Kalcedonu (451.). Roma locuta, causa finita, veli sveti 
Augustin u raspravi proti Pelagijancima, a sv. Ambrozije izjav- 
ljuje : Gdje je Petar, ondje je i crkva. 

Nitko to više na svijetu niti promijeniti niti satarisati ne 
može. — 

A što da kažemo o svetom Pavlu apoštolu, tome izabra- 
nomu  orudju Gospodnjemu, da pronosi ime Njegovo pred 
kraljevima i narodima? (Dj. Ap. 9, 15.). 

Ako je život sv. Petra sa svom njegovom živom vjerom i 
s onom ljagom, koju je suzama izbrisao, kada je Isusa zatajio, 
pun milosti Božje, to je život sv. Pavla i s onom mladenačkom 
gorljivosti za zakon otaca (Dj. Ap. 7. 57.; 8, 3.) i čudnovatim 
obraćenjem  (ibid. 9.) i sa svojim apoštolskim putovanjem (Dj. 
Ap. 13, i s.) i sa svojim boravkom u Jerusolimu (Dj. Ap. 21) i 
sa svojim obranbenim govorima pred Lizijem pukovnikom i pred 
Festom i pred Agripom i pred Feliksom u prisutnosti grčkog 
najprepredenijega fiškala, koga su Žudije najmili, Tertula (Djela 
Ap. 23, 24, 25.) i sa svojom poniznošću, u kojoj se nazivlje 
nedonošćetom apoštola, i svojim stradanjem i sa svojim uzne- 
šenjem do u sedmo nebo i sa svojim divnima poslanicama, 
pravo djelo Božje u njemu i po njemu. Tkogod hoće iole da 
omjeri visinu i dubinu nauke kršćanske i otajstva Božjih, taj se 
mora zadubiti u njegov život i njegove poslanice 1 tkogod hoće 
da u neku ruku bude vodja kršćanskoga puka, taj mora ne 
samo da iz evangjelja znade, što bi Božanski Spasitelj u tom i 
tom slučaju učinio, nego i što bi sv. Pavao rekao. A da jedno 
i drugo uzmogne znati, mora dobro proučavati i znati sveto 
Pismo. Vječita šteta zato, što kaptol Vrhbosanski nije uz sveto 
Evangjelje i Djela Apoštolska objelodanio i te divne poslanice 
svetog Pavla. 


* 
* * 


Mladi moji prijatelji! Sveta mati crkva čuvarica je i nepo- 
grješiva učiteljica sv. Pisma i nauke u njemu sadržane, a na- 
sljednik svetog Petra je i danas čuvar vjere Isusove, koji kano 
budni stražar čuva i bdije, da se ljudski duh ne izgubi u sva- 
kovrsnoj tmini, laži i zabludi. On je i danas čuvar nauke mo- 
ralne, kršćanske, jer pridržaje srce ljudsko, da se ne surva u 


183 
ponor i budi odasna uspavanu savjest ljudsku. On je čuvar 
načela. koja čuvaju kršćansku obitelj, da se ne raspadne, načela 
koja zaštićuju ugled ljudske oblasti proti svakom prevratu. On 
je odvjetnik potištenih naroda i traži za njih slobodu, na koju 
imaju pravo, on osudjuje zloporabu vlasti i samovolje, on je 
čuvar pravde, mira i bratstva medju narodima. 

Čudnovato, ma koliko svijet mrzio Crkvu Isusovu i njego- 
vog vidljivoga zamjenika na ovome svijetu, o ničem više ipak 
ne govori, nego baš-o Crkvi i o sv. Ocu. I učeni svijet i neuki, 
i umjetnik i radnik, i prijatelj i neprijatelj o ničemu više ne 
govore, nego li o toj Božjoj ustanovi, koja je vidjela vjekove, 
gdje su prohujili, koja je preživjela sve ruševine, koja raste više 
u nevolji i progonstvu, nego li u obilju i prividnom miru, koja 
pokapa sve, koji nju napadaju, koja iz same smrti crpe izvor 
života, koji se ne iscrpljuje, nego je svakim danom pomladjuje. 
Mi smo sretni, da smo kao katolički narod vezom ljubavi i si- 
novske odanosti vezani s tom veličanstvenom i vrhunaravnom 
ustanovom, koja je na zemlji najveći prijatelj čovječanstva, i 
koja vodi čovječanstvo do samoga neba. 

Osobito vi, mladi moji prijatelji, koji ćete sutrašnjim danom 
za uvijek ostaviti ovaj zavod i preći preko praga ove škole, pa 
poletjeti u široki svijet, iskreno ljubite i budite odani sinovi sv. 
matere crkve, pa ako vas koji u svijetu danas satra zabludi i 
po zlu prodje, poletite natrag u tu barku Noemovu kao onaj 
golub pušten iz nje, koji nije u svijetu mogao naći pristaništa 
za sebe, a ne budite kao onaj gavran, koji se zanijeo za prvom 
strvinom, Amen. 


Zs 


Na VI. nedjelju po Duhovima. 
Sv. Marko, VIII. 1.—9. 


I četvrte nedjelje korizmene čita sv. mati crkva slično evangje- 

lje, u kojem nam se pripovijeda, kako je Božanski Spasitelj 
nahranio pet tisuća ljudi i kako je preostalo punih dvanajst 
košarica ostanaka. Današnje sveto Evangjelje pripovijeda nam, 
kako je Isus nahranio četiri hiljade ljudi sa sedam hljebova i 
nekoliko ribica, pa je preostalo još punih sedam košarica 
ostanaka. 

Ta prevelika sličnost pripovijedanja evangjeoskoga zavela 
je racionalističko tumačenje sv. Pisma, te su počeli dvojiti o 
tomu, da su to dva razna dogadjaja, ali onome, koji pomnjivo 
čita pripovijedanje evangjeosko, ne će biti teško da uvidi, da 
su to zbilja dva razna dogadjaja. 

Onaj prvi slučaj, gdje je Isus nahranio pet tisuća ljudi, 
pripovijedaju sva četiri evangjelista, i to sv. Mat. 14, 16.—21.; 
sv. Marko 6, 34.—44.; sv. Luka, 9, 12.—17.; sv. Ivan, 6, 5.—14.; 
a ovaj drugi slučaj, što no čitamo u današnjem sv. evangjelju, 
pripoviedaju samo dvojica, i to_evo naš sv. evangjelista i sv. 
Matej na pog. 15, 32.—39. Nije dakle moguće, da bi tako brzo 
ova dvojica bili zaboravili, da su o tom već prije bili pisali, pa 
onda na drugom mjestu opet da to isto i to još iskrivljeno pri- 
povijedaju. Drugi još bolji dokaz, da su to dva razna dogadjaja, 
pruža nam sv. evangjelista Metej ua _ pogl. 16, 5.—12. i sv. 
Marko na pogl. 8, 13.--21., gdje nam se pripovijeda, kako je 
Božanski Spasitelj ukorio učenike svoje, kad su se ono bili za- 
brinuli, što nisu sobom ponijeli hljeba, kada su se prevažali 
bili sa jedne obale genezaretskoga jezera na drugu, pa im je 
dozvao u pamet čudnovato umnoženje hljeba, gdje su u jednom 
slučaju dvanajst a u drugom sedam košarica ostanaka nakupili. 

Sv. mati crkva čita nam ova dva evangjeoska dogadjaja baš 


185 


u korizmeno vrijeme i sada u vrijeme žetve, kao da nam tim 
hoće da kaže, da i onda kad postimo i više se brinemo za 
duševnu hranu, sigurni budemo, da nam ne će pomanjkati ni 
tjelesne hrane ida sada u vrijeme žetve znamo i uvjereni budemo, - 
da je Bog onaj, koji nam daje, što je potrebno za život, jer on, 
koji nas je stvorio i tolikom žrtvom otkupiti htio, te koji dušu 
tako božanskom hranom hrani, ne će ni dati, da od glada 
skapamo, 

Otkako je Isus izustio ove riječi: ,Žao mi je puka, koji 
nema šta da jede, pa ako ih otpustim gladne, poskapat će“ i 
otkako je Isus rekao one riječi: ,Tko i čašu hladne vode dade 
siromahn (Mat. 10, 42.), ne će ga plaća mimoići“, ne bi smjelo 
na svijetu biti, da ljudi zbilja od glada vmiru. Te riječi Isusove 
rješavaju čitav socijalni problem, kao nikoje druge riječi na 
svijetu. Nitko kao Isus nije imao srca ni smilovanja za bijedu i 
sirotinju, za gladna i žedna pravde. To je srce i smilovanje 
crkvi svojoj u baštinu ostavio i učenicima svojima, pa dok 
bude svijeta i vijeka, biti će u crkvi Kristovoj i medju Njego- 
vima pravim učenicima i srca toga i osjećaja toga, koje izbija 
iz tih riječi Njegovih. 

Istina je, ne odbija Bog i Božanski Spasitelj ni bogataša 
ovoga svijeta. I s njima se eno družio i sastajao kao ono u 
kući bogatoga Zakeja, poglavice carinara (Luk. 19, 1.—-10.), u 
kući Levija carinara (Luk. 5, 27.—32.), u kući farizeja Simona 
(Luka, 7, 36.—50.), ali je uvijek u razgovoru s njima znao ga- 
nuti srce njihovo na milosrdje i ljubav prama sirotinji. Pa zato 
svaki onaj, koji u ovoj općoj bijedi i socijalnoj nevolji čupa i 
nastoji, da zatomi riječ Božju i vjeru u srcu bijednika i sirotinje 
ogrješuje se o ljubav.prama bližnjemu, da ne može biti gorje, 
jer oduzimlje sirotinji i posljednji tračak nade, koja ga je podr- 
žavala u ovome životu, da ne zdvoji, da ne svisne. Da vam se 
duša nikada tim grijehom i zločinom okaljala nije ! 

Nego mlada moja braćo kršćanska, pofalio bi i u velike bi 
mi mogli zamjeriti, kada ne bi danas i na današnju sv. nedjelju, 
kada ujedno i slavimo uspomenu sv. apoštola slavenskih, svete 
braće Cirila i Metoda, nijednom riječju njihovu uspomenu pro- 
slavio i njihovim svetim žarom žive vjere i apoštolskog djelova- 
nja okrijepio duše naše i udovoljio očekivanju vašemu. 

Svi kršćanski europejski narodi imaju svoje apoštole i svece 

koji su prvi medju njima sijali sjeme riječi Božje i palili luč 
vjere. Englezi imaju svoga svetog Augustina monaha, koga im je 
poslao sv. Grgur Veliki, biskup rimski, Irci imaju svoga apoštola 
i oca sv. Patrika, kojim se i zaklinjaju, Francuzi imaju svoga 
Dioniza Areopagitu, Magdalenu i Klotildu svetu, Nijemci svoga 
sv. Bonifacija, a nama Slavenima sveta su braća i apoštoli i 
prosvjetitelji. Bez ikakve poteškoće i s velikim veseljem primali 
su Slaveni iz ustiju svojih apoštola vjeru i nauku kršćansku. Ta 
ih je vjera proti svima neprijateljima i u svima nevoljama i 
patnjama održala i, ako je održe, održat će ih i nadalje. 

Kolike su nepravde i progonstva zbog vjere žive i nepo- 
kolebive i zbog divn&g i moćnoga govora slavenskoga i sami 
sv. apoštoli doživjeli i pretrpjeti morali! Koliko su i njihovi 
učenici toga prepatiti morali! Pa sve se to ne bi zlo ni zvalo, 
jer su ih uvijek nasljednici sv. Petra od napadaja štitili i zakri- 
ljivali, kao Nikola 1., Hadrijan II. i Ivan VIII, da nije bilo onoga 
nesretnoga raskola grčkoga, koji je za sobom poveo i velik dio 
slavenstva, ni krivo ni dužno, od kojeg raskola evo pati i stra- 
dava još i danas, i Bog zna, kada će toj patnji i stradanju milost 
Božja učiniti kraj. Jer to je istina, dok ne bude medju Slavenima 
jedinstva u vjeri, pa recimo i jednoličnosti u bogoslužju, jer kad 
se slože u jedinstvenoj vjeri, koju ispovijeda sveta mati crkva 
katolička sa svojim vrhovnim glavarom, kao nasljednikom sv. 
Petra, od samoga Isusa ,ključarom nebeskoga carstvija“ postav- 
ljenim, onda će lako i jednoličnost u bogoslužju postići, — 
dotle nema ni govora pravoga o jedinstvu kulturnom, a kamo 
li etničkom. 

Nikome na svijetu ne bi smjela biti zazorna ta čežnja i 
težnja za jedinstvom toli raskoljene i razdvojene braće, kome je 
iole na srcu i riječ evangjeoska, da bude jedan ovčinjak i jedan 
pastir i kome je iole na srcu napredak i boljitak velikoga dijela 
čovječanstva. 

Danas možemo s povjesnima dokazima u ruci ustvrditi, 
da nije bilo toga nesretnoga bizantinskoga raskolništva, niti bi 
se bio Islam tako brzo po Europi raširio, niti bi bili naši pra- 
djedovi tolike vjekove robovali Turčinu, niti bi nam bilo to 
robovanje zaustavilo naš napredak i sreću našu. Ovako štogod 
još patimo, i što ćemo još propatiti, sve je to u savezu s tim 
nesretnim raskolom i njegovim kobnima posljedicama, S pove- 

ljom velikoga svetog Oca pape Leona XIII. ,Grande munus“ od 
1885., kojom je počastie naše svete apoštole i odlikovao narod 
Slavenski, novi nam se vidici otvorili i novo polje radu i životu 
za svetu vjeru i duševno jedinstvo. U tom svjetlu naše vjere i 
očinskom zakriljivanju nasljednika sv. Petra osobitog zaštitnika 
slavenskog puka, crpimo snagu i osvjedočenje za sretniju i bolju 
budućnost našu. 


* 
* * 


Mlada moja braćo kršćanska! Nikada nemojte kao sinovi 
siromašnog ali poštenog naroda hrvatskoga i kao sinovi svete 
matere crkve katoličke zaboraviti tu nama na utjehu povjesničku 
činjenicu, da su sv. braća slavenski apoštoli, koji su baš živjeli, 
kada je taj raskol pukao, bili svom živom svojom vjerom i 
osvjedočenjem naslonili se u svom radu i djelovanju, uz onu 
pećinu čvrstu, na kojoj je Isus, Božanski Spasitelj, htio da os- 
nuje crkvu svoju, to kraljevstvo nebesko na ovome svijetu. Tu 
su pećinu i nama kao putokaz označili i kao sigurni temeli, na 
kojem ćemo moći i krov doma svoga i kulu vjerskoga spasa 
svoga proti svakoj nepogodi održati i očuvati. Iz te kule upravo 
danas u vijeku socijalne bijede i nevolje snažno odjekuju one 
riječi današnjega sv. Evangjelja : Žao mi je puka, koji trpi bi- 
jedu i koji gladuje i žedja za pravdom, pa ako svijet niti pravo 
ne mari, da vidi i čuje za tu bijedu niti znade kako bi joj se 
pomoglo, u toj kuli će se uvijek odnjihati ljudi, koji će i znati 
i htjeti i moći bijednom čovječanstvu i čitavim narodima pomoći. 

Na koljenima zahvalimo Bogu za tu milost, što smo se 
rodili i odgojili pod okriljem svete matere crkve, te kule istine 
i spasa, Amen. 











Na VII. nedjelju po Duhovima. 
“Sv. Mat. VII. 15.—21. 


anašnje sv. Evangjelje sadržaje zaključne riječi onog divnog 
govora ,na brdu blaženstva“, što nam ga je zabilježio sv. 
Matej na tri poglavja (V.—VIL) i sv. Luka na pogl. VI. Kako se 
je dojmio taj govor puka, razabiremo iz one primjetbe svetog 
evangjelista Mateja (7, 28.): ,A kad je Isus dovršio riječi ove, 
zapanjilo se mnoštvo nad tim naukom, jer je naučavao kao onaj, 
koji ima vlast, a ne kao što naučavaju pisci njihovi i farizeji“. 

Taj puk, koji se kupio oko Isusa, kano što veli sveti 
Matej na poglavju 4, 25., iz Galileje, Dekapole i Jerusalema, iz 
Judeje i iz preko Jordana, osjetio je ono, što su i oni izaslanici 
vrhovnog vijeća žudijskoga osjetili, kad ih je ovo poslalo, da ga 
uhvate i dovedu i nitko se od njih nije usudio da metne ruke 
na njega, pa kad ih zapitaše, zašto ga nisu doveli, odgovoriše : 
»Nikada čovjek nije tako govorio kao ovaj čovjek“. (Iv. 7, 46.). 

Malo prije ovih riječi današnjeg svetog Evangjelja rekao je 
Božanski Spasitelj u tome govoru: ,Udjite na uska vrata, jer su 
široka vrata i širok put, što vodi u propast i mnogo ih ima, 
koji na njih ulaze, Kako su uska vrata i tijesan put, što vodi u 
život i malo ih ima, koji ga nalaze“, (Mat. 7, 13. i 14.) pa sad 
ovima riječima današnjeg sv. Evangjelja kao da prstom pokazuje 
na one, koji zavadjaju ljude na onu stazu propasti, a kojih treba 
da se čuvaju, makar oni stoput dolazili u ovčjoj koži, jer su za- 
pravo grabežljivi vuci. 

Uvijek je tako u svijetu bilo i biti će. Od vremena, kako 
je sotona obasjeo zmiju i njom se poslužio, da zavede prve 
ljude, i od vremena, kako je djavao uzeo na se krinku onako 
laskava savjetnika, koji predlaže Isusu način, kako da se nasiti 
i kako da pokaže svijetu, da je pravi sin Božji, onda će uvijek 
isti taj zavodnik roda ljudskoga, što no veli sveti Pavao: ,znati 

se pretvoriti i u angjela svijetla“, da ljude zavara, i od onda će 
biti uvijek i medju ljudima krivih proroka i vodja, koji će biti 
pravi grabežljivi vuci, makar se sto puta u ovčjoj koži prikazi- 
vali. Istina pametan čovjek može ih po riječima i po djelima 
upoznati, svejedno kao što se po plodu razaznaje voćka i stablo 
ali to baš i nije u današnje vrijeme, za koje nema ni jednog 
tako nakaznog idola, koje ono ne bi znalo najljepše pofarbati i 
za koje nema tako velike laži, koju ono ne bi znalo kao suštu 
istinu ispeći i za koje nema tako nepoštena djela, koje ono ne 
bi znalo kao najveće dobročinstvo prikazati i za koje nema tako 
umišljena tla, na kojem ono ne bi kadro bilo kule posagradjivati, 
a kamo li da ne bi znalo neukost i siromaštvo u svoje svrhe 
izrabiti — tako lagan posao. Božanski Spasitelj posvjedočuje to 
sam, kad veli, da je velik broj onih, koji širokom stazom srtaju 
u propast. Potyrdio je to i onom prilikom, kada je drugom zgo- 
dom govorio o tima lažnima prorocima i vodjama, koji će za- 
vesti mnoge, jer gdje se ugnijezdi pokvarenost i zloća tude 
malo po malo hladni ljubav i čestitih (Mat. 24, 12,), pa se samo 
oni, koji ustraju, mogu nazvati spasenima. (ibid. 13.). 

Teško svijetu zbog sablazni i teško onome, koji drugoga 
zavede na zlo, i Bogu je takav mrzak i ljudima je oduran ; ali 
uvijek je bilo takovih sablaznika i uvijek će biti takovih zavod- 
nika, pa sretan i blažen onaj, koji se na svom putu s njima ne 
sastane, ili kojemu oni puteve križaju. Istina, Bog svakome daje 
dovoljno milosti, da se može odhrvati zavodniku i napasniku, ali 
što no je riječ, mnogi i sami skaču vragu u torbu; jedni bi 
rado, da im se oči otvore u drugom svjetlu, nego li je to svjetlo 
vjere i istine, drugi u svojoj prevelikoj oholosti ne će da slijede, 
svakome stvoru naravski zakon, pa da svome stvoritelju služe, 
trećima su djela opaka, pa ostaju radje u tmini, pa prema onoj, 
da nema i da ne može biti zajednice izmedju svjetla i tmine, 
uvijek će takovi gledati, da i druge zavedu i izopače. To je 
zakon u stanju pale naravi ljudske. Svatko gleda drugoga da po 
Svom kalupu dotjera, a pošto je broj lažnih proroka i krivih 
učitelja velik, to nije ni čudo, da je ona staza, koja vodi u pro- 
Past, tako široka. Pa zato blažen i sto put blažen onaj, kome 
je na svem putovanju Isus Krist zastavnik i vodja, te koga nje- 
gov duh zanosi i oduševljava, Izgleda, da je broj ovih manji 
nego li onih, koje zaslijepljuje mržnja i koji sebe i druge upro- 

pašćuju, ali pamtite dobro, čovjek, koji ima prilike, da upozna 
veličanstvenu pojavu Isusa Boga i čovjeka sa svim njegovim 
poniženjem, progonstvom i patnjom, i s ovakovom božanskom 
naukom, koja je kadra i od največe zvijeri od čovjeka učiniti 
najplemenitijeg angjela ljubavi, požrtvovnosti i nesebičnosti, tome 
ne hasni više nikakav nauk, nikakva opomena, nikakov vodja, 
tome nema više nikakova spasa, jerbo nema drugoga imena ni 
drugoga vodje, koji bi ga spasiti mogao (Djela Ap. 4, 12). Ali 
zapamtite i to, da sva mržnja na to ime svih tih lažnih proroka 
u ovčjoj koži i sav njihov bijes na to ime i sve njihovo pro- 
gonstvo imena toga za misaona čovjeka najveći je dokaz istine, 
da za čovjeka nema drugoga imena ni drugoga vodje ni spasi- 
telja. Samo prava istina može  uzvitlati toliku mržnju na ovome 
svijetu, samo pravo sunce gledaju oblaci i magle da zastru. Od 
vremena, otkako svjetina zavedena od takovih krivih vodja i 
nahuckana nije smogla na upit Pilatov: ,Pa kakovo je zlo uči- 
nio taj čovjek ?“ (Mat. 27, 23.) ništa druga odgovoriti nego lii 
,Propni ga, propni!“ (ibid.) i ,Mi ne ćemo da on vlada nad 
nama“, odonda u svijetu vlada zakon iste mržnje protiv istine : 
čuje se isti krik zavedene i podivljale mase, koja traži smrt nje- 
govu i njegovog djela. Al sva sreća pa je Božanski Spasitelj, 
Istina božanska i vodja duša naših, nakon toga poniženja sla- 
vodobitno uskrsnuo i više ne umire na vijeke i sva sreća pa 
njegovo djelo, zato baš jer je božansko, nitko više satarisati ne 
može (Dj. Ap. 5, 39.), pa sva sreća i po nas, ako u svojoj duši 
i u svome srcu možemo za sebe sigurni biti, da nas nikakovi 
grabežljivi vuci, u ma kakovoj nam se ovčjoj koži pokazivali od 
Njega, vodje duša naših, odvratiti ne mogu. 


* * 
* 


Mladi moji prijatelji! 1 vi ćete u svom životu i na svom 


putu susretati dosta lažnih proroka i krivih učitelja u ovčjoj koži, - 


pa otvorite dobro oči, da ih po plodovima njihovima razaberete, 
te da se ne date zavesti nikakovim obzirom ljudskim, da vas 
odvrate od vašega uvjerenja, da je Isus i pravi put i prava 
istina i pravi život naš. Za rana treba da vam je to uvjerenje 
.očeličeno, jer kao što danas na veće mlazove prodire svjetlo i 


po našim stanovima i po našim ulicama, tako i zlo i prilike zla 

u istom tom omjeru, ako ne još u većem, prodiru i u najzabit- 
nija skrovišta i zaselke. A vaše godine još su godine Herkula 
na raskršću, pa dobro otvorite oči i gledajte da vam ih krivo 
svjetlo ne zablišti, da vam svijet ne podmetne rog za svijeću, 
da vas ne zaulari u svoj jaram, da ne dadete, da vam ugasne 
ovaj plamen, koji osjećate sada u mladjanom srcu svome, da 
od vas ne učini sviiet lješinom, koju će moći nogom u prvu 
rupu da odgurne. Teško je vraćati se s krive staze na pravi 
put, a bogme ni ne dade svijet, da se natrag vraća. Vama neka 
bude slika današnjeg sv. Evangjelja uvijek pred očima i neka 
vam budu uvijek na pameti riječi Isusove: ,Ako ostanete vjerni 
mome nauku, bit ćete pravi moji učenici, upoznat ćete istinu i 
istina oslobodit će vas“ (Iv. 8, 31.), jer ,ako vas sin oslobodi, 
onda ste zaista slobodni“ (Iv. 8, 36.), to će reći: ako volja vaša 
klone, pa u svijetu ne ushtjednete slijediti nauk Isusov i po 
njemu živjeti, onda će vas zaokupiti svakojaki grabežljivi vuci i 
pritajeni i otvoreni i Bog zna, hoćete li im se moći ikada iz 
pandža oteti. Pa sad kao mladi Herakle na raskršću birajte u 
svojoj mašti sliku svoje budućnosti uz Isusa vodju na svim tr- 
novitim ali časnim putem krjeposna i poštena života, ili uz lažne 
proroke na širokom putu, koji vodi uz časovito opojno veselje 
u propast sigurnu. 

i Ja mislim i čvrsto se nadam u Boga, da su vaše mlade 
duše izabrale život, a ne smrt, dobro, a ne zlo, krjepost, a ne 
opačinu, jer smrti zla i opačine ima dosta i u našem narodu, a 
vi treba da živite, da ste dobri i krjeposni, tako da Bog sve- 
mogući na vaš glas i samoga zamrlog Lazara iz groba na život 
voljan bude da pozove, Amen. 


AV 








Na VIII. nedjelju po Duhovima. 
Sv. Luka, XIV, 1.—9. 


U svakoj paraboli i prispodobi, a naročito u ovoj o nepošte- 

nom upravitelju, valja imati pred očima ono, što se zove u 
gramatici ,tertium comparationis“ t. j. onu glavnu stvar, koja se 
s nečim prispodablja. Kad kažemo : bijel kao ovca, onda ne mi- 
slimo čovjeka prispodabljati sa ovcom, nego samo njegove sjedine 
t. |. bijelu kosu prispodabljamo sa bijelom vunom ovčjom. Tako 
iu ovoj paraboli o nepoštenom upravitelju, gdje gospodar 
pohvaljuje pamet upraviteljevu, kako si je znao u nevolji pomoći 
i izvući se iz gotove nužde i glada, Božanski Spasitelj traži, da 
i sinovi svjetla u svojima poslovima budu tako pametni kao što 
su sinovi ovoga svijeta pametni u svojima stvarima (Luk. 16, 8.). 

Da ne može biti drugi smisao ovoj evangjeoskoj paraboli, 
vidi se iz čitave okolnosti, u kojoj je Isus izrekao tu parabolu, 


Isus je boravio s one strane Jordana u Pereji, pa tu kao u Ga- 


lileji uz Njega se kupe i niži slojevi, priprosti ljudi i carinari. 
Farizeji i vlastodršci drže se po strani, pa ga samo zlobe. Tima 
obraćenima carinarima, koji su stekli svakakovim načinom blaga 
zemaljskoga Isus kao da hoće da kaže, da to svoje blago ste- 
čeno na dobro upotrijebe, da si njime steknu prijatelje, da u 
svoje vrijeme budu primljeni u vječite stanove. 

Tko iole znade duh Isusova nauka i tko se sjeti, da je 
Božanski Spasitelj rekao: ,Štogod ste učinili i najmanjemu od 
braće moje, meni ste učinili“, (Mat. 25, 40.), znati će odmah, 
kako si može čovjek i novcem sticati prijateljstvo Božje. Čovjek 
je samo upravitelj povjerenih si dobara, a Bog je pravi vlasnik 
svega. Onaj, koji ne zna dobro da upravlja ni s ovim blagom 
zemaljskim, kako da mu se povjeri uprava puno većih dobara ? 
Vjernog slugu hvali gospodar u onoj paraboli o talentima (Mat. 
25, 14.—30.), a od nevjernog oduzet će se i ono, što ima, jer 

svakome, koji ima, dat će se i obilovat će, a od onoga, koji 
nema, i ono što misli da ima, oduzet će se. Prava, velika i isti- 
nita dobra to su ona dobra kraljevstva Božjega, to je krjepostan 
život, to je ono blago duha, koje je pravo vlasništvo sinova 
svjetla i djece Božje, koje im ni moljac ni rdja iskvariti niti lopov 
oduzeti može. To Isus preporučuje svojima učenicima, da si 
blago skupljaju, naprama nauci farizeja, koji su mislili i Bogu i 
mamonu nepravednome da se može zajedno služiti. 

Biti učenik Isusov, to će reći Njega slobodnom svojom 
voljom izabrati i primiti za učitelja, Njemu podvrći drage volje 
svoj razum, da ga prosvjetljuje, savjest svoju, da je podržaje i 
bodri duhom syoji svetim, život svoj njemu povjeriti, da ga po 
svem uzoru složi. Sve ono, što je Isus učio i govorio, sve to 
njegov učenik prima i sluša kao vječitu istinu, sve što on zapo- 
vijeda, sve to učenik prima kao savršeni zakon, sve što je on 
djelovao, učenik nastoji u život sprovesti. Svaka riječ ljudska, 
protivna riječi Isusovoj, za učenika mu je zabluda, svaki zakon 
u protivštini sa zakonom njegovim, je zločest, svaki život u 
opreci sa življenjem njegovim pokvarenost mu izgleda. Isusov 
duh treba da i u vama prožene sve misli vaše, sve riječi i djela 
Vaša i sav život vaš, ako kanite biti njegovi pravi učenici. 

. Nema ljepšega života ni blaženijega od života u duhu 
Isusovom sprovedenoga. Isus ostaje i jest za čitavo čovječanstvo 
put, istina i život. Onaj, koji ga ne upozna, ne zna ni kamo 
ide, on ne zna puta, luta u tmini i čami u sjeni smrtnoj, a onaj, 
koji ga je upoznao, pa ga ostavi, mora da zabludi, da propadne. 
Nikakovo znanje ljudsko ne može, da nam opredijeli vrhovni cilj 
i metu našega putovanja. a kamo li da nam može put prokrčiti. 
Nikakovo umovanje ne može, da nam otkrije istinu božansku, pa 
kako može da nam prosvijetli dušu žednu i gladnu božanstveue 
istine vječite? Nikakova sila ljudska nije nas kadra da uzdigne 
do Boga, do neizmjerne savršenos.i, pa kako“ da nam i dade 
život, kome je jedino Bog vječita, hrana. Čovjeka s duhom Kri- 
Stovim nikada ne ostavlja, nikakav ga rad ni pregaranje ne 
Obara, on zna cijeniti život i vrijednost življenja. Sve mu je milo, 
Sve je oko njega veselo, usred boli, nevolja i patnja u njemu 
ključa život vječiti, koji je u duši njegovoj korjen zahvatio. A 
u kome takav život ključa, taj ne može da bude tudjina u svome 
Vijeku. On će ga ljubiti, prosudjivat će ga, služit će mu kao 

učenik onoga, koji je Spasitelj svijeta, za koga nije nikoja rana 
neizejeljiva ni nikoji napredak nemoguć. 

U ovoj neprestanoj borbi izmedju dobra i zla, učenik je 
Isusov proti samomu zlu nepomirljiv, pa ma ostao sam sa svo- 
jom zastavom, pa ma ga i zakopali s njom, ali čim je samo zlo 
nadvladano, on treba da bude čovjek mira, vjeran duhu Isuso- 
vom miroljubivome ; on će raditii u skladu sa svjetlom, koje 
dolazi od istoga sunca istine. Svjetlo se ne može protiviti svjetlu. 
Sve zrake dolaze od istoga sunca. Pa učenik Isusov, i ako je 
otvorio dušu svoju riječi Božanske vječite istine, znati će u njoj, 
kao u kakovoj leći sabirati i zrake sunca naravske istine i na- 
ravskog iskustva i vjeru si i dušu si tima naravskima zrakama 
krijepiti i čeličiti. S takovom prizmom duše svoje okrijepljene i 
očeličene moći će otvorenima očima i u svijetu živjeti i sve u 
njemu pojimati i razaznavati. 

Božanski Spasitelj sam je upozoravao učenike svoje na 
sigurne znakove u oyome svijetu, pa da po njima motre i raza- 
biru ovaj svijet (Mat. 24, 32. 33.; Luka 21, 25. 29. 30.), a tim 
im je ujedno i rekao, da će oni u svijetu duha Njegova i kadri 
biti, da razabiru sigurno, pa im je to još kao i zajamčio, kada 
je rekao: ,Ne boj se, maleno stado, jer se je svidjelo tako Ocu 
mome, da vama dade kraljevstvo“. ,Hvala Ti, Oče, Gospodaru 
neba i zemlje, jer si to sakrio od mudrih, a otkrio malenima. 
Da, Oče, jer tako bi povoljno Tebi“. (Luk. 10, 21; Mat. 11, 25.). 


Mladi moji prijatelji! Rad, pravda, ljubav, to je mirovni 
zakonik novoga poretka u društvu ljudskome. Čovjek dok živi, 


treba da se uči, da radi, da razabire znakove ovoga svijeta, da ' 


luči dobro od zla, pravdu od nepravde i da ljubi, jer samo lju- 

bav stvara, a mržnja razara. Nikada nemojte pristajat uz zlo i 
nepravdu. Ne slušajte one, koji vam pripovijedaju život u samom 
uživanju. Mlado srce, koje ne začepi uši zavodljivom glasu Cir- 
ceje, pada u bezdno putenosti. Takovi nisu za veliku borbu, za 
istinu i pravdu. Takovi rasiplju svoju snagu i brzo im presuši 
izvor oduševljenja za životnu borbu. 

Ne zaboravite, da je i u ovome svijetu zakon taj, da ko- 
načno istina, pravda i dobro pobjeduje. Uza sve borbe i časo- 
mične nedaće ipak je pobjeda konačna na strani onih, koji 
znadu za čim idu, koji imaju čvrste volje, da to dobro poluče, 
koji ljube i umiru za svoje ideale. 

Nama, učenicima Isusovima, ne manjka ni svjetla, ni znanja 
ni volje, ni ljubavi, ni odvažnosti ni duha, pa molimo samo Boga, 
da nam tim svojim duhom prožene sve naše misli, sve naše 
riječi i djela, pa da nam život i rad bude na što veću slavu 
Njegovu, na korist i spas naš i narođa našega, Amen. 


ća) 











Na IX. nedjelju po Duhovima. 
Sv. Luka, 19, 41.—46. 


ji dan, kada je Isus doživio ono slavlje u Jerusolimu, da su 

mu klicali : Blagoslovljen, koji dolazi u ime Gospodnje, kao 
što to pripovijeda isti evangjelista sv. Luka nekoliko redaka prije 
današnjeg sv. Evangjelja (Luka 19, 38.), ronio je ove svete suze 
nad propašću svetoga grada, kada ga je ugledao s brda Oli- 
vetskoga, što nije u ovaj posljednji čas razumio ni svatio ono, 
što mu je potrebno za njegov mir i što nije razumio dan po- 
hodjenja ovoga. 

Jerusolim, ta glava i to srce naroda, sijelo oblasti, perso- 
nifikacija samoga Izraela, zašto je tako zaslijepljen i okorjeo, 
zašto da mu veliki svećenici, starješine i učitelji zakona ne 
razumiju i ne shvaćaju ono, što priprosti puk, sirotinja i prezreni 
svim srcem osjećaju i shvaćaju? 

Te su misli Isusa zaokupile, pa još je evo časak vremena, 
da im spadne s očiju mrena, da progledaju, i sve bi bilo 
spašeno! Nije Isusu na pameti ni njegova muka ni smrt, nego 
ga boli sudbina naroda i propast grada, koja će ga. neminovno 
zadesiti. 

To su bile suze ljubavi božanskog srca Spasiteljeva. ,Vi- 
dite, kako ga je ljubio“, govorili su Žudije, kada su vidjeli Isusa, 
gdje na grobu Lazarevu plače (Iv. 11, 36.). Ove suze protekle 
su iz još većega izvora ljubavi, jer ne oplakuje pojedinoga pri- 
jatelja, nego čitav narod i grad sveti, koje je On božanskom 
ljubavlju ljubio, al su te suze bile ujedno i preteča sigurne 
pravde Božje, jer i pravedno je, da suze na očima ljubavi 
pravednost na svoj način utire! 

Tima svojima suzama Božanski je Spasitelj u ovoj suznoj 
dolini, kako se zove naša zemlja, koju oplakuje većim dijelom 
more, kao privilegirao suze i bol u svom kraljevstvu. Pa ako 

stojik Zeno niječe bol, a Epikur je ugušit htio, Isus ju je jna 
samo jedno od osam blaženstva uzvisio (Mat. 5, 5.). Naše suze, 
pa ma kako gorke bile, ako ih lijemo pred Bogom i svojom 


«savješću, pretvaraju se u rijeku uzdisaja i utjeha, kojima nas 


tješi Duh sveti. Sveti ljudi nazivlju suze krvlju duše, jer kao što 
krv prolivena iz ljubavi prema Bogu i narodu i samo nebo 
otvara, tako isto i suze imaju istu tu moć. Pa zato i sveta mati 
crkva znade cijeniti suze pokornice Magdalene, suze rasipnoga 
sina, suze, što ih Jijevao sv. Petar, kad mu se ono pogled su- 
kobio s Isusovim pogledom nakon što ga je zatajio bio, pa 
suze onih pobožnih žena, što su pratile Isusa na Kalvariju i kraj 
Križa stajale. A štuje ona i suze bezbrojnih djevica i mučenica, 
koje angjeli Božji u ruže znadu pretvarati. A i one suze znade 
cijeniti crkva i povijest, što ih je lijevao Bogomir Buljonski, 
kada je ugledao sveti grad i grob Spasiteljev. Pa nisu se baš 
posušile ni one suze, što ih je lio naš narod u stoljetnoj borbi 
za krst časni i slobodu zlatnu. Ona naša: ,Vidi Bog, ljudi ne 
vjeruju“ najbolji je dokaz, da naš narod vjeruje u Boga i pravdu 
Božju. Pa baš zato danas na dogledu propasti tolikih naših 
gradova, mjesta i sela i nad moralnom iskvarenošću na mjesto 
nekadanje krjeposti, poštenja i gradjanske požrtvovnosti, mnogo 
pošteno hrvatsko srce zaplakat bi moglo, kada vidi, kako neka 
tajna ruka crna proračunano potkapa u tom narodu vjeru otaca 
i okužuje ga vjerskim nehajem, te ga uči, da je sebičnost kri- 
jepost i da pravo jačega u borbi za opstankom neomedjena 
Prava i sva sredstva na raspolaganje ima, da njemu slabijemu 
vratom zakrene, i da se unapred izmiri s tom svojom sudbi- 
nom kao slabijega. Ali sva sreća pa evo Božanski Spasitelj i 
njegova crkva uči, da nije uvijek onaj, koji pati i suze lije, 
ujedno i slabiji i da _ Bog sam utire suze na očima pravednika, 
koji nevolju trpe. Pa i sva sreća te još nije crna ruka i ako je 
dosta zla nanijela i toliko pustih garišta od nekadanjih sretnih 
krovova učinila, potpuno i korjen vjere žive i uzdanje u Boga 
Pravednoga, koji i bije i kara, ali ne zatariva one, koji se u 
Njega pouzdavaju, u našemu narodu, pa ni u njegovom cvijetu 
omladine satarisala ni uništila. Hvala Bogu, još ima u našemu 
narodu ljudi, koji shvaćaju i uvidjaju, da kao što je čovjeku za 
tjelesni život nuždan zrak, koji i ako ga ne hrani, ali bez ko- 
jega mu nema ni života, da je isto tako i za duševni život po- 

treban duševni uzduh, vjerski. vrhunaravski, za kojim mu duša 
čezne i koji ga uzdiže nad ovu koru zemaljsku, uz koju mu ne 
će srce sasvim da se prilijepi, jer osjeća, da je rodjeno za malo 
više stvari i vrijednije od onoga zlata i srebra, za volju čega 
znadu puteni ljudi prodavati i sebe i savjest svoju i poštenje i 
lice svoje, te obezčastiti i nasvetije stvari, osjećaje i mjesta, 
tako, da ih pravedan bič srdžbe Božje, a često i ljudi oplesti 
moraju, da uvide, kako su nisko pali i stid pod noge bacili. 

Istina Bog, čovjek ne smije nikoga da osudjuje (Mat. 7, 1.), 
istina, možebit bi u istim prilikama i sam dublje još pao, ali o 
tom se baš i radi, da čovjek, koji je prožet duhom Kristova na- 
uka danas nakon dvadeset stoljeća istine kršanske vjere bude 
malo jače petlje od one nemoći, što se krila u onoj pogansko- 
ga svijeta: Video meliora proboque, deteriora sequor — vidim, 
što je dobro i odobravam, ali ipak slijedim ono, što je gorje. 

Na nikoga se nije Božanski Spasitelj žešće oborio u svom 
životu na ovoj zemlji, nego li na one, koji su od doma Oca nje- 
gova napravili špilju hajdučku i trgovinu u njoj otvorili, kao što 
nam to i današnje sv. evangjelje spominje. Pa ipak kolike bi lju- 
de i na visokom mjestu idanas taj prikor i pravedan bič srdžbe 
Božje stići mogao! Crkva se nikada nema bojati bure ni oluje 
neprijateljstva ni samoga pakla, ona stoji na čvrstoj pećini sagra- 
djena, ali kada u njoj samoj vašare ljudi i trguju s najsvetijima 
stvarima i osjećajima, onda se u njoj stupoyi njezini sami malo 
po malo naheruju. Divnim je to bojama i pravom vještinom pri- 
kazao umjetnik na onoj slici u velebnoj stolnoj crkvi u Djakovu, 
gdje nam prikazuje taj prizor, kako iz Hrama tjera Isus one, koji 
ga obeščašćuju i kako se stupovi crkve samo s takove rabote 
naheruju. Isusove suze u današnjem sv. evangjelju, kad je ugle- 
dao taj sveti grad i hram kao da su za to i curkom curile, što 
je znao, da ni pravedan bič srdžbe njegove ne će opametiti sve 
te vašardžije u svetom gradu i domu Oca njegova. 


* * 
* 


Mladi moji prijatelji! Pripovijeda se, da je sv. Franjo _Sa- 
leški, kada je slušao ispovijest nekoga okorjeloga grlješnika uda- 
rio najedanput u plač, pa kada ga u čudu zapitao ovaj zašto 
plače, odgovorio mu. da plače, jer on ne plače i ne zgraža se 

nad tolikima opačinama svojima. Ne stidite se nikada ni vi po- 
štenih suza. Suze odvaljuju kamen sa srca, koji je plemenita 
tuga i bol navalila, suze su biser, što se runi sa cvijeta žive vje- 
re, žarke ljubavi prama Bogu i sućuti za nevolju. Srce, koje i 
jedan takov biser natruni u kalež, koji angjeli Bogu prikazuju, 
ne može da bude zločesto, kao što ne može po izjavi svetog 
Pisma jedan te isti izvor da navire slatkom i ttpkom vodom 
(Jak. 3, 11.). 

Da, ne stidite se poštenih suza ! Lijte suze žalostinke, kada 
uzvidite, gdje se zlo bani, a opačina se uvriježila, pa hara i pu- 
stoši i po vinogradu Gospodnjem i po narodnom polju, pa će 
vam srce znati i metati suze radosnice od milja i dragosti, kada 
i sami rukave zasučete, pa u složnom i požrtvovnom radu ugle- 
date, kako nestaje korova nevjere iz tog vinograda i polja, kako 
o muci grozdovi vise, kako se zlati narodno polje, kako plodno 
klasje vašega rada svetim ponosom prigiblje glavu svoju Bogu 
i Spasitelju u počast i slavu. Oči vam ne će od tih suza pod- 
bule biti, nego će se u njima ljeskati i odrazivati radost i ve- 
selje sa dna srca i duše vaše zadovoljne, sretne i blažene, a u 
tom zadovoljstvu, sreći i blaženosti ne će vam srce zablištivati 
blištavilo srebra i zlata, časti i bogatstva, jer ćete biti za dosta 
bogati u Bogu, Amen, 


Na X. nedjelju po Duhovima, 


Sv. Luka XVIII. 9. 14. 


ilo je to, kada se Božrnski Spasitelj po zadnji puta pri- 
bližavao  Jerusolimu na putu izmedju Efrema i Betfage. 
Usput se sve više kupilo svijeta oko njega. Pa kako su i pro- 
tivnici Isusovi, farizeji, svaki korak njegov pratili, bilo ih je i 
tude. Ovaj put kano da su zadovoljni sa samim sobom s tobož- 
njega Isusovog neuspjeha, jer evo već treću godinu javno dje- 
luje, a oni još ne vide kraljevstva njegova, za koje je govorio 
da je došao, da ga utemelji. 

Sv. Evangjelista Luka na predjašnjem poglavlju (17, 20.) 
izričito nam spominje, da su ga farizeji tom prilikom — ne bez 
pritajene zloradosti i ironije — zapitali ; »Kada će doći kraljev- 
stvo Božje?“ I oni su sve iščekivali to novo razdoblje po 
Izrael — ali po svom shvaćanju — pa ga ne mogu da dočekaju. 
Taj ,Galilejac“ kupi oko sebe samo grješnike, slabe i to je sve. 
Oni se u sebi vesele nad tom njegovom ,nemoći“ i počeli se 
sada kao malo s njime šaliti i izrugavati. A Isus im reče: »Kra- 
ljevstvo Božje ne dolazi s bukom“ — »Kraljevstvo Božje je u 
vama“. (ibid. 21.). 

U skrovitosti savjesti tvoje tu počima i korjena ima da 
uhvati kraljevstvo ono, kojemu je Isus Mesija. Savjesti ljudskoj 
Isus govori i od nje traži pokajanje i vjeru. I čim ona posluša 
taj glas, prima Duha Božjega i kraljevstvo od onoga časa po- 
čimlje. Farizeji, puki formaliste u svojoj tjesnogrudnosti nijesu 
htjeli da to shvate, ali sjeme, koje je Isus posijao, raste i bez 
njih i proti njihovom shvaćanju. Istina, ono je još kao gorušično 
sjeme maleno, ali krije u sebi unatoč slabosti i nevrijednosti 
onih njegovih učenika, grješnika i očitnika, sigurnu snagu i moć. 
U ostalom, odmah je nadodao Isus, znajte, drugi dan moj, drugi 
dolazak moj, bit će sjajan kao munja (ibid. 24.). Ta dva dana 

[susova, dan poniznosti i proslave, jesu ona dva razmaka, koja 
dijele čovječanstvo od dolaska Isusova na ovaj svijet, pa sve 
do njegova kraja i konca. Pa da njegovi učenici ne klone u 
očekivanju onoga drugoga njegova dana u molitvi i pregaranju, 
u poniznosti i u pokori, u žedjanju za istinom i za pravdom, a 
obzirom na ove ohole farizeje, pune samodopadnosti i umišljene 
krjeposti, izrekao je Božanski Spasitelj ovu u današnjem svetom 
evangjelju parabolu. 

Kako krivo rade oni, koji misle obnovit, preporodit druš- 
tvo ljudsko vanjskima naredbama i propisima! Društvo je orga- 
nizam, pa i bolesti društvene najprije su individualne, a onda 
istom socijalne. Evo kako je Božanski Spasitelj radio i govorio. 
Nije se zadovoljavao sa slovom zakona, nego duhom. Slovo 
ubija, a duh je, koji daje života, Korio je farizeje, što su naoko 
i iz puke formalnosti i na dlaku zakon izvršivali i od kopra i 
od peršina desetinu davali,.a što je pretežnijega bilo u zakonu, 
kao pravda, milosrdje i vjernost nogama gazili (Mat. 23. 23.) 
Isus je u savjest pojedinca zadro. To je ono, što je rekao : ,U 
vama je kraljevstvo Božje“. U tom smislu rekao je i ono: »Neka 
ne zna ljevica, što daje desnica“, a ne samo da dobro činiš, da 
te ljudi vide i hvale, kao što to rade farizeji (Mat. 6, 3.). 

Badava, Božanski Spasitelj i tu se pokazao kao pravi ob- 
novitelj i preporoditelj društva ljudskoga. Svi ovi moderni 
obnovitelji društva ljudskoga i socijalistički vodje, koji s vida 
puštaju nauk Isusov i podmiću poodlogu kršćansku svojima 
naukama, na krivom su putu. Društvo ljudsko ne preporadja se 
niti zakonima pukima niti silom, niti namjerno prouzročenima 
potresima. Dok se čovjek bude radjao ovakav, kakav se u sta- 
nju pale naravi ljudske radja, sebičan i više na zlo sklon, tude ne 
hasne vanjski propisi, on se ne će promijeniti, a bogme ni ljud- 
sko društvo. Istina je nepobitna, da su oni narodi manje ili više 
kulturni, koje je nauka Isusova vjerska i ćudoredna manje ili 
više prožela. Nakon ovo dvadeset stoljeća kršćanstva štogod ima 
u društvu ljudskome više ljubavi, mira, napretka, prayde, to je 
Ono dužno Isusovoj nauci da zahvali, jer tko i malo baci oko 
na one krajeve, gdje nije svjetlo evangjeoskog nauka doprlo, taj 
ne će moći poricati tu tvrdnju. Evangjelie je pravi zakonik za 
savjesti i za društvo ljudsko, za sva vremena i za sve narode. 
Stoljeća i ljudi prolaze i mijenjaju se, ali njegove riječi evangje- 

oske od vječite su vrijednosti za pojedinca i za društvo ljudsko. 
Zašto je kršćanstvo tako jako podrmalo starim svijetom ? Zato, 
jer je ono promijenilo čovjeka u srcu i savjesti, promijenilo ga 
u njegovom vjerovanju i osjećajima, pretvorilo ga u čovjeka mi- 
saona i moralna. Isus je učitelj i pojedinca i društva ljudskoga. 
On je obnovio svijet tim, što je pojedinca pridigao i prosvijet- 
lio, a obnovljeno i preporodjeno društvo opet lahko pomaže i 
pojedincu, da se dotjeruje i usavršuje. To je, što no bi rekli, 
zakon uzajamnosti. Tako dakle evangjeoski nauk moramo da 
shvaćamo i kao duboko individualan i kao strogo socijalan. 

Nauk Isusov ne smatra čovjeka kao samca u svijetu, on 
mu u pamet dozivlje na svakom koraku tolike veze, koje ga 
vežu s Bogom, stvoriteljem i vrhovnim ciljem svojim, gospoda- 
rom neba i zemlje (Mat. 11, 25.), koji je naš , Otac na nebu“ 
(Mat. 6, 4. 6. 8.), koji se brine za svoje i nesetne stvorove (Mat. 
6, 26.) i koji će svakome pravedno suditi (Iv. 12. 48.). On mu 
u pamet dozivlje tolike veze, koje ga vežu s roditeljima (Mat. 
15, 4), s djecom (Luk. 15. 11.), sa siromasima (Luk. 16, 19.), 
s bližnjim i s neprijateljima (Luk, 10, 25.), s prijateljima (Mat. 
5, 23.) sa ženom (Mat. 19, 9.), s ubogima (Mat. 10, 42.), s 
oblastima (Mat. 22, 21.). Nema odnošaja u životu ljudskome, u 
komu ne bi mogao čovjek za sebe crpsti nauku i pravilo iz 
evangjelja. Ali sva ta djela i riječi naše, bile ma kako izvana 
sjajne i blištave, ako nisu takove i pred vlastitom savjesti, od 
male su vrijednosti i skoro nikakove cijene. Vrijednost njihova 
je već ustanovljena i prije, nego li se iz vana očituje. Vlastita 
savjest, ona je, koja u ruci drži to nepromjenljivo mjerilo za 
dobrinju ili zloću naših riječi i djela (Mat. 23, 27.). Zato je i 
našlo skrušeno priznanje svoje ništetnosti i nevrijednosti u is- 
povijesti onoga skrušenoga i prezrenoga carinara i griješnika u 
današnjem svetom Evangjelju onoliko oproštenje i opravdanje u 
očima sveznajućeg Boga, a nadutost i oholost farizejska ono- 
liku osudu. 

Ne mjeri Bog kao ljudi istim aršinom naša djela. U očima 
Božjima eno više je dala ona sirota udovica, koja je u milosti- 
njak metnula dva novčića, od čnih farizeja, koji su bacali novce, 
da je sve zveketalo (Marko, 12, 43.), 


* 
* * 


Li 

Mladi moji prijatelji! U dnu duše naše i srca našega za- 
hvalimo Bogu, što smo kao članovi sv. matere crkve, kojoj je 
Božanski Spasitelj povjerio tu svoju nauku, da je nepogrješivo 
čuva i navješćuje svakom i pojedinom stvoru, dionici te vječite 
istine, ali ne zaboravimo, da nije dosta, da samo slušamo tu 
nauku i da uvidjamo ljepotu njezinu i uzvišenost, nego treba da 
nam ona prožene sve naše misli, riječi i djela kao kvasac kakov; 
jer Isus sam kaže, da ne će unići u kraljevstvo nebesko oni, 
koji govore: Gospodine, Gospodine, nego koji čine volju Oca 
njegova (Mat. 7, 21.). 

.I sol je dobra i kvasac je koristan, ali ako sol obljutavi, 
rekao je slikovito Isus, i ako kvasac ne uskisne i ne prožene 
tijesto, od slabe je vrijednosti. Ako i od nas sol mudrosti nauka 
Isusova ne učini boljima i ako kvasac njegove vječite istine ne 
prožene sve naše biće, život i djelovanje od slabe su subjetivne 
vrijednosti po nas. Pa ovako, kako jesmo uvjereni o objektivnoj 
vrijednosti toga božanskoga nauka i te vječite istine, gledajmo i 
sebe i druge da boljima učinimo, držeći se naputka Božanskoga 
Učitelja našega, da težimo za sve većom savršenošću u životu 
našemu (Mat. 5, 48.). 

Upravo koliko nam je oduran taj farizej u današnjem sv, 
evangjelju baš zato, jer je u srcu svome bio gorji, nego što 
se pred svijetom pokazivao, za toliko budimo u srcu svome i 
pred vlastitom savjesti bolji, nego što i želimo, da do nas 
svijet drži ili da u nama to vidi, Amen. 


== 





Na XI. nedjelju po Duhovima. 
Sv. Marko, VII. 31.—37. 


U današnjem evangjelju vidimo Božanskog Spasitelja gdje do- 

Jazi iz krajeva Tyra i Sidona, napučenih stanovništvom 
syrofeničkim, ali te je krajeve Izrael smatrao kao i svoje, pa 
Izraelac, koji bi se tamo nastanio, smatrao se i smatran je bio 
kao dionik vjerskih povlastica, koje je inače užiyao samo sta- 
novnik svete zemlje. Onaj, koji bi tamo stanovao u tim krajevima, 
govorahu naučitelji u Izraelu, taj ima Boga u sebi, a koji bi 
tamo pokopan bio, oprošteni su mu grijesi, to je svejedno kano 
da bi pokopan bio pod žrtvenikom. Tako čitamo u jednoj zbirci 
rabinističkih tumačenja. 

Tom se prilikom dogodilo ono, što nam isti sveti Evan- 
gjelista Marko nekoliko redaka prije današnjeg sv. Evangjelja 
pripovijeda, kako je Božanski Spasitelj uslišao molbu one 
syrofeničanke, koja ga je molila, da joj izliječi kćerku, koju dja- 
vao muči. Pa kada se Isus kratio, da joj udovolji molbi, 
rekao joj: ,Nije dobro da uzmeš kruh od djece, pa da ga baciš 
psima“, a ona će: ,Da, Gospodine ! Ali i štenad jede od mr- 
vica, što spadaju sa stola djece“, onda joj je Božanski Spasitelj 
odgovorio: ,Za tu tvoju riječ izišao je djavao iz kćeri tvoje“. I 
dogodi se tako (Marko, 7, 24.—30.). Toj skladnoj, lijepoj i du- 
hovitoj riječi, kojom je istaknula onaj veliki razmak, što nju 
tudjinku dijeli od Njega i njezinu kćer od sinova izabranoga 
naroda, nije mogao ni sam Božanski Spasitelj da odoli i da joj 
molbu odbije. Pokojnomu našemu biskupu Strossmajeru ta se 
evanjeoska slika tako usjekla u pamet, da ju je često i u go- 
voru i u pismu spominjao. Kao da je htio govoriti: Vidiš moj 
rode i narode, kad te je dragi Bog obdario tako milim, lijepim 
skladnim i mogućnim jezikom, da bi i angjeli na nebu njime 
mogli slaviti Boga, uči se odatle, da štogod izadje iz tvojih 

ustiju, štogod uzrekneš ili uznapišeš tim tyojim divotnim jezikom 
neka bude i njega dostojno i znaj, da mu nijedno srce odoliti 
ne može ili njime grmio ili tetošio, ili njime darivao il srcu pri- 
pijevao, ili njime molio il mladjemu zapovijedao, ili njime karao 
il prijatelju srce otvarao ! — 


Ja sam i sam o tome razmišljao, pa kada vidim, kako se 
naša ,lijepa knjiga“ sve manje i piše ičita, ai ono, što se piše, 
ne piše se skladno, lijepo i našega jezika dostojno, to sam do- 
šao do uvjerenja, da kao što sveto evangjelje, ako i ne sadržaje 
doduše propise o plaći radnika i koliko sati treba na dan da radi, 
ali i slijepac može i o tom, da čita tamo, gdje se veli, da je do- 
stojan poslenik svoje plaće (Luka, 10, 7.), i tamo gdje se veli, 
da onzj koji kupi plodove i prvi jede od njih, i tamo, gdje se 
veli, da je gospodar pripravan vjernoga slugu i za stol posa- 
diti i sam ga dvoriti, drugima riječima: i ako nije sv. evangjelje 
zakonik društveni po kalupu modernih vodja socijalističkih, al je 
svakako vječiti zakonik za sve savjesti, koji sadržaje u sebi na- 
čela za rješavanje sviju društvenih pitanja ; tako isto i ako ne 
sadržaje sv. evangjelje kakovu antologiju lijepe književnosti, ali 
nedostižive sadržajem i oblikom one parabole i ove epizode i 
svaka riječ Isusova svakome kano na dlanu da pokazuje u ka- 
kovo ruho treba da zaodjevamo misli svoje koje za javnost go- 
vorimo ili pišemo. 


Kao da smo još daleko od toga, da to uvidimo. Nekako 
kao da nam je srce odrvenilo. Kao da se uvriježilo mnijenje 
i medju našim ljudima, da se sva vještina sastoji u pukom kopi- 
ranju slike, koju su svojim očima ili ušima kao kakovom foto- 
grafskom spravom uhvatili, a ni suje u srcu svome i duši svojoj 
oprali, nego je onako poganu i krmeljivu na papir stavili, pa je 
u svijet otpremili. I tako piju naši ljudi i traže napitka po koje- 
kakovim kaljužinama, a izvor svakoga zdravog napitka zametnuše, 
zaboraviše i prezreše, jer pred njim treba da poklekneš i da či- 
stom rukom dohvatiš, a ne istom kakovim žvalavim hrgom, štono 
ga pogana cigančad od kore bundevske otkinula i o vrbovu gra- 
nu objesila. 


* > Kao što je riječ Isusova : Misereor turbae — žao mi je puka, 
urodila kršćanskom naukom o društvu ljudskome, tako ta nje- 
gova pripravnost, da ispuni svaku molbu za tako lijepu riječ, kao 

što se čula iz ustiju te syrofeničanke, treba da podigne i lijepu 
knjigu i vrijednost i zadaću njezinu. — 

Odatle, iz tih krajeva Tyra i Sydona, zaputio se Božanski 
Spasitelj u Dekapolske gradove oko mora galilejskoga i tu se 
dogodilo ovo, da je izliječio toga gluho-nijemoga u današnjem 
sv, evangjelju. Kada je taj puk to čudo na svoje oči vidio, na« 
vrjelo mu srce i usta tolikom hvalom i slavom, da je Isus mo- 
rao, da stišava, ali on još više stao da viče: ,Svako dobro čini 
i gluhima vraća sluh i nijemima govor.“ 

Tu se eto obistinuje ono : Glas puka glas je Božji, — vox 
populi, vox Dei. Duša puka i naroda osjeća, tko mu je prijatelj 
tko nije, osjeća, na kojoj je strani istina i pravo, pa kada se za- 
nese tom spoznajom, nitko joj ne može zaustaviti oduševljenja. 
Zato je Božanski Spasitelj i volio taj puk i to njegovo odušev- 
ljenje, bilo mu je kao naknada za ono farizejsko rovarenje i zlo- 
bu. ,Prokleti taj puk, koji ne zna zakona,“ govorili su farizeji i 
zaslijepljeni vodje naroda, kada su vidjeli, kako pristaje uz Isusa 
(Iv. 7, 49.) i tim su odavali svoju mržnju na tu svjetinu, koju ni- 
jesu mogli uvijek da svojima uzdama bijesa i samovolje zauzdavaju, 

Tako je uvijek bilo i bit će, da zaslijepljeni silnici puk 
samo dotle maze i tetoše, dok mu je voljan, da služi kao pod- 
nožje nogama njihovima i dok si dade vezati oči, da ne vidi 
svjetla Božjega, al čim se usudi i malo da progleda ili da se oso- 
vi, onda je i proklet i smet. Isusova nauka za uvijek je oslobo- 
dila savjest ljudsku i proglasila lično dostojanstvo svake slike i 
prilike Božje. 

Ti Dekapolski gradovi, u kojima je Božanski Spasitelj tako 
rado boravio, osobito u onome ,svome“ gradu Kafarnaumu, da 
su mu već druga mjesta upravo i zamjeravala, kao što to vi- 
dimo iz one izjave u Nazaretu : ,što smo čuli, da si počinjao u 
Kafarnaumu, učini i ovdje na domaji svojoj“ (Luka, 4, 23.), kako 
li su se teško ogriješili o svoju savjest i dušu, kada su dali, da 
u njima zamre ono oduševljene, u kom su mu klicali negda kao 
kralju i vodji svome (Iv. 6, 15.). Ali kakova ih je teška sudbina 
zadesila za to njihovo odmetnuće — na dno mora survala se ta 
dika galilejskog mora (Mat. 11, 23.), a Tyru i Sidonu lakše će 
biti na sudnjemu danu, nego li Korozajimu i Betsaidi (ibid. 22.). 
A ti pusto galilejsko more, čiji su se i valovi pokoravali riječi 
Božanskoga Spasitelja i čije su riječi onako sklaono žuborile 

dubravnoj obali tvojoj, i komu su se i sami onako umilno po- 
davali i kao na krilima ga nosili, kako si mi danas bijedno, kad 
moras da kriješ svoje valove, da ti ne slušaju one glasove nekr- 
štena čeljad, koja ni ne zna, a kamo li da mari za nekadanju 
slavu tvoju.— 


* 
* * 


Mladi moji prijatelji ! Svaka zabluda, svako odmetnuće od 
istine, a osobito od istine vječite, od Boga samoga, teško se 
osvećuje i pojedincu i narodo i svijetu. Ovo prokletstvo, koje je 
stiglo te. Dekapolske gradove, i to sinje galilejsko more, živa je 
opomena svima krajevima i narodima. Naš narod, hvala Bogu, 
nije se odmetnuo od vjere otaca svojih, još diše duhom Božan- 
skoga Spasitelja, ali koliko u njem još ima gluhih, koliko nijemih, 
koliko slijepih kod očiju, i kako mu je to disanje od yremena 
do vremena bolno i slabo i naporno. Pa vi, ako mislite, da mu 
danas sutra budete vodjom i da življe diše tim duhom Kristo- 
vim i da u njemu progovori, što je nijemo, i što je gluho, da 
pročuje, što je slijepo, da progleda, a to vi i sami gledajte da 
vas taj duh prožene i da_vam vid ne potamni, da vam govor 
ne zamre, da vam srce ne odrveni, već da se spremni na svaku 
žrtvu predate u svetu volju Božju, pa da se veselo posla la- 
tite i svaki u svom djelokrugu, koji mu bude namijenila  pro- 
vidnost Božja, radite, prosvjetljujete i dižete narod svoj i tim 
dičite Boga i dom svoj, da tako odvratite od njega onu prokle- 
tinju, koja neminovno stiže svaki kraj i svaki narod, kada mu se 
narodno polje i kučište obrati u garište, na koje naljeze tudjina, 
koja ni ne zna, a kamo li da mari za prošlost i slavu tih polja 
i dubrava, tih sela i gradova i onih duša. kojima je sveta bila 
svaka ona stopa, po kojoj ona sada gazi, a ne vidi i ne mari 
da vidi, kako: joj se i trava pod nogama opire, Amen, 





Na XII. nedjelju po Duhovima. 
Sv. Luka X. 23.—37. 


(Ovai se dogadjaj evangjeoski zbio, kada je Božanski Spasitelj 

ostavljao Galileju, pa se uputio u Jerusolim, gdje ga je če- 
kala konačna borba s protivnicima i smrt na križu. Galileja i 
Jerusolim dva su razna područja djelovanja Božanskog Spasite- 
lja. Tamo je Isus proglasio svoj evangjeoski zakon, tamo je Isus 
puk, koji je čamio u tmini i u sjeni smrtnoj, u krajevima Zabu- 
lona i Neftalije, kano što je bilo prorečeno (Mat. 4, 14.), svjet- 
lom i toplinom svoga toga božanskoga nauka pridizavao iz 
tog potištenog stanja, tamo je svoje učenike i vjernike vezom 
žive vjere i ljubavi sebi za uvijek priljubio, pa ga je taj puk i 
za kralja na silu htio izabrati (Iv. 6, 15.); tamo se i preobrazio 
na gori Taboru, pa je odande i mogao ravno Ocu svome ne- 
beskome uzići, jer bi dovoljno bio učinio za naše objektivno 
spasenje; ali je u providnosti Božjoj bilo zaključeno, da Božan- 
ski Spasitelj, taj pravi Sin čovječanski, kako se Isus sam rado 
nazivlje (Mat. 12, 32.; 17, 9.: Nikome ne kazujte, što ste vidjeli, 
dok Sin čovječanski ne uskrsne od mrtvih), do dna iskapi 
kalež muke i to baš u srcu Judeje, u Jerusolimu, — quia non 
capit Prophetam perire extra Jerusalem — jer to ne ide, da 
prorok pogiba izvan Jerusolima (Luk. 13, 33.). 

Šest ga je samo mjeseci dijelilo od toga časa, al mu je na 
tom povratku sada iz Galileje sva misao na to i na Jerusolim 
bila upravljena. kano što veli sv. Luka (9, 51.), pa bi od vre- 
mena do vremena tu misao o smrti, što ga čeka u Jerusolimu, i 
apoštolima priopćivao (Mat. 16, 21; 17, 21.), ali ga oni ni iz 
daleka ne razumješe. 

Na tom putu je Isus sa svojima učenicima imao da prodje 
Sihemom, glavnim gradom Samarije, pa jer je naumio da ide u 
Jerusolim, nisu ga ni na konak htjeli primiti; pa kad su ono Ja- 

kob i Ivan, Sinovi Zebedejevi, htjeli da ih za to grom satare, 
ukorio ih je Isus i rekao im: ,Ne znate, čijeg ste duha ; Sin 
čovječanski nije došao na svijet, da ga uništi, nego da ga spasi.“ 
(Luka, 9, 52.—56.). 

Odande se Isus i njegovi učenici spustiše u dolinu Jordan- 
sku na put, koji vodi preko Jerihona u Jerusolim, i tu se dogo- 
dilo ono na tom putu, da ga je saletio neki književnik, pa mu 
se ponudio, da će ga slijediti kudgod ushtjedne, a Isus rekao 
one riječi; ,Lisice imaju duplja svoja, ptice nebeske gnijezda 
svoja, a Sin čovječji nema ni glave kamo da sklone“ (Luka 9, 
58.). To mu se eto dogodilo te noći, da _ nije imamo ni glave 
kamo da sklone, a Bog zna, što ga čeka u Jerusolimu : pa zato, 
kako su ljudi uvijek isti i svagdje jednaki, kako ćei njegove 
učenike čekati ista pogibelj i patnja, kako im treba i nastojanje 
da je isto kao i njegovo, treba da im je ista i blagost i strplji- 
vost i pregaranje i mir duševni, pa da se ne osvećuju onima, 
koji im pred nosom vrata zatvaraju i da im ne bude srce prili- 
jepljeno za ovu koru zemaljsku, nego imadu u pregaranjv da ži- 
vot provode i da drugima olakšaju breme životno. 

Kada je Isus stigao u Jerihon, tu se dogodilo ouo, što nam 
današnje evangjelje pripovijeda, kako je pristupio Isusu neki za- 
konoznanac, da ga kuša, pa Ga zapitao: Učitelju ! Što imam da 
radim, da postignem život vječni ? Kako čitaš u zakonu, što ta- 
tio piše ? reče mu Isus, pokazujući na njegove zapise, što ih je 
nosio, u kojima je medju inim vjerojatno i ta izreka iz zakona bila 
zapisana, kao što to i propisuje zakon Mojsijin : (Deuteron 6, 4. 
do 8.) »Čuj Izraele | Gospod Bog naš, Gospod je jedini. Ljubi 
Gospodina Boga svim srcem svojim, svom dušom svojom i svom 
snagom svojom. ,O toj zapovijedi kao da je taj zakonoznanac 
bio na čistu, ali znajući za Isusa, da je on ,prijatelj carinara i 
grješnika“ (Mat. 11, 19.), pa da budeio tom na čistu, ko bajage, 
i da ga malo smete, zapita Ga: A tko je moj bližnji ?. 

U tvj paraboli o milosrdnom Samaritancu pokazao je Isus 
tomu piscu, kako nije ni jetlna, vjera, kako nije ni jedno umova- 
nje ljudsko, kako nije nikada nitko jasno pokazao, da smo svi 
djeca jednoga nebeskoga Oca, da smo svi medjusobno braća, 
da u tom nikakovih granica ni razlike nema, da kada je čovjek 
u nevolji i potrebi da ne pitaš, je li ti prijatelj ili neprijatelj, nego 


da mu pomogneš, kano što bi i ti želio od njega, da i on tebi 

pomogne. Ovaj konstrast izmedju svećenika, koji bi najviše srća 
morao imati za neoljnoga i izmedju Samaritanca, koji bi imao 
najmanje razloga, da mu se smiluje, jer ga je onaj mrzio i pre- 
zirao upravo vjerskim nekim fanatizmom (Luka 9, 53. ; I. 4,9), 
podaje svu snagu toj evangjeoskoj slici. Uzmi ovu samu sliku za 
se, pa ćeš priznati morati, da je od vječite vrijednosti, a uzmeš 
li je samo kao jedan snimak u duhu tolikih Isusovih slika, na 
koljena moraš pasti pred Božanskim majstorom. Rasipni sin (Luka 
15,11—32.), Marija Magdalena (Luka 7, 36.—50.), Zahej (Luka 19, 
1—10.) i mnoge druge kao i ova slika o milosrdnom Samariiancu 
nenadmašive su ibožanske. Pa upravo za to, jer su vječitim bo- 
jama i božanskom istinitošću naslikane, živi su izvor i nepresah- 
njivi za svakoga umjetnika, pjesnika i književnika, tako da sva- 
ka umjetnost i lijepa knjiga iz toga uzajamnoga odnošaja s 
vjerskim prijeklom svojim u toliko i je blagoslovna, ili puna pro- 
kletinje, u koliko se sjeća i obazire, ili u koliko zaboravlja ili 
prezire tu svoju uzajamnost i porijeklo. Samo shvaćena umjet- 
nost i lijepa knjiga imade svoju pravu i evangjeosku zadaću. Ako 
nisu u službi te vječite ljepote i istine, od male su cijene i vri- 
jednosti, a djelovanje im mora biti razorno ištetno. Ne razumi- 
jeva se tude, da svaka umjetnina, pjesma i lijepo štivo mora 
izravno vjerski koji predmet obradjivati, da poluči svoj sklad s 
vječitom ljepotom i istinom i da blagoslovno djeluje, nego u to- 
likoj raznolikosti duha, dara i djela, ma koji im neposredni pred- 
met stvaranja bio, nikada. ni umjetnik ni pjesnik ne bi smio 
suma smetnuti taj božanski izvor nadahnuća i stvaranja. Bez 
vjere niti možeš shvatiti milordje Samaritanca, niti radost Zahe- 
jevu, niti blaženost rasipnog sina, niti ljubav pokornice Magdalene 
niti ikoji drugi ljudski plemeniti osjećaj ili pregaranje, kano što 
ne možeš ni zamjetiti bez toga onu uzvišenu crtu na licu, s 
kojega prosijevaju ti osjećaji, što ju je pravi umjetnik i pjesnik 
utisnuo, 


* #* 
* 


Mladi moji prijatelji! I iz ovo nekolike riječi i misli, što 
nam je nadala ova evangjeoska slika, rado bi da crpite uvjere- 
nje, koliko je potrebno za čovjeka, koji se knjigom bavi, priba- 
viti si vjerskoga znanja i duha, da ne tumara po toj stazi života, 





u 

punoj zapreka i svakovrsne opasnosti, bez pravoga svjetlai vo- 
dje. Rado bi da ste prožeti uvjerenjem, da nije škola i nauka, 
koju u školi učite, samo za to, da vam danas sutra pribavlja vaš 
svakidanji kruh i službu, nego da vam u svjetlu evangjeoske 
istine na toj stazi životnoj i otvara vidike, s kojih ćete biti i odu- 
ševljeni i ojačani, da i najteže životno breme podnositi možete i 
umjetničkim okom shvaćate i dobre i zle strane bića i srca ljud- 
skoga, pa da tim oduševljenjem, tom snagom i tim okom i ushtje- 
dnete i uzmognete i uzvidite, gdje, kada, i kako treba i njetiti 
dobre strane srca i svoga i bližnjega svoga, i vidat mu rane, koje 
su mu nanijele one zle strane srca i nagnuća njegova. 

Nikada od tebe milosrdna Samaritanca, ni sebi ni narodu, 
a kamo li bližnjemu u opće. ako ne crpiš snage i volje za milo- 
srdno djelovanje u živoj vjeri i u zapovijedi onoga, koji je rekao 
tome književniku u današnjem sv. evangjelju : ,Idi i ti čini tako,“ 
Amen. 


(e 


Na XIII. nedjelju po Duhovima. 
Sv. Luka XVII. 11.—19. 


[D ogadiai, što nam ga današnje sv. Evangjelje pripovijeda, zbio 

se, kada je ono Božanski Spasitelj po zadnji puta putovao 
u Jerusolim. Otkale je pošao, to nam ne spominje sv. Luka, nego 
on samo opisuje put, kojim je Isus udario, te kaže, da je išao 
kroz Samariju, pa Galileju i spustio se u dolinu Jordansku, te 
došao do Betfage (Luk. 19, 29.), odakle je poslao dvojicu uče- 
nika, da mu dovedu mladu mazgu, na kojoj je ušao slavno u 
Jerusolim. Pa kada je na tom putu prolazio nekim selom, sta- 
doše za njim desetorica gubavaca da viču: Isuse, Učitelju ! 
Smiluj se nama! A Isusa gane ta njihova nevolja i toliko njihovo 
povjerenje u Njega, te im reče: ,ldite i pokažite se svećenicima“. 
I ozdraviše na putu svi, ali samo jedan od njih potražio je Isusa, 
da mu se zahvali, i to je bio tudjina Samaritanac. Isus ga 
ukrijepi u vjeri, a onu devetoricu prekori za njihovu nezahvalnost. 

Sv. evangjelista Luka, koji nam opisuje taj dogadjaj, svakim 
danom je imao prilike da se u pratnji svetog Pavla, ,apoštola 
naroda“, na svoje oči uvjeri, kako je bila istinita ona : , Vama 
je najprije trebalo, da se govori riječ Božja, ali kada je odba- 
cujete i pokazujete, da niste dostojni vječitoga života, evo ob- 
raćamo se poganima“, (Dj. ap. 13, 46.), pa zato se ni ne čudimo, 
što je i ovdje u svom evangjelju s tolikom emfazom naglasio 
ovu izjavu Isusovu: ,Nije li in desetorica izliječeno, pa gdje su 
ostala devetorica?“ te onda nadodaje: ,l nijedan se nije od njih 
našao, koji bi Bogu zahvalio, nego samo ovaj tudjina“. 

Kako je nemila i gadna crna nezahvalnost, ali kako je ne- 
mila i osudna riječ: tudjina. Ja bi, da mogu, za uvijek odstranio, 
ako i ne iz riječnika našeg divotnog jezika, te dvije riječi, a ono 
bi odstranio rado te dvije riječi za uvijek od našega naroda, da 
nikada ne bude nezahvalan Bogu i Spasitelju svome, ako ne 

misli biti tudjina i na domu svome, a kamo li kad zbilja tudje 
pragove mora obijati. Te dvije riječi kobne, nezahvalnost i tu- 
djina, u povijesti su izabrana naroda zbilja u uzročnom savezu. 
Nezahvalnost Izraela prema Bogu i Spasitelju svome i urodila 
je tim, da je bez doma svoga kao tudjina u svemu svijetu. 
,Idite najprije izgubljenima ovcama doma Izraela i pripovije- 
dajte, da se je približilo kraljevstvo nebesko“, glasila je zapovijed 
Isusova apoštolima, ali za crnu nezahvalnost njihovu ispunilo se 
ono na njima, da će kano pljeva, što je vjetar nosi, na svč četir 
strane svijeta rasijani biti bez doma svoga. Sve, što su propatili, 
sve što pate i što će propatiti, sve je to zbog te crne nezahval- 
nosti, kojom su navukli na se prokletinju (Mat. 27,22.). Oj nevjero, 
nigda te ne bilo! I ti crna aveti od nezahvalnosti, nigda se ne 
udomila na domu našemu. Bez doma biti, bez rodjena oca, bez 
rodjene majke, bez rodjena brata, bez rodjene seje, što si onda . 
na tom svijetu nego potucalo. Beskučniku pojedincu ma i kako 
crn je mrak u mraku, ma i kako je tvrda zemlja tvrda, ma i 
kako još tvrdja bila srca tvrda, ali Bog, koji se brine i za vo- 
love (Dj. ap. 9, 9.) i za ptice nebeske (Mat. 6, 26.), naći će 
srce, koje će se i njemu smilovati, ali beskućniku narodu, bez- 
domcu čovjeku, koji se najedanput prene pa vidi, da nema do- 
movine, zemlja pod nogama da mu se provali i da ga proguta, 
ne bi mu teže bilo, nego li, da ga crna nosi, a da se njome ne 
može da ponosi. O brijegovi, rušite se na nas, a oblaci, zastrite 
nas, bio bi govor takova bezdomca, osobito ako bi osjećao, da 
i na njega pada dio krivnje za tu najveću nesreću na ovome 
svijetu. Bez doma i domovine Svoje, bez naroda i narodnosti 
svoje, bez jezika svoga, bez mila i draga nije vrijedno ni živjeti 
na ovome svijetu; nemaš ni za koga da radiš, nemaš ni kome 
da stičeš, nemaš ni kome da namireš, nemaš kome da se izja- 
daš ni s kime da se proveseliš, ni kome da se povjeriš. 

Sveta naša vjera posvećuje to čuvstvo prirodno, pa tko 
pogazi vjeru, pogazio je i svetost toga osjećaja, koji se onda 
brzo izrodi ili u ono, što se zove šovinizam ili u kozmopoliti- 
zam, a ni jedno ni drugo nije više krijepost domoljublja. Hrvat- 
Ski narod nije se pokazao nezahvalnim naprama Bogu i Spasitelju 
Svome, naprama vjeri otaca, koja ga je i održala u svima ne- 
voljama, pa na vama je, da se nikad ni ne pokaže nezahvalnim 
i da si ne satariše to živo vrelo svakoga poleta i krijeposti 

rodoljubne, Nikada nemojte živu vjeru, majku svega blaga, di- 
jeliti od ljubavi prama domovini. Usporedno uz visoku pritku 
gojite te dvije krjeposti i ne dajte, da im crv nezahvalnosti na- 
prama Bogu dragome, kome jedno i drugo imamo zahvaliti, za- 
jednički korjen podgrize. Služiti Bogu i domovini, neka vam bude 
geslo za sav život vaš. 

Mladi moji prijatelji! Kada bi vas tko zapitao, u čemu leži 
vaša snaga, rado bi, da mu s uvjerenjem možete odgovoriti, 
da vam snaga leži u živoj vjeri vašoj i ljubavi maprama svetoj 
materi crkvi katoličkoj, majci prave kulture i naobrazbe euro- 
pejske, koju baš zato neprijatelji i napadaju, jer je istinita i prava 
crkva Kristova svejedno kao što i pravo sunce, koje guste ob- 
lačine i magle nastoje zastrti, a drugo, da vam snaga leži u 
tome, što ste ogranak onoga moćnoga stabla slavenskoga, koji 
nije nikada bio ni Europi ni kulturi na zator i odmet, a treće u 
ljepoti i milinju našega divotnoga jezika, kome nema ni u bo- 
gatstvu ni u snagi premca. 

Ne pokažite se nezahvalnima naprama nijednome od tih 
Božjih darova i ne čete se nikada osjećati tudjinom ni u svijetu, 


a kamo li na domu svome. Kano zjenicu oka svoga i kano život 


svoj čuvajte ta tri dara Božje milosti, s njima ste jači, nego što 
i mislite sada, pa ako su drugi narodi i s manje darova Božje 
milosti Bogu zahvalni i mogućni, grjehota bi prava bila, da 
narod takovih darcva Bogu bude nezahvalan i da ga ta neza- 
- hvalnost tudjinom učini na tom Božjem svijetu u kolu kršćanskih 
naroda. 

Ne odajite svakomu te snage svoje, ne dičite se odviše 
tima darovima Božjima, pa prekrštenih ruku samo da se od njih 
pomoći i spasu nadate, nego uz te darove uložite i svoj trud i 
rad, pa će vam onda i korjen i plod blagoslovan, a dom i rod 
sretan biti, Amen. 


= 





4 





Tla XIV. po nedjelju Duhovima. 
Sv. Mat. VI. 24.—33. 


Sp važio naiprije kraljevstvo nebesko i pravdu njegovu, a ostalo 

će vam se nadodati“, te riječi, kojima završuje današnje 
sveto Evangjelje, kako lahko odzuje u ušima svijeta, koji ima 
oči, da ne vidi, ima uši, da ne čuje. 

Da čovjek uzmogne te riječi Božanskog Spasitelja razu- 
mjeti, da uzmogne razumjeti cio taj govor, »na brdu blaženstva“ 
zvani, da uzmogne razumjeti i onaj povjerljivi razgovor Isusa sa 
svojima učenicima, da uzmogne razumjeti sve one zapovijedi i 
evangjeoske savjete, koje se udostojao čovječanstvu povjeriti, 
treba da u svjetlu onoga duha, kojim odišu sve te riječi, nauci, 
zapovijedi i savjeti i sluša ih i prima ih. Samo onaj, koji se 
sprijateljio sa zakonom toga duha, taj se može i zadubiti u 
otajstvo evangjeoskih istina, njemu je zakon evangjeoski jasan 
kao na dlanu. 

Tri zakona vladaju stvorovima: Zakon naravski, zakon po- 


“ zitivni i zakon Božji. Prvi zakon prirodjen je i bitan svakome. 


stvoru. Čovjek je tako sretan, pa si je i svjestan toga zakona, 
koji si on nije sam dao, koji on može i svojevoljno da krši, ali 
koji ne može ni mijenjati, niti ga uništiti. Drugi zakon pristaje 
samo razumnom stvorenju, koji ga veže samo iz vana, ma koji 
i ma kakov to bio ugled onoga, koji mu ga proglašuje i obve- 
zuje ga u savjesti, da ga se drži. Taj zakon pokazuje put volji, 
pokazuje ga razumu, ali ma kako bile njegove zapovijedi oprav- 
dane, ipak sam taj zakon nije nutarnja nikakova slika, koja 
čovjeka prinukava na dobro i krjeposno djelovanje. Krjepost je 
puno dubljeg korjena, ona niče samo na živom dašku Duha 
svetoga, koji potiče od Boga samoga. I zaista, postoji još jedan 
zakon, koji nije pisan ni na kamenitim pločama, ni ikojom ljud- 
skom rukom, nego je u duši i u srcu čovjeka ne kao mrtyo 

slovo, nego je to duh osobni, živi, koji govori srcu glasom 
tako povjerljivim kao što je i glas naše savjesti, koji nam tako 
snažno prisvjetljuje razumu. Taj zakon nam volju našu svu za- 
okupljuje, njom upravlja, nju čeliči i zaodjeva je takovom ne- 
odoljivom snagom, da je kadra svemu i svakome odolijevati i 
sve polučiti, pa i ono, šlo se vidi čovjeku nemoguće, 


Takav je zakon Duha pravi zakon Isusov i Njegova kra- 
ljevstva. On ga je sam mogao dati, jer je istovjetan s Duhom 
Božjim. Nijedan čovjek osim  ,Sina čovječanskoga“, kako Isusa 
zove sv. Pismo, nema toga duha u pravome smislu kao vlas- 
ništvo. On ga dobiva samo kao na dar od Božanskoga Spasitelja, 
koji ga daje po volji, kada hoće i kome ushtjedne. Mi možemo 
priopćiti drugome čovjeku naše znanje, naše umovanje, naše 
osvjedočenje i naše namisli i naše osjećaje, ali duha ne možemo 
nikomu predati. Jedino to što možemo biti: orudje Duha sve- 
toga, pa krčiti put i govoriti savjestima Božjih izabranika, da 
otvore srce svoje ljubavi toga duha Božjega. Istom, kada je On 
to srce pohodio, može čovjek taj da razumije i blaženstva i 
pravdu toga kraljevstva nebeskoga i samo to kraljevstvo, da 
glavnu svoju brigu samo u to uloži, a da se ne brine odviše ni 
što će jesti ni što će piti, ni u što će se odjenuti. 

Srce ljudsko teži za trajnom srećom, samo što mu se ova 
izmiče. Božanski je Spasitelj pokazao u tom govoru svome u 
čemu je pravo blaženstvo i u čem se zapravo sastoji pravda 
kraljevstva nebeskoga, što ga je On na svijetu utemeljio. On je 
riješio taj problem i teoretski i praktično. On je porušio one 
tijesne zidove, u kojima je čovjek tražio svoje blaženstvo i nije 
ga mogao da nadje, jer ga je tražio samo medju stvorovima, a 
ipak izvan tih zidova je ono biće, od kojega i mi potičemo i 
kojemu težimo, jer je naš cilj i predmet našega blaženstva. Pa 
Božanski Spasitelj, budući pravi Bog i pravi čovjek, On nam je 
jedini i mogao pokazati pravi put do toga blaženstva. 


onoj mjeri, u koliko se čovjek sam ponizuje, žrtvuje, pregara i 
poništava, u toliko ga biće božansko prosvjetljuje i ispunjava, 

Pa pun duha toga božanskog bića, štogod mislio, štogod go- 
vorio, štogod činio, sve je to čisto, sveto, plemenito, sve to 
odiše onom blaženošću, kojom mu je sve biće prožeto. 

Do toga blaženstva vodi krotkost i umiljatost i sama umiljata 
kćerka evangjeoskog kršćanskog zakona. Tu je jedinu krjepost 
u Božanskog Spasitelja i preteča Njegov istaknuo, kad je o nje- 
mu rekao, da ne će trsku, koja je već prelomita lamati i dalje, 
niti stijenja, što se puši, ići trniti i gasiti (Mat. 12, 20.); a tu je 
krjepost jedinu o sebi i sam Božanski Spasitelj naglasio, kad je 
rekao, da se uče od Njega, jer daje krotka i ponizna_ srca. S 
munjom i gromom (Luka, 9, 55.) niti se zemlja postizava niti se 
kraljevstva Božje proširuje, munje i gromovi mogu samo upaliti 
i uništiti, a samo duh ljubavi kadar je da spasava. Samo tim 
duhom je i Božanski Spasitelj sa svojima apoštolima od mačeva 
salio plugove i od tigrova krotke jaganjce učinio. 

Dalnji putevi do blaženstva jesu suze, glad i žedja za prav- 
dom, jer suze zaslužuju, da ih Bog na svoj način briše, a glad 
i žedja za pravdom, da ih pravednost sama nasićuje. 

Otkako je Božanski Spasitelj naučio svoje učenike, da mole 
i govore: ,Otpusti nam duge naše kao što i mi otpuštamo du- 
žnicima našima“ (Mat. 6, 12.) i otkako je izrekao onu parabolu 
o nemilosrdnom slugi (Mat. 18. 21.—35.), odonda nek se ni ne nada 
oproštenju i milosrdju, koji srca nema da drugomu oprosti i da 
mu se smiluje, a kamo li da_bi taj na_ ovome svijetu sretan ili 
čak blažen bio. 

Najsigurniji su blaženstva na ovome svijetu duše čiste i 
srca, koja i samo zraka istine i ljepote preobražava. Tima du- 
šama je Božanski Spasitelj angjele za pratnju dao (Mat. 18, 10.) 
i traži od svojih učenika, da budu kao oni (Mat. 18. 3.). 

Bez nutarnjeg duševnog mira nema ni blaženosti ni sreće. 
Izabranici kraljevstva Božjega na ovome svijetu imati će ga usred 
bura i ratova, te će ga i širiti medju druge otupljujuć žalac mr- 
žnje, izmirujuć neprijatelje, ujedinujuć i okupljajuć one, što su 
borbom odijeljeni. 

Učenik ne bi bio dostojan učitelja svoga, kad ne bi onu 
krjepost, koja se na Njemu odražavala i on posjedovao (Mat. 
10, 24.). ,Kada mene progone, progonit će i vas,“ govorio je 

Božanski Spasitelj učenicima svojima, pa učenik Isusov ne bi bio 


potpuno blažen, kada ne bi mogao i u tome sličan da bude Bo- 
žanskome svome Učitelju. 


* 
* * 


Mladi moji prijatelji ! Nije nikakovo čudo, što je to Božan- 
ski Spasitelj u ovome govoru svome, ,na brdu blaženstva“ zva- 
nom, u času, kada je htio da pridigne srce i dušu palog čovje- 
čanstva samom snagom Duha Božjega, tražio i od učenika svojih 
neku sayršenost i potpunost i dao im zapovijedi i savjeta, kako- 
vih nijedan učitelj na svijetu nije davao. Budući da ste vi djeca 
Božja, govorio je učenicima svojima, nasljedujte Oca svoga ne- 
beskoga i budite savršeni kao što je On (Mat. 5, 48.). I zaista, 
pošto mi poznamo Boga i po Njegovim djelima i po nauku Bo- 


žanskog Spasitelja, nama i mora nebo i Bog sam da bude uzo- 


rom i da tražimo najprije kraljevstvo nebesko i pravdu Njegovu. 

Nikada ne zaboravimo, da je sama ruka Božanskog Spa- 
sitelja zamanila srca naša i duše naše do nedokučive nebeske 
vedrine, Amen. 





Na XV. nedjelju po Duhovima. 
Sv, Luka, VII. 11.—17. 


pr u povijesti evangjeoskoj nije samo Božanski Učitelj, koji 

je naučavao spasonosni nauk, nego je On svemogući čudo- 
tvorac, u kome je punina Božanstva. Kao Učitelj govori On 
mudrošću, kojoj se ni jedan učitelj ne može ni približiti, a tu 
svoju nauku potvrdjuje On čudesima, koja dokazuju osobnu 
intervenciju Boga živoga, koji je u Njemu. Govor i čudesa jesu 
dyije niti nerazdružive, koje spajaju ujedno povijest života Boga 
i Spasitelja na zemlji. Sv. Pavao nazivlje te dvije nerazdružive 
niti u povijesti života Isusova Božjom snagom i Božjom mu- 
drošću (1. Cor. 1, 24). 

Čudesa Isusova bila su uvijek za materijalistu, panteistu, 
fatalistu i bezbožnjaka kamen smutnje pa su stali da niječu i 
samu mogućnost čuda u opće, ili su te učinke pripisivali nekoj 
sili, za koju mi ne znamo. Ali niti mogu nijekati sam čudnovat 
dogadjaj, koji je uglavljen tolikima živima svjedocima, niti mogu 
golidnima dokazima oprovrći mogućnost čuda. 

Bez vjere u dvije naravi u Isusu, božansku i čovječansku, 
ne možeš zaista protumačiti si povjesnog Isusa. I Njegovo za- 
čeće djevičansko pravo je čudo i Njegovo sveto i slavno poro- 
djenje, koje nebesa navješćuju, i Njegov sav život pun je čudesa. 
Njegovo sveto krštenje, Njegovo napastovanje u pustinji, jednom 
riječju utišava vjetrove, zapovijeda buri, liječi bolne, uskrišuje 
mrtve i sam slavno ustaje iz groba. Njegova čudotvorna moć 
nije pozajmljena, ona leži u Njemu, u Njegovoj božanskoj na- 
ravi i osobi Božanskoj. Djelo ruku naših ne može da nam se: 
opire, zašto da ne bi slušalo djelo ruku Božjih, glas Njegov 
svemogući?! Vjerovati u čudesa Isusova znači vjeroyati u mu- 
drost Božju, a nijekati čudesa znači nijekati i mudrost suverenu, 
koja niti može prevariti niti prevarena biti. Po onoj karakteri- 

stičnoj crti čudesa Isusovih, što sva ta čudesa, što ih je počinio 
stavlja u službu milosrdja naprama bijednom čovjećanstvu možeš 
u Njemu upoznati po njima Boga pravoga i istinitoga. 

Ovo čudo, što nam ga današnje sv. Evangjelje pripovijeda 
kako: je uskrisio mladića u Naimu, jedinca sina udovice odaje 
osobito milosrdje i sućut. To se zbilo, kada je ono a 
ostavio Kafarnaum, gdje je izliječio slugu onoga stotnika kafar- 
naumskog (Mat. 8,5. —15.; Luk. 7, 1.—10.), pa_ dolinom Jizreel- 
skom stigao pred vrata gradića, koji se zbog svoga čarobnoga 
položaja izmedju brijega Tabora i maloga Hermona zvao Najim 
t i. Lijepi, i u taj su čas baš na gradska vrata iznijeli mrtvaca 
jedinca u majke, u pratnji velikoga mnoštva. 

Kud će veće žalosti, nego što je smrt jedinca sina majke 
udovice. Sva hrana i njezina obrana kano da je legla s njime u 
grob. Pa čovjek, ako je iole slabije vjere, teško da ne će u 
takovom času podvojiti i o samoj providnosti Božjoj. Ali putevi 
su Božji nedokučivi, pa kršćanin i vjernik, koji ima jamstvo iz 
ustiju samoga Boga, da ni vlas s glave ne može pasti bez volje 
Božje, nipošto ne može misliti, da je smrt, ili sličan udarac u 
životu ljudskome puki sluga slijepoga slučaja. Kada je Božanski 
Spasitelj ugledao toliku žalost i tugu, bio je ganut i reče majci : 
Ne plači! To je za sve, koji nevolju trpe, utješljivo. Ma m. 
svijet ne mario za nju. On znade i mari i osjeća sućut za onoga 
koji trpi. Ma sva ljudska srca otupila, Njegovo Božansko sreće 
otupiti ne će. Sućut je za cinike i za one, koji ne poznaju smi- 
lovanja, dokaz slabosti ljudske, ali primjer Isusov pokazuje nam 
da nije tako. Sućut je kćerka ljubavi, pa ako je ta ljubav vjerom 
začinjena, božanskog je upravo porijekla. Sućut je od same 
providnosti Božje satkani i kroz sva ljudska srca propleteni vez 
koji čini, da udarac zadan jednome srcu, zatitra kroz sva ostala 
srca. | Sućut je majka mnogima divnima i požrtvovnim djelima 
koja je samo ona roditi mogla. Kako je uzvišena ta kršćanska 
sućut, koju je evo i Isus osjetio i namro učenicima svojima u 
baštinu. Kako kao melem djeluje na srce bolno i puno iuge i 
na srce sviju malenih i nejakih! Kako je oduran onaj nauk ma- 
terijalistički, da veliki i jaki moraju, da progutaju malene i slabe 
ida ,paloga nije ni vrijedno da dižeš!“ što no reko oholi 
Rooswelt. 

Dok je srdaca, bit će _ i suza. Tko bi htio zabraniti suze, 

morao bi izvor njihov začepiti, jer_one iz ranjena srca kao krv 
iz rane i same teku, Pa kada je Božanski Spasitelj u svojoj sućuti 
za nevolju te bolne majke rekao, da ne plače, On je odmah i 
začepio izvor tim suzama i obradoyao srce te majke povrativ joj 
na život sina jedinca. ,Mladiću, ja ti velim, ustani“, mogao je 
samo Bog reći, koji je gospodar života i smrti. Te riječi Božan- 
skog Spasitelja u potpunoj su sili i značenju s onim riječima 
Božanskog Spasitelja : Budi svjetlo ! i sa onima riječima, kojima 
je stvorio nebo i zemlju. 

Kudagod Božanski Spasitelj stupi, tude izmiče smrt ibijeda. 
Tako je bilo i tu u Najimu, tako je bilo uvijek i biti će. Došao 
je eno u kuću Jairovu i kćer mu oživljuje, došao je u kuću La- 
zarovu i on ustaje iz groba, došao je u kuću Zakeja i on se 
budi na novi duševni život. Sve nam to posvjedočuje i povijest 
kršćanskih vjekova. Kamogod i medju kojigod narod stupi duh 
Božanskog Spasitelja, tu prestaje duševno mrtvilo, sve se miče 
i oživljuje, sve se preporadja. A gotova je propast i smrt i za 
pojedince i za narode, kada taj duh iz srca izbiju. Mjesto života 
obuzimlje ih sjena smrtna, mjesto po svjetlu tumaraju po tmini, 
a u toj tmini i sjeni smrtnoj navaljuju divlje strasti, a mir, sreća 
i zadovoljstvo kano da bježi od njih. Srce im opustilo, opustilo 
im i narodno polje, narod roblje, svuda samo groblje, garište, 
gdje viju samo gladni vuci, hijene i crni gavrani, dok ih ne po- 
krije sve tamna noć, iz koje barem ostatke jedino je sunce Bo- 
žje kadro opet da spasi i pridigne na život. 

U toj majci udovici nazrijevaju sveti oci simbol majke Cr- 
kve. Koliko joj sinova dan da dan umire duševno, ali ih on ne 
napušta, nego molitvama i suzama prosi milost Božju, da im 
pomogne i da ne umru na vijeke, Budimo stoga vrijedni i zah- 
valni sinovi sv. majke Crkve, slušajmo niezine zapovijedi i nauk, 
jer je to nauk Onoga, koji nas je stvorio, otkupio i koji nas je 
jedini kadar spasiti za vijeke. 


* * 
* 


Mladi moji prijatelji ! Siguran sam, da mi s lica čitate mi- 
sao, koju vam kanim u ime nauka iz ovoga današnjeg svetog 
evangjelja za život dati. I vaš mlađi život slika je ovoga mladića, 
što ga je Isus na život probudio. I vi ste sinovi tužne majke do- 

movine, koja je ganula suzama svojima patničkima na milost, da 
vas Bog i Spasitelj na životu uzdrži, da joj budete hrana i obra- 
na. Vaš mladi život dijelak je žive one omladine naše, jedine 
uzdanice u majke, koja ne smije više da zamre, probudjena na 
Život, koja ima da utire suzu s očiju majke _ domovine i da joj 
bude na radost i na diku. Svaki vas ima da se smatra sinom 
domovine na život probudjenim i da mu srce više nikad ne za- 
mre, nego da živo kuca za svim onim, što je lijepo, što je ple- 
menito, što je krjeposno, što je pošteno i časno po majku domo- 
vinu. Probudili se sinovi i ostalih katoličkih naroda, pa bi dosta 
zlo bilo, da ta ista majka jedne vjere i jedne ljubavi ne bi bila 
kadra i u našem narodu na život probuditi i u životu uzdržati i 
vas sinoye onih otaca, koji su za tu vjeru i za slobodu svoju i 
drugih tolike žrtve doprinijeli. Presveto srce Božanskog Spasite- 
lja, kojemu ste i vi kao dijelak katoličke omladine posvećeni, ima 
sućuti i za vas, na život je probudilo i vas, pa do vas je da 
riječju i djelom poradite, da nam omladina više nikad ne zamre, 
nego da ostane puna života, mara i pregaranja za slavu Božju 
i sreću majke domovine, pa sretna i majka, koja vas je porodila, 
pa sretni i vi i od mene blagoslovljeni bili, Amen. 

